
Fericirea de a cunoaşte calea spre mântuire 
Motto: „Toți cei ce umblă după plăceri, de 


orice fel, nu vor scăpa de primejdii, căci sub orice 
plăcere e încolăcit un şarpe”. 

„După cuvântul Sfinţilor, toată strădania 
diavolului aceasta era şi este, ca să desfacă 
dragostea sufletului nostru de Dumnezeu şi s-o 
lege de orice altceva afară de Dumnezeu. 

Drept aceea vrăjmaşul, ca să-şi ajungă ţinta 
fărădelegii, îmbie sufletului ispita întâi, cea prin 
plăcere, aducându-i momeli plăcute la vedere şi 
bune la gustare - potrivite cu fiecare putere frântă 
a sufletului, în parte, iar pe trup îl împinge să le 
împlinească cu lucrul şi să le facă tot mereu. Vrea 
vicleanul, ca pe nişte lipsiţi de bucuria vederii lui 
Dumnezeu, pe care ne-a furat-o, să ne mângâie 
învăţându-ne să iubim plăcerea, bineştiind 
vicleanul că asta stinge iubirea de Dumnezeu şi 
întunecă mintea de la vederea Lui”. 

(Părintele Arsenie Boca) 

Conţinutul prezentei cărţi este adunat de 
Părintele Arhimandrit Serafim Popescu, - 
mare duhovnic, om smerit, bun, blând, binevoitor, 
alinând suferinţele multor suflete necăjite - unul 
din primii vieţuitori, împreună cu Părintele 
Arsenie Boca, ai Sfintei Mănăstiri Brâncoveanu de 
la Sâmbăta de sus, stareţ între anii 1949 - 1955. 


Nascut la 27 Octombrie 1912, trece la cele 
veşnice la 22 Decembrie 1990. 


„Ori te-or asculta, ori nu, tu fiul omului, să nu 
te temi de ei şi de vorbele lor să nu te sperii; deşi 
ei vor fi pentru tine spini şi ciulini, ai să trăieşti 
între ei, ca între scorpii; să nu te temi de vorbele 
lor, să nu te sperii, ci să le spui cuvintele Mele, ori 
te-ar asculta, ori nu te-ar asculta” (lezechiel 2, 3- 
7). 

Trădarea misiunii preotului sau chiar şi 
numai împlinirea ei cu nepăsare (Ieremia 8, 11), 
îţi pune asupra ta sângele oamenilor care mor 
pedepsiţi cu dreptate pentru păcatele lor, dar cu ei 
te pierzi şi tu. "Jar dacă tu ai prevenit un păcătos 
să se abată de la calea lui şi el nu s-a abătut, 
atunci el va muri pentru păcatele lui, iar tu ţi-ai 
mântuit viaţa” (lezechiel 33, 9). 

Cine are minte, să ia aminte! 

Bunul Dumnezeu şi Maica Domnului să vă 
răsplătească râvna şi dragostea pentru păstrarea 
credinţei. 


Cuvânt al Părintelui Justin Pârvu, despre 
Părintele Arsenie Boca 

Dumnezeu lucrează prin oameni. Socotim că 
frumuseţea artei scrise şi pictate de părintele 
Arsenie Boca este de toată vrednicia. Toate le 
încununează un suflet înaintea lui Dumnezeu, şi pe 
noi şi neamul nostru şi toată creştinătatea de 
pretutindeni. Valorile acestea Ortodoxe au fost 
pretutindeni şi vor rămâne în viaţa noastră ca 
existenţă în eternitate. Rolul mare pe care l-a avut 
Părintele Arsenie Boca, ca trimis al lui Dumnezeu, 
este tocmai această mare lucrare de o deosebită 
adâncime duhovnicească pe care el a lăsat-o, iar 
noi, ca urmaşi ai lui, trebuie să ne hrănim dintr- 
însa şi să ne ostenim cu toată râvna să o ducem 
mai departe ca binecuvântare pentru nepoţii şi 
strănepoţii noştri. Aceasta a fost şi este misiunea 
părintelui Arsenie Boca, şi el nu e mic înaintea lui 


Dumnezeu; de aceea îl laudă credincioşii în 
biserici, la mormântul lui şi în casele lor iar 
temelia credinței este în aceşti  închinători 
binecredincioşi. 

Ştiut este de toţi că vrăjmaşul urlă la 
mormântul Părintelui.  Vrăjmaşi au fost 
dintotdeauna şi vor exista cât timp va îngădui 
Dumnezeu să existe omenirea aceasta. Atâta timp 
cât noi vom fi şi vom rămâne în haina aceasta 
monahală vom avea şi prieteni şi neprieteni că aşa 
a fost dintotdeauna, de la începutul veacurilor. 

Mântuitorul Hristos a dus crucea pentru toţi, 
şi neamul nostru duce crucea unei dreptăţi pentru 
că el mereu a fost hăituit dar s-a menţinut datorită 
modestiei, simplităţii, smereniei, şi a trăit cu 
mulţumirea de a rămâne în hotarele lui şi de a nu 
trece peste alte neamuri din jurul nostru. S-a 
învăţat mereu în această credinţă că tot ce nu-i al 
nostru nu este de la Dumnezeu. Şi toţi cei care au 
năvălit şi năvălesc şi astăzi în ţara aceasta s-o 
cumpere, s-o defăimeze, s-o distrugă, se vor lovi 
de piatra Hristos. Acuma se dovedesc foarte multe 
lucruri şi e posibil... ca poate să fim şi vânduți, o 
parte... Dar aşa cum a fost în toate vremurile, au 
fost oameni şi pentru, şi împotriva lui Dumnezeu. 

Cei care sunt împotriva lui Dumnezeu sunt şi 
împotriva neamului şi împotriva mântuirii lor. 

Monahismului, în special, ca armată de geniu 
a Bisericii Ortodoxe, îi revine marea sarcină: 

1 - de a duce crucea naţiei din care face 
parte, în post, în rugăciune şi smerenie; 


2 - de a păstra cu sfinţenie şi transmite 
urmaşilor învăţăturile Sfinţilor Părinţi; 

3 - de a duce mai departe flacăra mântuitoare 
a credinţei Ortodoxe a înaintaşilor noştri prin care 
a lucrat Dumnezeu. Şi unul dintre aceştia este şi 
Părintele Arsenie Boca. 

Şi precum la înviere preotul cheamă poporul: 
„veniţi de luaţi lumină”, iar la Botezul Domnului în 
prima stihiră de cântare zice: „veniți de luaţi darul 
smereniei, al înțelegerii şi al temerii de 
Dumnezeu” aşa să ne binecuvânteze Dumnezeu şi 
pe noi şi să ne ajute mai departe. Amin! 
to ł 

După învăţătura Sfintei Scripturi, omul - „în 
stare naturală (căzută)” - este alcătuit din suflet şi 
trup. Deci sufletul singur nu este om şi nici trupul 
singur nu este om. Totuşi înaintea bunului 
Dumnezeu toate bogăţiile acestei lumi nu 
valorează cât un suflet înduhovnicit. 

In cartea „Dogmele Bisericii Ortodoxe” 
alcătuită de Sfântul Silvestru - Episcop de Canev, 
în vol. III, la pg. 175, este arătat că Sfinţii Părinţi 
(Iustin,  Taţian, Irineu, Tertulian, Clement al 
Alexandriei) din primele secole ale creştinismului 
învaţă cu deosebită putere că ei deosebesc în om 
pe lângă suflet, încă ceva, şi anume duhul, ca fiind 
deosebit de suflet. Astfel ei învaţă că „trupul este 
locuinţa sufletului, iar sufletul este locuinţa 
duhului şi că aceştia trei se păstrează în acei 
(oameni) care au nădejde şi credinţă sinceră în 
Dumnezeu”. Tot omul are suflet dar nu toţi au 


duhul lui Dumnezeu. Omul numai cu suflet şi trup 
nu este încă om deplin şi desăvârşit. „Omul 
desăvârşit constă din trei: trup, suflet şi duh, 
dintre care unul, adică duhul, mântuieşte şi 
formează, altul, adică trupul, se uneşte şi se 
formează, iar sufletul, când urmează duhului se 
înalţă printr-însul (spre Dumnezeu), iar când 
satisface trupul, cade în poftele pământeşti 
(drăceşti). Omul în stare naturală, adică în stare 
căzută, constă numai din suflet şi trup; dar până la 
cădere, în afară de acestea, avea încă şi duh, care 
i se redă prin răscumpărare (la Sfântul Botez)”. 

Astăzi mai mult ca oricând lupta de 
îndobitocire în masă a tineretului a luat o formă 
deosebit de gravă prin emisiunile de la televizor, 
presă, reviste porno, vrăjitorii, farmece, ghicitorii 
de tot felul, etc. Mai dureros este faptul că nici 
părinţii nu se mai ocupă de creşterea 
duhovnicească a copiilor, nici Biserica nu are 
profesori de religie bine pregătiţi şi nici chiar 
manuale de religie structurate care să Îi 
pregătească pe tineri pentru a face faţă acestei 
avalanşe de demonizare în masă. Mare dar şi 
mare plată vor avea de la Dumnezeu părinţii, 
bunicii, profesorii şi preoţii care se vor strădui să 
pregătească copiii şi tinerii spre o trăire 
duhovnicească care să ducă la mântuirea 
sufletelor lor. 

Dacă dintre toţi cei care vor citi această carte 
măcar zece se vor întoarce la Dumnezeu, noi dăm 
slavă bunului Dumnezeu, întrucât toate bogăţiile 


acestei lumi nu valorează înaintea Lui cât un suflet 
curat, îndumnezeit. După 2000 de ani de la 
venirea Mântuitorului pe pământ, normal ar fi fost 
ca toată omenirea să fi îmbrăţişat credinţa cea 
mântuitoare propovăduită de Hristos şi toţi Sfinţii 
Lui cu Sfinte Moaşte. Constatăm însă cu durere că 
astăzi lupta pentru mântuire a devenit covârşitor 
de grea pentru că părinţii necredincioşi, fiind goi 
sufleteşte, nu au ce semăna bun în sufletele 
copiilor care şi ei, la rândul lor, vor avea copii, 
dintre care poate unii vor ajunge chiar preoti. 

Nu întâmplător a întrebat Mântuitorul: ,... 
Când va veni Fiul Omului, oare va mai afla 
credinţa pe pământ?” (Luca 18, 8). 


CUVÂNI ÎNAINTE 


Găsiţi aici o seamă de cuvinte, răspuns la 
atâtea lacrimi... şi unele şi altele se adunau la 
măsuţa Sfintei  Spovedanii, unde mila lui 
Dumnezeu strălucea în ele, ca soarele în picurii de 
rouă. 

Strălucirile acelea, prinse din lacrimi, 
împreună le dăm - Părinte şi părinţi - învățături 
din vreme urmaşilor, în neam şi în neam, ca să nu 
mai orbecăiască şi ei în noaptea neştiinţei şi a 
lipsei de sfat, de unde vin toate relele, care 
chinuiesc pe oameni, întunecă vremile şi cruntă 
pământul. 

Este o singură cale senină: trăirea învăţăturii 
creştine în toată adâncimea ei şi în toată 


sinceritatea noastră. Asta rămâne singura cale 
sigură, pe care trebuie s-o învăţăm mereu, în 
fiecare rând de oameni. 


Dăruită cu părintească iubire tuturor 
ostenitorilor, şi cu multă smerenie la toți creştinii. 


T Arsenie Boca 
ÎN LOC DE INTRODUCERE 


De la început e bine să plecăm cu câteva 
lucruri ştiute şi anume că: toţi oamenii, fără 
deosebire, suntem în acelaşi timp şi fiii oamenilor 
şi fiii lui Dumnezeu (loan 1, 12 - 13). Adică, după 
trup suntem făpturi pământeşti, iar după duh 
făpturi cereşti, care însă petrecem vremelnic în 
corturi pământeşti (II Corinteni 5, 1). De la 
Dumnezeu ieşim (I loan 5, 19), petrecem pe 
pământ o vreme şi iarăşi la Dumnezeu ne 
întoarcem. Fericit cine se întoarce s-ajungă iar 
Acasă, rotunjind ocolul. Aceasta e cărarea. 

Unii însă nu se mai întorc... Sunt cei ce 
ascultă de o vrajă vrăjmaşă, care îi scoate din cale 
şi-i încâlceşte în lume cu pofte pieritoare. Vraja 
aceea, a păcatului, cu vremea le slăbeşte mintea şi 
de aşa fel le-o întoarce, încât ajung să zică răului 
bine, şi binelui rău (Isaia 5, 20), şi nu mai vor să 
se întoarcă. Vremea li se gată, puterea li se stinge 
şi aşa îi prinde noaptea (loan 9, 4) - moartea - 
rămaşi rătăciţi de Dumnezeu şi neîntorşi Acasă. 


Acesta este omul cel căzut între tâlhari, pe 
când se pogora din Ierusalim în Ierihon (Luca 10, 
30), adică Adam căzut din Rai în lumea aceasta, 
cu toţi urmaşii lui. Pentru el s-a pogorât din ceruri 
Samarineanul milostiv. El ne-a făcut datori să 
ştim: ce suntem, cine ni-s Părinţii, de unde venim, 
ce-i cu noi pe aici, cum să ne purtăm într-o lume 
cu viclene primejdii, cine ne cheamă Acasă şi cine 
ne întinde momeli? 

Că de la cârma minţii atârnă încotro pornim 
şi unde să ajungem. 


Un Tovarăş nevăzut şi bun 


Două sunt căile ce se deschid înaintea 
oamenilor: 

1. una coborâtoare şi lată, fiindcă mulţi sunt 
cei ce merg pe dânsa (Matei 7, 13) fiind plină de 
ademeniri. 

2. iar alta suitoare şi îngustă şi puţini sunt cei 
care merg pe ea (Matei 7, 14). 

Calea largă e calea pierzării. Pe ea aleargă de 
zor două feluri de drumeţi: oamenii şi dracii, adică 
Lucifer cu toată ceata lui de diavoli, aruncaţi pe 
pământ, şi toată lumea pe care o înşală el: „Și s-a 
aruncat balaurul cel mare, şarpele cel vechi, care 
se cheamă diavolul şi satana, cel ce înşală toată 
lumea, s-a aruncat pe pământ, şi îngerii lui cu el s- 
au aruncat. Şi am auzit glas mare în cer zicând: 
Acum s-a făcut mântuirea şi puterea şi împărăţia 
Dumnezeului nostru, şi stăpânirea Hristosului lui, 


că s-a aruncat pârâtorul fraţilor noştri, cel ce pâra 
pe ei înaintea Dumnezeului nostru ziua şi noaptea. 
Şi ei au biruit pe el cu sângele Mielului şi cu 
cuvântul mărturiei lor, şi nu au iubit sufletele lor 
până la moarte. Pentru aceasta, bucuraţi-vă 
cerurile şi cei ce locuiţi într-însele. Vai celor ce 
locuiesc pământul şi marea, că s-a pogorât 
diavolul la voi având mânie mare, ştiind că puțină 
vreme are. Și când a văzut balaurul că s-a aruncat 
pe pământ, a gonit pe muierea care a născut parte 
bărbătească” (Apocalipsa 12, 9 - 13). Şi-i înşală 
aşa, că, înţepându-i cu acul plăcut al păcatului, le 
omoară sufletul o vreme sau chiar toată vremea 
vieţii pământeşti. Aceştia pentru Dumnezeu sunt 
morţi, deşi lor li se pare că trăiesc (Apocalipsa 3, 
1), dar sunt numai trupuri (Geneza 6, 3). Toți 
aceştia, câtă vreme trăiesc, deşi-s morţi, neştiind 
de Dumnezeu, sunt cu îngerii cei răi, călători la 
iad (lov 21, 13), pe calea pierzării. Aşa au călătorit 
toţi nepoţii lui Adam, mii de ani de-a rândul. 

Dar Dumnezeu preamilostivul, din iubirea de 
oameni, a făcut totul din partea Sa, ca să-i 
întoarcă pe oameni din povârnirea pierzării într-o 
cale nouă, calea mântuirii. De aceea Fiul, a doua 
Faţă a lui Dumnezeu, S-a făcut om desăvârşit - 
afară de păcat - şi ne-a arătat cărarea. Prin 
urmare, calea mântuirii e chiar cărarea pe care a 
mers Dumnezeu însuşi ca Om adevărat, făcându- 
ni-Se pildă întru toate (loan 13, 15) şi dându-ne 
îndrăzneală. 

Dar şi pe calea mântuirii merg tot două feluri 


de călători, căci de atunci... un Iovarăş nevăzut şi 
bun merge cu noi, cu fiecare dintre noi, în toate 
zilele vieţii noastre, cu fiecare rând de oameni, 
până la sfârşitul veacului (Matei 28, 20). 
Dumnezeu însuşi şi cu sfinţii Săi, întovărăşindu-i 
nevăzut pe oameni... 


Noe şi lisus 

Ceea ce odinioară era corabia lui Noe, peste 
puhoaiele potopului, aceea e Biserica lui Hristos - 
Cel cu cruce - peste puhoaiele pierzării. 
Deosebirea e că aceea a fost închisă pe dinafară 
de Dumnezeu şi nimeni n-a mai putut intra (Facere 
7, 16), pe când corabia Bisericii - o corabie cu 
crucea pe catarg - are intrarea deschisă şi mai pot 
intra oameni zdrobiţi de puhoaie. Acolo era Noe, 
aici e Hristos, iar în valuri e ucigaşul diavol, 
înecându-i pe oameni. 

Se întâmplă însă ceva de neînțeles, că cei ce 
se chinuiesc în valuri, deşi toţi ţin să trăiască, 
totuşi nu toţi vor să scape în Corabie. Mai mult 
chiar, scuipă mâinile ce li se întind de la intrarea 
în corabie. lar mâinile sunt braţele părinteşti, 
braţele celor şapte Sfinte Taine ale Bisericii lui 
Dumnezeu, care izbăvesc pe oameni din potop, 
născându-i din trup în duh (Coloseni 2, 12), din 
omorâta viaţă, la viaţa cerească. Aceştia, care nu 
vor să scape în Corabia cârmuită de lisus Hristos - 
Cel cu cruce - sunt fiii pierzării (loan 17, 12) 
fiindcă n-au primit iubirea Adevărului ca să se 
mântuiască. De aceea Dumnezeu îngăduie să vină 


asupra lor amăgiri puternice, ca să dea crezământ 
minciunii şi să cadă sub osândă toţi cei ce n-au 
crezut adevărul, ci au îndrăgit nedreptatea (II 
Tesaloniceni 2, 10 - 12). Astfel, după trecere de 
vreme, îngăduind Dumnezeu, vrăjmaşul mântuirii 
oamenilor s-a mai iscusit în rele: a scornit şi el 
corăbii şi cu ele dă târcoale peste apele potopului, 
ca să culeagă el pe cei ce întind mâinile să scape, 
dar scuipă Biserica. Pentru ei, fiii pierzării, 
îngăduie Dumnezeu amăgirea nelegiuită a satanei 
(II Tesaloniceni 2, 10), care li s-a făcut până acum 
în peste 800 de hristoşi mincinoşi (Matei 24, 24), 
care de fapt sunt diavolii. Căci până acum, 
nelegiuitul a scornit peste 800! de luntre sau 
biserici mincinoase, în care pe mulţi îi ia de minte 
şi-i duce cu el. Înşelăciunea-i uşor de prins: 
corăbierul vrăjmaş şi hristoşii mincinoşi nu au 
crucea pe catarg, iar înăuntru nu au cele şapte 
Sfinte Taine, înşelăciunea e şi mai vădită, întrucât 
oricare dintre hristoşii mincinoşi, luat în parte, nu 
e Fiul Tatălui, dovadă că nu lasă ucenicii să zică: 
Tatăl nostru, deşi scrie: „Aşa să vă rugați...” 
(Matei 6, 9). Apoi oricare dintre  hristoşii 
mincinoşi, luat în parte, nu e Fiul Sfintei Fecioare, 
dovadă că-şi învaţă ucenicii să zică rău de Maica 
Domnului, şi, în sfârşit, întrebarea Apostolului 
Pavel: „Oare S-a împărţit Hristos?” (I Corinteni 1, 
13). Prin urmare, hristoşii mincinoşi îşi scot 
ucenicii dintre fiii Tatălui şi îi fac fiii pierzării. 


1 Astăzi când tipărim lucrarea sunt vreo 3.000. 


Aceştia sunt cei nesiguri în adevăr, dar siguri în 
înşelăciune. 

Cum ajunge cineva pradă înşelăciunii, se va 
lămuri la vreme. Aici, răspunzând celor ce se ţin 
mai presus de Biserică şi Sfinţi, e destul să le 
aducem aminte înşelăciunea în care au căzut 
jidovii, ucigaşii drepţilor, primii călători la iad cu 
Scriptura în mână, nu după Scripturi L-au 
răstignit ei pe Dumnezeu? (loan 19, 7) 


Din pacătoşi Biserica face Sfinţi 


Mântuirea e fapta milostivirii lui Dumnezeu 
prin care ne scoate din păcat, dacă vrem şi ne 
ostenim şi noi. Dacă nu vrem, cu sila, nu ne 
mântuieşte nimeni. Aşa voieşte Dumnezeu, ca 
darul mântuirii Sale (Efeseni 2, 8) să fie şi roada 
cunoştinţei, a voinţei, a ostenelii şi a dragostei 
noastre. Dar e aşa de milostiv, că tot El ne ajută şi 
să vrem şi să lucrăm. Calea mântuirii, însă, începe 
când vine omul - (de cele mai multe ori abia viu 
din gâlceava cu moartea) - şi intră în Biserica 
văzută, cea adevărată, care e: „Una, Sfântă, 
Sobornicească şi Apostolească Biserică”. 
Mântuitorul nostru a întemeiat şi are numai o 
Biserică creştină, nu 800. 

Biserica aceasta, una, e sfântă, pentru că 
Sfânt e întemeietorul ei, şi rămâne mereu sfântă, 
ba chiar îi sfinţeşte pe păcătoşi. Celelalte 
„biserici” nu sunt sfinte, pentru că sunt întemeiate 
de oameni robiţi răzvrătirii, şi nici nu sfinţesc pe 


nimeni. 

Biserica lui Hristos e Sobornicească, adică 
stă pe temelia celor şapte Soboare a toată lumea 
şi cârmuită nevăzut de Mântuitorul însuşi (Matei 
28, 20), nu de vreun înlocuitor al Său, mai presus 
de soboare. 

Biserica în care ne mântuim e Apostolească, 
adică singura avându-şi slujitorii urmând ca dar 
prin punerea mâinilor (Faptele Ap. 6, 6) unii de la 
alţii în şir neîntrerupt în sus, până la Apostoli şi 
până la lisus. Toate celelalte, ivite după aceea, 
sunt alăturea de cale, deci alăturea de mântuire. 

Prin urmare, cei ce stăm sub semnul Crucii (| 
Corinteni 1, 18), câtă vreme petrecem în cortul 
pământesc, urmăm calea mântuirii în Biserica 
văzută, luptătoare. După dezlegarea noastră din 
cele pământeşti, dacă am luptat lupta cea bună pe 
pământ (I Timotei 6, 12), venim în obştea Bisericii 
biruitoare din Ceruri - desăvârşirea neavând 
hotar. 

Biserica de pe pământ se numeşte luptătoare, 
pentru că aici inşii din obşte se luptă în ei înşişi, 
cu trupul, cu lumea şi cu diavolul, sub povâăţuirea 
Bisericii.  Păstorirea Bisericii urmăreşte ca 
niciunul din fiii Tatălui să nu se învrăjbească în ei 
înşişi, sau să se rupă din obşte şi din duhul 
dragostei lui Hristos, căci El uneşte obştea 
laolaltă, deci nimeni nu se mântuieşte răzleţindu- 
se de obşte. 

Biserica din Ceruri se numeşte biruitoare 
fiind alcătuită din obştea bunilor biruitori 


mucenici, a sfinţilor slujitori şi cuvioşi şi a tuturor 
sfinţilor purtători şi mărturisitori de Dumnezeu 
(Apocalipsa 12, 11), unde sunt aşteptaţi toți 
ucenicii Domnului, care vor mai fi până la sfârşitul 
veacului - (Apocalipsa 17, 14). Unii s-au 
învrednicit încă de aici să petreacă nevăzut cu 
sfinţii, să fie cercetaţi de Maica Domnului, de 
Puteri cereşti şi chiar pe Domnul să-L. vadă. E 
cunoscută întoarcerea lui Pavel, pe drumul 
Damascului (F. Ap. 26, 12 - 18) şi răpirea lui în Rai 
(II Corinteni 12, 4). 

Calea mântuirii, prin urmare, e de pe pământ 
la cer, ca a unora ce ştim că, de la Dumnezeu am 
ieşit şi iarăşi la Dumnezeu ne întoarcem şi lăsăm 
lumea. Fericit cine se întoarce... 

Lupta mântuirii 

Pe o asemenea mărită cale, nimeni nu poate 
merge singur, de nu va veni în obştea Bisericii şi 
să fie condus de mâna nevăzută a Mântuitorului 
prin Preoţi, ucenicii Săi văzuţi, trimişi de El în 
fiecare generaţie de oameni. De aceea au zis 
Părinţii că, cine vrea să se mântuiască, cu 
întrebarea să călătorească. Aceasta, pentru că 
oricine s-a hotărât să iasă din calea păcatelor, care 
este gâlceava fărădelegilor, se va trezi deodată că 
i se vor ridica împotrivă (II Timotei 3, 12) trei 
vrăjmaşi, unul după altul. Iar vrăjmaşii mântuirii 
sunt aceştia: lumea, trupul şi diavolul. Pe aceştia îi 
arată toţi Sfinţii Părinţi. 

Prin „lume” se înţelege categoria păcatului, 
adică turma oamenilor necredincioşi (loan 1, 10), 


cei ce din toată voia s-au unit cu sfaturile dracilor 
(I loan 3, 8). Aceasta e lumea pentru care nu s-a 
rugat Mântuitorul. E gura satului, gura vecinului 
şi, de multe ori, gura şi faptele celor din casă cu 
tine (Matei 10, 36). 

Aceştia, adică lumea, îţi iartă orice ticăloşie ai 
face, oricât ai îndărăpta cu sufletul, dar nu te iartă 
nicidecum să le-o iei un pas înainte şi să te faci 
mai bun. Oamenii aceştia ai lumii au o ciudată 
ruşine de a fi buni. Bunătatea ta îi arde, şi se 
trudesc să te scoată de vină cu tot felul de 
ponoase, ba că te mândreşti, ba şi alte ponoase îţi 
mai aduc. 

Lumea e veacul viclean, placul oamenilor 
(Efeseni 6, 6) şi slava deşartă (I loan 2, 16). Gura 
lumii grăieşte ale stăpânitorului ei (diavolul) (I 
loan 5, 19). 

De aceea avem poruncă: „Nu iubiţi; nici cele 
din lume: pofta trupului, pofta ochilor şi trufia 
vieţii, care nu sunt de la T (I loan 2, 15 - 16). 

Cine vrea să biruie această primă piedică 
(lumea), în calea mântuirii, are la îndemână 
acestea trei: răbdarea, iertarea şi rugăciunea. Cu 
răbdarea suntem datori pentru că, mai înainte de 
a veni la calea lui Dumnezeu, sau la ostenelile 
mântuirii, făceam şi noi ale lumii, umblând pe 
calea păcatelor şi astfel ne-am băgat datori, iar 
acum trebuie să plătim ale noastre de atunci, ca 
pentru răbdare să ne ierte Dumnezeu. Aşa trebuie 
să plătim acum cu durere, cele ce le-am făcut 
odinioară cu plăcere. 


Cine vrea să biruie lumea, e dator cu iertarea, 
oricâte necazuri ar pătimi de la omenii lumii 
acesteia, ca unul ce ştie că fraţii lui stau legaţi 
într-o robie străină, în întunericul necunoştinţei de 
Dumnezeu şi de ei înşişi. 

Cine vrea să biruie lumea se roagă Tatălui 
său în ascuns, sau în gând, pentru orice fiu al lui 
Dumnezeu, oricât de întunecată purtare ar avea şi 
oricâte rele i-ar face; căci răbdarea răului, 
iertarea fraţilor şi rugăciunea în ascuns au putere 
înaintea lui Dumnezeu şi, pentru ele, biruie El şi 
întoarce spre bine pe cel ce te amărăşte. Iar cu 
acestea, te-ai făcut pricină de mântuire pentru 
fratele tău din lume. 

În rugăciunea cu gândul să fim smeriţi, 
aducându-ne aminte greşelile noastre, şi zicând: 
„Doamne, iartă-i vorbele şi mie faptele!” Căci 
asupra smereniei, vrăjmaşul nu poate nimic. Şi 
făcând aşa, ori de câte ori întâmplarea o cere - 
dar şi când n-o cere - cu ajutorul lui Dumnezeu, 
treci cu bine peste prima piedică a potrivnicului, 
pe care ţi-o ridică în cale, prin fraţii tăi din lume, 
mai slabi de înger (I Tesaloniceni 5, 14). Cine are 
darul dragostei, al răbdării şi al gândului smerit, 
în vreme de luptă, poate vedea lucruri minunate, 
dacă luptă după lege (II Timotei 2, 5), iar legea 
este dragostea. 

Aşa de pildă, noi nu ştim tainele lui 
Dumnezeu: pe cine mântuieşte din lume şi pe cine 
osândeşte. Dacă pe cel ce se sălbăticeşte asupra 
ta, din întunecimea sa, îl ştie Dumnezeu că se va 


mântui, mântuirea lui o va face şi cu ajutorul tău, 
că-ţi dă ţie darul răbdării, al iertării din inimă 
(Matei 18, 35) şi rugăciunea; şi aşa, pentru 
smerenia ta, îl va birui Dumnezeu şi va alunga 
duhurile rele dintr-însul. Dacă, însă, fratele acela 
mai are de chinuit în robie străină, sau chiar îşi va 
pierde sufletul, la purtarea ta cea după Dumnezeu, 
răutatea lui va creşte şi desăvârşit se va sălbătici 
împotriva oamenilor şi împotriva lui Dumnezeu. 
Prin urmare, nicidecum să nu uităm că ostaşi ai lui 
Dumnezeu suntem (II Timotei 2, 3). Deci fii 
destoinic, suflete, ştiind cui crezi (II Timotei 1, 
12), cu ale cui arme baţi războiul (II Corinteni 10, 
4), cine îţi ajută, ca să nu piardă Dumnezeu pe 
cineva, pentru neiscusinţa ta. De aceea au zis 
Părinţii că pricina mântuirii este aproapele. De 
aceea, cei ce biruie lumea (I loan 5, 4) nu sunt o 
adunare de slabi, de neputincioşi, oricât ar părea 
răbdarea o slăbiciune, ci ei sunt  ostaşii 
împăratului Hristos, primul care a biruit lumea, şi 
în temeiul aceleiaşi biruinţe dă cununa, care este 
mântuirea. În nevoinţe se dovedeşte răbdarea şi 
credinţa Sfinţilor (Apocalipsa 13, 10). 


N 


Vrăjmaş milostiv şi prieten viclean 


Când potrivnicul se vede bătut la prima 
piedică - cea mai uşoară - ce o ridică în calea 
robilor lui Dumnezeu prin lume, le stârneşte 
piedica a doua: propriul lor trup cu iubirea de 
sine. Se tânguie trupul, ca să te milostiveşti de el, 
(dar asta) e tânguirea vicleană a stricăciunii, care 
nu trebuie ascultată ci scoasă din rădăcină şi firea 
făcută iarăşi curată. De aceea, Părinţii i-au zis 
trupului: „vrăjmaş milostiv şi prieten viclean”. In 
vremea  negrijei pentru mântuire, trupul se 
nărăveşte cu patimile şi poftele care l-au desfrânat 
şi l-au scos de sub conducerea minţii, sau mai bine 
zis au scos mintea de la conducere, încât se 
răscoală cu  neruşinare împotriva sufletului, 
chinuindu-l în tot felul, întărâtându-se până şi 
împotriva lui Dumnezeu. Deoarece: 

5. Cei ce sunt după trup, cele ale trupului 
cugetă, iar cei ce sunt după Duh, cele ale Duhului. 

6. Pentru că cugetul trupului este moarte, iar 
cugetul Duhului este viaţă şi pace; 

7. Pentru că cugetul trupului este vrăjmaş lui 
Dumnezeu, că Legii lui Dumnezeu nu se supune, 
că nici nu poate; 

8. lar cei ce sunt după trup, lui Dumnezeu a 
plăcea nu pot. 

9. Dar voi nu sunteţi după trup, ci în Duh, că 
Duhul lui Dumnezeu locuieşte întru voi. Iar de nu 
are cineva Duhul lui Hristos, aceia nu este a lui 
Hristos. 


10. lar de este Hristos întru voi, trupul este 
mort pentru păcat, iar Duhul viiază pentru 
dreptate. 

11. Iar de locuieşte întru voi Duhul Celui ce 
L-a sculat pe Iisus din morţi, Ceea ce L-a sculat pe 
Hristos din morţi va face vii şi trupurile voastre 
cele muritoare, pentru Duhul lui, Cel ce locuieşte 
întru voi. 

12. Drept aceea, fraţilor, nu suntem datori ca 
să vieţuim după trup. 

13. Că de vieţuiţi după trup, veţi muri; iar de 
veţi omori cu Duhul faptele trupului, veţi fi vii. 

14. Că oricâţi cu Duhul lui Dumnezeu se 
poartă, aceştia sunt fii ai lui Dumnezeu. 

15. Pentru că nu aţi luat iarăşi duhul robiei 
spre temere, ci aţi luat Duhul punerii de fii, întru 
care strigăm; Avva, Părinte. 

16. Însuşi Duhul acesta mărturiseşte 
dimpreună cu duhul nostru că suntem copii ai lui 
Dumnezeu. (Romani 8, 5 - 16). 

Aşa vine, că fiecare suflet duce un 
necredincios în spate - trupul de pe noi. De la 
starea asta şi până la a-l face să fie templu sau 
Biserică a Duhului Sfânt (I Corinteni 3, 16; 6, 19) 
e de luptă, şi uneori, o viaţă întreagă. 

Firea trupului fiind surdă, oarbă şi mută, nu 
te poţi înţelege cu el decât cu osteneală şi foame, 
însă aceasta să fie după dreapta socoteală, ca să 
nu-i dăuneze sănătăţii. Acestea îl îmblânzesc şi nu 
se mai ţine vrăjmaş lui Dumnezeu. Rugăciunea şi 
postul scot dracii poftei şi ai mâniei din trup. 


Foamea îmblânzeşte fiarele din noi. 

Toată lupta aceasta însă nicidecum să nu se 
poarte fără îndrumarea unui duhovnic iscusit, care 
ştie pentru fiecare aceste trei: măsura, trebuinţa 
şi putinţa fiecăruia. Adică: după vârstă, după 
sănătatea rămasă - deşi postul pe mulţi i-a făcut 
sănătoşi - şi după tăria şi felul ispitelor. Aşa cere 
dreapta socoteală. Cei ce s-au grăbit fără sfatul 
dreptei socoteli, toţi au întârziat sau au pierdut, 
îndărăptând. De aceea au zis Părinţii, gândindu-se 
la cei grăbiţi să stingă patimile, că mai mulţi s-au 
păgubit din post, decât din prea multă mâncare şi 
preamăreau dreapta socoteală, ca virtutea cea mai 
mare. Preţuirea pătimaşă a trupului pe mulţi îi 
întoarce împotriva duhovnicului, dar nu-i ţine 
mult, boala îi întoarce; iar pe alţii, muşcaţi la 
minte de mândrie, de la început nici nu-i lasă să 
ajungă, deşi le tânjeşte cugetul. La vreme de 
umilinţă, însă, şi aceştia biruie şi vor intra în 


luptă. 3 
VEZI) 


Iubirea de sine, primul pui al diavolului 

Aşa numeşte Sfântul Maxim Mărturisitorul 
iubirea de sine: „primul pui al diavolului”. E 
cealaltă parte din piedica a doua ce ne-o stârneşte 
potrivnicul în noi înşine: iubirea trupească de sine, 
începătura mândriei, puiul necurat. Impotriva ei 
ne-a cerut Mântuitorul hotărârea lepădării de 
sine, zicând: „Oricine voieşte să vină după Mine, 


să se lepede de sine, să-şi ia crucea sa în fiecare zi 
şi să-Mi urmeze Mie” (Luca 9, 23). Lepădarea 
aceasta însă o poate face numai cel ce s-a desfăcut 
din toată dragostea lumească şi şi-a strămutat 
puterea dragostei sale, toată, câtre Dumnezeu. 
Sau altfel zis: pe cel ce l-a ajutat Dumnezeu să 
iasă din legăturile dinafară ale iubirii de lume, îl 
ajută să iasă şi din legăturile din lăuntru ale iubirii 
de sine. 

Ca să treci cu bine peste piedica a doua, care 
eşti tu însuţi, iată că sporeşte Dumnezeu 
dragostea Sa către tine şi sporeşte şi dragostea ta 
de Dumnezeu, pe măsura piedicii din cale. 

Într-adevăr, această iubire trupească de sine, 
primul pui al diavolului, numai dragostea aprinsă 
a lui Dumnezeu o poate arde şi desăvârşit s-o facă 
scrum. Obişnuit, noi nu prea putem să ştim în câtă 
primejdie ne bagă iubirea de sine, dar putem 
deduce după purtarea de grijă a lui Dumnezeu. 

Care, cu iubire, ajutând mântuirea noastră, 
îngăduie încercări, ceartă şi ocări asupra noastră, 
ca să ne scârbim de noi înşine şi să ni se tocească 
tot gustul de cele de aici, că altfel nu putem muri 
nouă înşine (Galateni 2, 19), ca să vrem lui 
Dumnezeu. De aceea toţi Părinţii au fugit de laudă 
şi au iubit ocara şi toată năpăstuirea, ca pe unele 
ce ucid puii de drac şi mai mult folos aduc de la 
Dumnezeu. 

Cei ce, cu darul lui Dumnezeu, se izbăvesc şi 
de legăturile din lăuntru ale iubirii de sine, se 
mărturisesc şi sunt: străini şi călători aici pe 


pământ (Evrei 11, 13). De aceea „suspinăm în 
acest trup, dorind să ne imbrăcăm cu locuinţa 
noastră cea din Ceruri” (II Corinteni 5, 2). lată de 
ce, prin sfatul dreptei socoteli, trupul trebuie 
stins, veştejită floarea lui în lumea aceasta, iar 
faptele lui vicioase omorâte (Romani 8, 13). Stau 
mărturie cuvintele Mântuitorului, când zice: „Cine 
ține la viața lui o va pierde; iar cine-şi pierde viaţa 
lui pentru Mine, va găsi-o' (Matei 10, 39). 
Inţelegem că-şi va pierde viaţa cel ce ţine la felul 
lumesc şi trupesc al vieţii. Sub altă formă auzim 
acelaşi cuvânt, grăind: „Cine va voi să-şi 
mântuiască sufletul il va pierde; iar cine-şi va 
pierde sufletul său pentru Mine şi pentru 
Evanghelie, acela il va mântui” (Marcu 8, 35). 
Sufletul are şi el o parte pătimaşă, care s-a nărăvit 
cu viaţa cea trupească, încât sufletul multor 
oameni n-ar mai vrea să moară trupul, aşa de tare 
s-au învoit şi s-au legat cu plăcerea de lumea 
aceasta. Ar vrea să fie veşnică viaţa aceasta. Poate 
că şi de aceea a lăsat Dumnezeu viaţa aceasta aşa 
de necăjită, ca să ne mai şi săturăm de ea. Deci, 
mai fericiţi sunt săracii (Luca 6, 20) ca bogaţii. 
Căci zice bogatul: „Acum, suflete, ai multe 
bunătăți adunate pe mulţi ani: mănâncă, bea şi te 
veseleşte”. lar pentru o atare socoteală Dumnezeu 
i-a zis: „nebun” (Luca 12, 20). Deci, ca să ne 
mântuim, trebuie să ucidem înclinarea sufletului 
cea lunecoasă spre împătimirea cu lumea, cu 
trupul şi cu avuţia, care, toate, aici rămân. Dacă 
nu ardem această înclinare a sufletului spre lume, 


întreg sufletul se pierde. 

Sunt alţii care-şi curăţă sufletul de patimi 
prin multe osteneli, - ştiut fiind că şi sufletul are 
patimile lui: părerea, slava deşartă, mândria, - iar 
când scapă de aceste bucurii mincinoase, şi-i 
dăruieşte Dumnezeu cu adevărat bucurii 
duhovniceşti, se îndrăgostesc de propriul lor 
suflet, că iată se face curat. Şi sufletele acestea se 
sting şi se pierd. Bucuria neînfrânată, chiar cea 
din daruri cu adevărat duhovniceşti, te poate face 
să uiţi că încă n-ai ieşit desăvârşit din împărăţia 
ispitelor. Sufletul care se mântuieşte este acela, 
care nu mai trăieşte pentru sine, ci pentru 
Dumnezeu; e sufletul care s-a izbăvit de sine şi 
petrece ca un dus din lume. Viaţa şi dragostea lui 
întreagă este numai Dumnezeu, Care-l face să uite 
de sine, iar când revine la lumea aceasta, se 
urăşte pe sine. Sfântul Ioan, Evanghelistul, prinde 
tocmai această a treia treaptă a luptei cu sine 
însuşi după acelaşi cuvânt al Domnului, zicând: 
„Cine îşi iubeşte sufletul său, îl va pierde; iar cine- 
şi urăşte sufletul său în lumea aceasta, il va păstra 
spre viața veşnică” (loan 12, 25). De am străluci 
duhovniceşte ca soarele, ceea ce la puţini se 
întâmplă, de una să ne ţinem: că nu suntem din 
lumea aceasta, nu e aici dragostea noastră. Căci 
dragostea lui Dumnezeu ne arde, şi arde şi piedica 
a doua din calea întoarcerii noastre Acasă... Cei ce 
şi-au întors toate puterile făpturii lor din lumea 
cea deşartă cu viciile ei, şi le-au strămutat la 
Dumnezeu, lepădându-se de lume, au biruit lumea 


şi pe ei înşişi, cu darul lui Dumnezeu. 


Semnul Sfintei Cruci 


În calea mântuirii, sau a întoarcerii noastre 
Acasă, se mai ridică o piedică: vrăjmaşul însuşi, 
puterea răului în persoană, sau îngerul rău. El, în 
mândria lui, nu poate răbda să fie bătut. Dacă a 
fost bătut când se lupta cu noi din afară, prin gura 
lumii, dacă a trebuit să fugă ruşinat, după zeci de 
ani de lupte din lăuntru, din trup şi din suflet, 
atunci sufletul şi mintea, făcându-se curate, îl 
prind în vederea nevăzută; şi atunci (diavolul) 
nemaiavând ce face, vine în persoană să se 
războiască cu noi. De acum, începe războiul minţii 
omului cu mintea cea vicleană, sau războiul 
nevăzut. Spre războiul acesta, însă, să nu 
îndrăznească nimeni de n-a fost chemat de 
Dumnezeu, cu rostul de a ruşina puterea vrăjmaşă 
şi a mai întări neputinţa oamenilor spre război, 
căci nu e un război de glumă. Deocamdată să ne 
mulţumim a şti, că arme asupra diavolului avem 
aceste trei: 

1 - Numele Domnului şi al Maicii Domnului, 


despre care zice Sfântul loan Scărarul că: „Armă 
mai tare în Cer şi pe pământ nu avem, ca numele 
lui Dumnezeu”. 

2 - a doua armă pe care o avem împotriva 
puterii vrăjmaşe este Sfânta Cruce (I Corinteni 1, 
18). Aş întreba pe cei ce nu au cruce: cu ce semn 
vă apăraţi de diavol? Ei însă n-au semn, că nu-i 
lasă să-l facă. Nu în zadar semnul Crucii îl 
numeşte Biserica:  „Armă  nebiruită asupra 
diavolului, crucea Ta ne-ai dat-o nouă...” 

3 - iar a treia armă de apărare e smerenia 
sufletului, chiar în ceasul tulburării tale, zicând 


din adâncul inimii: „Pentru păcatele mele 
pătimesc acestea, Doamne, izbăveşte-mă de cel 
rău”. Şi  întoarce-te cu inimă bună către 


Dumnezeu, orice gânduri rele ai avea, pălmuindu- 
ţi mintea, că vede Tatăl osteneala fiului şi 
nicidecum nu-l lasă. 


În pustia Carantaniei 


Dumnezeu a făcut totul pentru mântuirea 
noastră. Aceasta nu înseamnă ca noi să ne dedăm 
lenei, pentru că a făcut Dumnezeu totul şi noi nu 
mai avem nimic de făcut. Dumnezeu a făcut totul 
din partea Sa: S-a micşorat pe Sine şi S-a făcut 
Om adevărat, întru totul asemănându-se nouă, 
afară de păcat, (Filipeni 2, 7), ca să ne arate cu 
lucrul şi cu pilda cărarea de urmat. El era şi 
Dumnezeu adevărat, dar a mers omeneşte pe 
calea cea nouă. De aceea, calea mântuirii o numim 


calea lui Dumnezeu, pentru că cel dintâi El a mers 
pe ea. 

Deci, cei ce vrem să ne mântuim, avem a 
merge şi noi toţi aceeaşi cale, toată. Şi, fiindcă 
avem de a trece peste şerpi şi peste scorpii şi 
peste toată puterea vrăjmaşă (Luca 10, 19), iar noi 
suntem numai oameni, lisus, Cel cu Cruce, ne 
ajută El, dăruindu-ne cele mai presus de firea 
noastră. Ba mai mult, chiar El însuşi se luptă 
pentru noi, ca să-l urmăm întocmai toată calea 
pământească. Din buze, mulţi îl urmează pe 
Domnul, dar când să treacă prin moartea de pe 
cruce - adică desăvârşita lepădare de sine - mulţi 
se dau înapoi. Toţi aceştia întârzie pe cale. De 
aceea zic, cine vrea să vadă pe Domnul în veacul 
fără de sfârşit, după înviere, trebuie să meargă cu 
El toată calea, iar nu numai până la un loc, sau 
numai până la o vreme. Rămaşi în urmă, de frică, 
(Apocalipsa 21, 8) sunt destui în toate veacurile şi 
vremurile, dar mai ales în vremurile noastre, 
temându-se, ca nu cumva din cauza credinţei să-şi 
primejduiască viaţa aceasta. Ori, unde e fericirea 
aceea să cădem şi noi în „primejdia” în care a 
căzut Dumnezeu? lar de nu cădem (adică nu 
suntem încercaţi prin ispite), e semn că nu suntem 
vrednici. 

E bine de observat că lisus Hristos, întrupat 
în Om adevărat, ca Om l-a biruit pe diavolul, iar nu 
ca Dumnezeu; căci cu puterea de Dumnezeu, ca 
fulgerul l-a aruncat din ceruri (Luca 10, 18). lisus, 
ca Om adevărat, a venit să se lupte cu diavolul, 


întrucât numai aşa ne putea împinge pe noi la 
toată îndrăzneala câtă trebuie. lar ca Om, 
câştigând biruinţa desăvârşită asupra diavolului, 
biruinţa Sa ne-a dat-o nouă, dar, numai dacă ne 
luptăm şi noi ca El. Cu biruinţa Sa, Mântuitorul 
ne-a învăţat şi pe noi meşteşugul războirii, ne-a 
dat cunoştinţa şi ne-a dat şi puterea. El este 
modelul de luptă cât ţine cărarea. 

lată, după Sfântul Maxim Mărturisitorul, 
lupta lui lisus cu satana: Mântuitorul de aceea a 
venit, ca să sfărâme lucrurile diavolului (I loan 3, 
8) şi să surpe stăpânirea lui, în care îi ţinea pe 
oameni. Astfel, când diavolul L-a ispitit în pustia 
Carantaniei (Luca 4, 1 - 13) ca să facă din pietre 
pâine, căci flămânzise, lisus l-a bătut cu Scriptura, 
zicând: „Scris este că nu numai cu pâine trăi omul, 
ci cu tot cuvântul ce iese din gura lui Dumnezeu” 
(Matei 4, 4). Dar diavolul n-a renunţat la luptă, ci 
L-a ispitit cu strălucirea tuturor împărăţiilor 
pământului - cu slava puterii politice - (gândind: 
nu cumva primeşte să fie împărat?), zicând 
Domnului: ie îţi voi da toată puterea şi 
strălucirea ei, căci mie îmi este dată şi o dau cui 
vreau, deci dacă Tu te vei închina mie, toată 
puterea şi strălucirea ei ţi-o dau ie. (Matei 4, 8, 
9). Şi răspunzând lisus, l-a bătut grăind din 
Scripturi: „Mergi înapoia Mea, satano, că scris 
este: Domnului Dumnezeului Tău să te închini şi 
Lui unuia să-l slujeşti” (Matei 4, 10). 

Când s-a văzut diavolul bătut din Scripturi, a 
luat şi el Scriptura - căci ştie şi el Scriptura, însă 


diavoleşte, deoarece mintea lui fiind nebună, 
strâmbă înţelesul oricărui cuvânt, de vreme ce el 
nu stă întru Adevăr, ci în minciună. Aşa îl duse pe 
lisus pe aripa templului din Ierusalim, zicându-l: 
„De eşti Tu, Fiul lui Dumnezeu, aruncă-le pe 
sineţi jos, că scris este: «ingerilor Săi va porunci 
pentru Tine, şi pe mâini Te vor ridica, ca nu 
cumva să împiedici de piatră piciorul Tău», (Matei 
4, 7). Atunci lisus i-a tăiat scurt şi ispita aceasta, 
răspunzându-i: „larăşi scris este în Lege. «să nu 
ispiteşti pe Domnul Dumnezeul tău», (Matei 4, 7). 
Şi după ce sfârşi toată ispita, diavolul se duse de 
la El până la o vreme, semn, că mai târziu, a venit 
şi sub altă formă. 

Cărarea e iubirea 

Potrivnicul L-a cercat pe Domnul prin acestea 
trei: 

— Prin neputinţa trupului. 

— Prin slava deşartă şi 

— Prin ispitirea de Dumnezeu. 

Toate aceste ispite au ascunse în ele momeala 
plăcerii sau acul păcatului (I Corinteni 15, 56), 
însă în chip felurit. 

Toate la un loc alcătuiesc chipul dintâi al 
războiului, sau, după Sfântul Maxim, ispita prin 
plăcere. Dacă lisus S-ar fi biruit de oricare dintre 
acestea, ar fi căzut din dragostea Tatălui, ar fi 
călcat El porunca primă din lege, pe care avea s-o 
propovăduiască între oameni ca nimeni altul, 
porunca dragostei de Dumnezeu, ca Tată al 
oamenilor (Matei 5, 48). 


Tot războiul potrivnicului acesta a fost: Ca să- 
L facă pe Domnul să calce dragostea către 
Dumnezeu ca Tată. Căci ştie vrăjmaşul că plăcerea 
pământească, pentru cine umblă după ea, are 
drăcească putere să desfacă pe om de dragostea 
lui Dumnezeu şi să i-o întoarcă spre plăcerea a 
orice altceva a veacului de acum afară de 
Dumnezeu. 

Prin urmare, dacă mai avem inima prinsă de 
orice de pe pământ, stăpânitorul lumii acesteia 
încă ne mai ţine legaţi în împărăţia lui, de vreme 
ce dragostea noastră către Dumnezeu încă n-a ars 
şi aţa aceea. 

După ce Domnul l-a bătut pe diavol în pustia 
Carantaniei, în sfânt sufletul Său, curat de lumea 
aceasta ca o pustie, a venit să-l bată şi între 
oameni. Cuvintele Evanghelistului ne descriu şi 
această latură a războiului, căci zice: ce sfârşi 
toată ispita, diavolul, se depărtă de el până ia o 
vreme” (Luca 4, 13). Semn că a mai venit iarăşi, 
însă de data aceasta, războindu-se cu Domnul prin 
oamenii lumii acesteia. Satana a răsculat 
împotriva Mântuitorului pe oamenii puternici de 
atunci, viclenii vremii, cărturarii şi fariseii lumii 
vechi, unelte ale sale, oameni slabi dar cu putere 
mare, că doar - doar lisus îi va blestema, sau îi va 
uri, şi aşa să greşească măcar împotriva celei de-a 
doua porunci, porunca iubirii de oameni. 

Aceasta e, cum zice Sfântul Maxim, ispita a 
doua, prin durere, care are însuşirea să 
învrăjbească oamenii întreolaltă. Mântuitorul, e 


drept, l-a mustrat şi i-a certat ca nimeni altul (loan 
8, 4147), însă nu i-a urât nicio clipă, de vreme ce 
pe diavolul din ei îl certa şi-l umilea, dându-l la 
Iveală şi arzându-l cu adevărul, iar pe ei îi iubea 
şi-i învăţa înainte (loan 8, 48 - 59). 

Dumnezeu Îi prevenise pe mai marii 
templului, prin vedenia lui Zaharia Prorocul, ca să 
ia aminte că şi ei vor fi ispitiţi. lată cuvântul: „Şi 
mi-a arătat Domnul pe Iosua (lehoşua), marele 
Preot, stând înaintea feţei îngerului Domnului şi 
diavolul la dreapta lui, ca să i se împotrivească” 
(Zaharia 3, 1). Prorocul vede schimbându-i-se 
veşmintele rele cu altele bune şi punându-i-se 
podoabă curată pe cap, şi îngerul i-a atras aminte: 
„Fii luător aminte, losua, mare preot, tu şi soţii 
tăi, care stau înaintea feţei tale: căci ei sunt 
chipuri pentru viitor. Căci iată cu aduc pe 
Slujitorul Meu Odraslă” (Zaharia 3, 8). Totuşi, ei, 
învăluiţi cu lumea aceasta, n-au putut pricepe 
ispita, în care cădeau, pizmuind pe lisus. 

Iubirea de Dumnezeu şi iubirea de oameni, în 
care atârnă toată Legea şi Prorocii (Matei 22, 40), 
împlinindu-le lisus ca nimeni altul, se vedea 
limpede că lisus este Dumnezeu şi că Dumnezeu 
este iubire (I loan 4, 8). Pe acestea două ni le-a dat 
ca porunci. De aceea, poruncile lui Dumnezeu bat 
pe vrăjmaşul, când are cine le trăi. Că iată. 
Dumnezeu se ascunde în poruncile Sale.2 
2 Sf. Marcu Ascetul, Despre legea duhovnicească, Filocalia, Sibiu, 1946, 


ed. |, voi. |, pg. 249; Sf. Maxim Mărturisitorul, Capete gnostice, Filocalia, 
Sibiu, 1947, ed. |, voi 2, pg. 193. 


Trăirea acestor porunci îl arde pe diavol aşa 
de cumplit, încât acesta răscoală puterile iadului 
şi cu ele aţâţă oamenii lumii, care-s biruiţi de el, 
şi-i năpusteşte împotriva lui lisus şi a oricărui 
ucenic al Lui. Iar prin Lege, prin stăpânitorii lumii 
acesteia (ei înşişi stăpâniţi de el, de diavol), prin 
slujitorii Templului: arhiereii Anna şi Caiafa, prin 
Iuda vânzătorul, (toţi biruiţi de el), diavolul nu-L 
mai putea răbda să-i facă împărăţia de jaf şi-l cere 
nedreapta răstignire pe cruce, în rând cu tâlharii. 

Războiul nevăzut între iubire şi ură ajungând 
aici, iată cum îl bate Iisus pe diavol - tot ca om, să 
nu uităm - prin neputinţa şi nepreţuirea trupului 
(loan 6, 63). Adică prin desăvârşita lepădare de 
sine sau primirea de bunăvoie a morţii. Plăcerea a 
respins-o cu prigonire mare, durerea însă a primit- 
o cu mare dorire (Luca 12, 50). 

Vedem că la Domnul lupta e întoarsă: 

— Întâi l-a înfrânt pe potrivnicul în duh, în 
pustie, biruind prin dragostea de Dumnezeu ispita 
cea dintâi - momeala plăcerii; 

— Apoi l-a bătut în lume, prin iubirea de 
oameni, oricât îl lovea printr-înşii (prin oameni) 
vrăjmaşul, cu ispita durerii; 

— Şi pe urmă de tot, a venit - prin orânduire 
dumnezeiască - ispita, tot prin durere, asupra 
trupului Domnului, ispită pe care a biruit-o, 
dându-şi trupul să fie răstignit pe cruce, ca un 
făcător de rele. Nu-şi dădea satana seama că 
răstignind „omul” pe Cruce, după ce-L va înghiţi 
cu poftă, sau cu ura cea mai mare, va afla că prin 


Cruce a înghiţit pe Dumnezeu. Nu-şi putea da 
seama vicleanul de Taina Crucii, care-i va rupe 
toate e ele din lăuntru, şi, Hristos lisus, Omul- 
Dumnezeu îl va învia pe drepţii cei din Vechiul 
Testament, făcând biruinţă veşnică asupra răului, 
pe care o va da omului, fratele Său (Matei 28, 10) 
şi ucenic pe aceeaşi cale. Această biruinţă a lui 
lisus, prin omul în care. Se ţinea ascuns, ne-a 
deschis împărăţia lui Dumnezeu şi ne-a făcut cu 
putinţă învierea şi mântuirea. 

lată de ce ne este drag de Dumnezeu, Cel în 
Treime închinat: Tatăl, Fiul şi Duhul Sfânt, că 
pentru noi şi pentru a noastră mântuire S-a făcut 
Om, şi omeneşte a mers şi merge înaintea noastră, 
însuşi făcându-se cărare de la om la Dumnezeu. 
Ne este drag că ne-a dat meşteşugul, învăţătura şi 
puterea. 

Ca mărturii netrebnice (ce suntem noi) îi ştim 
dragostea cu care ne iubeşte El, dar nimic de pe 
pământ n-o poate spune. El umblă nevăzut de 
oamenii cu ochi de lut, căutând mereu pe fraţii Săi 
(Matei 28, 10), pândind şi alergând după fiecare 
ins, şi neavând odihnă până nu-i află pe toţi, ca să- 
i adune Acasă. Şi aceasta o face mereu, în fiecare 
veac de oameni, până la sfârşitul lumii. Asta nu o 
pot tăcea. lar cine L-a văzut pe Domnul şi 
neasemănata-i cruce, pe care încă o tot duce, 
printre oamenii care-L. pălmuiesc cu ură de fiară, - 
până la sfârşitul veacului de acum, - unul ca acela 
sare ca ars din orice iubire de sine şi se roagă, 
strigând să aibă în lumea aceasta soarta lui 


Dumnezeu şi trăieşte ca un dezlegat de viaţă şi 
nicio urgie a vremii nu-i poate face nimic decât a-l 
desăvârşi, lămurindu-l ca aurul. 

Suferinţa fără de asemănare a lui Dumnezeu 
Mântuitorul nostru, cea din iubirea de oameni, 
curăţeşte şi viaţa noastră; căci acesta-i focul 
azvârlit de Dumnezeu pe pământ (Luca 12, 49): 
pârjolul dragostei, care aprinde lumea, arde dracii 
şi străluceşte cu lumină dumnezeiască pe smeriţii 
Săi următori, ce se întorc Acasă. Dorul lui 
Dumnezeu după cel mai mare păcătos este 
neasemănat mai mare decât dorul celui mai sfânt 
om după Dumnezeu. 


Saul şi David 


Pe calea mântuirii nimeni nu poate merge 
singur, de nu va fi condus de mâna nevăzută a 
Mântuitorului, prin preoţii Bisericii, ucenicii Săi 
văzuţi. Căci zice: „Cine primeşte pe voi, pe Mine 
mă primeşte” (Matei 10, 40). Deci, în calea 
Duhului, nu poţi merge fără ucenicie“ la duhovnic. 
Mulțimea ispitelor, vicleniile vrăjmaşului nevăzut, 
care ne războieşte prin lucrurile sau oamenii 
văzuţi, oricând ar putea scoate pe ucenicul 
Domnului din calea mântuirii, şi să-l rătăcească, 
dacă duhovnicul nu ar avea meşteşugul, ştiinţa şi 
puterea de la Dumnezeu, ca să împrăştie şi mereu 
să strice lucrăturile potrivnicului. Pricepem, prin 


3 ucenicie - ascultare de duhovnic; (n.ed. 2012) 


urmare, că ucenicul sau credinciosul e dator cu 
ascultarea din dragoste către duhovnicul său, căci 
fără aceasta e cu neputinţă izbăvirea de necazuri 
şi ajutorul la mântuire. 

Sfânta Scriptură ne înşiră mulţi ascultători 
buni, dar şi foarte mulţi neascultători. Dintre cei 
ascultători, alegem spre învăţătură, dreapta 
socoteală cu sine a regelui David sub povăţuirea 
duhovnicului său, Natan prorocul. Îl numim pe 
Natan duhovnic şi nu sfetnic al regelui, pentru 
faptul că era îndreptător în ale Duhului şi 
mijlocitor între legea lui Dumnezeu şi fărădelegea 
omului, deşi în Legea Veche nu era mântuire, spre 
deosebire de sfetnic, care mijloceşte între om şi 
om. lar dintre neascultători, alegem viaţa regelui 
Saul, care nu primea sfatul lui Dumnezeu prin 
Samuil şi, neascultând până în sfârşit, a luat plata 
neascultării, desăvârşit pierzându-se. 


Cum ne bâgăm datori 

David, până a nu fi rege, era al optulea copil 
la părinţi şi ciobănaş cu slujba, trăind toţi viaţă 
cumpătată. Când însă a ajuns rege, dând de trai 
bun, l-au îmbulzit poftele; s-a întâmplat şi vremea 
cu prilej că o vecină a lui, femeia lui Urie, făcea 
odată baie. David a văzut-o şi s-a aprins de pofta 
curviei. A aflat cine e, a pus la cale cu făţărnicie şi 
cu vicleşug trimiterea bărbatului ei în primejdie 
de moarte - unde a şi murit - şi aşa, i-a luat 
muierea. lată-l pe regele David, cel uns de 
Dumnezeu cu cinste de rege şi cu dar de proroc, 


omorând bărbatul şi preacurvind cu femeia 
rămasă. După slujbă era rege, după dar proroc, 
trupul însă... vrăjmaş lui Dumnezeu şi ucigaş de 
om. Şi zice Scriptura: „Fapta aceasta, pe care a 
făcut-o David, a fost rea inaintea lui Dumnezeu” 
(II Regi 11, 27). 


Vremea de plată 


Să vedem acum, în ce chip îi rânduieşte 
Dumnezeu îndreptarea. Ştim că era uns rege de 
Samuil prorocul, însă acesta murise. Astfel a 
trimis Dumnezeu la David pe Platan, prorocul, 
care, printr-o asemănare l-a adus să-şi cunoască 
păcatul şi vrednicia de moarte. Prorocul sau 
văzătorul înainte al celor ce au să vie de la 
Dumnezeu, i-a făcut înţeleasă legea, care atârnă 
peste fără-de-lege. I-a arătat că, făcând moarte de 
om, sabia va atârna în veac asupra casei sale. lar 
pentru că a luat femeia altuia şi femeia sa va fi 
luată de alţii, dinaintea ochilor să-i Ce a făcut el 
altuia în ascuns, alţii îi vor face lui pe faţă, 
înaintea a tot norodul. Asta e legea nestrămutată a 
dreptăţii lui Dumnezeu, care aduce peste capul 
tău ce ai adus şi tu peste capul aproapelui tău. Ce- 
ai făcut, ţi se va face; ce-ai zis, ţi se va zice; cu ce 
încarci pe altul, ai să duci şi tu. 

Când dreptatea lui Dumnezeu se întoarce 
asupra noastră, a sosit vremea de plată sau 
ispăşirea. lIspăşirea nu e o pedeapsă de la 
Dumnezeu el o înţelepţire, o îndreptare mai aspră. 


lar fiindcă dreptatea lui Dumnezeu mereu ţine 
cumpăna între faptă şi răsplată, putem vorbi chiar 
de legea Ispăşirii, ca de-o lege milostivă prin care 
ne curăţim de petele faptelor rele. In vremea 
ispăşirii, când vin asupra noastră strâmtorările, 
dacă le răbdăm de bunăvoie, neumblând cu 
ocolirea, atunci ne ajută Dumnezeu, iar nevrând 
să primim cele ce vin peste noi şi neînţelegându- 
le, nu ne ajută Dumnezeu, deşi ar fi vrut. 

Toată slujba aceasta a lămuririi ucenicului în 
ale duhului, în ale acelor nevăzute legi, de unde 
vin peste oameni toate cele văzute, n-o poate face 
decât duhovnicul, căruia i s-a dat meşteşugul, 
cunoştinţa şi puterea ca să ajute omului, să vrea şi 
el leacul ce i-l vrea Dumnezeu. 


Marturisirea 


Când David şi-a înţeles greşeala şi urmările 
ei, şi-a mărturisit păcatul zicând: „Am păcătuit 
înaintea Domnului”. De la această înţelegere şi 
recunoaştere a păcatului, făcută înaintea 
duhovnicului, e cu putinţă îndreptarea. Aceasta e 
mărturisirea după voia lui Dumnezeu. Îndată după 
mărturisirea omului, vine de la Dumnezeu iertarea 
vinovăţiei: „Şi Domnul a ridicat (acum) păcatul de 
deasupra ta - zise Natan - şi tu nu vei muri”, 
înţelegem de aici, că atâta vreme cât ţinem 
păcatele nemărturisite, ascunse cu voia, atâta 
vreme atârnă pedeapsa lor asupra noastră, ca o 
sabie care stă să cadă peste viaţa noastră. De 


îndată însă ce mărturisim păcatele şi vinovăția, 
primejdia morţii o înlătură Dumnezeu de deasupra 
noastră. 


Ispăşirea 

Dumnezeu ne iartă uşor, însă noi, fiind 
uşuratici cu firea şi scurţi de minte, trebuie să 
câştigăm iertarea lui Dumnezeu, cu osteneală sau 
cu nevoinţă multă. Vinovăţia ne-o iartă Dumnezeu, 
îndată după mărturisire. Cu năravul păcatului 
însă, trebuie să ne luptăm noi, uneori, toată viaţa. 
Această vreme de amărăciune, care ne învaţă 
minte ca să nu ne mai întoarcem la cele dintâi, e 
chiar vremea ispăşirii. Căci ispăşirea ne învaţă cel 
mai bine calea lui Dumnezeu. 

Să nu uităm însă, că una e ispăşirea omului 
care s-a mărturisit şi alta e ispăşirea omului care 
nu s-a mărturisit. Unul e luminat la minte, liniştit 
şi câştigă din nou nevinovăția; celălalt e întunecat, 
îndărătnic şi mai rău se afundă. Unul e ascultător 
de duhovnic - asta-i uşurează ispăşirea (răbdarea 
încercărilor); celălalt nu ascultă de nimeni, ceea 
ce-i face îndreptarea, cu neputinţă. 

lată cum îl trece Dumnezeu pe David prin 
amărăciunile învăţării de minte, sau calea ispăşirii 
prin suferinţe. Sabia ce ar fi atârnat asupra vieţii 
lui - dacă nu şi-ar fi mărturisit păcatul - se mută 
asupra copilului său, ca unul ce era în fărădelegi 
venit. Prorocul îi prevesteşte moartea copilului ce 
i se va naşte. In casa regelui încep să vie ispite 
peste ispite, între ceilalţi fii ai săi. Pe unul din ei, 


regele îl pedepseşte, ca doi ani să nu-i vadă faţa, 
ceea ce era neînchipuit de greu pentru fiul de 
rege. Pedeapsa aceasta însă îşi dă roada tocmai 
contrar aşteptărilor, căci fiul său, prin suferinţa sa 
câştigă dragostea poporului şi  unelteşte 
răsturnarea de pe tron a tatălui sãu. Pe de altă 
parte, ispititorul, duhul cel rău, cearcă şi pe rege, 
nu cumva va vrea să despartă poporul în două 
tabere, una a lui şi alta a fiului său şi să se bată 
împreună, ca să îşi apere tronul, ceea ce ar fi 
pricinuit multă vărsare de sânge? 

lată cum îngăduie Dumnezeu ispititorului să 
se apropie, ca un vameş al văzduhului, să încerce 
pe robii lui Dumnezeu: nu cumva se mai află la ei 
ceva iubire de sine, ceva mândrie sau părere 
înaltă de sine, şi printr-însa să-i întineze iarăşi în 
cele dintâi; ba, dacă ar izbuti, în mai mari să-i 
cufunde. Regele David (sau dacă vreţi: sufletul) se 
săturase de vărsare de sânge şi n-a mai vrut să-şi 
apere mândria de rege, ci şi-a ales mai bine fuga 
de pe tron: umilinţa cea mai de pe urmă, ce-i 
poate veni unui rege. Fuga lui însă dovedeşte, nu 
cea mai mare slăbiciune, ci cea mai mare putere. 
Căci primirea umilinţei e cea mai mare putere a 
dreptului, pe când războiul pentru mândrie e 
dovada celei mai mari neputinţe. David era 
hotărât să-şi ispăşească deplin fărădelegea şi să 
nu se mai încâlcească iarăşi în aceleaşi păcate. 
Drept aceea, fugind de prigonirea fiului său: "S-a 
dus în muntele Eleonului, şi mergând plângea, 
capul îi era acoperit (aşa e jalea la iudei), 


picioarele desculţe şi toţi oamenii care erau cu el 
îşi acoperiseră fiecare capul şi mergeau plângând” 
(II Regi 15, 30). 


Prin cuptorul smereniei 


Că în foc se lămureşte aurul, iar oamenii cei 
plăcuţi Domnului, în cuptorul smereniei. (Sirah 2, 
5) 


Ispăşirea mai are şi laturi neaşteptate prin 
care îngăduie Dumnezeu oricui, neînsemnat la 
slujbă sau la chip, să-ţi sară în obraz şi să ţi-l 
pălmuiască cu ocările cele mai de pe urmă. Astfel, 
pe când regele trecea plângând, un om oarecare, 
ca din senin, începu să arunce cu pietre după el şi 
după tot poporul, şi să-i azvârle în obraz blesteme: 
„Pleacă, pleacă, nelegiuitule şi ucigaşule!” 

lată cum îngăduie Dumnezeu să-ţi auzi 
faptele pe nume. Foarte mari târcoale dă 
vrăjmaşul în jurul celor ce se ispăşesc, ca să-i 
scoată din calea mântuirii, ispitindu-i să nu se 
smerească, ci să-şi apere „onoarea”. Potrivnicul, 
dacă n-a reuşit să-l facă să-şi măcelărească 
poporul în două tabere, era aproape sigur că 
măcar o moarte de om tot va mai scoate de la 
rege. Şi, fiindcă prin blestemele cele din senin nu 
l-a putut scoate din liniştea pocăinţei (şi să-l 
împingă) la iuţimea mâniei ucigaşe, s-a mulţumit 
vrăjmaşul să intre într-unul din însoțitorii săi şi să 
ceară regelui moartea acelui om: „De ce acest 


câine leşinat blestemă pe domnul meu? Mă duc să- 
i tai capul!” (II Regi 16, 9). 

David, însă, luminat de Dumnezeu prin Platan 
prorocul, duhovnicul său, era prevenit şi avea 
cunoştinţă despre legea ispăşirii (a încercărilor), 
precum că de la Dumnezeu îngăduire este şi cu a 
Lui purtare de grijă trebuie să treacă, pentru 
păcatele sale, prin cuptorul smereniei (Sirah 2, 5), 
sau focul curăţitor al ocărilor, ca un bun ascultător 
de Dumnezeu. De aceea regele, în loc să asculte 
ispita vrăjmaşului, cea din însoţitorul său, o taie 
cu blândeţea şi cu înţelepciunea, zicând: „Lăsaţi-] 
să blesteme, căci Domnul i-a poruncit să blesteme 
pe David. Cine poate să zică Domnului: «De ce 
faci tu aşa?», însoţitorul regelui, însă, cuprins de 
duhul rău care cerea moarte de om, nu se lăsa 
bătut uşor, de acea regele de mai multe ori îi 
spune acelaşi cuvânt. (E ştiut că pentru a scoate 
un gând rău din mintea cuiva, de foarte multe ori 
trebuie să i-o învălui cu cuvântul bun, ca să i-o 
izbăveşti din robia gândului străin. Aci e calea cea 
mai lungă: de la urechi la inimă). Până în sfârşit, 
pentru că sfetnicul nu mai tăcea pentru apărarea 
onoarei, regele destăinui însoţitorului său taina 
răbdării sale, zicând: „Poate va căuta Domnul la 
umilirea mea şi-mi va răsplăti cu bine pentru 
acest blestem ai lui’, - cuvinte de frumoasă 
mărturie pentru regele, care, întru cunoştinţă 
fiind, era smerit. 


Şi aşa se duceau alături, fiecare în calea lui: 

regele în calea ispăşii sau a ascultării de 
Dumnezeu şi ocărâtorul în calea ocării; iar 
vrăjmaşul, nevăzut, arzându-se de smerenie... 

Totuşi, de ce îngăduie Dumnezeu aşa palme 
în calea dreptului? Pentru că nu este altă cale de 
sfințire şi pentru că înaintea lui Dumnezeu nici 
cerul nu este destul de curat (lov 15, 15), iar 
sfințire fără umilire nu există. Nouă, celor păcătoşi 
şi grei la pricepere, numai pe calea ocărilor ne 
aduce aminte de păcatele noastre ştiute sau 
uitate, ca să ni le cunoaştem şi să ni le mărturisim. 
Dacă ne-am cunoaşte cât suntem de păcătoşi, ne- 
ar fi mult mai uşoară ispăşirea, dar dacă nu ne 
cunoaştem păcatele, ni se pare, în ochii noştri, că 
suntem drepţi şi nu răbdăm cele ce vin peste noi, 
e cu rânduiala lui Dumnezeu. Drept aceea, când 
auzi pe oricine făcându-te tobă de ocări şi 
blesteme, nu te pripi cu mintea şi nu sări cu gura, 
răspunzându-i cum nu trebuie, ci zi ca David: 
„Pentru păcatele mele, Domnul i-a poruncit să mă 
blesteme, dar pentru năpăstuirea ocării, va avea 
Dumnezeu milă de mine”. 

Să zicem că, după părerea ta, ai avea o viaţă 
bună, după voia lui Dumnezeu, soţie şi mamă 
cumsecade, şi totuşi, aşa din senin, la o 
întâmplare oarecare, un vecin, sau propriul tău 
copil sau soţ să-ţi ardă obrazul zvârlindu-ţi vorbe 
grele:  prăpădito,  ucigaşo, hoaţo... lar tu, 


4 Diavolul dă sfaturile lui la toţi, dar nu are putere peste cei ce nu-l 
ascultă. (n.ed. 2012) 


neştiindu-te de vină cu niciuna din acestea, şi 
nepricepând ce se lucrează la mijloc, se poate 
întâmpla să sari ca muşcată de şarpe, cu şi mai 
grele vorbe, apărându-te şi îndreptându-te, iar pe 
cel ce te cearcă, apăsându-l şi ucigându-l cu 
mânia. 

Nu e bine, nu te grăbi, ci socoteşte precum 
trebuie: poate că nu ţi-ai mărturisit asupra ta vreo 
greşeală mai veche, cu propriul tău soţ, iar soţul 
tău îţi aduce aminte acum, într-un şuvoi de mânie, 
fără să ştie că păcatul răbufneşte odată, oricâtă 
uitare s-ar fi aşternut peste el. Poate că şi copilul 
îţi strigă în ocara sa vreun păcat de-al părinţilor, 
de care (copilul) trebuie cruțat, fie cu fapta, fie cu 
gândul. Poate că, pentru vreun gând rău asupra 
vieţii sale, el, la vreme îţi aduce aminte, sub formă 
de necuviinţă, greşeala ce era să o faci asupra lui. 
Uitaseşi să ţi le mărturiseşti, să te dezlegi de vina 
lor şi, iată, ţi se aduc aminte. Că prin cei mai 
apropiaţi primim arsurile cele mai curâţitoare, 
ştiut fiind că nu este nedreptate la Dumnezeu. lar 
pe de altă parte, poate că puţine zile mai avem şi, 
din îngăduirea lui Dumnezeu, se răstesc la noi cei 
ce ne-au îndemnat la păcate (diavolii), şi, prin vreo 
oarecare gură slabă, ne strigă pe înţeles 
vinovăţiile noastre, pe care încă mărturisirea şi 
lacrimile noastre nu le-au şters din potloagele lor. 

Drept aceea, cu lumina cunoştinţei fiind, în 
necazuri bucuraţi-vă! Căci celui lămurit în căile lui 
Dumnezeu, tot ce i se întâmplă, spre mai multă 
lumină i se face, ori pricepem, ori nu pricepem 


aceasta. Grija noastră să fie: de a nu strica ce ne 
tocmeşte Dumnezeu. 

Invaţă de la cel păţit 

Ispăşirea are o vreme a ei, care e mai scurtă 
sau mai lungă, după chipul în care prindem minte 
şi ne statornicim sau nu în calea lui Dumnezeu. 
Dacă sufletul se statorniceşte în bine şi purtările 
dinafară de asemenea, amărăciunile ispăşirii trec 
şi vremea iarăşi se întoarce spre bucurie, 
dimpreună cu toate lucrurile, care nu ne mai stau 
împotrivă. Vremea de amărăciune ţine de obicei 
cât ţine mândria; căci celui smerit nimic nu-i poate 
sta împotrivă: nici lucrurile, nici oamenii şi nici 
dracii. Inaintea lui Dumnezeu adevărata mărire e 
smerenia. Asta tămăduieşte, curăţă, apără şi 
întoarce toate spre pace, până şi pe Dumnezeu. 
Deci, când amărăciunea ispăşirii şi-a împlinit 
lucrul. Iarăşi întoarce Dumnezeu toate spre 
bucurie. 

lată în viaţa lui David lucrurile acestea... 

Fiul răzvrătit al regelui a fost omorât într-o 
bătălie, deşi tatăl său a vrut să-l cruţe, însă aşa se 
plăteşte înaintea lui Dumnezeu răzvrătirea copiilor 
asupra părinţilor. David ajunge iarăşi rege. Pe 
drum, când acesta trecea Iordanul, îi iese înainte 
şi omul acela care-l blestemase şi tare i s-a rugat 
de iertare, ca să nu-l omoare pentru greşeala 
aceea. lată cum, pentru răbdarea de atunci a 
regelui, a întors Dumnezeu şi pe cel ce l-a amărât, 
ca să-şi ceară iertate, cunoscându-şi greşeala. Iar 
în locul copilului care-i murise, i-a dat pe Solomon, 


cel mai înţelept dintre fiii Răsăritului (III Regi 2, 
35). 

Calea prin care l-a învăţat şi l-a curăţit 
Dumnezeu pe David, regele-proroc, ne-a lăsat-o 
scrisă. E Psaltirea. Toate cuvintele Psaltirii 
dovedesc cunoştinţa cea din păţanie, sau 
învăţămintele din durere, singura cale care poate 
învăţa ceva pe oameni. Tocmai ajunsese cu scrisul 
la psalmul 31. În el vedem ascunse învăţămintele 
care le-a trăit mai întâi el, de îndată după 
săvârşirea celor două fărădelegi. Cu cele descrise 
până aici, înţelegerea psalmului e mult ajutată. 
Totuşi o tâlcuire pe scurt nu strică. 

1. Ferice de acela căruia i s-au lăsat 
fărădelegile şi ale cărui păcate i s-au acoperit. 

2. Ferice de omul căruia nu-i va socoti 
Domnul păcatul şi în sufletul căruia nu se află 
vicleşug. 

Psalmul acesta l-a scris după ispăşirea 
fărădelegii, când iarăşi avea în suflet starea de 
fericire, de pe urma împăcării cu Dumnezeu. De 
aceea începe fericind pe omul căruia, i-a iertat 
Dumnezeu păcatul. 

Totuşi, învăţătura din vremea ispăşirii (din 
necazuri) e de aşa fel, încât şi în vremea de 
fericire a sufletului nu poţi uita amărăciunile, cu 
care te-a învăţat Dumnezeu minte. Şi, ca aducere 
aminte, înşiră stările sufleteşti chinuitoare prin 
care trece omul, câtă vreme nu vrea să-şi 
mărturisească greşelile. 

3. Câtă vreme am păstrat tăcere, mi se 


mistuiau oasele şi suspinele nu-mi mai conteneau. 

4. Că zi şi noapte mă apăsa mâna Ta şi seca 
vlaga mea, ca de arşiţa verii. 

După o vreme, când durerea de pe urma 
păcatelor se face nesuferită, îi trimite Dumnezeu 
duhovnic, mijlocitor, în faţa căruia: 

5. Mi-am mărturisit însă păcatul şi greşeala 
mea n-am ascuns-o. 

6. Zis-am: „Maărturisi-voi Domnului 
fărădelegea mea!” Şi îndată ai ridicat pedeapsa 
păcatului meu. 

Aici e bine să luăm aminte însăşi mărturia 
prorocului David, precum că îndată după 
mărturisire, Dumnezeu ridică pedeapsa păcatului, 
totuşi ispăşirea o faci, şi de multe ori înduri 
încercări ani de zile în şir. Să fim înţeleşi: 
ispăşirea nu-i pedeapsă, ci şcoală, lumină la minte 
şi milă de la Dumnezeu. Că are suferinţe? De n-ar 
avea, n-am învăţa nimic. Precum plăcerea e 
dascălul păcatelor, aşa durerea e dascălul 
înţelepciunii, iar din odihnă încă n-a ieşit ceva de 
folos. 

lată apoi învăţătura pe care o dă prorocul şi 
pentru ispitele din vremea ispăşirii, cât şi pentru 
credinţa în Dumnezeu, care ţine cumpătul omului. 

7. De aceea, toată sluga credincioasă să se 
roage '[ie la vremea cuvenită, şi chiar potop de s- 
ar stârni, pe acela nu l-ar potopi. 

8. Tu eşti limanul meu şi Tu mă izbăveşti la 
vreme de necaz; Tu faci să-mi răsune împrejur 
cântări de mântuire şi-mi zici: 


9. „Înţelepţi-te-voi şi-ţi voi arăta calea pe care 
trebuie să mergi, sfătuitorul tău voi fi şi ochiul 
Meu va fi asupra tai. 

Şi iarăşi dă sfaturi la cei ce nu prea pricep 
rostul întăririi sufleteşti în vremea ispăşirii, 
zicând: 

10. Nu fiţi fără minte, cum e calul şi catârul, 
pe care-i sileşti la supunere cu frâu şi cu zăbală. 

11. Multe sunt bătăile care-l ajung pe 
păcătos. lar pe cel ce se teme de Domnul, mila îl 
va întâmpina. 

Psalmul sfârşeşte cu strigarea de bucurie, ca 
a unui izbăvit de Dumnezeu şi iarăşi făcut drept. 

12. Bucuraţi-vă întru Domnul şi vă veseliti, 
drepţilor! Scoateţi strigăte de bucurie, toţi cei 
drepţi la inimă. 

Iar în Psalmul 33, bucuria, cunoştinţa şi sfatul 
iarăşi se prind în horă: 

1. Bine voi cuvânta pe Domnul în toată 
vremea; lauda Lui va fi pururi în gura mea. 

2. Întru Domnul se va lăuda sufletul meu; 
audă cei blânzi şi să se veselească! 

3. Slăviţi pe Domnul cu mine şi să înălţăm 
numele Lui împreună. 

4. Căutat-am pe Domnul şi m-a auzit şi din 
toate necazurile m-a izbăvit. 

5. Apropiaţi-vă de Domnul şi vă veţi lumina şi 
feţele voastre nu se vor ruşina. 

6. Vreun necăjit de-l. strigă, îl aude Domnul 
şi-l mântuieşte din toate necazurile lui. 

7. (Că) îngerul Domnului străjuieşte în jurul 


celor ce se tem de Dânsul şi din toate necazurile 
lor îi scapă. 

8. Gustaţi şi vedeţi că bun este Domnul! 
ferice de omul care nădăjduieşte într-însul. 

9. Temeţi-vă de Domnul toţi sfinţii Lui, că 
nimic nu lipseşte celor ce se tem de Dânsul... 

Şi aşa e toată Psaltirea: o mărturie 
strălucitoare a bunătăţii lui Dumnezeu, ţinută în 
mână de David, ca o făclie, mângâind orice suflet 
zdrobit de pe urma păcatului. Lumina ei atrage la 
cunoştinţa tainelor lui Dumnezeu, cele asupra 
vieţii, îndrumă sufletul la ascultare şi smerenie, cu 
care oricine poate birui toate potrivniciile din 
calea mântuirii şi poate răbda toate palmele 
ispitelor. 

Cenzura invidiei 

Invidiosul nu primeşte doctor pentru boala sa 
şi nu poate găsi leac tămăduitor al suferinţei deşi 
Scriptura e plină de ele. El aşteaptă uşurarea bolii 
doar numai într-un singur fel: să vadă prăbuşindu- 
se pe unul din cei invidiaţi. Capătul urii lui e să 
vadă pe cel invidiat din fericit în nefericit, din 
norocos, nenorocit. 

Pe unii oameni cu totul  potrivnici, 
binefacerile II îmblânzesc. Pe invidioşi însă 
binefacerile mai mult îi înrăiesc. Rănile invidiei 
sunt adânci şi ascunse şi el nu suferă vindecare, 
ca unele ce s-au închis de durerea lor oarbă în 
ascunzişurile conştiinţei. 

Invidiosul e duşmanul propriei sale sănătăţii 
sufleteşti. Cel invidiat poate să scape şi să 


ocolească pe invidios; dar invidiosul nu poate 
scăpa de sine însuşi. Tu, invidiosule, duşmanul tău 
e cu tine, vrăjmaşul ţi-e continuu în inimă, 
primejdia e închisă în adânc, eşti legat cu un lanţ 
neîndurat, eşti prizonierul invidiei şi nicio 
mângâiere nu-ţi vine în ajutor. A prigoni pe un om 
binecuvântat de Dumnezeu şi a uri pe cel fericit, 
iată o nenorocire fără leac. 

Soarele smereniei 

David, om fiind, nu ne-a putut arăta ceva 
desăvârşit; totuşi de ne-am purta ca David în 
vremea ispăşirii păcatelor, destul de sporiţi am fi 
în calea mântuirii. David era o icoană de mai 
înainte a lui lisus, ce avea să vie. Căci numai Cel 
fără de păcat poate să ne arate şi să ne dea ceva 
desăvârşit, şi în ascultare şi în ispăşire. Adică 
ascultarea Lui şi ispăşirea Lui să împlinească ceea 
ce lipseşte din ascultarea şi din ispăşirea noastră, 
a păcătoşilor. 

Invăţătura desăvârşită o avem de la: „Cel ce, 
fiind în chipul lui Dumnezeu, n-a ţinut ca la o 
pradă la egalitatea Sa cu Dumnezeu, ci S-a golit 
pe Sine, a luat chip de rob, făcându-se asemenea 
oamenilor, şi la înfăţişare dovedindu-se ca un om. 
S-a smerit pe Sine, ascultător făcându-se până la 
moarte, şi încă moarte pe Cruce. Pentru aceea şi 
Dumnezeu L-a preaînălţat şi I-a dăruit Lui numele 
care este mai presus de orice nume, ca, întru 
numele lui lisus, tot genunchiul să se plece, al 
celor cereşti şi al celor pământeşti şi al celor 
dedesubt (Filipeni 2, 6 - 10). 


Răbdarea răului sau umilinţa, în credinţa lui 
Dumnezeu, este cea mai uriaşă putere asupra 
răului în lumea aceasta. Chip de umilinţă 
desăvârşită ne-a dat Mântuitorul pe cruce: El, Fiul 
şi Slava Tatălui, Dumnezeu adevărat, nu S-a 
împotrivit ci a primit să treacă prin cea mai de pe 
urmă umilire cu putinţă pe pământ, căci ştia ce 
putere are umilinţa. Răbdând bătaie, scuipări în 
obraz, cunună de spini, piroanele şi spânzurarea 
pe cruce, iar peste suflet hulirea celor fără-de- 
lege, toate acestea încă nu erau crucea cea mai 
grea; pe asta o avea la spate. Crucea cea mai 
grea, pe care era răstignit cu faţa, era 
neasemănata durere a milei Sale de oameni, între 
care era şi Sfânta Sa Maică. lubirea de oameni i-a 
pricinuit o cruce neasemănat mai grea, pe care o 
poartă şi se ţintuieşte de ea prin fiecare din 
răutăţile noastre, până la sfârşitul lumii. 

In toate acestea, ascultător desăvârşit 
arătându-se Tatălui, cu smerenia Sa, cu 
desăvârşirea Sa, omeneşte a biruit pe pământ, iar 
dumnezeieşte a biruit în iad. Căci prin taina Crucii 
rupând pântecele iadului, care înghiţise neamul 
omenesc cu neascultarea, a înviat dintr-însul pe 
Adam şi pe toţi drepţii, şi de atunci este mântuire. 
Prin urmare, mântuirea este roada ascultării până 
la umilinţă a Mântuitorului. lisus S-a dat pe Sine 
umilirii celei mai de pe urmă numai ca să ne 
câştige pentru mântuirea cu care a venit. De 
aceea El e Pomul vieţii din Rai, iar întoarcerea în 
Rai, sau mântuirea, e roada acestui Pom, Care dă 


viaţă veşnică celui ce va mânca dintr-însul. Pomul 
îl ştim, roada Lui ni-e dată, dar dacă n-o mâncăm, 
nu ne mântuim. 

Ar trebui că aşa de zornic să urmăm 
Mântuitorului toată calea Sa pământească, măcar 
pe cât ne zoreşte foamea şi setea celor pieritoare. 
Desăvârşirea Mântuitorului în ascultare şi 
lepădarea de Sine, pentru iubirea de oameni, a 
ridicat între creştini şirul fără număr de cuvioşi şi 
buni biruitori mucenici, care pentru dragostea Lui 
erau fericiţi să sufere şi ei chinuri înfricoşate de la 
necredincioşii vremii de atunci. Şi precum David l- 
a omorât pe Goliat şi leul, aşa şi creştinii biruiau 
leul nevăzut, căci dragostea până la moarte de Cel 
ce ne-a învăţat cărarea şi ne-a dat nebiruită armă 
lepădarea noastră pe Cruce, iată că pe ei i-a făcut 
mai tari ca iadul, care vărsa peste ei văpaie de 
ură, le îndesa cununa de spini pe cap şi cuie în 
picioare, sau îi ardea de vii în cuptoare. Dragostea 
de Dumnezeu stinsese văpaia cuptorului din 
Babilon, urgia focului fugind de la faţa lui 
Dumnezeu, Care în rouă o prefăcuse, şi mântuia 
pe sfinţi. 

Trebuie  ruşinaţi încă de aici vameşii 
văzduhului, ca la mutarea noastră dincolo, 
cunoscând ei focul dumnezeiesc, ce a ars lucrurile 
lor din noi, să nu ne poată opri cu vreo datorie 
neplătită din vremea de acum rânduită ispăşirii. 
Că aşa zic Părinţii, că vremea de acum spre 
pocăință ne e dată. Şi nu-i trebuie potrivnicului 
pustiire mai mare în lucrăturile sale decât 


ispăşirea din dragoste, (răbdarea cu dragoste a 
necazurilor), căci ea arde datoriile noastre. 

Nouă, neputincioşilor, deşi cugetăm ale lumii 
şi umblăm în calea păcatelor, încă nu ne-a îndesat 
nimeni cununa de spini pe frunte şi nu ne-a bătut 
piroanele în tălpi. Zic însă: cine vrea să urmeze pe 
Domnul şi să se asemene cu El, în Cruce să se 
asemene, şi, cât poate să cuprindă firea 
omenească, asemenea cu El va fi. 

Despre cei ce n-au necazuri 

Nouă, toate necazurile ne vin de la greşeli, nu 
de la Dumnezeu. El numai le îngăduie, şi spală cu 
ele vinovăţiile noastre. Oamenii însă tare greu 
pricep, că ispăşirea prin necazuri dovedeşte, nu 
părăsirea lui Dumnezeu, ci milostivirea Lui. Ba, 
chiar prin aceea ştim că are Dumnezeu grijă de 
noi, dacă vom avea necazuri. Fiind atotbun şi 
înţelept, ne poartă de grijă şi ne spală, cu 
milostivire, ori vrem, ori nu vrem, ori pricepem 
acum, ori vom înţelege pe urmă. Căci: „Dumnezeu 
este îndelung răbdător şi mult milostiv, dar 
nepedepsit nimic nu lasă” {Naum 1, 3). El 
aşteaptă o vreme să vadă, ne grăbim noi cu 
pocăinţa de bunăvoie sau nu? învăţăm din 
necazurile altora, sau aşteptăm să ne spargem şi 
noi capul de ele, tot ca ei? 

Dumnezeu vrea să-i ajute pe toţi, dar nu toţi 
primesc purtarea Sa de grijă. Aşa se face că sunt 
oameni păcătoşi care n-au necazuri. Pe aceştia l-a 
lepădat Dumnezeu. Căci ştiindu-le firea, precum 
că nu au leac şi nu pricep nimic din ocârmuirea 


Sa, îi lasă în păcatele lor. Aceştia sunt cei de care 
zice David în Psalmul 72, că: nicio suferință până 
la moarte şi-s plini de sănătate; cu oamenii la 
osteneli nu iau parte, şi nu sunt supuşi la bătăi ca 
ceilalţi oameni. Râd de toată lumea şi grăiesc de 
sus. lată, necredincioşii huzuresc în lumea aceasta 
şi-şi adună bogății”. Aşa că mulţi, din neştiinţă: 
„Tâvnesc soarta (pământească a) necredincioşilor, 
văzând propăşirea păcătoşilor”; dar când înţeleg 
„sfârşitul păcătoşilor” - iar aceasta le vine numai 
când intră la „Altarul Domnului” - abia atunci 
nedumerirea li se împrăştie. Căci la Altarul 
Domnului, unde „se află ascunse toate comorile 
cunoştinţei şi ale înţelepciunii” (Coloseni 2, 2 - 3), 
în lisus Hristos adică, ei află că „Pentru vicleşugul 
lor îi pune Dumnezeu pe căi alunecoase şi-i lasă să 
cadă în prăpastie şi ajung la pustiire” (Psalmul 72, 
3-19). 

nu-i fericiţi, aşadar, pe cei ce n-au necazuri în 
lumea aceasta. Căci, cunoscându-i Dumnezeu că 
n-au minte să-l înţeleagă voia, nu le mai 
rânduieşte o ispăşire” în lumea aceasta, ci osânda 
în cealaltă. Iată de ce, Dumnezeu preamilostivul şi 
când osândeşte la iad tot milostiv se dovedeşte, şi, 
ca un mai înainte ştiutor din veci a toate, nu le 
trimite necazuri pe potriva păcatelor lor, căci 
mândria lor, cea peste măsură de mare, nu rabdă 
nicidecum ispăşirea prin umilinţă$. Dimpotrivă, 


5 îndreptare prin încercări, (n.ed. 2012) 
6 Umilirea prin încercări, (n.ed. 2012) 


încercarea lui Dumnezeu de a-i spăla prin 
ispăşirea cea fără de voie, lor li s-ar întoarce 
tocmai pe dos. Căci ei, iubind mai tare mândria şi 
slava deşartă a lumii acesteia, decât smerenia şi 
supunerea lui Dumnezeu, tocmirea nebună a 
minţii lor îi aruncă în deznădejde, din care fac cel 
mai mare şi mai de pe urmă păcat în lumea 
aceasta: sinuciderea, sau omorârea de sine. Ori 
toate celelalte păcate ce le-ar putea face omul, 
adunate la un loc, sunt mai mici decât acesta 
singur. De aceea, din milostivire mai presus de 
înţelegere, pentru mulţimea neputinței lor, nu-i 
bagă Dumnezeu în cuptorul smereniei, că nu pot 
să rabde, ci vor merge în osândă, dar nu în osânda 
cea mai mare, ca ucigaşii de sine. 

Cum se urzeşte o cădere 

Poate greşi înaintea lui Dumnezeu şi un popor 
întreg. Astfel, primul rege al iudeilor, Saul, a fost 
ales şi cerut de toţi bătrânii lui Israil, fără 
plăcerea lui Samuil prorocul şi fără voia lui 
Dumnezeu (Osea 8, 4). Totuşi Dumnezeu i-a lăsat 
în sfatul lor şi le-a dat lor lucrul după care-i trăgea 
inima, „înaintea oamenilor - zice înțeleptul - este 
şi viaţa şi moartea, şi oricare le va plăcea, li se va 
da. Dar să lucreze păgâneşte nimănui n-a poruncit 
şi nimănui n-a dat libertate să păcătuiască” (Sirah 
15, 16 - 20). 

Lăsându-i Dumnezeu în voile lor, iată pe 
bătrânii poporului, ei, cei datori cu cunoştinţa, 
înscriindu-se la o datorie grea, pe care vor avea să 
o Ispăşească împreună: şi rege şi popor. La aşa 


sfat. Îl lor: „A zis Domnul către Samuil: Ascultă 
glasul poporului, căci nu pe tine te-au lepădat, ci 
M-au lepădat pe Mine, ca să nu mai domnesc Eu 
peste ei” (I Regi 8, 7). 

lată un moment crucial din istoria omenirii, 
când poporul 

S-a luptat Samuil cu poporul, ca să nu-l lase 
să facă o greşeală ca aceea, însă ei văzuseră slava 
de la curţile regilor vecini şi a regilor pe care-i 
bătuseră, şi sclipirea aurului le-a luat mintea din 
nou şi se răniseră la inimă cu mândria şi cu slava 
deşartă. De aceea n-au ascultat sfatul lui 
Dumnezeu prin proroc, ci ţineau una „Dă-ne rege, 
şi vom fi şi noi ca celelalte popoare” (I Regi 8, 19 - 
20). Şi a zis Domnul a două oară către Samuil: 
„Ascultă glasul lor şi pune-le rege!” (I Regi 8, 22). 

Aşa i-a scos Dumnezeu înainte pe Saul, care 
se abătuse pe la Samuil văzătorul, să-l întrebe de 
nişte măgăriţe rătăcite (I Regi 9, 20). Pe acesta l-a 
uns rege, turnându-i mir pe cap. L-a sărutat şi i-a 
spus datoriile şi drepturile de rege, precum şi că 
se va schimba şi se va face alt om, dându-i 
Dumnezeu altă inimă, până şi dar prorocesc (I 
Regi 10, 1,6 - 9). 

După oarecare vreme, la înnoirea prăznuirii, 
Samuil, ca să-i lege strâns de poruncile lui Durului 
Dumnezeu se depărtează de Dumnezeu, îl 
izgoneşte din trebile cetăţeneşti; de acum 
oamenilor aleşi şi iubiţi de Dumnezeu nu le mai 
trebuie conducerea lui Dumnezeu.  Acesta-i 
momentul căderii lor de la teocraţie la regalitate. 


A doua mare cădere e cea a popoarelor creştine, 
de la regalitate la democraţie - mai bine zis 
demonocraţie, pentru că, de bine de rău, regele 
era totuşi unsul lui Dumnezeu în timp ce 
conducerea democratică s-a rupt definitiv de la 
cârmuirea lui Dumnezeu şi, după toate evidenţele 
prezentului, şi-a ales pe Satan drept Tiran. Intr- 
atât s-a depărtat democraţia de Adevăratul 
Dumnezeu încât Biserica a ajuns să fie prigonită 
nu numai dinafară ci mai ales din interiorul ei prin 
masoni, (n.ed. 2012) Dumnezeu, din nou le-a adus 
aminte, cât de mare e păcatul pe care l-au făcut 
înaintea lui Dumnezeu, că au cerut rege. Samuil 
şi-a întărit cuvântul acesta, cerând fulger şi ploaie 
în vremea secerişului, şi a fost aşa, încât frica de 
Dumnezeu şi de Samuil cuprinsese tot poporul. 
Abia la a treia mustrare cu semn, poporul şi-a 
recunoscut greşeala şi a zis: „Roagă-te pentru 
robii tăi, înaintea Domnului Dumnezeului ca să nu 
murim, Căci la toate celelalte păcate ale noastre 
am mai adăugat un păcat, când am cerut rege? (I 
Regi 12, 19).8 

De ce oare prorocul dădea mereu poporului 
greşeala peste nas? Cu rostul ca să înţeleagă 
poporul că a greşit schimbând teocraţia cu 
regatul, şi înțelegând, din adâncuri să-şi ceară 
iertare, că altfel nu vine iertarea. Mulţi, până nu-şi 
înţeleg greşelile, se cred curaţi, apărându-se că: n- 
au omorât, n-au dat foc, şi aşa mai departe. De 
fapt, ei sunt închişi la minte cu un văl de întuneric 
care nu se rupe altfel, decât numai când le izbeşti 


păcatele peste obraz. Asta este osteneala 
prorocului: să lucreze cum va şti pocăinţa, din 
adânc, a poporului, ca să vie de la faţa lui 
Dumnezeu  Ispăşire  milostivă, vreme de 
reînviorare (F. Ap. 3, 19), iar nu osândă cu urgie 
mare. 

„Poporul ales, îngrozit de păcatul făcut, nu 
mai îndrăzneşte să-L numească pe Dumnezeu: 
Domnul Dumnezeul nostru ci simțindu-se 
înstrăinat de Dumnezeu îi cere lui Samuel: 
„Roagă-te pentru robii tăi înaintea Domnului 
Dumnezeului tău”. 

Puterea care nu ascultă în vremea aceea, 
Samuil trimis a fost de Domnul către Saul să-i 
spună: „Adusu-mi-am aminte de cele ce a făcut 
Amalec lui Israil, cum i s-a împotrivit în cale, când 
venea din Egipt. Mergi acum şi bate pe Amalec... 
şi nimiceşte toate ale lui. Să nu iei de la ei nimic 
pentru tine, ci nimiceşte-i şi dă blestemului toate 
câte le are. Să nu-l cruţi, ci să dai morţii: de la 
bărbat până la femeie, de la tânăr până la pruncul 
de ţâţă, de la bou până la oaie, de la cămilă până 
la asin” (I Regi 15, 3). 

Aceasta era porunca lui Dumnezeu către 
Saul, care purtând sabie a primit în ascultare o 
treabă de sabie. „Dar Saul şi poporul (iarăşi au 
făcut de capul lor) au cruțat pe Agag, regele lui 
Amalec, pe cele mai bune din oi şi din vitele 
cornute, mieii îngrăşaţi şi tot ce era bun n-a vrut 
să piardă. Iar toate lucrurile neînsemnate şi rele 
le-au pierdut. Atunci a fost cuvântul Domnului 


către Samuil, zicând: „Îmi pare rău că am pus pe 
Saul rege, căci el s-a abătut de la Mine şi cuvântul 
Meu nu l-a împlinit” (| Regi 15, 8 - 10). 

lată cum, de la neascultare începe căderea de 
la Dumnezeu şi greşelile se ţin lanţ, una după alta. 

Oare pentru nişte miei şi oarece vite cornute 
şi pentru că războinicii au cruțat pe căpetenia lui 
Amalec, să se fi supărat Dumnezeu aşa de tare 
încât să se tânguie omului că-i pare rău de cea 
făcut, punând pe Saul rege? 

Sfânta Scriptură, cartea lui Dumnezeu, are 
literă şi are duh. De aceea şi citiri sunt două. 
Dacă-ţi dezleagă El, Dumnezeu, taina ascunsă în 
litere, te pricepi, dacă nu ţi-o dezleagă, nu pricepi 
decât litere. 

Astfel,  cufundându-ne în urmă, peste 
rostogolul veacurilor, dăm de vedenia lui Avraam 
(Facere 15): 

12. La asfinţitul soarelui a căzut pe Avraam 
somn greu, şi iată că la cuprins întunericul şi frică 
mare. 

13. Atunci a zis Domnul către Avraam: „Să 
ştii bine că urmaşii tău vor nemernici în pământ 
străin, unde vor fi robiţi şi apăsaţi patru sute de 
ani. 

14. Dar pe neamul acela, căruia vor robi, îl 
voi Judeca Eu, şi după aceea vor ieşi, să vină 
aicea, cu avere mare. 

15. Iar tu vei trece la părinţii tăi în pace şi vei 
fi îngropat la bătrâneţi fericite. 

16. Ei însă se vor întoarce aici în al patrulea 


veac de oameni, căci nu s-a umplut încă măsura 
nelegiuirilor Am orei lor 

Ce să fie cuvintele acestea? O descoperire 
făcută lui Avraam, un cuvânt al lui Dumnezeu 
către om, care dezvăluia purtarea Sa de grijă, cu 
care ocârmuieşte neamurile peste veacuri, înspre 
o Ispăşire şi o mântuire a neamurilor. Cuvântul 
acesta al lui Dumnezeu, spus lui Avraam cu sute 
de ani în urmă, venea să se împlinească în zilele 
lui Saul. De aceea, aşa a fost cuvântul Domnului 
către Saul, prin Samuil, zicând: „Adusu-mi-am 
aminte de cele ce a făcut Amalec lui Israil... când 
venea din Egipt. Mergi acum (I Regi 15, 2 - 3) şi 
bate pe Amalec şi nimiceşte toate ale lui”. 

Cuvântul acestei ocârmuiri a lui Dumnezeu 
nu l-a ascultat regele, şi de aceea S-a supărat 
Dumnezeu şi i-a părut rău că l-a pus rege, căci nu 
I-a împlinit porunca întocmai, cuvântul care arcuia 
voia Sa peste veacuri, şi „acum” atingea din nou 
pe oameni. 

În duhul Părinților 

După alt înţeles, Saul este tot omul, e toată 
mintea, e tot sufletul dăruit de Dumnezeu, prin 
Taina ungerii cu Sfântul Mir, rege peste Israil. El 
primeşte poruncă să poarte război cu Amalec, prin 
care se înţelege diavolul, şi să-l piardă dimpreună 
cu tot ce are el: femeile - plăcerile, pruncii lor - 
puii de drac, dobitoacele - patimile contra firii, cu 
un cuvânt toate ale lui Amalec, care a împiedicat 
ieşirea din robia lui Faraon, care este altă icoană a 
diavolului. 


Mici Saul al nostru, din noi din fiecare, nu 
ascultă, nu împlineşte porunca, ci cruţă tocmai 
căpetenia şi ceva vite mai arătoase ale lui, nu 
omoară căpetenia relelor cu ascultarea de 
Dumnezeu, nu omoară dobitoacele cele mai 
arătoase, patimile cu chip nevinovat, dar care tot 
patimi sunt, deşi poartă tot piele de miel, sau 
chipul nevinovâţiei. 

noi, neamul cel creştinesc, noul Israil, în cele 
trei Taine prin care intrăm în marea obşte 
creştină: Sfântul Botez, Ungerea cu Sfântul Mir şi 
Sfânta împărtăşanie, suntem unşi: preoţi, regi şi 
împărați peste patimi. Deci, uniţi înăuntrul nostru 
şi întreolaltă în cuvântul lui Dumnezeu, am primit 
porunca şi puterea de a omori pe Amalec cel de 
duh, şi toate ale lui să le dăm pierzării. lar dacă 
facem ca Saul şi n-ascultăm, să batem războiul 
după porunca şi puterea dată nouă de sus, atârnă 
asupra noastră, ca o sabie, părerea de rău a lui 
Dumnezeu (Facere 6, 6). 

Când se întunecă mintea 

Prorocul, văzătorul dincolo de literă şi 
lucruri, durându-l inima de greşeala regelui, caută 
să i-o îndrepte. Căci, ca unul ce l-a uns rege, era 
legat şi răspunzător duhovniceşte de dânsul. 

Astfel duhovnicul îşi cheamă regele la 
pocăință, zicându-i: „Rău ai făcut că n-ai împlinit 
porunca Domnului Dumnezeului care ţi s-a dat. 
Acum domnia ta nu va mai ţine; Domnul îşi va găsi 
un bărbat după inima Sa, şi-i va porunci Domnul 
să fie conducătorul poporului Său, deoarece tu n- 


ai împlinit ceea ce ţi s-a poruncit de (I Regi 

13, 13 - 14). Pe lângă cuvântul acesta, îi mai 
ajută tăcând şi o noapte de rugăciune. Se 
întâlneşte a doua oară cu regele; îi spune din nou 
greşeala sa. 

că: „nesupunerea e un păcat la fel cu 
vrăjitoria, şi împotrivirea la fel cu închinarea la 
idoli. Deci, pentru că ai lepădat cuvântul Domnului 
şi 

Domnul te-a lepădat pe tine, ca să nu mai fi 
rege peste Israil” (I Regi 15, 23). La acestea, Saul 
face o pocăință mincinoasă, mai mult ca să scape 
de gura prorocului, zicând: „Am păcătuit, călcând 
porunca Domnului şi cuvântul tău, dar m-am 
temut de popor şi am ascultat glasul lui. Ridică 
dar păcatul de pe mine” (1 Regi 15, 24-25). 

După cum şi era de aşteptat, omul cu inima 
împărţită, toate le vede împărţite ba chiar şi pe 
cele ce sunt una, le desparte. Căci iată-l făcând 
despărţire între porunca Domnului şi cuvântul 
prorocului, ca şi când acestea n-ar fi unul şi 
acelaşi lucru. Ba se mai şi îndreptăţeşte, aducând 
în sprijin temerea sa de popor. Temerea sa, însă, 
era determinată de acea lepădare de sus 
(înţelepciunea 17, 11 - 12), pe care o simţea inima 
sa, ca una ce nu omorâse de la sine pe regele cel 
de alt neam, nu omorâse cornutele mâniei, nici 
mieluşeii iubirii de sine. De aceea, când Samuil 
din nou vrea să-l aducă la pocăință, regele sare de 
la pocăință la îndărătnicia mândriei, zicând: 
greşit, dar dă-mi acum cinste inaintea bătrânilor 


poporului meu şi înaintea lui Israil...” (1 Regi 15, 
30), săritură care face pocăinţa cu neputinţă iar 
de la Dumnezeu vine osândă, în loc de ispăşire. 

Atunci a zis Domnul către Samuil: „Până când 
vei tânji tu pentru Saul, pe care l-am lepădat, ca 
să nu mai fie rege peste Israil? Umple cornul tău 
cu mir şi du-te la lesei din Beţieem, că dintre fiii 
lui mi-am ales rege! (I Regi 16, 1). 

Era David, copil bălai cu ochi frumoşi şi 
plăcut la faţă. „Și a luat Samuil cornul cu mir şi l-a 
miruit în mijlocul fraţilor să-i, şi s-a odihnit Duhul 
Domnului din ziua aceea asupra lui David. Atunci 
s-a depărtat de la Saul Duhul Domnului, şi-l 
tulbura un duh rău trimis de Domnul, încât şi 
slugile lui Saul i-au zis: lată un duh rău, trimis de 
Domnul, te tulbură” (I Regi 16, 12 - 15). 

Trebuie să arătăm că, dacă în vremea când 
avea Duhul lui Dumnezeu n-a vrut să se îndrepte, 
acum, muncit de diavol, îi va fi cu atât mai greu să 
se îndrepte, dacă nu chiar cu neputinţă. 
Îndărătnicirea înaintea unui trimis iată ce 
pedeapsă aduce de la Dumnezeu. De aceea, din 
toate timpurile se ştie că atunci când puternicii 
vremii ridicau mâna asupra slujitorilor lui 
Dumnezeu, n-a mai dăinuit puterea lor. Saul, 
stăpânit de duhul rău, se răscoală împotriva lui 
Dumnezeu şi a slujitorilor Lui. Aşa, când se 
îndrăcea Saul în casa sa, umbla să facă moarte de 
om, lucrul ucigaşului de oameni, căci de două ori a 
aruncat după David cu lancea, cugetând să-l 
pironească de perete (I Regi 18, 10 - 12, - 19, 10). 


Se sălbăticea şi asupra lui Samuil, căci îl ocrotea 
pe David, dar n-a putut să-i facă nimic. Mintea i se 
întunecă din ce în ce mai mult, dă poruncă să 
ucidă pe preoţii Domnului, fiindcă ţineau cu David, 
ceea ce slugile sale au şi făcut, ucigând în ziua 
aceea optzeci şi cinci de preoţi (I Regi 22, 17 - 
18). 

Fapta aceasta a lui Saul dovedea nebunia 
minţii lui şi înstrăinarea cu totul de pocăință, ceea 
ce II atrage de la Dumnezeu nenorociri şi necazuri 
fără oprire. Samuil prorocul moare, deci sfătuitor 
nu mai are. Asupra lui David se porneşte cu oaste, 
dar cu orânduire dumnezeiască David îi cruţă 
viaţa de mai multe ori: ba odată chiar îi fură sulița 
de sub cap, iar altă dată îi taie un colţ de haină, 
vrând să-i dovedească bunătatea sa. Dumnezeu îi 
arătase că nu-i vrea moartea, ci întoarcerea. Căci 
cu ce l-ar fi putut zgudui mai tare spre întoarcere 
decât cu dovezile bunătăţii lui David, cel ce-i 
cruţase viaţa de mai multe ori (I Regi 24, 1 - 20). 
Dar o minte nebună nu mai înţelege cele bune, nu 
se mai poate sui să priceapă din cele văzute pe 
cele nevăzute. O minte întunecată n-o mai poţi 
crede, chiar când grăieşte bine, nu mai are 
statornicie. 

De aceea vin nenorocirile, cea mai de pe 
urmă cale, ce o mai are Dumnezeu la îndemână, 
ca să dezmeticească pe om la minte. „S-au adunat 
deci filistenii” (1 Regi 28, 4) împotriva lui Israil cu 
război. Saul a adunat şi el tot poporul şi a făcut 
tabără. Văzând însă Saul tabăra filistenilor s-a 


înspăimântat şi s-a zguduit tare în inima lui (1 
Regi 28, 5). Şi a întrebat Saul pe Domnul, dar 
Domnul nu i-a răspuns nici prin vis, nici prin 
vedenie, nici prin proroci. Atunci Saul zise slugilor 
sale: „Căutaţi-mi o femeie vrăjitoare, ca să mă duc 
la ea şi s-o întreb”. Iar slugile au răspuns; „Este 
aici în Endor o vrăjitoare”. Saul şi-a schimbat 
hainele şi s-a dus la vrăjitoare (1 Regi 28, 6-8). 

Dumnezeu, ştiindu-l că va face aceasta, nu i-a 
răspuns: căci mintea lui nu mai făcea deosebire 
între bine şi rău, între Dumnezeu şi diavol, iată-l 
acum pe Saul, părăsit de Dumnezeu şi mergând la 
vrăjitoare, ucenica diavolului. 

Spiritism 

La vrăjitoare, cere din morţi pe Samuil, pe 
care nu-l ascultase când a trebuit; aşa aduce 
Dumnezeu strâmtoarea peste om, ca să preţuiască 
sfatul, încât şi din morţi ar fi în stare să cheme pe 
aceia pe care nu i-a ascultat la vreme, 
neascultătorii, oameni tari de cap şi betegi la 
minte de fumul mândriei, nu au parte de darurile 
sfatului. Căci, părăsind sfatul cel dat la vreme, şi 
Dumnezeu îi părăseşte, şi-i lasă în sfatul celui rău. 
Aşa a păţit Saul, căci după tâlcuirea Sfântului 
Grigorie al Nissei, care lămureşte lucrul acesta, 
nu duhul lui Samuil a ieşit din iad (deşi în Iad au 
mers toţi drepţii Vechiului Testament, afară de 
Enoh şi Ilie) ci a ieşit duhul cel rău, cu care lucra 
vrăjitoarea, şi care a luat înfăţişarea lui Samuil, ca 
desăvârşit să-l înşele pe Saul. 

lată-l pe fostul rege, căzând cu închinare 


înaintea meşteşugirii diavolului, care îşi întinsese 
stăpânirea şi asupra vieţii sale, încât şi sfârşitul i l- 
a prorocit. I Regi 28: 

15. „Şi a zis (cel în chipul lui) Samuil către 
Saul: „Pentru ce mă tulburi ca să ies?” Dar Saul 
răspunse: „Mi-e tare greu; filistenii se luptă 
împotriva mea, iar Dumnezeu S-a depărtat de 
mine şi nu-mi mai răspunde nici prin proroci, nici 
în vis, nici în vedenie; de aceea te-am chemat, ca 
să mă înveţi, ce să fac?” 

16. Zis-a (cel în chipul lui) Samuil: „La ce mă 
mai întrebi pe mine dacă Domnul S-a depărtat de 
tine şi S-a făcut vrăjmaşul tău? 

17. Domnul face ceea ce a grăit prin „mine”: 
lua Domnul domnia din mâinile tale şi o va da lui 
David, aproapele tău. 

18. Deoarece tu n-ai ascultat glasul Domnului 
şi n-ai împlinit iuţimea mâniei asupra lui Amalec, 
de aceea Domnul face aceasta cu tine acum. 

19. Şi va da Domnul pe Israil, împreună cu 
tine, în mâinile filistenilor: mâine, tu şi fiii tăi veţi 
fi cu mine!” 

Aşadar, fărădelegea vorbirii cu morţii, sau 
spiritismul, are vechime mare. In zilele noastre a 
ajuns o adevărată modă de lume mare şi, fiind cea 
mai subţire dintre amăgiri, e şi cea mai 
primejdioasă rătăcire. Să fim înţeleşi. Biserica nu 
tăgăduieşte spiritismul, ci-l opreşte. lată de ce: 
spiritul care vine nu poate aduce nicio probă 
îndeajuns de convingătoare despre fiinţa sau 
identitatea sa. Poate înşira dovezi după dovezi, 


arătând că ştie lucruri pe care, ni se pare nouă, 
numai răposatul putea să le ştie, dar şi îngerii răi, 
sau spiritele rele pot să le ştie tot aşa de bine. In 
niciun chip nu putem fi siguri de identitatea celui 
ce vorbeşte sau scrie întocmai ca răposatul. Se 
întâmplă, adică, cea mai meşteşugită substituire a 
persoanei, care e înlocuită şi copiată întocmai 
întru toate, cum o ştim şi noi, ca amăgirea 
noastră, cea din bună credinţă, să fie desăvârşită, 
iar noi să credem o lucrare de amăgire ca pe cea 
mai adevărată descoperire de dincolo. Şi, văzând 
că cele mai multe dintre descoperiri se împlinesc, 
primeşti fără control cea mai de pe urmă înşelare. 
lar aceasta o păţesc mai ales cei ce ocolesc 
sfintele Predanii ale Bisericii şi umblă după 
măiastră înşelare, ca să-i povăţuiască aceia către 
lumea de dincolo. E şi mai uşor: spiritismul nu 
cere lupta cu sine însuşi, nu cere sfinţirea vieţii, 
nu cere recunoaşterea dumnezeirii Mântuitorului, 
nu opreşte ispitirea de Dumnezeu - că tocmai asta 
e spiritismul. Ba, dacă ţii neapărat la acestea, de 
teama să nu te afli în greşeală, ţi le cere şi pe 
acestea, dar numai ca pe lângă toate acestea să 
mai crezi şi în spiritism, adică şi în altceva pe 
lângă Biserica întemeiată de Dumnezeu. lar cu 
vremea, câştigându-ţi încrederea, te poţi pomeni 
cu sfaturi împotriva mântuirii, sau pradă 
nălucirilor care clintesc mintea din dreapta 
socoteală. 

Că dintre sfinţi mulţi au grăit cu îngerii, iar 
unii cu adevărat au grăit şi cu cei mutaţi de aici, 


ba şi la viaţă i-au întors; dar asta a fost din 
îngăduinţa lui Dumnezeu, ca o mărturie a 
nemuririi sufletelor şi a învierii celei de obşte, şi 
ca o slavă e cu care i-a cinstit pe sfinţi. Din când în 
când se arată între oameni, cât ascultă Dumnezeu 
de sfinţi. 

când ardea într-înşii iubirea de oameni, şi 
voiau să-i scape de vreo mare nedreptate 
năpăstuită peste dânşii; ei cer de la Dumnezeu 
mărturia celui de dincolo de mormânt. Dar de la 
minunile lui Dumnezeu, prin Sfinţi, şi până la 
descoperirile spiritiste e tot atâta depărtare, câtă 
de la Sfinţi la ispititorii de Dumnezeu. Viaţa 
Sfântului Ciprian, care înainte de a fi creştin era 
mare vrăjitor şi înşelător de oameni, ne stă 
mărturie. 

Altă pricină, pentru care Biserica îşi opreşte 
fiii de la calea lăturalnică a spiritismului şi a 
vrăjitoriei de toate treptele, e şi aceasta: s-a băgat 
de seamă că practica spiritismului duce la 
nebunie. Făcându-se cercetare undeva, într-un 
ospiciu de nebuni, s-a găsit că 70 de inşi la sută, 
din cei internaţi, făcuseră spiritism. Cum se 
ajunge la nebunie, e uşor de priceput: fiecare 
şedinţă se poate face numai dacă toţi cei din 
adunare se învoiesc să împrumute din ei o 
anumită putere nervoasă, trebuitoare spiritului de 
dincolo, care scrie sau vorbeşte printr-unul dintre 
cei adunaţi, şi acela îşi pierde conştiinţa de sine în 
vremea şedinţei. Imprumutarea acestei puteri 
nervoase e mai mult o învoire la jaf; şi duce, 


încetul cu încetul, pe unii mai repede, pe alţii mai 
târziu, la a nu se mai putea sluji de minte şi de 
nervi, căci, tâlhărite de spirite, slăbesc şi, 
oarecum zicând, îşi schimbă firea încât toate le 
văd printr-un duh străin, altfel decât toată cealaltă 
lume normală. Aşa începe pe încetul să s-arate 
nebunia, de cele mai multe ori fără de întoarcere. 
„Spre documentarea celor de mai sus aducem 
în sprijin cartea unui medic despre Ştiinţele oculte 
şi dezechilibrul mintal (Dr. Philippe Encausse, 
Sciences occultes et déséquilibre mental, Paris, 
Payot, 1944, ed. II, p. 314) Cartea aceasta are 
meritul că aduce şi răspunsurile ocultiştilor, 
spiritiştilor şi a câtorva orientalişti de seamă. 
Toate sfaturile lor nu sunt decât strigăte de 
alarmă împotriva năvalei mulțimii spre 
dezechilibrul mintal. lată câteva răspunsuri la 
întrebarea: „Dacă ştiinţele oculte - faimoasa 
ştiinţă a binelui şi răului - pot duce la 
dezechilibrul mintal, sau nu?” Unul răspunde: „Nu 
cred că ştiinţele oculte, prin ele însele, duc la 
dezechilibru mintal, dacă cel ce le studiază sau le 
practică nu are tare intelectuale. Dar e un lucru 
sigur că mulţime de dezechilibraţi mintal sunt 
atraşi spre practicarea ştiinţelor oculte şi nu-şi 
găsesc în ele decât înrăutățirea tulburării lor sau o 
temă pe care să delireze” (Prof. Alajovanine, p.92). 
lată răspunsul unei orientaliste (D-na H. 
Blavatsky): „Cele mai bune, cele mai puternice 
medii au suferit de pe urma experienţelor în 
sufletul şi în trupul lor. Amintiţi-vă moartea - 


vrednică de plâns a lui Ch. Forster, care s-a stins 
de nebunie furioasă într-un azil de alienaţi; 
aduceţi-vă aminte de Stade, care e epileptic, de 
Eglinton, primul mediu al Angliei din vremea 
noastră, care e atins de aceeaşi boală. Vedeţi ce 
viaţă a avut Douglas Home. Gândiţi-vă apoi la 
soarta tristă a sărmanului Washington Irving. lată 
în sfârşit şi pe surorile Fox, cele mai vechi medii, 
întemeietoarele spiritismului modern, după peste 
40 de ani de „raporturi” cu „îngerii” (diavolii), ele 
au înnebunit fără lecuire, mulţumită acelor îngeri 
(diavoli n.ed.)... ştiinţa binelui şi a răului este 
plină de primejdii şi plină de curse” (p. 96). 

Un spiritist încercat (Stanislas de Gnaita) 
atrage aminte: „Poţi vedea că nu tăgăduiesc cu 
prejudecată preţul spiritelor. Eu judec aspru 
doctrina - una din cele mai însemnate în general - 
numai pentru consecinţele la care duce în chip 
fatal: promiscuitatea psihică şi anarhia 
spirituală... Experimentatorul îndrăzneţ când vrea 
să intre în trupul lui îl poate găsi ocupat de o 
larvă, care s-a instalat acolo, a luat organele în 
stăpânire, s-a întărit ca într-o cetate, ca să spunem 
astfel... Sau el intră fără să fi putut da afară 
năluca; de aci nebunia, monomania sau, pe puţin, 
posedarea... Sau rămâne larva stăpână pe trup, ca 
pe un câmp de luptă: de aci înainte ea va vegeta în 
acest trup şi asta e idioţia” (pg. 112). 

Răspunsul acesta îndeamnă la o legătură. 
Odată Mântuitorul atrăgea aminte celor ce se 
izbăvesc de rele, că duhul cel rău (recunoscut de 


noi prin muncirea unei patimi), fiind alungat de 
pocăinţa omului unită cu darul lui Dumnezeu, 
neavând acela unde petrece, mai ia cu sine alte 
şapte duhuri, mai rele decât sine şi se întoarce la 
casa de unde a fost alungat. Deci, dacă află casa 
curată, dar stăpânul - mintea, sufletul - umblă 
pustiu, plecat de-acasă prin cine ştie ce excursii 
astrale după informaţii, lăsând geamuri şi uşi 
deschise - că nu pot rămâne altfel - sigur că cele 
de pe urmă ale omului aceluia vor fi mai rele decât 
cele dintâi. Ar fi interesant de ştiut întocmai ce 
înțelegeau Sfinții Părinţi, când îşi disciplinau 
ucenicii,  deprinzându-i să-şi aibă necontenit 
sufletul întreg acolea unde le era şi trupul şi să se 
împotrivească răpirii minţii afară din trup. Trebuie 
că aci e ceva mai mult decât simpla împrăştiere a 
fanteziei, care, nestăpânită, multă slăbire aduce. 

Alt spiritist (Allan Kardec) răspunde cam 
aceleaşi: „Una dintre cele mai mari primejdii ale 
mediumnităţii (însuşirea ce o au unele persoane 
de-a intra, chiar fără voie, în legături cu spiritele - 
însuşire care e datorită unei inaderenţe normale a 
sistemului nervos la lumea reală) e obsesia, adică 
stăpânirea pe care anumite spirite o pot exercita 
asupra mediilor... Obsesia are trei trepte 
principale: obsesia simplă, fascinația şi 
subjugarea” (p. 116). 

Un profesor (Laiquel-Lavastine) mai 
precizează şi alte laturi: „Studiul ocultismului... nu 
are niciun neajuns în ce priveşte sănătatea morală 
a celor echilibraţi. Dar se întâmplă că la baza 


acestor studii să stea o tendinţă anormală, sau 
chiar bolnăvicioasă. În acest caz ele pot fi 
vătămătoare. Cu atât mai mult aplicaţiile practice. 
Unele din aplicaţii sunt experimentele de disociere 
a personalităţii. Se poate înţelege de aci cât sunt 
de vătămătoare la subiecţii a căror sinteză mintală 
e mai mult sau mai puţin insuficientă. Printre 
mediile existente se pot face trei grupe: 

1. Înşelătorii şi escrocii, care intră în 
jurisdicţia tribunalelor; 

2. nebunii, care, într-un delir sistematic, fac 
spiritismul să intervină cu un izvor de elemente 
noi; 

3. inşii, de cele mai multe ori debili mintali, la 
care spiritismul nu e decât pricina ocazională a 
apariţiei delirului. 

„Spiritismul este prin urmare păgubitor, 
fiindcă  înlesneşte izbucnirea  delirului. Rolul 
psihiatrului este să arate neajunsurile şi 
primejdiile sale” (p. 118). 

Cel mai răspicat strigăt de alarmă îl dă un 
magician şi orientalist englez (C.W. Leadbeater), 
în următoarele cuvinte: „Mijloacele cele mai 
înaintate de vrăjitorie (magie neagră) pot da viaţă 
elementelor artificiale puternice, şi acest fel de 
viaţă este foarte rău. Dar elementele acestea 
reacţionează cu o putere îngrozitoare asupra 
autorului lor, dacă persoana vizată se află, prin 
curăţia firii ei, la adăpost de înrâurirea lor. Aşa că 
povestea cu vrăjitorul sfâşiat de dracii pe care-i 
chemase nu-i numai poveste, ci poate avea o bază 


de adevăr. Fac, foarte solemn, pe toţi atenţi, să nu 
se străduiască să deştepte energiile acestea de 
temut, dacă nu sunt călăuziţi de un om încercat, 
căci am constatat personal, la ce urmări teribile se 
expune o persoană neştiutoare şi cu o călăuză rea, 
când vrea să se joace cu aceste lucruri foarte 
serioase. A te arunca în experienţele acestea, fără 
să ai pricepere, este mult mai primejdios decât 
jocul unui copil cu nitroglicerină” (dinamită) (p. 
119). 

Semuind „motivele” care ademenesc oamenii 
spre spiritism, dintre cele mai serioase sunt 
durerile nemângâiate pentru moartea câte unuia 
din familie; iar dintre motivele mai puţin serioase, 
curiozitatea şi naivitatea, normal ar fi ca cei 
rămaşi în viaţa aceasta să vrea să se refacă şi să 
se împace cu hotărârea cea mai presus de ei, care 
a orânduit aşa. Dar ei fac dimpotrivă: nu vor să se 
împace, se revoltă, nu vor să întrerupă legătura cu 
cei mutaţi dincolo, refuză a se mulţumi numai cu 
mijlocirea Bisericii pentru sufletul lor. Ei vor să 
treacă hotarul pus de Dumnezeu între cele două 
împărăţii ale vieţii sufletului. Neastâmpărarea lor 
îi pune în conflict cu Providența divină; iar starea 
asta  nenormală îi poate împinge până la 
dezechilibru mintal - sau, socotind întors, această 
neastâmpărare chiar dovedeşte dezechilibru 
latent, care abia acum se manifestă pe „motivul” 
unei morţi în familie. Omul trebuie să aibă o 
cunoştinţă despre moarte şi viaţă; - şi pentru asta 
are şi vreme şi ocazii - pe urmă trebuie să-şi 


stăpânească durerea. Căci  nestăvilind-o cu 
resemnarea şi cu împăcarea stării de lucruri, aşa 
cum acestea se deapănă de la începutul omului, 
iar pe deasupra, refuzând alinarea pe care o dă 
credinţa creştină, nu mai rămâne bietului 
îndurerat nimic care să-i ocrotească mintea 
sănătoasă. Dragostea mărginit înţeleasă înteţeşte 
şi prelungeşte durerea, care pricinuieşte obsesii şi 
îndrumă la spiritism; iar de acolo atârnă de 
sănătatea nervoasă câtă a mai rămas, unde să se 
sfârşească totul. Suntem de acord deci cu „dorinţa 
fierbinte” din concluzia unei teze de doctorat în 
medicină, ca: „Fiinţele deznădăjduite, împinse de 
naivitate, teamă sau nebunie, să nu mai fie ispitite 
la o experienţă costisitoare şi în acelaşi timp 
periculoasă pentru sufletul lor tulburat” (p. 242). 
Tot cu acest prilej se mai nimereşte o observaţie 
asupra spiritiştilor fără voie, sau mai bine zis 
asupra celor posedaţi de diavoli, mai mult sau mai 
puţin, cu sau fără voia lor: sunt o seamă de 
oameni sănătoşi la aparenţă, dar „lor le grăieşte 
duhul (diavolul)” multe prăpăstii. Aceştia simt într- 
înşii o a doua persoană, care vorbeşte cu ei ca 
atare şi, cu timpul, se trezesc total absorbiți de un 
atare duh, care se dă pe sine, ba „arhanghel”, ba 
cutare sau cutare sfânt, ba chiar şi numele lui 
lisus Hristos îl împrumută. În alte cazuri, când n- 
avem de-a face cu o persoană înclinată spre 
credinţă, acea a doua persoană face pe unul din 
personajele mai de seamă ale istoriei. E limpede, 
fără exemplificări, că unitatea persoanei omeneşti 


s-a sfărâmat, cenzura raţiunii nu mai funcţionează, 
tot conţinutul subsolului persoanei răbufneşte fără 
stăvilar; ne aflăm în faţa unei tragedii din câmpul 
patologiei nervoase. 

Sfinţii Părinţi, într-un gând, previn turma 
credincioşilor de ispitele iscodirilor lăturalnice; 
astfel Sfântul Ciril al Ierusalimului strigă: „Fugi de 
orice lucrare diavolească... nu da atenţie la 
astrologi... nu primi nici măcar să auzi despre 
farmece, descântece şi de faptele foarte nelegiuite 
ale celor care cheamă spiritele!” Iată şi cuvântul 
Sfântului Grigorie de Nissa, din scrisoarea sa 
către Episcopul Teodosie: „S-a părut unora dintre 
înaintaşii noştri că acea vrăjitoare ar fi adus de 
faţă chiar sufletul lui Samuil, şi în sprijinul acestei 
păreri aduc faptul că fiind foarte impresionat 
Samuil de lepădarea lui Saul (de către Dumnezeu) 
şi chiar căutarea vrăjitoarei s-a făcut tot cu gândul 
la Dumnezeu, adică prin aceea că a vrut să afle, 
printr-o manevrare a vrăjitoarei, un răspuns 
înşelător la întrebările puse de el. Fiind, adică, 
supărat prorocul pentru că nu voia ca păcătosul să 
fie dat pierzării, drept aceea şi adaugă că a permis 
Dumnezeu ca să fie chemat sufletul prorocului 
prin acea artă magică, pentru ca să vadă însuşi 
Samuil că apărarea pe care a vrut s-o ia lui Saua 
fost zadarnică, arătându-i prin vorbirea pântecului 
că prorocul nu este potrivnic, făcându-i să i-o 
spună personal atunci când l-a chemat”. 
„Gândindu-mă însă la prăpastia, de care ne spune 
Evanghelia, că s-a căscat între împărăţia celor 


buni şi a celor răi, precum a zis acel patriarh, sau 
mai curând însuşi Domnul patriarhului 
(Dumnezeu), (parabola cu Lazăr şi bogatul), 
anume că nimeni din cei condamnaţi nu se mai 
poate ridica până la cele cereşti şi nimeni din cer 
nu mai poate cobori în ceata celor răi - eu 
personal nu cred în astfel de concepţii magice, ci 
cred că singurul adevăr e cel descoperit de Sfânta 
Evanghelie”. „Pe cât ştim, cât de mare este Samuil 
între sfinţi şi de condamnabilă e fascinația magiei, 
pe atât sunt de convins că în acea stare de odihnă 
completă în care se afla Samuil, n-a putut nici cu 
voie, nici fără voie să treacă peste prăpastia care 
separă pe cei răi de cei buni; - fără voie - nu, 
întrucât ar însemna că s-ar fi permis diavolului să 
treacă el acea prăpastie şi să mute pe acel sfânt 
proroc din mijlocul cetei celor sfinţi în alt loc; de 
bunăvoie, iarăşi nu e posibil, căci nici n-ar fi în 
stare şi nici n-ar vrea să se amestece în cele rele. 
Căci cine odată petrece în bine, e absurd să se 
spună că ar trece de bunăvoie la cele rele. Dar 
chiar dacă ar avea de gând aşa ceva, mărimea 
acelei prăpăstii nu permite astfel de trecere”. 

„Ce înseamnă, deci, problema pe care o 
discutăm? întrucât vrăjmaşul firii omeneşti e 
potrivnicul nostru al tuturor, el nu are alt gând şi 
altă grijă decât să lovească pe om unde-l doare, 
rănindu-l de moarte. Şi care altă rană poate fi mai 
mortală pentru oameni decât a-i îndepărta din 
apropierea Dumnezeului celui făcător de viaţă şi 
lăsându-i să se rostogolească de bunăvoie spre 


pierzare? întrucât, deci, mulţi se pasionează, din 
cei ce se îngrijesc de cele trupeşti, să cunoască 
viitorul, nădăjduind să-l poată evita, dacă e rău, 
sau să şi-l dobândească dacă e bun, de aceea, 
pentru a nu-şi atârna oamenii privirile numai spre 
Dumnezeu, vicleana fire a diavolului a iscodit o 
mulţime de chipuri mincinoase de a cunoaşte 
viitorul, cum sunt: ghicitul din zborul păsărilor, 
tălmăcirea semnelor, oracole, cercetarea 
măruntaielor, chemarea morţilor, ghicirea în 
momente de transă, incitarea (ispitirea) zeităţii, 
inspiraţia şi alte multe. Şi în ce fel e ghicirea prin 
care se lasă omul ademenit ca să afle adevărul, pe 
atâta e de sigur că omul cade în ghearele 
vicleanului şi înşelătorului diavol. Diavolul e cel 
care îndeamnă pe cel ce observă zborul vulturilor, 
să-şi lege nădejdea de anumite fâlfâiri mai 
deosebite sau de palpitările anumite ale ficatului, 
bâlbâială care reiese din inflamații ale 
ganglionilor, ca şi clipirile din ochi, toate acestea 
vădesc tot atâtea moduri de înşelare a omului de 
către viclenia aceluiaşi diavol şi aceasta cu scopul 
ca, depărtându-se oamenii de Dumnezeu, să caute 
vindecare prin diavol, de la care şi cred că o 
dobândesc...” „Una din aceste felurite înşelări este 
deci şi vorbirea din stomac, sau pitonia, prin care 
s-a crezut că s-ar putea evoca sau readuce la viaţă 
sufletele celor morţi. Disperat în privinţa mântuirii 
sale, atunci când împotrivă-i se răsculaseră 
străinii cu toate armatele lor, şi venindu-i atunci în 
minte că Samuil i-ar putea veni oarecum în ajutor, 


Saul s-a dus la vrăjitoare care-şi credea singură şi- 
i credeau şi alţi oameni că i se arată diavolul sub 
diferite contururi, pe care de altfel Saul nu le-a 
văzut, ci numai ea. Când deci s-a apucat să 
oficieze acel act magic şi au apărut în ochii femeii 
fantasmele acelea, atunci diavolul l-a făcut pe Saul 
să creadă e a acele arătări ar fi însuşi realitatea 
lor, mai ales că însăşi îmbrăcămintea sub care i s-a 
spus că s-a arătat acea figură (a lui Samuil) - 
îmbrăcăminte care nu era deloc necunoscută 
femeii, se potrivea cu aceea pe care o cunoscuse 
Saul, fapt care l-a făcut pe acesta şi mai mult să se 
mire, crezând acum cu tărie că de fapt nu s-a 
înşelat prin viziunea femeii. După ce ea a zis că 
vede nişte zei înălțându-se şi un bărbat în picioare 
îmbrăcat în două haine, atunci ce să zică la 
aceasta adevăratele slugi ale textului Scripturii? 
Că s-ar fi arătat însuşi Samuil şi că într-adevăr 
vrăjitoarea a văzut nişte zei ridicându-se în sus? 
Cunoaşte şi Scriptura pe diavol, atunci când zice: 
„Toţi dumnezeii păgânilor sunt draci” (Psalmul 95, 
5). Ori sufletul lui Samuil să fi petrecut împreună 
cu dracii? Să nu fie! Ci spiritul (diavolul) de care 
vrăjitoarea era continuu stăpânită, el a fost acela 
care împreună a luat şi pe alte spirite spre a înşela 
pe acea femeie şi prin ea şi pe Saul. In acea 
vorbire din stomac acele spirite diavoleşti au făcut 
pe femeie să spună că sunt zei, le-a descris şi 
haina în care ar fi îmbrăcaţi şi le-a învăţat şi glasul 
lor şi vorbirea în chip profetic, anunțând, printr-o 
conjunctură  verosimilă, pe care o indicau 


aparențele, viitorul, ca pe ceva ce reieşea logic din 
faptele ce se întâmplaseră. De altfel acel spirit 
diabolic s-a dat de gol fără să vrea, spunând 
adevărul atunci când a zis: „Mâine tu şi fiii tăi veţi 
fi cu (I 

Regi 28, 19). Dar dacă ar fi fost însuşi Samuil, 
atunci cum ar fi fost posibil să stea împreună cu el 
un om vinovat de atâtea crime (Saul)?” „în vremea 
noastră circulă multe cărți care cuprind 
comunicări de dincolo. Aceste comunicări, mai 
ales cele care se dau pe sine a fi din partea 
Sfinţilor sau chiar ale Mântuitorului însuşi, fără 
voie ne conduc la comparaţia lor cu Sfintele 
Evanghelii. La o atare confruntare se dau de gol. 
Fuse pe două coloane, aceste splendide platitudini 
şi mărunţişuri, cu o pagină din Evanghelii, 
sublimul şi ridicolul sunt şi mai evidente. Calitatea 
literară, fondul, înălţimea gândirii, totul dau de gol 
un fals neruşinat şi nemaipomenit de îndrăzneţ, pe 
care nu cred să-l poată face sufletele celor mutaţi 
de la noi, ci numai tatăl minciunii şi hristoşii 
mincinoşi. (Textul este extras din Cărarea 
împărăției, Ed. Episcopiei Aradului, 2004, pag 69 - 
75), 

Biserica e datoare să-şi cruţe fiii de ispita 
căderii între tâlharii cei de duh, de aceea opreşte 
lucrul acesta şi îşi previne credincioşii cu sfatul 
Sfântului Pavel, dat tesalonicenilor, iscoditori şi ei 
de taine: (II Tesaloniceni cap. 2) 

7... Taina fărădelegii se înfiripează 

8... Ivirea „aceluia” va fi prin ivirea lui satan, 


însoţită prin tot felul de puteri şi de semne şi de 
minuni mincinoase. 

10. Şi de amăgiri nelegiuite, pentru fiii 
pierzării, fiindcă n-au primit iubirea adevărului, ca 
să se mântuiască. 

11. Pentru aceea Dumnezeu le trimite amăgiri 
puternice, ca să dea crezământ minciunii. 

12. Şi să cadă sub osândă toţi cei ce n-au 
crezut adevărul, ci au îndrăgit nedreptatea. 

Căci calea nedreaptă o îndrăgesc toţi cei ce 
iscodesc lăturalnic tainele lui Dumnezeu, cele 
închise în zilele viitoare. 


UA 


Plata neascultării 

Iată acum mărturia Scripturii despre 
vinovăţiile şi plata pe care şi-a luat-o Saul, pentru 
neascultare şi osteneală la vrăjitoare. I se 
împlinesc cele zise de duhul minciunii, care lucra 
prin vrăjitoare, înşelându-l cu chipul lui Samuil: 
Astfel: 

I Regi, cap. 31: 

3. Lupta contra lui Saul ajunsese cumplită, şi 
arcaşii îl loviră pe acesta care fu greu rănit de 
arcaşi. 

4. Atunci a zis Saul purtătorului său de 

„Trage-ţi sabia şi mă străpunge cu ea, ca să 
nu vină aceştia să mă ucidă şi să-şi bată joc de 


mine”. Purtătorul de arme însă n-a vrut, căci se 
temea cumplit. Atunci Saul şi-a luat sabia şi s-a 
aruncat în ea. 

5. Văzând purtătorul de arme că Saul a murit, 
s-a aruncat şi el în sabia sa şi a murit cu el. 

6. Aşa a murit în ziua aceea Saul şi cei trei fii 
ai săi, şi purtătorul de arme, precum şi toţi 
oamenii lui. 

I Cronici (Paralipomena) 10: 

13. Aşa a murit Saul pentru nelegiuirea sa, pe 
care o făcuse el înaintea Domnului. Pentru că n-a 
păzit cuvântul Domnului, ci a alergat la o 
vrăjitoare cu întrebarea sa. 

14. Şi n-a căutat pe Domnul. De aceea a şi 
fost el omorât şi domnia a fost dată lui David, fiul 
lui lesei. 

lată cum, din neascultare şi nepocăinţă, 
începe calea pierzării şi sfârşeşte în pierzare 
veşnică, lată cum, cei cu mintea plină de fumul 
mândriei şi al iubirii de sine până la moarte, 
neprimind luminile sfatului, cad din greşeli în 
greşeli, peste care vin necazuri din ce în ce mai 
mari, iar sub povara durerilor cei neascultători se 
aruncă în deznădejde şi în omorârea de sine, prin 
care fără de întoarcere iadul îi înghite. Căci 
ucigaşii de sine nu au iertare, nici în veacul de 
acum, nici în veacul ce va să vie, iar Biserica e 
oprită să se roage pentru iertarea lor. lată de ce 
au zis Părinţii că plata neascultării e pierderea 
mântuirii; dar au mai zis şi aceea, că pentru 
înmulţirea neascultării a ridicat Dumnezeu sfatul 


dintre oameni. lar Scriptura pentru aceeaşi 
pricină mărturiseşte că:» Preotului îi va lipsi 
cunoştinţa legii şi bătrânului sfatul” (lezechiel 7, 
26). 

Şi iarăşi mărturisim că Dumnezeu n-are pe 
nimeni de pierdut, chiar pe Saul, Dumnezeu îl 
chemase, dar dacă n-a vrut să înţeleagă... Iuda a 
înţeles, dar dacă n-a mai vrut să vie... 

Tirani în pocăință 

O mare parte de oameni cad în deznădejde în 
privinţa mântuirii lor. Deznădejdea e un chip 
greşit de meditaţie asupra relelor făcute; chipul 
bun e, dimpotrivă, nădejdea. Răul, nimicul, 
păcatul, diavolul nu sunt subiecte sănătoase de 
gândire, căci îmbolnăvesc mintea prin asociaţie de 
idei. Pocăinţa trebuie să fie o înseninare din ce în 
ce mai mare a sufletului şi a sănătăţii întregi. 

Fiindcă vorbim de învăţămintele regilor, iată 
cum Sfântul Ciril al Ierusalimului ridică moralul 
credincioşilor, vorbind despre aşteptarea 
răbdătoare a lui Dumnezeu după întoarcerea 
păcătosului: 

„Şi Manase a fost un om al fărădelegii; a tăiat 
cu ferăstrăul pe Isaia, s-a pângărit cu tot felul de 
slujiri idoleşti şi a umplut Ierusalimul cu sânge 
nevinovat. Totuşi, când a fost dus rob în Babilon, 
Manase a folosit încercarea nenorocirilor suferite 
spre a se vindeca prin pocăință. În adevăr 
Scriptura spune: „Manase s-a smerit înaintea lui 


Dumnezeu şi s-a rugat, iar Domnul l-a ascultat şi l- 
a adus înapoi în regatul său” (II Paralipomena 33, 
12 - 13). „Dacă cel care a tăiat cu fierăstrăul pe 
profet s-a mântuit prin pocăință, oare tu, care n-ai 
făcut un păcat atât de mare, să nu te mântuieşti?” 

„Ce părere ai despre Nabucodonosor? N-ai 
auzit din Scripturi că era sângeros, sălbatic şi că 
avea voinţă de leu? N-ai auzit că a scos afară din 
morminte oasele împăraţilor? N-ai auzit că a dus 
în robie poporul iudeu? N-ai auzit că a scos ochii 
împăratului, după ce acesta şi-a văzut copiii 
înjunghiaţi? N-ai auzit că a sfărâmat heruvimii? 
Nu vorbesc de heruvimii spirituali - departe de 
acest gând; să nu presupui aceasta, omule - ci de 
cei sculptați. N-ai auzit că a sfărâmat ilastiriul prin 
care vorbea Dumnezeu? Că a călcat în picioare 
catapeteasma  sfinţeniei? Că a luat altarul 
tămâierii şi l-a dus în templul idolilor? Că a furat 
toate darurile? Că a ars templul din temelie?” „De 
ce pedeapsă era vrednic Nabucodonosor, pentru 
că a orbit pe împărat, pentru că a ars cele sfinte, 
pentru că a dus în robie pe poporul iudeu, pentru 
că a pus vasele sfinte în templul idolilor? Oare nu 
era vrednic de mii de ori de moarte?” 

„Ai văzut mărimea nelegiuirilor!? Vino acuma 
să vezi iubirea de oameni a lui Dumnezeu! 
Nabucodonosor s-a sălbătăcit, locuia în pustie; se 
biciuia ca să se mântuie. Avea unghii ca de leu, 
căci răpise cele sfinte. Avea păr de leu, căci ca un 
leu răpea şi urla. Mânca iarbă ca boii, căci era ca 
o vită, care nu cunoştea pe Cel ce i-a dat 


împărăţia. Trupul lui s-a vopsit cu rouă, pentru că, 
deşi a văzut mai-nainte rouă stingând focul, totuşi 
n-a crezut. Şi ce se întâmplă? 

„Şi după trecerea acestei vremi, eu, 
Nabucodonosor, am ridicat ochii mei la cer, şi 
mintea îmi veni din nou, şi am binecuvântat pe Cel 
Preaîinalt şi Celui veşnic viu i-am adus laudă şi 
preamărire: căci puterea lui este putere veşnică, 
iar împărăţia Lui peste vârste şi vârste. Toţi 
locuitorii pământului sunt socotiți ca o nimica şi El 
face ce vrea cu oştirea cerească şi cu locuitorii 
pământului şi nimeni nu poate să-L împiedice la 
lucrul Lui şi să-l zică: „Tu ce faci?” În acelaşi timp 
mi-a venit mintea la loc - şi spre faima Împărăției 
mele mi-a venit iarăşi măreţia şi strălucirea - şi 
sfetnicii mei şi dregătorii cei mari m-au chemat şi 
împărăţia mi-a fost dată în stăpânire, iar puterea 
mea a crescut şi mai mult. Acum eu, 
Nabucodonosor, laud, înalţ şi preamăresc pe 
împăratul Cerului: toate faptele Lui sunt 
adevărate şi căile Lui drepte, iar pe cei ce umblă 
mândri poate să-i smerească”. (Danul 4, 32 - 34) 

Aşadar, când L-a cunoscut pe Cel Preaiînalt, 
când I-a înălţat lui Dumnezeu glas de mulţumire, 
când s-a căit de cele ce a făcut, când şi-a cunoscut 
propria slăbiciune, atunci Dumnezeu i-a dat înapoi 
demnitatea împărătească. 

„Cum oare? Pe Nabucodonosor, care a făcut 
atâtea fărădelegi, dar s-a mărturisit, l-a iertat şi i-a 
dat împărăţia, iar ţie, care te pocăieşti, nu-ţi dă 
iertare păcatelor şi împărăţia Cerurilor, dacă vei 


trăi în chip vrednic? Domnul este iubitor de 
oameni, este grabnic a ierta şi zăbavnic a pedepsi. 
Nimeni să nu piardă nădejdea mântuirii sale!” 

o Eo 

Cele şapte surle 

Cele mai cuprinzătoare cuvinte, ale oricărui 
om, sunt cuvintele lui de pe urmă, întrucât sunt 
spuse cu o mare dare de seamă. Are şi 
Mântuitorul un cuvânt de acesta, de pe urmă, care 
este totodată şi rugăciunea celei mai aprinse 
iubiri, văzute vreodată pe pământ. Cuvântul 
acesta - rugăciune - ne îndrumă să bănuim 
neasemănata strădanie a lui Dumnezeu-Omul, ca 
să ne câştige fiinţa întreagă pentru mântuirea cu 
care a venit în lume. lar despre tot focul cu care 
tânjeşte Inima lui Dumnezeu după noi, vrând să ne 
atragă spre Sine, ucenicul iubirii, loan, scrie: 

loan, cap. 17: 

1. Ridicându-şi Îi sus ochii spre cer a grăit: 
Părinte, a sosit ceasul! Preamăreşte pe Fiul Tău, 
ca şi Fiul Tău să te preamărească. 

2. Precum l-ai dat stăpânire peste toată 
făptura, ca viaţă veşnică să dea la toţi pe care I i- 
ai dat 

3. Iar viaţa veşnică aceasta este, ca să te 
cunoască pe Tine, singurul, adevăratul Dumnezeu, 
şi pe lisus Hristos, pe care L-ai trimis. 

4. Eu Te-am preamărit pe Tine pe pământ, 
lucrul pe care Mi l-ai dat să-l fac, l-am săvârşit. 

5. Şi acum, la Tine însuţi Mă preamăreşte, 
Tu, Părinte, cu slava pe care la Tine am avut-o mai 


înainte de a fi lumea. 

6. Arătat-am numele Tău oamenilor pe care 
Mi i-ai dat Mie, şi cuvântul Tău păzit. 

7. Acum au cunoscut că toate câte Mi-ai dat 
de la Tine sunt 

8. Căci cuvintele pe care Mi le-ai dat, le-am 
dat lor, iar ei au primit şi au cunoscut cu adevărat 
că de la Tine am ieşit, şi au crezut că Tu M-ai 
trimis. 

9. Eu pentru aceştia Mă rog, nu pentru lume 
Mă rog, ci pentru cei ce Mi i-ai dat, căci ei ai Tăi 
sunt. 

10. Şi toate ale Mele ale Tale sunt şi ale Tale 
ale Mele şi Mă preamăresc întru ele. 

11. Mult nu mai sunt în lume, dar ei sunt în 
lume şi Eu vin la Tine. Părinte Sfinte, pe care Mi i- 
ai dat, păzeşte-i întru numele Tău, ca să fie una, 
precum suntem şi Moi. 

12. Când eram cu ei în lume, pe cei ce Mi i-ai 
dat, întru numele Tău îi păzeam, şi astfel i-am 
păzit, că n-a pierit niciunul dintre ei, fără numai 
fiul pierzării, ca să se împlinească Scriptura. 

13. Acum dar, vin la Tine şi acestea le grăiesc 
în lume, ca bucuria Mea s-o aibă deplină în ei. 

14. Cuvântul Tău le-am dat lor, dar lumea i-a 
urât, fiindcă nu sunt din lume, precum nici Eu nu 
sunt din lume. 

15. Nu Mă rog ca să-i iei din lume, ci ca să-i 
păzeşti pe ei de cel viclean. 

16. Ei nu sunt din lume, precum nici Eu nu 
sunt din lume. 


17. Sfinţeşte-i pe ei întru adevărul Tău, 
cuvântul Tău este adevăr. 

18. Precum M-ai trimis pe Mine în lume, şi Eu 
i-am trimis pe ei în lume. 

19. Şi pentru ei. Eu mă sfinţesc pe Mine 
însumi. 

ca şi ei să fie sfinţiţi întru adevăr. 

20. Dar nu numai pentru aceştia mă rog, ci şi 
pentru cei ce vor crede întru Mine, după cuvântul 
lor. 

21. Ca toţi să fie una, după cum Tu, Părinte, 
întru Mine şi Eu întru Tine, ca şi ei să fie una întru 
Noi, aşa încât lumea (văzându-i una) creadă 
precum că Tu M-ai trimis. 

22. Şi mărirea pe care Tu Mi-ai dat-o le-am 
dat-o lor, ca să fie una, precum şi Noi una suntem. 

23. Eu întru ei şi Tu întru Mine, ca să fie în 
una desăvârşiţi şi să cunoască lumea precum că 
Tu M-ai trimis şi i-ai iubit pe ei, cum M-ai iubit pe 
Mine. 

24. Părinte, aceia pe care Mi i-ai dat, voiesc 
ca unde sunt Eu să fie şi ei împreună cu Mine, ca 
să privească mărirea Mea, pe care Tu Mi-ai dat-o, 
căci M-ai iubit pe Mine mai înainte de întemeierea 
lumii. 

25. O, Părinte drepte, dar lumea pe Tine nu 
te-a cunoscut, ci Eu le-am cunoscut şi au cunoscut 
şi aceştia că Tu M-ai trimis. 

26. Arătat-am numele Tău şi-l voi arăta, ca 
iubirea cu care M-ai iubit Tu să fie într-înşii şi Eu 
întru ei. 


Aşadar, ca să ne mântuim şi să moştenim cu 
Dumnezeu viaţa veşnică, trebuie să o cunoaştem şi 
să o trăim cu Dumnezeu, încă din viaţa aceasta 
vremelnică. Trebuie, adică, să fim străbătuţi şi 
locuiţi de Dumnezeu, ca să se arate în noi viaţa 
dumnezeiască. lar pe de altă parte, precum nu se 
află vreybă întru Dumnezeu, aşa să nu se afle nici 
între cei ce-L. au pe El ca temelie a vieţii. Starea 
de pace cu toată făptura e o minune aşa de mare. 

Încât uimeşte lumea şi o sileşte să 
recunoască întru aceasta faţa lui Dumnezeu. 

Împărăţia vieţii veşnice s-a propovăduit şi e 
deschisă; pe împărat îl cunoaştem şi iubirea I-o 
ştim; supuşii însă, tare greu s-adună, şi de aceea 
trebuie răsunet de surle, după grosimea de urechi 
a neascultătorilor supuşi. 

N-ar trebui decât să-l. recunoaştem pe 
Dumnezeu ca Tată, şi că noi îi suntem fii şi, 
potrivit cu această cunoştinţă, să ne orânduim 
viaţa. Până nu recunoaştem că avem o îndoită fire 
şi o îndoită viaţă: una pământească şi alta 
cerească - fără de sfârşit dar începând de aici, 
până atunci tot pe afară ne ţinem de rostul la care 
vrea Dumnezeu să ne ridice. Trebuie să ştim toţi 
supuşii împărăției, că suntem făpturi cereşti, 
trimise vremelnic în corturi pământeşti spre o 
mare probă şi anume: să vedem şi să se vadă 
încotro înclinăm cu inima şi cu mintea, şi înspre ce 
înclinăm aceea să avem pentru totdeauna. Dacă 
năzuim spre Dumnezeu, pe El îl moştenim şi viaţa 
veşnică; iar dacă înclinăm spre firea pieritoare, 


vom pieri de la faţa lui Dumnezeu şi cu cel rău 
vom petrece fără de sfârşit. Căci noi suntem 
pieritori cu firea pământească, dar nemuritori cu 
firea cerească; veşnicia noastră însă de noi atârnă 
unde s-o petrecem. 

Ne-a adus Dumnezeu din neființă la fiinţă, dar 
să ne mântuiască nu vrea fără noi. Drept aceea, în 
tot felul ne cheamă ca să-L. cunoaştem ca Iată, şi 
pe noi întreolaltă ca fraţi şi fii ai aceluiaşi Părinte. 

O cunoştinţă sigură despre acestea, - căci 
credinţa ajută să ajungem la această siguranţă, - 
înclină inima sau dragostea, ca să împlinim cu 
toată voia porunca cea mare a iubirii, în care 
atârnă toată strădania lui Dumnezeu. Căci iubirea 
ridică fiii spre cerescul Tată, şi pogoară pe Tatăl, 
Fiul şi Duhul în fii. Iar pe fii. Dumnezeul iubirii îi 
leagă întreolaltă ca să fie una, ceea ce minunează 
lumea, încât recunoaşte pe Dumnezeu din fii, căci 
fiii uniţi în iubire trăiesc în El şi arată în lume 
capătul pământesc al împărăției cereşti. Aceasta e 
voia Tatălui şi rugăciunea Fiului. 

Mântuirea nu e individuală, ea e întotdeauna 
colectivă. Prin unul se mântuiesc mai mulţi. 
Singuraticul, izolaţionistul nu e sigur de mântuire, 
mântuirea lui e nesigură, neclară. 

Credinţa este aceea care eyută cunoaşterea şi 
o întregeşte şi o întăreşte. 

Firul iubirii ridică pe oameni spre Dumnezeu 
şi pogoară pe Tatăl, Fiul şi Duhul la oameni. lar pe 
fii, Dumnezeul iubirii îi leagă întreolaltă ca să fie 
una, ceea ce minunează lumea, încât recunoaşte 


pe Dumnezeu din fii, căci fiii uniţi în iubire trăiesc 
întru El şi arată în lume capătul pământesc al 
împărăției cereşti. Aceasta e voia Tatălui şi 
rugăciunea Fiului. Societatea toată trebuie să se 
prindă în această trăire a iubirii treimice. 

La această trăire a vieții veşnice. Dumnezeu 
îşi cheamă copiii prin mai multe graiuri, între care 
sunt şi acestea şapte: 

. Chemarea lăuntrică prin glasul conştiinţei; 
. Chemarea din afară prin cuvânt; 

. Chemarea prin necazurile vieţii; 

. Chemarea prin necazurile morţii; 

. Chemarea prin necazuri mai presus de fire; 
. Chemarea prin chinuri de la antihrist. 

. Chemarea la Judecata generală. 

1. Chemarea lăuntrică prin glasul conştiinţei 

Chemarea conştiinţei este o chemare 
lăuntrică, interioară, pe care o simţi în tine. E un 
grai tăcut, o chemare lină, pe care o auzi sau o 
înţelegi că vine din lăuntru, dar totuşi de dincolo 
de tine, de la Dumnezeu. Însuşi cuvântul 
conştiinţă înseamnă a şti împreună la fel oarece. 
Iar cei ce ştiu împreună la fel sunt doi: Dumnezeu 
şi omul. Prin urmare, cugetul sau conştiinţa e 


ochiul cu care vede Dumnezeu pe om, şi acelaşi 
ochi cu care vede omul pe Dumnezeu. Cum îl văd, 
aşa mă vede - aşa simt că mă vede - vedere 
deodată dinspre două părţi. 

Patimile, reaua voinţă şi peste tot păcatele, 
dar mai ales nebăgarea în seamă a acestui glas, 
îngrămădesc nişte văluri peste ochiul acesta, nişte 
solzi, care-i sting graiul, încât abia se mai aude, 
iar atunci şi Dumnezeu se stinge din ochiul nostru, 
încât ne pare că nici nu mai este Dumnezeu. 
Pentru păcatele noastre, capătul nostru omenesc 
al conştiinţei s-a îmbolnăvit. Inţelegem, prin 
urmare, cum se face că S-a întunecat Dumnezeu 
aşa de tare în ochii păcătoşilor, încât aceştia sunt 
de bună credinţă în răutatea necredinţei care i-a 
cuprins. 

Glasul conştiinţei însă, fiind şi capătul lui 
Dumnezeu din fiii Săi, nu are să poată fi mereu 
înăbuşit toată vremea vieţii noastre pământeşti. 
Odată şi odată începe să strige la noi, pârându-ne 
înaintea lui Dumnezeu şi înaintea noastră de toate 
fărădelegile făcute; iar dacă nu ne împăcăm cu 
pârâşul acesta, câtă vreme suntem cu el pe cale, 
drumeţi prin viaţa aceasta, avem cuvântul lui 
Dumnezeu, că El va asculta pâra şi-i va da 
dreptate, şi ne va băga în chinurile iadului. 

Sunt oameni care s-au învechit în rele 
nevrând să ştie de Dumnezeu şi, mai către capătul 
zilelor, când îndărătnicia firii s-a mai stins, s-au 
pomenit cu o răbufnire năprasnică a conştiinţei 
bolnave, rupând toate zăgazurile fărădelegilor şi 


azvârlindu-le pe toate în faţă, încât şi somnul le-a 
fugit, iar la unii le-a fugit şi mintea. Căci cu 
adevărat a fugit mintea omului care o viaţă 
întreagă nu face altceva decât să lepede glasul 
conştiinţei. De aceea nu vrea Dumnezeu să ieşi din 
viaţa aceasta fără să ştii şi tu, că ţi-ai omorât 
sfătuitorul cel mai bun ce-l aveai la îndemână 
pretutindeni, şi nu te lasă să pleci fără să vezi, 
încă de aici, unde te vei duce. Odată vede fiecare, 
vrând nevrând, ceea ce trebuia, prin credinţă, să 
vadă întotdeauna. 

2. Chemarea din afară prin cuvânt 

Larma vieţii şi gălăgia grijilor deşarte strigă 
oamenilor în urechi nevoile lor pământeşti, mai 
tare decât le strigă glasul conştiinţei trebuinţele 
lor veşnice. Oamenii abia mai aud cele de dincolo 
şi li se par departe, surzenia tot mai mult se 
întăreşte, şi chemarea lină nu se mai aude. Dar 
Dumnezeu, milostivul, ca să nu-i piardă în 
fărădelegile lor, le rânduieşte şi chemare din afară 
prin glasul slujitorilor Săi. Prin preoţi nu te 
cheamă omul, ca să-ţi pui nădejdea în om, ci te 
cheamă Domnul ca să-ţi strămuţi viaţa ta de om. 
Încă de demult i-a chemat pe oameni prin preoţi şi 
leviţi, prin Lege şi prin proroci, adică prin 
conştiinţe mai curate, care nu strâmbau chemarea 
lui Dumnezeu. lar la plinirea vremii a venit la noi, 
oamenii, însuşi Dumnezeu Fiul sau Dumnezeu 
Cuvântul. 

Cine a chemat pe oameni mai duios decât 
lisus, ca să-L. cunoască pe Dumnezeu ca Tată, iar 


pe ei înşişi ca fii, şi fraţi ai Săi? lisus, e drept, 
chema şi cu glasul din afară, dar nimeni, 
niciodată, n-a grăit mai tainic, mai de-a dreptul 
conştiinţei, chemarea Tatălui către fiii Săi, ca El, 
căci lisus ardea de mila lor, ca un Dumnezeu. 

El a propovăduit, binevestindu-ne împărăţia 
Cerurilor şi, prin slăvită Să înviere, biruinţa 
asupra morţii, vestea celei mai mari bucurii de pe 
pământ. Ucenicii Săi, de atunci şi din toate 
vremile, au propovăduit pe împăratul Cerurilor, 
înduplecând pe oameni să se adune în ţara de 
obârşie şi la masa împăratului. 

Moi nu purtăm preoţia noastră sau preoţia 
Legii vechi, ci purtăm şi propovăduim preoţia 
împărătească a lui lisus Hristos. Deci nu-i chemăm 
pe oameni cu chemare de om, ci Dumnezeu 
preamilostivul îşi cheamă copiii, prin graiul 
omenesc al slugilor Sale văzute. Nu ne 
propovăduim pe noi, ci Dumnezeu. Se 
propovăduieşte prin noi, singurul care are dreptul 
să se propovăduiască pe Sine, fiind în stare să ne 
mântuiască. lată pe cine urmăm, ascultând preoţii, 
cu conştiinţe luminate. Nu e graiul omului, ci voia 
lui Dumnezeu, Care strigă către oameni, prin 
sfinţi, o chemare mai tare. 

Dar cum a zis cineva: Calea cea mai lungă pe 
pământ e de la urechi la inimă, încât ani de zile nu 
ajung ca să-i dai de capăt. De aceea, fiindcă ochiul 
conştiinţei şi-a mai pierdut vederea şi nici urechea 
nu înţelege chemarea cuvântului ce-şi are obârşia 
de dincolo de vorbe, Dumnezeu milostivul, ca să 


nu piardă pe oameni, le rânduieşte o chemare mai 
tare. 

3. Chemarea prin necazurile vieţii 

Mai tare de cum a chemat lisus pe oameni 
nu-i poate chema nimeni, necazurile vieţii, însă, îi 
iau pe oameni mai aspru, dintr-o altă parte, 
silindu-i să-L. caute pe Dumnezeu, necazurile nu 
sunt fapta lui Dumnezeu, ci urmarea greşelilor 
noastre, urmare pe care îngăduie Dumnezeu s-o 
gustăm, spre înţelepţirea noastră.” 

Să fim înţeleşi, sunt două feluri de necazuri: 
necazurile pentru păcate şi necazurile pentru 
Evanghelie. Aici vorbim numai despre necazurile 
vieţii de pe urma păcatelor, şi care, prin usturimea 
lor, au darul să fie crezute de cel ce le păţeşte. Iar 
dacă vrea să scape de ele, nu rămâne altă cale, 
decât să-şi îndrepte purtările după voia lui 
Dumnezeu. 

Omul se roagă de Dumnezeu să-l scape de 
necazuri şi Dumnezeu se roagă de om să-şi 
schimbe purtările. Socotiţi acum, care de cine să 
asculte mai întâi? Chemarea aceasta mai aspră o 
face droaia de necazuri şi nenorociri, strâmtorări 
şi năpaste, vrajbe între oameni, bătaie între 
părinţi şi copii, războaie şi vărsare de sânge, 
pagube, beteşuguri, seceta, inundaţiile, 
cutremurele de pământ, foametea şi tot felul de 


7 Greşind omul cu toată voia sa, intră sub altă stăpânire unde i se fură 
şi-şi pierde multe însuşiri sufleteşti, şi de cele mai multe ori libertatea 
conştiinţei, bunuri fără de care se simte în multe chinuri. Preţuieşti un 
lucru când nu-l mai ai. (Cărarea împărăției, pg 89) 


pustiiri, ce nu s-au mai pomenit; toate fiind plată 
îndesată pentru purtare şi pentru lipsa de minte, 
că oamenii nu vor să înţeleagă la ce îmblătealăt îi 
duce de nări iubirea de păcate. 

lar precum că necazurile vieţii sunt un grai 
mai aspru al lui Dumnezeu către oamenii mai grei, 
sau mai vicleni la minte, ne stă mărturie 
Scriptura. Sunt mii de ani de atunci, de când s-au 
scris acestea, şi rămân mereu dovadă că noi fi 
silim pe Dumnezeu să ne bată; Levitic 26: 

3. Dacă veţi umbla după legile Mele şi veţi 
păzi poruncile Mele şi le veţi împlini. 

4. Vă voi da ploaie la vreme, pământul îşi va 
da roadele sale şi pomii roadele lor. 

5. Treieratul vostru va ajunge până la culesul 
viilor, culesul viilor va ajunge până la semănat; 
veţi mânca pâinea voastră cu mulţumire şi veţi trăi 
în pământul vostru fără primejdie. 

6. Voi trimite pace pe pământul vostru şi 
nimeni nu vă va tulbura: voi alunga fiarele rele din 
pământul vostru şi sabia nu trece prin pământul 
vostru. 

7. Veţi alunga pe vrăjmaşii voştri şi vor cădea 
ucişi înaintea voastră. 

8. Cinci din voi vor birui o sută, şi o sută din 
voi vor prigoni zece mii, şi vor cădea vrăjmaşii 
voştri de sabie înaintea voastră. 

9. Căuta-voi spre voi şi vă voi binecuvânta: 
roditori vă voi face, vă voi înmulţi şi voi fi statornic 


8 A îmblăti = (figurat) a bate tare pe cineva; a ciomăgi; a cotonogi. 
îmblăteală - ciomăgire, cotonogire. (DEX) (n.ed. 2012) 


în legământul Meu cu voi. 

10. Veţi mânca roadele vechi de anii trecuţi şi 
veţi da la o parte pe cele vechi, pentru a face loc 
celor noi. 

11. Voi aşeza locaşul Meu în mijlocul vostru şi 
sufletul Meu nu se va scârbi de voi. 

12. Voi umbla printre voi, şi voi fi Dumnezeul 
vostru şi voi veţi fi poporul Meu. 

14. lar dacă nu Mă veţi asculta şi nu veţi 
împlini aceste porunci ale Mele; 

15. De veţi dispreţui aşezămintele Mele şi de 
se va scârbi sufletul vostru de legile Mele, aşa 
încât să nu împliniţi toate poruncile Mele, călcând 
legământul Meu. 

16. Atunci am să mă port şi Eu cu voi aşa: voi 
trimite asupra voastră groaza, lingoarea, frigurile, 
de care vi se vor secătui ochii şi vi se va istovi 
sufletul. Veţi semăna seminţele voastre în zadar şi 
vrăjmaşii voştri vi le vor mânca. 

17. Îmi voi întoarce faţa Mea împotriva 
voastră şi veţi cădea înaintea vrăjmaşilor voştri, ei 
vor domni peste voi şi veţi fugi, când nimeni nu vă 
va prigoni. 

18. Dacă nici după toate acestea nu Mă veţi 
asculta, atunci înşeptit voi mări pedeapsa pentru 
păcatele voastre. 

19. Voi frânge îndărătnicia voastră cea 
mândră şi cerul vostru îl voi face ca fierul, iar 
pământul vostru ca arama. 

20. În zadar vă veţi cheltui puterile voastre, 
că pământul vostru nu-şi va da roadele sale, nici 


pomii din ţara voastră nu-şi vor da poamele lor. 

21. Dacă însă şi după toate acestea, veţi 
umbla împotriva Mea şi nu veţi vrea să mă 
ascultați, atunci înşeptit vă voi adăuga lovituri 
pentru păcatele voastre. 

22. Voi trimite fiarele câmpului asupra 
voastră, care vă vor lipsi de copii; vor prăpădi 
vitele voastre şi pe voi aşa vă voi împuţina, încât 
se vor pustii drumurile voastre. 

23. Şi dacă nici după acestea nu vă veţi 
îndrepta, ci vă veţi purta împotriva Mea. 

24. Atunci şi Eu voi veni cu urgie asupra 
voastră şi vă voi lovi înşeptit pentru păcatele 
voastre: 

25. Voi aduce asupra voastră sabie 
răzbunătoare ca să răzbune legământul Meu. Iar 
dacă vă veţi ascunde în oraşele voastre, voi trimite 
molimă asupra voastră şi veţi fi daţi în mâinile 
vrăjmaşului. 

26. Pâinea care vă hrăneşte, o voi lua de la 
voi; zece femei vor coace pâine pentru voi într-un 
cuptor, şi vor da pâinea voastră cu cântarul şi veţi 
mânca şi nu vă veţi sătura. 

T7. Dacă însă nici după acestea nu Mă veţi 
asculta şi veţi călca împotriva Mea. 

28. Atunci şi Eu cu urgie voi veni asupra 
voastră şi vă voi pedepsi înşeptit pentru păcatele 

29. Veţi mânca carne de om; trupurile 
feciorilor şi fetelor voastre veţi mânca. 

30. Dărâma-voi înălțimile voastre şi voi strica 
stâlpii voştri şi voi împrăştia oraşele voastre sub 


dărâmăturile idolilor voştri şi se va scârbi sufletul 
Meu de voi. 

31. Oraşele voastre le voi preface în ruine, voi 
pustii locaşurile voastre cele sfinte şi nu voi mirosi 
mireasma jertfelor voastre. 

32. Pustii-voi pământul vostru, aşa încât să se 
mire de el şi vrăjmaşii voştri, care se vor aşeza 
într-însul; 

33. Iar pe voi vă voi risipi printre popoare; în 
urma voastră îmi voi ridica sabia şi va fi pământul 
vostru pustiu şi oraşele voastre dărâmate. 

36. Celor ce vor rămâne dintre voi, le voi 
trimite în inimi frica în pământurile vrăjmaşilor 
lor, până şi freamătul frunzei ce se clatină îi va 
pune pe fugă, şi vor fugi ca de sabie şi vor cădea 
când nimeni nu-i va prigoni. 

37. Se vor călca unul pe altul, ca cei ce fug de 
sabie, când nimeni nu-i va urmări, şi nu veţi avea 
putere să vă împotriviţi vrăjmaşilor voştri. 

38. Veţi pieri printre popoare şi vă va înghiţi 
pământul vrăjmaşilor voştri. 

39. Iar cei ce vor rămâne dintre voi se vor 
usca pentru păcatele lor în pământurile 
vrăjmaşilor voştri şi se vor usca şi pentru păcatele 
părinţilor lor. 

40. Atunci îşi vor mărturisi fărădelegile lor şi 
fărădelegile părinţilor lor, cum au săvârşit ei 
nelegiuiri împotriva Mea şi au mers împotriva 
Mea. 

41. Pentru care şi Eu am venit cu urgie 
asupra lor şi i-am dus în pământul vrăjmaşilor lor; 


atunci se va supune inima lor cea netăiată 
împrejur şi atunci se vor căi ei pentru nelegiuirile 
lor. 

42. (Atunci) Şi Eu îmi voi aduce aminte de 
legământul Meu cu părinţii lor: Iacov, Isaac şi cu 
Avraam şi de pământ îmi voi aduce aminte”. 

Răspunsul poporului 

lată şi pocăinţa poporului, reîntors din aspra 
învăţătură a robiei, care a fost în stare să schimbe 
de la Dumnezeu mersul lucrurilor: Neemia, cap. 9: 

1. În ziua de douăzeci şi patru a acestei luni, 
s-au adunat toţi fiii lui Israil, îmbrăcaţi în sac şi cu 
capetele presărate cu cenuşă, ca să postească. 

2. Şi osebindu-se cei ce erau din neamul lui 
Israil de toţi cei de alt neam, au venit de şi-au 
mărturisit păcatele lor şi fărădelegile părinţilor 
lor. 

3. Şi, după ce s-au aşezat la locurile lor, li s-a 
citit” 

din Cartea legii Domnului Dumnezeului lor un 
pătrar de zi, şi alt pătrar de zi şi-au mărturisit 
păcatele lor şi s-au închinat Domnului 
Dumnezeului lor 

Atunci un cărturar, înţelepţit de cele păţite şi 
bun cunoscător al legii care atârnă peste 
fărădelege, face lui Dumnezeu această minunată 


9 Vremea noastră le vede cu ochii pe toate acestea şi oamenii tot nu se 
îndreaptă. E o mare durere că poporul nu pricepe, iar păstorii nu le 
citesc măcar Scriptura, ca să nu greşească învrăjbindu-se cu dreptatea 
dumnezeiască. Nu e chip de-a scăpa de pedeapsă luptându-te cu ea, ci 
numai şi numai cu schimbarea vieţii fiecăruia în parte. (n.ed. 2012) 


mărturisire a păcatelor părinteşti, înaintea 
poporului: 

7. Doamne, Dumnezeule 

14. Tu le-ai arătat odihna Ta cea sfântă. 

15. Tu le-ai dat din înălţimea cerului pâine, 
când au flămânzit, şi le-ai scos apă din piatră, 
când au însetat... 

16. Dar părinţii noştri s-au îndărătnicit şi şi- 
au învârtoşat cerbicia lor; n-au ascultat poruncile 
Tale, nici nu s-au supus, şi au uitat minunile ce ai 
făcut pentru ei. 

17. Şi-au învârtoşat cerbicia lor şi în 
răzvrătirea lor şi-au ales o căpetenie, ca să se 
întoarcă în robia lor: dar Tu, fiind Dumnezeu care 
iubeşti a ierta, zăbavnic la mânie şi bogat în milă 
şi în îndurări, nu i-ai părăsit. 

18. Chiar când şi-au făcut un vițel turnat şi au 
zis: „lată Dumnezeul tău, care te-a scos din 
Egipt”, şi s-au pornit cu hulire mare împotriva Ta. 

19. În nemărginita Ta milostivire nu i-ai 
părăsit în pustiu şi stâlpul de nor n-a contenit a-i 
călăuzi peste zi în calea lor, nici stâlpul de foc de a 
le lumina noaptea drumul ce aveau de făcut. 

20. Trimisu-le-ai Duhul Tău cel bun, ca să-i 
înţelepţească, n-ai lipsit gura lor de mâna Ta şi 
setea le-ai astâmpărat-o cu apă. 

21. Vreme de patruzeci de ani i-ai hrănit în 
pustie şi nimic nu le-a lipsit hainele lor nu s-au 
învechit nici încălţămintele lor nu s-au rupt 

22. Datu-le-ai lor regate şi popoare le-ai 
Împărţit şi au pus stăpânire pe ţara lui Sihon... 


25. Şi s-au făcut ei stăpâni peste cetăţi tari şi 
peste pământul roditor peste case pline de toate 
bunătăţile, peste fântâni săpate în piatră, vii, 
măslini şi pomi roditori din belşug; şi au mâncat şi 
s-au săturat şi s-au îngrăşat şi au trăit în desfătări, 
prin bunătatea Ta. 

26. Dar ei s-au ridicat şi s-au răzvrătit 
împotriva Ta; au aruncat legea Ta la spate, pe 
prorocii Tăi care-i îndemnau să se întoarcă la Tine 
i-au omorât, şi Ţi-au adus hulire mare. 

27. Atunci Tu i-ai dat în mâinile vrăjmaşilor 
lor, care i-au apăsat Dar în vremea necazului lor 
au strigat către Tine şi Tu i-ai auzit din înălţimea 
cerurilor şi în mila Ta cea mare le-ai trimis 
izbăvitori ca să-i izbăvească din mâinile 
vrăjmaşilor lor. 

28. lar dacă s-au odihnit, iarăşi au început să 
facă rele înaintea Ta. Atunci Tu i-ai dat din nou în 
mâna vrăjmaşilor lor, ca să-i stăpânească. Şi ei din 
nou au strigat către Tine, şi Tu i-ai auzit din 
înălţimea Cerurilor şi, în mila Ta cea mare, i-ai 
Izbăvit de multe ori. 

29. I-ai povăţuit să se întoarcă la legea Ta, 
dar ei s-au îndărătnicit şi n-au ascultat poruncile 
Tale, ci au păcătuit împotriva poruncilor Tale, care 
dau viaţă celui ce le împlineşte, şi şi-au îndârijit 
spinarea lor şi cerbicia lor şi-au învârtoşat-o, şi nu 
s-au supus. 

30. Tu însă, aşteptând întoarcerea lor, i-ai 
îngăduit mulţi ani şi le-ai deşteptat luarea aminte 
prin Duhul Tău şi prin Prorocii Tăi, dar ei nu şi-au 


plecat urechea. Atunci i-ai dat pe mâna neamurilor 
străine. 

31. Dar în mila Ta cea mare nu i-ai stârpit, 
nici nu i-ai părăsit, căci Tu eşti un Dumnezeu 
milos şi îndurat. 

32. Şi acum Dumnezeul nostru. Dumnezeul 
cei mare, puternic şi înfricoşat. Cel ce ţii 
legământul Tău şi faci milă, Care nu socoteşti ca 
puţin lucru suferinţele ce am îndurat noi, regii 
noştri, căpeteniile noastre, preoţii noştri şi tot 
poporul Tău, din vremea regilor Asiriei, până în 
ziua aceasta. 

33. Tu eşti drept în toate câte ne-au ajuns, 
căci Tu ai fost credincios, dar noi am făcut rele. 

34. Regii noştri, căpeteniile noastre, preoţii 
noştri şi părinţii noştri n-au păzit legea Ta, şi n-au 
luat aminte nici la poruncile Tale, nici ia 
îndemnurile ce le-ai dat. 

35. Cât au fost în regatul lor, în mijlocul 
binefacerilor Tale, într-o ţară largă şi roditoare, pe 
care le-ai dat-o Tu, ei nu i-au slujit Ţie, nici nu s- 
au întors de la faptele lor cele urâte. 

36. Şi iată astăzi suntem robi în ţara ce Tu ai 
dat-o părinţilor noştri ca să se bucure de roadele 
ei şi de bunătăţile ei. 

37. Ea - şi înmulţeşte astăzi roadele pentru 
regii cărora ne-ai supus pentru păcatele noastre. 
Ei domnesc peste trupurile noastre şi peste vitele 
noastre, după bunul lor plac, şi noi ne aflăm în 
mare necaz. 

38. Pentru toate acestea facem legământ, pe 


care noi înşine cu iscălitură, şi căpeteniile, leviţii 
şi preoţii noştri îl întăresc cu pecetea. 
t t ł 

Astfel făgăduiră cu jurământ să se poarte 
după legea lui Dumnezeu, nestatornicia firii 
omeneşti, cu trecerea de vreme, fācu să pălească 
ba chiar să se şi stingă această lumină a 
suferinței, aprinsă de urgiile istoriei. De aceea 
năpăstuirea vremilor se dezlănțuie cam în fiecare 
rând de oameni. 

4. Chemarea prin necazurile morții 

Mulţime de oameni însă nici grijă n-au de 
cuvintele chemării acesteia, oricât le-ar vedea cu 
ochii şi ar trece prin ele. Dacă nici după asprimea 
unor atare chemări - care ustură pielea vieţii - 
oamenii totuşi nu se întorc spre Dumnezeu, viaţa 
începe să fie în primejdie: încep necazurile morţii, 
surlele chemării a patra. 

Viaţa o avem de la Dumnezeu; prin El trăim, 
ne mişcăm şi suntem. Adică Dumnezeu este 
izvorul, susținătorul şi rostul sau destinul vieţii 
noastre. Dacă mergem aşa, potrivit acestora, avem 
viaţa asigurată de Dumnezeu, temelia ei; dacă nu 
urmăm aşa, ci încâlcim viaţa noastră în toate 
fărădelegile şi spurcăciunile, care îndrăcesc şi 
sufletul şi trupul, şi o ducem aşa vreme 
îndelungată, atunci Dumnezeu se desface din viaţa 
noastră. Totuşi nu se desface îndată după greşeala 
noastră, ci, răbdând o vreme rătăcirea omului, a 
fiului Său mai mic, şi în tot chipul chemându-l, 


până în sfârşit nu deznădăjduieşte de mântuirea 
noastră. 

lar moartea o avem de la ucigaşul. 

Deci când oamenii se leagă cu totul în voile 
dracilor, viaţa le este în primejdie şi-i primejduiesc 
şi pe alţii. Deci, de se leagă ca robii de lumea 
aceasta şi de voile trupului cele împotriva firii, 
atunci mintea li se strâmbă, Dumnezeu se 
întunecă din mintea, din inima şi din viaţa lor. 
Atunci nu mai vor să ştie de Dumnezeu, şi aşa vine 
osânda la moarte, aşa vine prăpădul în vremea 
fiecărui rând de oameni. 

La început oamenii trăiau mai mult. „Toate 
zilele lui Matusalem au fost 969 de ani, apoi a 
murit” (Facerea, 5, 27). Cu trecerea de vreme, 
înmulţindu-se oamenii pe pământ, s-a înmulţit şi 
stricăciunea  desfrânării. Şi a zis Dumnezeu: 
rămâne 

Duhul Meu pururea în oamenii aceştia, 
pentru că sunt numai trup: deci zilele lor (pe 
pământ) mai fie 120 de ani” (Facere 6, 3). lar după 
trecere de vreme şi înmulţirea fărădelegii între 
oameni, David zicea: „Toate zilele vieţii noastre 
sunt 70 de ani, iar pentru cei mai în putere 80 de 
ani; iar ce este mai mult decât aceştia nu-i decât 
osteneală şi durere” (Psalmul 89, 10). 

Aşa era în vremurile de demult; astăzi, 
mulţimea bolilor şi desimea războaielor mult a mai 
scurtat viaţa oamenilor. Acestea, însă, împlinesc 
din îngăduinţa lui Dumnezeu pedeapsa cea asupra 
păcatelor. 


Piu mai suntem sub împărăţia Legii vechi, ci 
în împărăţia Harului, câştigat nouă de Mântuitorul 
Hristos, ca să ne mântuim; dar dacă nepriceputul 
de om se ţine împotriva lui Hristos, de dragul 
fărădelegilor, cade din Har sub Lege, şi aşa atârnă 
asupra lui pedeapsa cu moarte năprasnică, ce se 
împlineşte prin războaie şi nenorociri, întocmai 
cum scrie la Lege: Ieşire, cap. 21: 

15. Cel ce bate pe tata sau pe mamă să fie 
omorât 

17. Cel ce va grăi de rău pe tatăl său sau pe 
mama sa, acela să fie omorât 

Deut, cap. 17, 12: Cel ce nu ascultă de preoţi 
unul ca acela să moară. 

Ieşire, cap. 31, 14: Cel ce va întina ziua de 
odihnă va fi omorât. 

leşire, cap. 22: 

18. Pe vrăjitori să aud lăsaţi să trăiască. 

19. Tot cel ce se împreună cu dobitoacele să 
fie omorât 

leşire, cap. 22 - 24. La nicio văduvă şi la 
niciun orfan să nu le faceţi răul iar de le veţi face 
şi vor striga către Mine, voi auzi plângerea lor şi 
se va aprinde mânia Mea şi vă voi ucide cu sabia, 
şi vor fi femeile voastre văduve şi copiii voştri 
orfani. 

Ieşire, cap. 31, 16: Tot cel ce va munci în ziua 
odihnei va fi omorât, înţelepciunea lui lisus Sirah, 
cap. 39: 

36. Sabia s-a făcut ca să piardă pe cei 
necredincioşi. 


Matei, cap. 26, 32. Cel ce scoate sabia, de 
sabie va pieri. (Dar peste ucigaşii pruncilor, ce 
atârnă?) 

(I Cor. 11, 30). Cei ce se împărtăşesc cu 
nevrednicie, furând Sfânta împărtăşanie, încă se 
fac vinovaţi de moarte. Despre ei zice Sfântul Fa 
vei: „Mulţi dintre voi sunt slabi şi bolnavi şi o 
bună parte mor”. 

Primul care a furat Sfânta împărtăşanie a fost 
Iuda, fiul pierzării, care s-a spânzurat, a căzut din 
spânzurătoare de şi-a spart capul, i-a crăpat burta 
în două şi i s-au vărsat toate măruntaiele, luând 
astfel plata fărădelegii sale (F. Ap. 1; 18). 

lată ce fel de lucruri trebuie să scoatem din 
noi şi dintre noi, că acestea aduc ceasul primejdiei 
de moarte şi sabia atârnă nevăzut asupra vieţii. 
lar dacă în loc de îndreptare, pentru care ne dă 
Dumnezeu oarecare vreme de răgaz, noi totuşi ne 
îndărătnicim cu mintea împotriva voinţei lui 
Dumnezeu, se întâmplă că, plinind măsura 
fărădelegilor, cade sabia şi se împlântă în capul 
care nu mai are minte. 

Ce urmăreşte Dumnezeu? 

Până la judecata din urmă, mântuirea se 
poate dobândi oriunde, şi pe câmpuri de bătaie; şi 
se poate dobândi şi din iad; - şi se poate pierde 
oriunde: şi în mănăstiri, şi în ceata Apostolilor, şi 
s-a pierdut şi în rai. Tâlharul, răstignit pentru 
faptele sale, a sărit de pe cruce în rai, şi Lucifer ca 
fulgerul a căzut din Ceruri. Orbul din naştere 
căpăta vederea şi a văzut pe Dumnezeu şi a vorbit 


cu El, iar fariseii templului o pierdeau, zicând că-l 
păcătos (Domnul) şi are drac. Cereau semn (Luca 
11, 29) şi umblau să omoare pe Lazăr, cel înviat a 
patra zi din morţi. 

Orbia răutăţii, stând de-a pururi împotriva 
Adevărului, nu are leac, dar are pedeapsă. Inima 
înfrântă şi smerită, însă. Dumnezeu nu o va urgisi. 
De aceea, înfruntând mândria, a zis că vameşii şi 
păcătoasele vor lua-o înaintea „drepţilor” în 
împărăţia Cerurilor, şi că se face bucurie în Ceruri 
pentru un păcătos ce se întoarce (Luca 15, 7). 

Această întoarcere urmăreşte Dumnezeu să 
ne-o câştige, însă nu poate, dacă nu ne învoim şi 
noi. De aceea ne poartă pe tot felul de căi şi ne 
cheamă cu tot felul de surle şi, dacă trebuie, ne 
grăieşte când cu tunul, când cu bombe. 

Ceea ce urmăreşte Dumnezeu în tot chipul, e 
mântuirea sau întoarcerea noastră duhovnicească 
spre El şi Acasă, chiar dacă mai rămânem şi în 
viaţa aceasta. Oamenii însă, legaţi în neştiinţă, 
scurţi la minte şi slabi în credinţă, urmăresc viaţa 
pământească, şi toată mâhnirea lor e pentru trup 
(Sirah 41, 14). „Cel ce nu primeşte necazurile care 
îl depărtează de patimi, acela fuge de ceea ce nu 
trebuie să fugă”.! Drept aceea, până nu vom 
Etjunge de aceeaşi părere cu Dumnezeu despre 
viaţa noastră pământească, precum şi despre 
cealaltă, de pe celălalt tărâm, nu vom avea linişte 
în suflet, nici unii cu alţii, nici sănătate în trup şi 


10 Sfântul Maxim Mărturisitorul, Filocalia voi 3, p 252, ed. |, 1948, 
Sibiu. 


nici în orânduirea omenească. 

Trebuie să ne plecăm înţelepciunii 
atotştiutoare a lui Dumnezeu, Care, în tot ce face, 
numai bine face, ori pricepem aceasta, ori n-o 
pricepem. Când ne plecăm capul şi vrem şi noi ce 
a vrut Dumnezeu, în clipa aceea căpătăm liniştea 
sufletului orice ar fi dat peste zilele noastre. Căci 
El e Stăpânul vieţii şi al morţii, de El ascultă 
zidirea şi de El se teme iadul, şi din porunca Lui 
ascultă dracii de satana al lor. „Toți locuitorii 
pământului sunt o nimica înaintea Lui, Ei face ce 
vrea cu oastea Cerului şi cu locuitorii pământului, 
şi nimeni nu poate să stea impotriva mâniei Lui, 
nici să-l zică: Ce faci?” {Daniel 4, 32). 

Când a vrut să mântuiască pe Adam şi pe toţi 
drepţii, din iad i-a scos şi poate să scoată din 
ghearele morţii pe oricine vrea, de aceea au zis 
Părinţii, mângâind pe oameni: „Că păcătos ca un 
drac de ai fi, nu deznădăjdui de puterea lui 
Dumnezeu”, fiindcă oricine, care în primejdie de 
moarte fiind, va chema numele lui Dumnezeu (Ioil 
2, 32), îşi va mântui sufletul, căci în ce-l va fi aflat 
moartea în aceea va fi în veci. lată de ce, 
neştiindu-ne sfârşitul, suntem datori a ne afla 
mereu în pocăință ca într-însa să fim socotiți în 
veci. 

Dumnezeu ne caută, ne cheamă, dar dacă nu 
vrem să înţelegem, începe să ne urmărească cu 
primejdii şi cu năpaste. 

Mărturia unui Sfânt 

Sfântul Efrem Sirul, povestind călugărilor 


cum a ajuns printr-o primejdie la cunoştinţa de 
Dumnezeu, zicea: 

Când eram copil ca de 14 ani, tare eram 
nestatornic (neastâmpărat). Intr-o zi, m-au trimis 
părinţii mei într-un oraş afară din cetate. 
Ducându-mă am aflat în cale, pe la mijlocul 
pădurii, o vacă îngreunată păscând. Era vaca unui 
sărac. Deci am luat pietre şi am început a fugări 
vaca prin pădure, şi atâta am fugărit-o din urmă 
cu pietre (iar ea era aproape să fete) încât a căzut 
la pământ, în cel mai adânc loc al pădurii, şi a 
murit. Deci lăsând-o moartă, mi-am văzut de cale, 
iar noaptea au mâncat-o fiarele. Am mai întâlnit în 
pădurea aceea şi pe săracul a căruia era vaca, 
umblând să o găsească. Şi m-a întrebat, zicând: 
„Fiule, nu cumva ai întâlnit o vacă îngreunată prin 
pădurea asta?” lar eu, nu numai că nu i-am dat 
răspuns cuviincios, ci şi cu ocările cele mai de pe 
urmă l-am amărât pe săracul acela. 

Deci mi s-a întâmplat că, după o lună de zile. 
Iarăşi m-au trimis părinţii în oraşul acela. 
Ducându-mă dar, am înnoptat pe cale. Aşa m-au 
aflat nişte păstori de oi, şi au zis către mine: 

— „Frate, unde te duci la vremea asta?” Şi le- 
am răspuns: 

„M-au trimis părinţii până-n oraşul de 
lângă cetate, şi merg acolo”. Iar ei mi-au zis: 

— „De cu seară este, vino şi dormi la noi, iar 
mâine dimineaţă te vei duce în calea ta”. Deci 
ducându-mă şi rămânând la dânşii, peste noapte 
au năvălit fiarele în staul şi au împrăştiat turma 


prin pădure. Deci m-au prins pe mine stăpânii 
turmei, zicând: 

— „Tu eşti care ai adus tâlharii şi ei au intrat 
şi au risipit turma oilor noastre”. lar eu 
lepădându-mă şi jurându-mă că n-am nicio pricină 
în întâmplarea asta, nu m-au crezut, ci au rămas, 
zicându-mi că: 

— „Tu eşti care ai furat şi ai risipit turma 
oilor noastre!” 

Deci mai pe urmă, m-au legat de coate şi m- 
au dat eparhului. lar eparhul a poruncit să mă 
bage în temniţă, iar slujitorii săi au făcut aşa. 

În temniţă am aflat doi oameni legaţi, dintre 
care unul era clevetit pentru ucidere, iar altul 
pentru preacurvie. Şi am stat în temniţă 40 de 
zile; iar după 40 de zile, a stat înaintea mea un 
oarecare tânăr înfricoşat, şi mi-a zis cu glas blând: 

— „Efreme, ce faci în temniţa aceasta?” Iar 
eu am zis către dânsul: 

— „Stăpâne, la arătarea ta m-am înfricoşat cu 
frică mare foarte şi s-a dus puterea de la mine”. Şi 
a zis tânărul către mine: 

— „Nu te teme, ci spune-mi mie pricina ta”. 
Deci am luat puţină îndrăzneală din graiurile sale 
cele blânde, şi am zis către dânsul, cu multe 
lacrimi: 

„Stăpâne, stăpâne, am fost trimis de 
părinţii mei la oraşul de lângă cetate, şi înserând 
pe cale, m-au aflat nişte păstori de oi şi m-au luat 
să mă găzduiască la dânşii. Iar în noaptea aceea 
au sărit fiarele în staulul oilor şi au risipit toată 


turma, iar stăpânii oilor m-au prins pe mine 
zicând: „Tu eşti care ai adus tâlharii, ce au intrat 
şi au risipit turma oilor noastre”. „Aşa m-au legat 
şi m-au dat stăpânitorului. Şi nu sunt vinovat 
Stăpâne, în această pricină, ci m-au clevetit pe 
mine”. lar el, zâmbind cu faţa, mi-a zis: 

— „Ştiu şi eu că nu eşti vinovat la pricina 
aceasta, ci eşti clevetit. Dar ştii ce ai făcut mai 
înainte de asta cu puţine zile? Cum ai alungat cu 
pietre vaca săracului şi ai omorât-o? Deci 
cunoaşte, că nu este nedreptate la Dumnezeu, ci 
judecăţile Domnului sunt adânc de adânc. lar pe 
lângă aceasta, vreau să ştii şi tu că şi bărbaţii 
aceştia, care sunt cu tine în temniţă, sunt 
nevinovaţi de pricinile cu care s-au pârât şi sunt 
legaţi. Ci ispiteşte-i pe dânşii şi învaţă-te că nu în 
deşert sunt închişi în temniţa aceasta, ca să 
cunoşti că drept este Domnul şi dreptatea a iubit”. 
Acestea zicându-mi tânărul ce mi s-a arătat, s-a 
dus. 

Iar dacă s-a făcut ziuă, am chemat pe bărbaţii 
care erau cu mine în temniţă şi am zis către 
dânşii: 

„Fraţilor, pentru care pricină sunteţi 
închişi în temniţa aceasta?” Atunci a zis unul 
dintre dânşii: 

— „Eu pentru ucidere sunt prins, şi nevinovat 
sunt în lucrul acesta”. Celălalt încă a zis: 

„Şi eu pentru preacurvie sunt prins şi 
nevinovat sunt de lucrul acesta”. 

Şi am zis către dânşii: 


— „Cu adevărat aşa este, dar aveţi oarece 
păcate grele, pe care le-aţi făcut voi, şi pentru 
acelea aţi ajuns - cu purtarea de grijă a lui 
Dumnezeu - ca să fiţi prinşi în învinuirile acestea”. 

Atunci a zis cel ce pentru ucidere era prins: 

— „Cu adevărat eu vă voi spune păcatul meu. 
Mai înainte de acestea cu puţine zile, treceam pe 
podul râului, cel afară din cetate, şi alţi doi 
oameni ce veneau în urma mea şi-au făcut pricină 
între dânşii, unul cu altul, şi s-au apucat amândoi 
la sfadă şi la bătaie, şi unul l-a biruit pe celălalt şi 
l-a aruncat de pe pod în râu, şi s-a dus. lar eu, 
trecând, puteam să-i dau lui mâna şi să-l scot din 
râu ca să nu moară. Căci acela, strigând şi 
rugându-se cu multe lacrimi, ca să-i dau mâna, eu 
n-am vrut ci l-am lăsat să se înece. Căci după 
vreme de un ceas, luptându-se şi neputând să iasă 
din apă, l-a luat pe el curgerea râului şi l-a dus şi a 
murit; iar eu, stând, priveam la dânsul. Acesta e 
păcatul meu şi ştiu cu dinadinsul că pentru pricina 
aceasta m-a lăsat Dumnezeu să fiu clevetit şi 
aruncat în temniţa aceasta, că nu este nedreptate 
la Dumnezeu”. 

Iar cel ce era pârât de preacurvie a zis: 

— „Să vă spun şi eu păcatul meu. Mai înainte 
de asta cu doi ani s-a întâmplat că erau doi fraţi 
ostaşi, având avuţie multă, moştenire de la părinţi, 
şi aveau şi o soră văduvă, şi încă nu împărţiseră 
între dânşii averea părintească şi să-i dea şi ei 
partea cuvenită. Ci fraţii, nevrând să-i dea nimic, 
căutau pricină asupra ei, ca să o poată scoate fără 


moştenire din averea lor cea părintească. Astfel au 
clevetit amândoi pe sora lor, zicând că a curvit, şi 
că au martori care ştiu lucrul, iar văduva se jura, 
zicând: „Nu sunt vinovată întru lucrul acesta”. 
Fraţii ei însă, întărâtându-se să dovedească 
învinuirea lor, s-au înţeles între dânşii, că vor 
aduce martori care vor dovedi-o precum că a 
curvit, ca să o scoată fără moştenire din averea 
părintească. Deci au venit la mine amândoi fraţii 
şi m-au rugat zicând: „Să stai de faţă înaintea 
surorii noastre şi să mărturiseşti împotriva ei, 
împreună cu noi, precum că ştii lucrul şi cu 
adevărat a curvit, ca să o putem scoate fără 
moştenire din averea părinţilor şi-ţi vom da 50 de 
galbeni”. Iar eu am stat de faţă înaintea văduvei, 
cum că ştiu lucrul şi că eu adevărat a curvit, ceea 
ce nu era adevărat. Aşa am scos-o pe dânsa din 
averea părintească, fără moştenire. Acesta e 
păcatul meu, lar pentru preacurvia pentru care 
sunt pârât acum, şi stau în temniţă, nu sunt 
vinovat”. 

Atunci, amândoi au zis către mine: 

„Dar tu, frate, pentru care pricină eşti 
aruncat în temniţă?” Iar eu le-am spus: 

— „Mai înainte de aceasta cu două luni m-au 
trimis părinţii mei la oraşul cel afară de cetate şi 
am înserat pe cale. Întâlnindu-mă nişte păstori de 
oi m-au luat să găzduiesc la dânşii. Iar în noaptea 
aceea au sărit fiarele în staulul oilor şi au risipit 
toată turma. Atunci stăpânii oilor m-au prins pe 
mine, zicând că: „Iu ai adus hoţii, care au furat şi 


ne-au risipit nouă turma”. Şi aşa m-au legat şi m- 
au dat stăpânitorului. lată pentru ce mă aflu în 
temniţă”. Atunci au zis oamenii aceea către mine: 

— „Hu cumva ai făcut şi tu vreo greşeală şi 
pentru aceea te-a lăsat rânduiala lui Dumnezeu să 
cazi în ispita aceasta şi să te duci în temniţă?” 

Atunci le-am răspuns zicând: 

— „Cu adevărat vă voi spune şi eu ce-am 
făcut. Mult eram neastâmpărat, din pricina 
păcatelor mele. Aşa, într-una din zile m-au trimis 
părinţii în oraşul de lângă cetate. Ducându-mă, am 
aflat în pădure o vacă îngreunată. Deci, am luat 
pietre şi-am început a fugări vaca prin pădure, şi 
atâta am fugărit-o din urmă cu pietre, până când 
seara târziu am înghesuit-o în adâncul pădurii 
unde a căzut de alergare şi a murit. Vaca era a 
unui sărac. Deci dacă am omorât vaca, întorcându- 
mă, am dat de săracul, a căruia era vaca, 
plângând şi căutând-o, şi m-a întrebat şi pe mine 
zicând: „Fiule, nu cumva ai văzut pe aici, pe 
undeva, o vacă îngreunată?” Iar eu nu numai că 
nu i-am dat răspuns cuviincios, ci şi foarte l-am 
ocărit pe el. Acesta e păcatul meu”. 

t t t 

A doua zi a şezut stăpânitorul la judecată şi 
au adus înaintea lui cangea cea cu trei coarne şi 
toate uneltele cele pentru chinuri şi a poruncit să 
ne puie pe noi înainte spre cercetare. 

Deci au venit slujitorii la temniţă şi ne-au 
legat cu lanţuri de fier peste tot trupul şi ne-au 


adus înaintea judecătorului. Şi  poruncind 
stăpânitorul să se aducă legaţii, au dezbrăcat pe 
cel ce era prihănit pentru ucidere şi aducându-l l- 
au pus în mijlocul priveliştii legat în lanţuri de fier. 
Stăpânitorul întrebându-l să spună adevărul mai 
înainte de a-l munci, cum a făcut uciderea, el 
tăgăduia, zicând: 

„Nu sunt vinovat, ci cu totul sunt fără 
prihană”. Şi a poruncit să-l pedepsească pe el; iar 
după multă vreme de pedepsire, s-a dovedit că e 
nevinovat şi a poruncit stăpânitorul să-l 
slobozească. Apoi a poruncit să aducă înainte pe al 
doilea, pe cel pârât pentru preacurvie. Pe acesta 
dezbrăcându-l şi aducându-l la mijloc spre munci, 
care lucru făcându-se, frică mare şi cutremur a 
căzut peste mine, încredinţat fiind cu totul că 
negreşit şi mie-mi vine rândul... Deci, plângeam şi 
mă văităm, şi de frică am slăbit cu sufletul. lar 
chinuitorii şi slujitorii care stăteau înainte, 
văzându-mă plângând şi tremurând, râdeau de 
mine, zicând: 

— „Ce plângi, flăcăule? Când făceai cele rele, 
nu te temeai; iar acum plângi, când nimic nu-ți 
foloseşte. Nu te teme, îndată vei intra şi tu la 
mijloc”. Iar eu, auzind aceste vorbe, mai mult mă 
topeam de frică. Şi pedepsindu-se şi celălalt şi 
aflându-se şi el nevinovat, judecătorul a poruncit 
să-l slobozească şi pe el. Apoi a poruncit ca pe 
mine, legat în fiare, să mă bage în temniţă. Şi am 
stat acolo singur, încă patruzeci de zile. 

In a patruzecea zi slujitorii au adus trei 


oameni legaţi şi i-au băgat în temniţă, i-au țintuit 
în butuci şi s-au dus. Iar cu bărbaţii aceia am făcut 
încă 30 zile. În vis iarăşi mi-a stătut înainte îngerul 
acela, ce mi se arătase mai înainte şi mi-a zis: 

— „Efreme, întrebat-ai pe bărbaţii aceia pe 
care i-ai aflat în temniţă?” Eu am răspuns: 

— „Aşa, stăpâne!” Şi i-am povestit lui toate 
acelea care mi-au spus bărbaţii aceia. Atunci mi-a 
ZIS: 

— „Vezi dreapta judecată a lui Dumnezeu? Iar 
ca să cunoşti aceasta, află că cei trei bărbaţi ce 
sunt închişi astăzi cu tine în temniţă, doi sunt care 
au clevetit pe sora lor, prihănind-o de curvie şi au 
scos-o fără moştenire din averea părintească, 
despre care ţi-a povestit ţie bărbatul acela, ce mai 
înainte s-a slobozit din temniţă. Iar celălalt, e cel 
care l-a aruncat pe omul acela în râu, despre care 
ţi-a povestit ţie celălalt”. Şi zicând acestea, s-a dus 
de la mine. Deci, dacă s-a făcut ziuă, am chemat 
pe cei trei bărbaţi, care erau în temniţă cu mine, 
şi am zis către dânşii: 

— „Domnii mei, fraţi, spuneţi-mi cu adevărat 
pentru care pricină v-au aruncat în temniţa 
aceasta?” Atunci cei doi fraţi mi-au zis: 

— „Crede, frate, că pentru păcatele noastre. 
Unul din noi a omorât, iar celălalt a fost prins în 
preacurvie cu o femeie măritată şi amândoi 
suntem vinovaţi de ucidere”. Iar al treilea a zis: 
„Şi eu, din păcatele mele, am omorât”. Deci am zis 
către dânşii: 

— „Cu adevărat sunteţi vinovaţi de ucideri, 


sau sunteţi clevetiţi?” Iar ei mi-au răspuns: 

— „Adevărat, frate, din păcate cu adevărat 
vinovaţi suntem”. Deci vrând eu pe deplin să mă 
încredinţez dacă mi-au spus adevărul, le-am zis: 

— „Fraţilor, nu cumva mai înainte aţi făcut şi 
alte oarece greşeli şi pentru acelea aţi ajuns să 
cădeţi în nişte învinuiri grele ca acestea?” Atunci 
cei doi fraţi au zis: 

„Crede, frate, că avem o soră văduvă 
cucernică şi temătoare de Dumnezeu, şi vrând noi 
să o scoatem fără moştenire din averea noastră 
cea părintească, am clevetit-o de curvie şi am 
adus şi martori mincinoşi asupra ei. Aşa am scos-o 
afară din moştenire”. Iar celălalt a zis: 

— „Eu treceam râul cu încă unul, şi privindu- 
ne, l-am aruncat de pe pod în râu şi a murit”. 

La rândul meu, le-am povestit şi eu toate, cele 
despre mine, precum şi cele despre cei doi bărbaţi 
pe care i-am aflat în temniţă, şi despre acela ce a 
mărturisit asupra surorii lor, şi despre acela ce n-a 
dat mâna celui aruncat de dânsul în apă, putând 
să-l scape de la moarte şi n-a făcut-o. Auzind 
bărbaţii aceia, s-au temut cu frică mare şi s-au 
minunat de dreapta judecată a lui Dumnezeu şi au 
ZIS: 

— „Unul singur este Dumnezeu, Carele face 
minuni!” Deci toţi, plângând cu mare necaz, 
aşteptau sfârşitul. 

Drept aceea, a doua zi a şezut stăpânitorul la 
judecată în priveliştea norodului şi s-au adus iarăşi 
toate uneltele de caznă înaintea lui şi a poruncit 


să fim aduşi şi noi spre cercare. Deci, venind la 
temniţă cei rânduiţi cu pedepsele, ne-au pus 
lanţurile de grumaz şi ne trăgeau prin mijlocul 
cetăţii, ca să ne aducă înaintea dregătorului şi 
toată cetatea alerga să ne vadă nevoia pedepsei. 
Ajunşi, stăpânitorul a poruncit să-i dezbrace pe cei 
doi fraţi şi să-i bage în mijloc. Deci muncitorii 
dezbrăcându-i şi aducându-i, i-au băgat spre 
întrebare. Iar pe noi amândoi ne-au pus înaintea 
celor ce acum se pedepseau. Eu plângeam văzând 
o frică aşa ca aceasta, iar slujitorii mă înfricau şi 
mai mult, zicând: 

— „Crede, flăcăule, că deşi ai scăpat 
nesupărat de cealaltă cercare, dar acum nu vei 
mai scăpa, ci vei gusta şi tu muncile ce le vezi 
acum”. Deci eu, auzindu-i şi văzându-le, întru 
mare temere şi spaimă am căzut. Şi poruncind 
stăpânitorul, au spânzurat pe cei doi fraţi de 
gemănarea roții şi, multe ceasuri muncindu-i, au 
mărturisit clevetirea şi nedreptatea ce au făcut-o 
surorii lor şi cum că ei sunt vinovaţi de preacurvie 
şi ucidere. lar stăpânitorul a dat hotărârea asupra 
lor, ca să li se taie mâna dreaptă şi să-i spânzure 
în furci. Deci, după ce şi-au luat aceştia plata, 
stăpânitorul a poruncit să-l aducă spre cercetare 
şi pe celălalt. Adus fiind şi acesta, a poruncit să-l 
spânzure gol în gemănarea roții şi să-l muncească. 
Deci după multă vreme, spânzurat şi muncit, de 
bunăvoie a mărturisit şi uciderea ce-o făcuse de 
curând, precum şi că a aruncat pe altul în râu şi a 
murit. Atunci stăpânitorul a dat hotărârea asupra 


lui, să i se taie amândouă mâinile şi să-l spânzure 
şi pe el în furci. După ce a luat şi hotărârea 
aceasta, stăpânitorul a zis: 

„Dezbrăcaţi pe tânărul şi aduceţi-l la 
mijloc”. Slujitorii, dezbrăcându-mă de hainele 
mele, m-au înfăşurat cu nişte zdrenţe şi ducându- 
mă gol, m-au pus înaintea judecătorului. 

Eu plângeam cu amar şi mă rugam în gând lui 
Dumnezeu, zicând: 

— „Atotputernice Doamne, mântuieşte-mă de 
nevoia asta, că mă fac monah şi-ţi voi sluji Ţiel” 
Iar stăpânitorul a poruncit slugilor, zicând: 

— „Intindeţi-l din patru părţi cu curele şi-l 
bateţi cu vine de bou”. Dar cei ce şedeau 
împreună cu stăpânitorul au zis către dânsul: 

—  „Stăpâne, păzească-se acesta la altă 
cercare, fiindcă e vremea prânzului”. Deci 
stăpânitorul a poruncit să fiu legat cu lanţuri şi 
băgat în temniţă. 

Atunci a venit a treia oară la mine tânărul 
acela, ce mi s-a arătat mai înainte în vis, şi mi-a 
spus: 

— „Ce e Efreme, te-ai adeverit pe deplin că 
Dumnezeu ocârmuieşte lumea cu dreaptă judecată 
şi nu este nedreptate la Dumnezeu?” Iar eu i-am 
răspuns: 

„Aşa Stăpâne, m-am adeverit şi m-am 
încredinţat că minunate sunt lucrurile Domnului şi 
nenumărate căile Lui”. Aşa am început a-l ruga cu 
multe lacrimi, zicând: 

— „Stăpâne, ai făcut dreptatea aceasta mare 


cu robul tău, şi întru arătarea Ta ai mângâiat 
neputinţa mea. Miluieşte-mă pe mine, robul tău, şi 
mă scoate din temniţa aceasta, ca să mă 
învrednicesc a mă face monah şi să slujesc 
Stăpânului Hristos”. Iar el, zâmbind cu faţa, mi-a 
ZIS: 

— „Se cădea ţie, să fii cu bună aşezare şi să 
nu te arunci în temniţa aceasta; dar cu purtarea ta 
cea rea, intrând aici, ce pot să-ţi fac? însă nu te 
teme; n-o să iei multe. Căci vine alt stăpânitor, 
care te va slobozi”. Şi zicând acestea s-a dus. 

Iar eu, întru mult necaz petrecând, socoteam 
oare cum vor lua sfârşit cele pentru mine. Deci, 
după cinci zile a venit alt stăpânitor, care 
petrecuse în casa părinţilor mei. La şapte zile 
după luarea stăpânirii, a întrebat pe acela căruia îi 
erau încredințate judecăţile de sunt careva legaţi 
în temniţă? 

lar el spunându-i că este un tânăr legat 
pentru oarecare pricină, în ziua a opta a poruncit 
să se rânduiască ieşirea. Deci, şezând el în divan, 
a poruncit să fiu adus spre întrebare. Şi venind 
slujitorii la temniţă, iarăşi mi-au pus lanţul de 
grumaz şi mă trăgeau în priveliştea cetăţii, spre 
cercetare. Stăpânitorul a poruncit să mă dezbrace 
şi să mă lege în zdrenţe şi, punându-mă în mijloc, 
m-au adus înaintea judecătorului. Stăpânitorul, 
văzându-mă, m-a cunoscut, însă după asprimea 
legilor m-a întrebat şi, cunoscând că sunt clevetit, 
a poruncit să-mi dea drumul. Atunci slujitorii, 
dezlegându-mi legăturile şi dându-mi hainele, m- 


au îmbrăcat şi m-au slobozit. Iar eu cu preaslăvire 
izbăvindu-mă, îndată şi numaidecât am mers 
direct în munte la un stareţ şi căzând la picioarele 
lui şi povestindu-i lui toate, m-a făcut pe mine 
monah. 

Acestea, fraţii mei, vi le-am povestit pentru 
folos, ca şi voi împreună cu mine să slăviţi pe 
Dumnezeu, Cel ce voieşte ca toţi oamenii să se 
mântuiască şi la cunoştinţa adevărului să vie."1!! 

Urgiile războaielor şi adâncul înţelepciunii 

Când nu mai răspund oamenii la chemarea 
dragostei lui Dumnezeu, dau de asprimea dreptăţii 
Sale, căci spre pedepsirea răutăţii îngăduie 
războaiele. Atunci viaţa oricui se află în primejdie 
de moarte şi a celor de acasă, şi a celor de pe 
fronturi. 

Să  cercetăm, între marginile  îngăduite, 
pricina aceasta, care pe mulţi îi spală în şiroaie de 
lacrimi: 

1. Gândul de ajutor în darea răspunsului e 
voinţa lui Dumnezeu ca toţi oamenii să se 
mântuiască şi la cunoştinţa adevărului să vie. 
Drept aceea, Dumnezeu, Cel milostiv întru 
dreptăţi, pe cei nebăgători de seamă sau potrivnici 
- dar totuşi oameni cumsecade - abia sub starea 
de primejdie îi înduplecă să vrea şi ei ce vrea 
Dumnezeu, adică mântuirea, singurul lucru cu 
adevărat de trebuinţă. 

2. Al doilea gând de ajutor e să primim de mai 


11 Cuvintele şi învăţăturile Sfântului Efrem Şirul, Bucureşti, 1926, pg. 
3-7. 


înainte ca bun ceea ce orânduieşte şi face 
Dumnezeu şi să ne bucurăm de hotărârea Lui, 
ştiind că nimic nu se întâmplă fără voia lui 
Dumnezeu, chiar dacă nu pricepem aceasta. 

3. Iar gândul al treilea e, că în suferinţe fără 
de voie s-au mântuit cuvioşii, tot aşa şi în 
suferinţele războaielor mult mai mulţi se 
mântuiesc pe fronturi, decât s-ar fi mântuit acasă. 

Obişnuit, lumea crede că mor în războaie cei 
răi şi scapă cei buni. Este şi nu este aşa, pentru că 
numai singur Dumnezeu ştie şi ţine socoteala 
fiecăruia. Unul din sfinţi a zis: „Caprele, eu sunt, 
lar oile. Dumnezeu le ştie”. Pe urmă numai 
Dumnezeu singur ştie - şi precum ştie şi face - 
dacă pentru cineva e mai de folos viaţa sau mai 
mult îi foloseşte mutarea din viaţa aceasta. Apoi 
Dumnezeu, în atotputernicia Sa, foloseşte şi pe cei 
răi, pe necredincioşi, pe cei fără de niciun 
Dumnezeu, chiar şi pe draci îi îngăduie, ca printr- 
înşii să aducă la mântuire pe cei de mântuit. 

Aşa bunăoară, cineva, încărcat de păcate, 
cum l-au povăţuit cei trei vrăjmaşi ai săi!?, ajunge 
la strâmtoare şi nevoie mare; acestea îi mai topesc 
trupul, îi mai subţiază mintea, şi aşa dă de 
Dumnezeu, ca de singura scăpare a sa din 
primejdie, şi acum se roagă lui Dumnezeu pentru 
prima dată, şi poate ca niciodată. Deci, cu prilejul 
târcoalelor morţii în jurul vieţii sale, Dumnezeu în 
atotştiinţa Sa, văzându-l că s-a îndreptat pe calea 

bună - pentru toate zilele lui pe care le-ar mai 
avea dacă ar fi cuminte, în chip nevăzut şi minunat 
îl scapă de moarte sigură. Dacă însă îl ştie că mai 
târziu va avea o pocăință şi mai bună, îl va mai 
îngădui printre mai multe şi grele primejdii, 
scăpându-l din fiecare - căci necazurile spală 
petele păcatelor de pe haina noastră nevăzută - şi 
mai târziu îl scoate din topitoarea suferințelor, fie 
spre viaţa cea fără de trup, fie întorcându-l spre 
viaţa pământească, ca pe un înţelepţit. 

Pe cei ce însă n-au statornicie în bine, ci 
iarăşi s-ar întoarce la rele, uitând făgăduinţa ce au 
făcut-o la strâmtoare, pe unii îi scoate din viaţa 
cea deşartă, atunci când - după ştiinţa lui 
Dumnezeu - au ajuns la cea mai bună pocăință din 
viaţa lor, ca în aceea să se socotească în vecii fără 
de sfârşit. Aceştia aşa-s mai de câştig pentru 
mântuire, primindu-i Dumnezeu cu cât de câtă 
pocăință. 

Pe cei ce, trecuţi prin suferinţă, au câştigat 
întărire şi statornicie spre bine, şi printr-înşii ştie 

Dumnezeu că ar dobândi mântuirea şi a 
altora, pe aceştia îi scapă şi-i întoarce iarăşi acasă. 
De cumva iarăşi se dedau stricăciunii şi 
îngrămădirii de păcate, iarăşi îi cheamă la şcoală. 
Şi aşa face, de câte ori trebuie şi cu toţi câţi 
trebuie. 

Cu cei răi şi, după ştiinţa lui Dumnezeu, fără 
de întoarcere, printre alte neştiute taine are şi 
aceste două socoteli: 

1. Sau îi pierde în grabă, în chip năprasnic, ca 


să nu-şi mai înmulțească relele şi aşa mai uşor să 
se osândească; 

2. Sau că, prin răutatea lor, vrea să 
răsplătească, să ispăşească, să întoarcă sau să 
mântuiască pe unii din cei de acasă, mai zăbavnici 
la pocăință, sau îndărătnici la sfatul şi rugămintea 
celor buni. 

lar pe al treilea fel de oameni, pe cei buni, 
prin darul lui Dumnezeu, îi scoate din viaţa cea 
deşartă: 

— Fie ştiindu-i că ar avea să cadă mai târziu, 
tinzându-şi la fărădelegi mâinile lor - şi aşa-şi 
îngreunează sau chiar îşi pierd mântuirea, de 
aceea îi cheamă mai devreme, până nu schimbă în 
răutate, nerăutatea lor; 

— Fie că, plăcuţi fiind lui Dumnezeu, i-a pus 
la încercare şi i-a aflat lui - şi vrednici precum 
scrie: 

Inţelepciunea lui Solomon, cap. 3: 

1. Sufletele drepţilor sunt în mâna lui 
Dumnezeu şi nu se va atinge de dânsele munca. 

2. Părutu-s-a în ochii celor nepricepuţi că 
drepţii sunt morţi cu desăvârşire şi ieşirea lor din 
lume e o mare pedeapsă. 

3. Şi mergerea lor de la noi sfărâmare, iar ei 
sunt în pace. 

4. Chiar dacă în faţa oamenilor au îndurat 
munci, nădejdea lor e plină de nemurire. 

5. Şi puţin fiind pedepsiţi, mare răsplată vor 
primi, că Dumnezeu i-a cercat pe dânşii şi i-a aflat 
lui - şi vrednici. 


6. Ca aurul în topitoare, aşa i-a lămurit şi ca 
pe o jertfă de ardere întreagă, aşa i-a primit. 

7. Străluci-vor în ziua răsplătirii. 

lar dacă sunt câte unii răi fără leac şi nu 
păţesc nimic din necazurile oamenilor, trebuie că 
i-a lepădat Dumnezeu şi-i lasă să se desăvârşească 
în rele, ca să-şi ia osândă veşnică, precum s-a spus 
în cele pentru Saul. 

O altă taină a lui Dumnezeu e şi aceasta. Nu 
pedepseşte toată răutatea tuturor, aici şi 
numaidecât; precum nici nu slăveşte bunătatea 
tuturor a, aici şi numaidecât. Că dacă ar face aşa, 
atunci şi oamenii ar face binele de frică; 
mântuirea ar fi de milă, iar nu o faptă a libertăţii şi 
a dragostei. Apoi, dacă repede ar pedepsi tot răul. 
Dumnezeu ar fi un fricos, un neputincios, micit la 
o măsură omenească, sau cel mult îngerească, şi 
ar da să înţelegem că Se teme de rău şi-şi apără 
stăpânirea, cum fac oamenii. Ci tocmai pe faptul 
că îngăduie răilor să-şi facă de cap, şi-i lasă pe 
oameni neînfricoşaţi de pedeapsa năprasnică, ne 
dovedeşte  atotputernicia Sa, veşnic liniştită 
asupra răului, atotputernicie sub ocrotirea căreia, 
prin virtutea credinţei, stăm liniştiţi şi noi primind 
palmele şi scuipările răului ca pe nişte mărturii 
ale neputinței aceluia în faţa atotputerniciei lui 
Dumnezeu, Care ne întăreşte cu liniştea Sa. 

Că nu pedepseşte răutatea numaidecât, cu 
aceasta îi întinde (răutăţii) ispită puternică, să se 
desăvârşească şi ea spre pedeapsă sigură în ziua 
judecății. lar dacă, totuşi, uneori pedepseşte 


năprasnic vreo fărădelege, o face ca să mai pună 
frâu răutăţii între oameni, şi mai ales ca să nu 
scadă în credinţă începătorii şi să nu se piardă 
cunoştinţa răsplătirii după fapte. 

Deci, ori că răsplăteşte, ori că nu răsplăteşte, 
fie binele, fie răul, acelaşi lucru dovedeşte: că vine 
o răsplată sigură şi veşnică, şi că biruieşte binele 
asupra răutăţii. Apoi, prin răbdarea multora 
neştiuţi de oameni, atotputernicia şi dreptatea lui 
Dumnezeu sfărâmă mereu porţile iadului, cu 
puterea Bisericii văzute şi nevăzute. 

lată de ce toată grija şi rugăciunea să ne fie, 
să-i primească Dumnezeu în locaşurile drepţilor 
pe cei ce ne-o iau înainte, scăpând cu orânduire 
dumnezeiască din învelitoarea vieţii celei deşarte. 
Unul dintre slujitorii lui Dumnezeu, tânguindu-se 
de îngustimea vederii şi strâmtimea credinţei 
oamenilor, că socotesc numai cele de aici, zice că: 
„Oricât ni s-ar părea de neobişnuit, dar adevărul 
acesta rămâne, că ne-a trimis Dumnezeu în lumea 
aceasta, ca să învăţăm a ne lepăda de ea şi să o 
căutăm pe cea adevărată”. 

Pentru iubitorii de Dumnezeu nu este durere, 
nu este primejdie - afară de păcat - şi nu este 
moarte, ei trebuie fericiţi şi urmaţi cu aceeaşi 
lepădare de sine şi de viaţă, oricând vremea ne-ar 
cere-o. 

II Corinteni, cap. 4: 

16. De aceea nu ne descurajăm şi măcar că 
omul nostru cel din afară se prăpădeşte, omul 
nostru cel din lăuntru se înnoieşte zi de zi. 


17. Pentru că suferinţa noastră, uşoară şi de o 
clipă, ne agoniseşte nouă, mai presus de orice 
măsură, o cumpănă veşnică de mărire. 

18. Ca unora ce n-avem în vedere cele ce se 
văd, fiindcă cele ce se văd sunt vremelnice, pe 
când cele ce nu se văd sunt veşnice. 

II Corinteni, cap. 5: 

1. Noi ştim că dacă pământeasca noastră 
locuinţă, în cortul acesta, se desface, avem în 
ceruri clădire de la Dumnezeu, casă veşnică, 
nefăcută de mână. 

2. De aceea suspinăm în acest trup, dorind să 
ne îmbrăcăm cu locuinţa noastră cea din cer. 

Deci nu sunt de plâns decât necredincioşii, 
care s-au stins în necredinţă, ca nişte înstrăinaţi şi 
potrivnici lui Dumnezeu. Dar e bine să se ştie, că 
viaţa în primejdii pe mulţi i-a scos din numărul 
morţilor şi i-a primit Dumnezeu din braţele morţii. 

Judecata milostivă 

(Sfânta Taină a Pocăinţei) 

De obicei, oamenii se întorc la Dumnezeu 
numai atunci când dau de primejdii, atunci când îi 
ajunge dreptatea dumnezeiască din urmă, şi 
trebuie să dea seama de ce au făcut. Nu e rău să 
te întorci la Dumnezeu nici chiar atunci, în ceasul 
al unsprezecelea, însă ar fi cu mult mai bine să vii 
de bunăvoie la rosturile tale veşnice, şi nu tras de 
mânecă sau pălit cu prăjina din urmă. 

Dacă am fi mai simţiţi, am vedea că 
Dumnezeu, preamilostivul, ne îmbie cu iubire încă 
din dimineaţa vieţii spre Taina Sfântă a Pocăinţei, 


iar noi n-am ajunge către seara vieţii aşa de 
îmblătiţi!* de rele. Taina Pocăinţei este judecata 
milostivă ce o face Dumnezeu cu noi, păcătoşii, 
când mergem noi, de bunăvoie, şi ne mărturisim 
greşelile. 

Preoţii poartă preoţia lui Hristos; prin 
iertarea lor, Dumnezeu te iartă; prin graiul lor, 
Dumnezeu îţi vorbeşte. Prin ei, Dumnezeu te 
cheamă, oricât ai fi de păcătos. 

Mare este Taina Pocăinţei, nu numai pentru 
că te face din rău, bun, din vrăjmaş al lui 
Dumnezeu, prieten al Lui, ci şi pentru că un lucru 
atât de mare e acoperit cu chip smerit. Mila cea 
fără de margini a Tatălui, ca să scape pe fiii Săi de 
judecata cea aspră, a dreptăţii după fapte, le 
trimite, coborând din Ceruri, pe Fiul Său cel Unul 
Născut, să le facă o judecată milostivă şi fără nicio 
înfricoşare, şi iarăşi să-i împace cu Sine. 

Poate tocmai pentru că e aşa de smerită 
judecata aceasta milostivă, nu pot să vie la 
mântuitoarea ei binefacere aproape niciunul 
dintre cei cu mintea plină de „ştiinţă” şi afumată 
de mândrie. Cum să poată ei veni, ei care ştiu 
totul, ei care stăpânesc peste oameni, să vie în 
genunchi înaintea unui simplu preot şi să-şi înşire 
toate fărădelegile şi scârbele lor?! Nu, asta 
mândria n-o poate face, să vie de bunăvoie la 
smerenie. De aceea ei dau de asprimea dreptăţii 
care-i fierbe în zeama lor până li se înmoaie oasele 

trufiei. 

Taina Pocăinţei sau mărturisirea e al doilea 
botez: botezul lacrimilor. Sunt trei botezuri, care 
ne curăţă de toate păcatele: 

— Primul, prin care intrăm în obştea creştină, 
e botezul din apă şi din Duh, sau naşterea a doua, 
când suntem înzestrați cu Darurile Duhului Sfânt, 
după atotştiinţa de mai înainte a lui Dumnezeu. 
Acesta nu se mai repetă. 

— Al doilea, e botezul pocăinţei, sau al 
lacrimilor, pe care îl putem face şi trebuie făcut 
ori de câte ori ni se încarcă conştiinţa cu greşeli 
faţă de Dumnezeu, faţă de oameni şi faţă de noi 
înşine. 

— Iar al treilea e botezul sângelui, care, dacă 
se „întâmplă” să vină necăutat de noi, de 
asemenea ne spală de toate păcatele şi mai ales 
dacă ne-a venit din hotărâta mărturisire a lui 
Dumnezeu, Cel în Treime închinat şi a Sfintei Sale 
Biserici. Acesta e un dar pe care îl dă Dumnezeu 
cui şi cui, din vreme în vreme, mai ales în vremea 
de prigoană a credinţei creştine dreptmăritoare. 
Acesta iarăşi nu se mai repetă, şi nu atârnă de noi, 
în privinţa venirii, ci numai în privinţa primirii. 

E lucru de mirare că pentru pricini 
pământeşti se găsesc mii şi milioane de oameni 
care merg la moarte, dar pentru împăratul 
Cerurilor abia se mai găsesc puţini, care să fie 
gata de moarte. 


14 Vezi „Marşul distrugătorului Antihrist", ed. Credinţa Strămoşească, 

Trebuie ochii spălaţi mai bine, ca să vadă mai 
departe decât stadia vieţii acesteia vremelnice, 
precum erau odată Sfinţii Mărturisitori ai lui 
Dumnezeu, fericiţi să treacă prin porţile focului şi 
ascuţişul sabiei, la împăratul sufletelor, 
Mântuitorul nostru. 

În Taina Spovedaniei rogi pe Dumnezeu, 
Căruia I te mărturiseşti, de faţă fiind şi sluga Sa, 
tălmaci al voii Sale şi chezaş al tău către 
Dumnezeu, să-ţi ierte mulţimea relelor ce le-ai 
făcut, înşirându-le pe toate, după cum te ajută 
conştiinţa - şi bun e Dumnezeu, căci te iartă de 
toate datoriile tale, dar numai dacă ierţi şi tu 
greşelile fraţilor tăi. Dacă nu ierţi, nici Dumnezeu 
nu te iartă. Şi trebuie să iertăm la nesfârşit pe toţi 
şi din toată inima. 

Cei vechi se rugau pentru cei ce-i schingiuiau 
şi le cuprindeau picioarele, binecuvântând pe cei 
ce-i duceau la moarte. lar alţi Sfinţi Părinţi ziceau: 
că ar trebui să cumpărăm cu aur ocările şi 
necazurile ce le pătimim de la oameni. Totul e să 
te învoieşti aşa, pentru Dumnezeu, şi El îţi ajută, 
căci e adevărat că nu e după fire să iubeşti din 
toată inima pe cel ce te ucide în tot felul, ci e mai 
presus de fire. Acesta e înţelesul şi capătul acestei 
judecăţi milostive a lui Dumnezeu: redobândirea 
iubirii fără margini, întoarce de la toate păcatele, 
spre Dumnezeu Unul şi spre toţi oamenii. Cât se 
poate prinde din minunea acestei Sfinte Taine, 
spunem că ea lucrează la revenirea oamenilor la 
nerăutatea pruncilor. 


Sfatul din iad 

„Un preot cu frica lui Dumnezeu şi grija 
păstoriţilor să i se ostenea zi de zi, prin toate 
mijloacele ce-i stăteau în putinţă, să întoarcă pe 
cei rătăciţi din calea pierzării şi să-i întărească în 
cuvântul lui Dumnezeu. Cu toate acestea, vedea 
cu durere că ostenelile sale rămân fără roade. 
Credincioşii săi lepădaseră numai făţărnicia, 
încolo, putrezeau în aceleaşi păcate, cum îi găsise. 
Zadarnică era slujba, zadarnice predicile, 
zadarnice sfaturile zilnice, zadarnice sfaturile date 
la spovedanie. Mimic nu-i clintea din noroiul 
păcatelor. 

Ce să facă bietul preot? Cum să-i îndrepte? 
Căci se înflăcăra pentru lucrul lui Dumnezeu, 
ştiindu-se chezaş pentru sufletele lor, şi se 
frământa zi şi noapte, cerând de la Dumnezeu să îi 
arate, pentru ce nu poate să-i tragă la mântuire. 

Intr-o sâmbătă seara, după vecernie, stătea 
abătut pe o bancă din grădină, covârşit de grija 
datoriei sale preoţeşti şi mâhnit amarnic de truda-i 
fără roadă. Cum sta aşa, pierdut în gânduri grele, 
iată că Dumnezeu îi deschise ochii necăjitului său 
suflet, asupra unei vedenii înfricoşate: o gloată de 
draci, negri ca tăciunele, i se arătară ca un nor 
întunecat de duhuri necurate. Era un divan al 
diavolilor în frunte cu satana, marele şi 
încruntatul tartor al lor. 

Deodată, din mijlocul divanului, un glas 
diavolesc zbieră de clocoti văzduhul: 

„Voi,  drăceştilor  gloate,  sfătuiţi-vă, 


născociţi cu mintea voastră meşteră în viclenii, şi 
să-mi spuneţi, cum aţi putea voi mai uşor şi mai 
sigur înşela pe oameni, ca să umplem cu ei 
împărăţia beznei şi pântecele flămândului iad?” 

La această poruncă a tartorului celui mare, 
gloatele întunecate ale încornoraţilor intrară în 
putoarea diavoleştilor sfătuiri. 

1. Nu trecu mult şi din mulţimea aprinsă de 
sfat ieşi înaintea satanei o căpetenie, lucind ca 
păcura, şi zise: 

—  Întunecimea ta, să furişăm în mintea 
oamenilor gândul drăcesc că nu este Dumnezeu; 
astfel, neavând de cine să se teamă, uşor ne vor 
cădea în gheară, vor face numai ceea ce vrem noi 
şi vom umple iadul cu ei. 

Ascultându-l, satana chibzui şi apoi răspunse: 

— Cu minciuna aceasta prea puţini vom putea 
prinde în undiţă; pentru că lucrurile Celui de sus: 
cerul şi pământul şi toate câte le împodobesc 
mărturisesc slava Lui şi toate dovedesc că El este. 
Să vie altul cu o născocire mai vicleană. 

2. Atunci, din gloatele întunericului ieşi o altă 
căpetenie încornorată şi zise: 

—  Întunecimea ta, părerea mea e să le 
spunem oamenilor că, chiar dacă ar fi Dumnezeu 
dar după moarte nu este suflet şi nu este judecată, 
şi, prin urmare, nici răsplată sau pedeapsă. Să le 
spunem că nu e nici rai, nici iad şi, prin urmare, 
slobozi sunt să mănânce, să bea şi să-şi facă toate 
poftele trupului şi ale inimii, căci, ca mâine vor 
muri şi după moarte nu mai e nimic şi o să le pară 


rău că nu şi-au făcut toate gusturile cât au fost în 
putere. 

li cântări satana vorbele, apoi Îi zise: 

— Nici cu vicleşugul acesta nu putem câştiga 
prea mulţi, căci printre oameni sunt unii răsăriţi la 
minte, care ştiu că este Dumnezeu şi că în dreapta 
Lui stă răsplata sau pedeapsa, după fapte. Şi apoi 
mulţi ştiu că sufletul dăinuieşte şi după moarte, şi 
va merge la judecata cea de pe urmă, după cum îi 
învaţă Scripturile. Cu vicleşugul acesta ne pică şi 
nouă ceva în gheare, dar mare lucru nu. Eu vreau 
oameni mulţi, ca nisipul mării, să-i închid ca pe-o 
turmă de proşti în toate peşterile iadului! - răcni 
satana şi trânti deodată din copită aşa de tare, că 
toată droaia dracilor sughiţă de groază. 

3. Atunci din mulţime se rupse o altă 
căpetenie şi, sprijinindu-se ţanţoş în coadă, duhni 
următoarea propunere: 

— Prea întunecate jupâne şi tată al minciunii, 
lăudată să fie grija ta de a umple iadul nostru cu 
proştii şi destrăbălaţi! pământului. Am ascultat cu 
luare aminte  vicleşugurile  tovarăşilor noştri 
despre pierzarea oamenilor aşa de scumpă nouă, 
tuturor dracilor tăi, şi văzând că ele nu sunt pe 
placul întunecimii tale, am născocit, la rândul 
meu, un vicleşug şi mai mare: de ce să nu-i 
lăudăm pe oameni pentru credinţa în Dumnezeu, 
în nemurirea sufletului, în judecata de apoi şi în 
răsplata după fapte? De ce să nu le spunem şi noi 
că este un rai şi un iad, care dăinuiesc în veacul 
veacului? Dar, după ce le vom spune toate acestea 


- pe care ei le ştiu prea bine - să le şoptim la 
ureche, o dată, de două ori, de mii de ori: nu vă 
grăbiţi cu pocăinţa, oameni buni! mai e vreme 
destulă! Trăiţi mai întâi după cum vă vine pofta. 
Pocăinţa, lăsaţi-o mai la urmă! Nu vă grăbiţi! 

Ascultându-l, ochii satanei fulgerară de 
bucurie drăcească. El se ridică trufaş de pe jilţul 
de flăcări ca smoala, şi, bătând cu laba pe umeri 
pe diavolul care născocise acest vicleşug, glasul 
lui tună o dată de se cutremură tot întunericul 
iadului: 

— Voi, duhuri puturoase ale împărăției mele, 
ca gândul risipiţi-vă pe faţa pământului şi, ca o 
otravă dulce, strecuraţi în urechile oamenilor 
şoapta cu adevărat după numele nostru: „Nu vă 
grăbiţi cu  pocăinţa, oameni buni, nici cu 
spovedania adevărată! mai e vreme destulă, 
mâine, poimâine, la bătrâneţe. Până atunci, faceți- 
vă datoria către Dumnezeu şi suflet numai aşa, de 
ochii lumii, îngrijiţi-vă mai întâi de treburile 
pământeşti, aşa ca şi până acum. Pentru pocăință 
adevărată mai aveţi vreme, că doar n-o să muriţi 
chiar mâine!” 

Şi, la porunca satanei, duhurile iadului se 
împrăştiară cu  iuţeala gândului pe fața 
pământului, să amăgească pe zăbavnicii oameni în 
minciuna pierzaniei, cu amânarea mântuirii pe 
mâine, pe poimâine, la bătrâneţe... 

Vedenia se stinse. Şi preotul, trudit de soarta 
credincioşilor să-i, înţelese, în sfârşit, pricina 
zăbavei lor de a se hotări să se mântuiască cu 


adevărat. De formă şi de ochii lumii ei îşi 
îndeplineau datoriile creştineşti, dar, vrăjiţi de 
şoapta ademenitoare a diavolilor, găseau că 
sfaturile 

Părintelui sunt bune mai mult pentru cei 
bătrâni. Cât despre ei însăşi, mai au vreme destulă 
- mâine, poimâine, la bătrâneţe...” 

lată sfatul de primejdie, ce-i încâlceşte pe 
oameni în rele şi-i bagă în toate necazurile, şi în 
tot întunericul, iar mâine - poimâine, ca nişte 
storşi de vlagă, nu mai sunt buni de nimic. 

Dumnezeu iartă neştiinţa, dar viclenia ba. Iar 
omul cu socoteală vicleană e acela care-şi dă cu 
toată voia tinereţea dracilor, rămânând ca lui 
Dumnezeu să-i dea o bătrâneţe distrusă. 

Nu-i va fi zvârlită şi bătrâneţea laolaltă cu 
tinereţea? 

5. Chemarea prin necazurile mai presus de 
fire 

Dacă oamenii totuşi nu se întorc de la rele 
nici după asprimea necazurilor, atunci vin peste 
întunecata lume necazuri mai presus de fire: 
„Tăriile cerului vor fi zguduite; nu voi cutremura 
numai pământul ci şi cerul, zice Domnul!” (II Petru 
3, 10). Căci: „Moartea şi sângele, învrăjbirea şi 
sabia, zdrobirea şi bătaia, asupra celor nelegiuiţi 
s-au zidit toate acestea şi pentru ei s-a făcut 
potopul” (Sirah 40, 10 - 12). 

Sus în Cer, la cârma nevăzută a lumii, se 
rânduieşte ce să fie jos pe pământ, cu toţi şi cu 
fiecare în parte. Dar cele ce vin să se întâmple pe 


pământ, tot de aici - de pe pământ - îşi iau 
plecarea, aşa că, în toate, oricând, şi de noi 
atârnă, ce să ne vie de la dreapta judecată. Că aşa 
se ţine cumpăna între sus şi jos. 

lar precum ca de pe pământ se suie pricina - 
păcatele strigătoare la cer - şi că din cer coboară 
răspunsul, avem mărturia îngerilor trimişi la Lot 
în Sodoma, în chipul a doi oameni, căci sodomia 
locuitorilor striga la Cer şi chinuia sufletul 
dreptului: 

Facere, cap. 19: 

13. Strigarea lor s-a suit înaintea Domnului şi 
Domnul ne-a trimis să-i pierdem. 

14. Atunci a ieşit Lot şi a grăit cu ginerii săi şi 
le-a zis: „Sculaţi-vă şi ieşiţi din locul că să piardă 
Domnul cetatea”. Ginerilor, însă, li s-a părut că Lot 
glumeşte. 

Faptele lor nu-i lăsau să creadă”, ci îi făceau 
să li se pară glumă, şi aşa au pierit făcându-se 
nevrednici de cuvântul lui Dumnezeu. Dar avem 
însăşi mărturia lui Dumnezeu, cea dată lui Noe, 
înainte de potop. 

Facere, cap. 6: 

13. Sosit-a înaintea feţei Mele sfârşitul a tot 
omul, căci s-a umplut pământul de nedreptăţile 
lor, şi iată, Eu îi vor pierde de pe pământ. 

Şi s-au deschis stăvilarele Cerului şi a fost 
potopul. 


15 „Faptele lor nu le dau răgaz să se întoarcă la credinţa în Domnul 
Dumnezeul lor, că un duh de ticăloşie sălăşluieşte în- lăuntrul lor şi pe 
Domnul nu vor să-L cunoască.” (Osea 5,4). 


lar pentru vremuri viitoare avem alte 
răspunsuri ale cerului, atârnând peste faptele 
pământului. 

Apocalipsa, cap. 14: 

12. Aici este răbdarea sfinţilor, care păzesc 
poruncile lui Dumnezeu şi credinţa lui lisus. 

13. Şi am auzit un glas din zicând: „Fericiţi 
cei morţi, cei ce de-acum mor pentru Domnul! Da! 
grăieşte Duhul, odihnească-se de ostenelile lor, 
căci faptele lor vin cu ei”. 

14. Şi am privit, şi iată un nor alb şi cel ce 
şedea pe nor era asemenea Fiului Omului, având 
pe capul lui cunună de aur şi în mâna lui seceră 
ascuţită. 

15. Şi alt înger a ieşit din Templu şi a strigat 
cu glas mare celui ce şedea pe nor: pune secera şi 
seceră, căci a venit ceasul de secerat, fiindcă s-a 
copt secerişul pământului. 

16. Atunci cel ce şedea pe nori a aruncat pe 
pământ secera lui şi pământul fu secerat. 

17. Apoi alt înger a ieşit din Altar, având 
putere asupra focului, şi a strigat cu glas mare 
celui ce avea cosorul ascuţit, şi a grăit: „Pune 
cosorul tău cel ascuţit şi culege strugurii viei 
pământului, căci boabele ei s-au copt”. 

19. Atunci îngerul aruncă pe pământ cosorul 
lui şi culese via pământului şi ciorchinii îi aruncă 
în teascul cel mare al mâniei lui Dumnezeu. 

20. Şi teascul fu călcat afară din cetate şi a 
ieşit sânge din teasc până la zăbalele cailor pe o 
depărtare de o mie şase sute de stadii. 


E un lucru sigur, despre care nu mai încape 
nicio îndoială, că fărădelegile duc omenirea într-o 
istorie cu necazuri din ce în ce mai apocaliptice. 

6. Chemarea prin chinuri de la antihrist 

El e „acela” care va veni în numele său, - nu 
al lui Dumnezeu - evreu de neam, care va tiraniza 
sub ascultarea sa tot pământul. Căci „acela” va 
primi să fie împărat peste strălucirea tuturor 
împăraţilor pământului (Matei 4, 8-9). 

Creştinii - cu numele - din pricina înmulţirii 
fărădelegilor care sting Duhul, aşa vor slăbi la 
minte, încât de frică (Apocalipsa 21, 8) mulţi se 
vor lepăda de Hristos (II Tesaloniceni 2, 3) şi vor 
primi toată voia rea şi vor gusta toată răutatea 
răului. 

„Căci credința nu este a tut (II Tesaloniceni 3, 
2). Viaţa lor, slăbănogită de păcat, va da 
îndrăzneală satanei, care va lucra în „acela” tot 
felul de puteri şi de semne, de minuni mincinoase 
şi de amăgiri nelegiuite, pentru fiii pierzării, 
fiindcă n-au primit lubirea adevărului, ca să se 
mântuiască. De aceea, pentru că iubesc păcatul 
mai mult decât pe Dumnezeu, Dumnezeu le trimite 
amăgiri puternice, ca să dea crezământ minciunii, 
şi să cadă sub osândă toţi cei ce n-au crezut 
adevărul, ci au îndrăgit nedreptatea (H 
Tesaloniceni 2, 9 - 12). 

Jidovii de odinioară, împinşi din lăuntru de 
„acela”, au răstignit pe Domnul, înțepându-l 
călcâiul (Facerea 3, 15) şi nu I-au putut face nimic 
mai mult, dimpotrivă Domnul, pogorându-se prin 


cruce la cei din închisoare, a spart veşnicele 
încuietori, şi mare pradă a făcut nesăţiosului iad. 
De atunci, umblă acela ca un leu turbat, 
întărâtându-şi uneltele!6, ca măcar faptele şi 
învăţătura Mântuitorului să le întunece în 
necredinţă, neputând nici aceasta, îşi aprinde 
ciracii şi pe „acela” al lor, care se repetă în fiecare 
veac de oameni, din zilele Sfinţilor Apostoli (I loan 
2, 18), până în zilele celui mai desăvârşit Antihrist, 
din vremea de apoi, când va propovădui Ilie 
(Maleahi 3, 23), că doară-doară va putea măcar să 
stingă pe ucenicii lui lisus de pe faţa pământului, 
prigonindu-i, spânzurându-i, ucigându-i, arzându-i, 
răstignindu-i şi în tot felul omorându-i. 

Mai mult, cum zice un părinte, acest Antihrist 
- care nu se mulţumeşte numai cu necredinţa sa, 
ci vrea necredinţa tuturor a - nu va avea 
astâmpăr, decât în ziua când ar izbuti să ucidă pe 
Dumnezeu şi să-L. zvârle din mintea şi inima celui 
din urmă credincios rămas pe pământ. Şi nu 
râvneşte nebunul la o mândrie mai mare decât 
aceea de a termina odată cu Dumnezeu, iar în 
locul Lui să-şi împlânte în sufletul omului, ca pe o 
sabie a iadului, chipul său de fiară. 

„Acela” nu se mulţumeşte numai să-i înşele 
pe oameni cu amânarea pocăinţei pe mâine, pe 
poimâine, la bătrâneţe, ci luptă nebun (prin mulţi 
din oamenii acestui veac) cerând: 

1. moarte lui Dumnezeu; 


16 Vezi „Marşul distrugătorului", ed. Credinţa Strămoşească, 2009. 


2. moarte învăţăturii Sale; 

3. moarte creştinilor, ucenicilor Săi; 

4. pustiirea Bisericii Sale şi oprirea Sfintei 
Jertfe celei de-a pururi, care este Sfânta Liturghie. 

Chinurile cele de pe urmă, cele de la 
Antihrist, în care va lucra toată puterea satanei, 
vor întrece toate prigoanele, câte s-au întețit 
asupra creştinilor, de la început până în zilele 
acelea. 

Deci, când fărădelegile vor încleşta mintea şi 
inima oamenilor şi-i vor sălbătici aşa de tare, încât 
vor zice că nu le mai trebuie Dumnezeu şi Biserică 
şi Preoţi, încât va fi sălbăticirea şi nebunia urii 
(Luca 6, 11) peste tot pământul, atunci vine 
sfârşitul. 

Sfânta Liturghie mai ţine lumea 

Precum Taina Pocăinţei sau mărturisirea este 
judecata milostivă a lui Dumnezeu ascunsă sub 
chip smerit, şi iubitorii de smerenie dau de darul 
acesta, asemenea şi Sfânta Jertfă a Mântuitorului 
din Sfânta Liturghie, iarăşi sub chip smerit, 
ascunde o taină a ocârmuirii lumii. Cei vechi ştiau 
de ce nu se arată Antihrist în zilele lor, căci 
Sfântul Pavel vorbeşte despre taina aceasta în 
chip ascuns, dar n-o numeşte (Il Tesaloniceni 2, 6). 
E Sfânta Liturghie, sau Jertfa cea de-a pururi, 
despre care a zis Domnul prin Daniel 12, 10 şi 
apoi însuşi ne-a învăţat. Ea este aceea care 
opreşte să nu se arate Antihrist, sau omul 
nelegiuirii, decât în vremea îngăduită lui de 
Dumnezeu. Căci pentru mulţimea fărădelegilor, de 


mult ar fi trebuit Dumnezeu-Tatăl să sfârşească 
lumea, însă Dumnezeu-Fiul, Cel ce este iubirea de 
oameni şi de toată firea, mereu se aduce pe Sine 
Jertfă sfântă înaintea lui  Dumnezeu-Tatăl, 
mijlocind milostivirea de la El. 

Rabdă Fiul lui Dumnezeu pentru noi o 
răstignire neîntreruptă; Mielul-împărat stă mereu 
chezăşie înaintea Tatălui, aducându-se în Jertfă 
neîncetată rugăminte de mijlocire pentru biata 
lume. Că de n-ar fi sângele Mielului, al însuşi 
Arhiereului împărat, lisus Hristos, dat de bunăvoie 
şi neîncetat, preţ de mântuire pentru oameni, 
stând cu iubire şi părtinire pentru lume, de mult 
ar fi înecat Dumnezeu pământul în sângele 
oamenilor şi l-ar fi ars cu foc. 

2. Să vă aduceţi aminte de graiurile cele mai 
înainte grăite de Sfinţii Proroci şi de porunca 
noastră, care suntem Apostoli ai Domnului şi 
Mântuitorului. 

3. Aceasta mai înainte ştiind că vor veni în 
zilele cele de apoi batjocoritori care vor umbla 
după poftele lor 

4. Şi vor zice: Unde este făgăduinţa venirii 

Că de când părinţii au adormit, toate aşa 
rămân precum au fost dintru începutul zidirii. 

5. Că ei nu voiesc a şti aceasta, că prin 
cuvântul lui Dumnezeu cerurile au fost de demult 
şi pământul din apă şi prin apă s-a aşezat. 

6. Prin care lumea cea de atunci cu apă 
înecându-se a pierit; 

7. Iar cele de acum ceruri şi pământul cu 


acelaşi cuvânt sunt puse supt păstrare, păzindu-se 
focului la ziua judecății şi a pierderii oamenilor 
celor necinstitori. 

8. lar aceasta una să nu se tăinuiască de voi, 
iubiţilor, că o zi înaintea Domnului este ca o mie 
de ani, şi o mie de ani ca o zi. 

9. Iau va zăbovi Domnul făgăduinţa, precum 
oarecari zăbavă o socotesc, ci îndelung rabdă 
pentru noi, nevrând ca să piară cineva, ci toţi să 
vie la pocăință. 

10. Dar va veni ziua Domnului ca un fur 
noaptea, întru care cerurile cu sunet vor trece, 
stihiile arzând se vor strica şi pământul şi cele de 
pe dânsul lucruri vor arde. 

11. Deci dacă au acestea toate a se strica, în 
ce fel trebuie să fiţi voi întru sfintele petreceri cele 
dimpreună şi întru faptele bunei cinstiri. 

12. Aşteptând şi dorind a fi mai degrab 
venirea zilei lui Dumnezeu, pentru care cerurile 
arzând se vor strica şi stihiile aprinzându-se se vor 
topi? 

13. Că ceruri noi şi pământ nou după 
făgăduinţa Lui aşteptăm, întru care dreptatea 
locuieşte. 

14. Pentru aceea, iubiţilor, acestea aşteptând, 
nevoiţi-vă să vă aflaţi lui nespurcaţi şi neîntinaţi în 
pace. (Il Petru 3, 2 - 14). 

Deci sângele Mielului din Sfânta împărtăşanie 
mai ţine sufletul în oase şi lumea în picioare. 
Precum Taina Pocăinţei e un dar al Cerului, sub 
chip smerit, pentru mântuirea fiecărui suflet în 


parte, aşa Sfânta Liturghie, marea Taină, ascunsă 
iarăşi sub chip smerit, mântuieşte lumea sau o 
fereşte de urgiile Anticristului. lată de ce, toată 
lumea ar trebui să vină la Sfânta Liturghie, că 
pentru dăinuirea lumii e darul acesta pe pământ. 

Ceea ce se poate spune, pe scurt, despre o 
prea mare Taină a lui Dumnezeu, ascunsă în 
Sfânta Liturghie, care se săvârşeşte şi în Cer şi pe 
pământ, şi pentru care mai ţine Dumnezeu lumea, 
am încercat. Sustin că Sfânta Liturghie este 
neasemănat mai bogată în taine, care nu se pot 
depăna pe limba omenească. Dumnezeu coboară 
între oameni şi suie oamenii la Sine, pe scara 
Sfintei Liturghii. 

Prorocul de foc 

Deci, câtă vreme mai sunt oameni ce caută 
pocăinţa şi Sfânta împărtăşanie, satana n-are 
putere, îl opreşte Dumnezeu. Dar când oamenii se 
vor întuneca la minte aşa de tare, încât vor 
împiedica Sfânta Liturghie, cu toată voia lor, vrând 
necredinţa, în zilele acelea va înceta şi Jertfa cea 
de-a pururi, şi va începe urâciunea pustiirii, 
precum zice la Daniel, cap. 12: 

11. Şi din vremea când va înceta Jertfa cea 
de-a pururi şi va începe urâciunea pustiirii, vor fi o 
mie două sute nouăzeci de zile. 

E vremea de trei ani şi jumătate, în care va 
propovădui Ilie, cel mai mânios proroc, şi va vesti 
cele şapte cupe ale urgiei lui Dumnezeu, cele de 
pe urmă, cu care se va sfârşi şi mânia lui 
Dumnezeu (Apocalipsa 15, 1). Va fi o vreme de 


strâmtoare, cum n-a mai fost de la începutul lumii, 
şi nici nu va mai fi. (Matei 24, 21 - 22). În zilele 
acelea, Daniel, cap. 12: 

10. „Mulţi vor fi curăţiţi, albiţi şi lămuriţi, iar 
cei nelegiuiţi se vor purta ca cei nelegiuiţi. Toţi cei 
fărădelege nu vor pricepe, ci numai cei înţelepţi 
vor înţelege” (ce vreme e, apropiindu-se a doua 
venire). 

Cei fărădelege huliră pe Dumnezeul Cerului 
din pricina durerilor care-i frigeau de-şi muşcau 
limbile, dar de faptele lor nu s-au pocăit, zice 
Apocalipsa (cap. 16, vers. 10 - 11). 

La plinirea acelei vremi de pe urmă, când 
răutatea va fi desăvârşit coaptă, va vesti Ilie 
(Maleahi 3, 23), Prorocul de Foc, a doua venire a 
Mântuitorului. Vestirea aceasta, bucuria cea mai 
mare a creştinilor, va fi primejdie de moarte 
Prorocului celui adevărat; căci oamenii fărădelegii 
îl vor ucide ca pe loan Botezătorul, care era în 
Duhul şi puterea lui Ilie (Luca 1, 17), la cea dintâi 
venire. Dar tocmai când potrivnicii 
Atotputernicului credeau că, omorând şi pe cel din 
urmă  proroc, în sfârşit au terminat cu 
„Dumnezeu” iată că Ilie învie... 

Jidovii îşi dau seama de nebunia potrivniciei 
lor şi de înşelarea Antihristului, şi cu înfricoşare şi 
cutremur mare se întorc şi primesc pe lisus 
Hristos-Dumnezeu, după cum mărturiseşte despre 
ei Scriptura. 

Prorocul mincinos. Antihristul, prin duhul său 
necurat, cu care lucră şi se ţine, răscoală pe toţi 


împărații lumii, să-i adune la războiul zilei celei 
mari a lui Dumnezeu (Apocalipsa 16, 14), în Valea 
lui Iosafat, (Ioil 4, 12) la cel de pe urmă război şi 
la cea mai mare vărsare de sânge de pe pământ. 

7. Chemarea la Judecata generală 

(A doua venire a Mântuitorului) 

Luminată în slavă, mai strălucitoare ca 
soarele, Sfânta Cruce, căreia încă i-au tot stat 
oamenii împotrivă (Luca 2, 34) şi au înjurat-o, se 
va arăta, în ciuda tuturor vrăjmaşilor ei, semn 
slăvit de biruinţă a binelui asupra răului. Atunci, 
în zilele acelea înfricoşate, pe pământ şi în tot 
trupul, însuşi Dumnezeu-Cuvântul vine să cheme 
pe oameni, pentru cea din urmă oară, însă nu la 
pocăință ci la judecată. Atunci nu mai e pe crezute 
ci pe văzute. 

lar pe Antihrist, în care lucra toată puterea 
satanei, II Tesaloniceni, cap. 2: 

8. Domnul îl va ucide cu suflarea gurii Sale, 
şi-l va nimici cu strălucirea venirii Sale. 

Daniel 12: 

12. Fericit va fi cel ce va aştepta şi va ajunge 
la o mie trei sute treizeci şi cinci de zile. 

E ziua Domnului cea mare şi înfricoşată, zi de 
fericire pentru cei chemaţi, aleşi şi credincioşi 
(Apocalipsa 17, 14), zi de bucurie negrăită, ziua 
întoarcerii Acasă, în ţara de obârşie (leremia 22, 
10) şi capătul plângerii. Zi de fericire, văzând 
izbânda răbdării, văzând învierea cea de obşte, 
văzând moştenirea cea gătită de la întemeierea 
lumii celor ce-l. iubesc pe Dumnezeu şi au rămas 


în dragostea Lui până în sfârşit. Şi taine între 
taine, numai de Dumnezeu ştiute, atunci se vor 
vedea. 

Ceilalţi însă, vor sta să-şi dea sufletul de 
groază şi de aşteptarea celor pornite să vină peste 
lume, căci tăriile cerului vor fi zguduite. Atunci 
vedea-vor pe Cel ce L-au răstignit, venind pe nori, 
cu putere şi cu mărire multă (Luca 21, 2628); pe 
Cel ce este dragostea noastră, Care nouă ne 
risipeşte frica, dar groaza groazelor (Inţelep. lui 
Solomon 17, 6) împrăştie pentru cei ce au prigonit 
şi au răstignit iubirea Sa de oameni, trebuind să-şi 
capete plata veşnică după fapte. 

Şi va fi Judecata, căci fărădelegile au adus 
potopul şi fărădelegile strigă şi grăbesc judecata. 

Drept aceea, văzând astăzi că s-a luat pacea 
de pe pământ (Apocalipsa 6, 4), dar timpul încă nu 
ni s-a luat (Apocalipsa 10, 6 - 7), cu glasul lui 
Dumnezeu (I Fetru 4, 11) chemăm pe toţi oamenii 
de pretutindeni să se pocăiască, pentru că a 
hotărât o zi în care va să judece lumea (F. Ap. 17, 
30 - 31). Iar ziua aceea poate fi oricând. 

lată mai pe înţeles graiul şi dătătoarea de 
seamă rugăciune a Mântuitorului, pentru 
creştinătatea de peste veacuri şi de peste tot 
pământul, prinsă pe cât s-a putut, în sunetul 
acestor şapte surle... 


Războiul nevăzut 

Omul în  întregimea lui are a doua 
însemnătate după Dumnezeu; un singur suflet e 
mai de preţ decât toată materia acestei lumi. 
Omul nu e o făptură închisă în lumea de aici. El nu 
se mulţumeşte numai să creadă în existenţa unei 
lumi nevăzute (cum face omul protestant) sau să 
deducă cu mintea existenţa ei din lumea sensibilă, 
văzută (cum face teologul catolic), ci urmăreşte să 
se afle într-o legătură cu ea (cu lumea nevăzută). 
Dar chiar dacă n-ar urmări aceasta, el suferă o 
necontenită înrâurire de la acea lume (nevăzută), 
chiar când nu are o cunoştinţă actuală a acelui 
fapt. Destinul omului nu se desfăşoară influenţat 
numai de factori materiali şi biologici sau cârmuit 
numai de voinţa proprie, ori a celorlalţi oameni, ci 
asupra lui stau aplecate în fiecare clipă puterile 
cerului, cât şi ale iadului, încercând să-l 
înrâurească în sensul urmărit de ele. Omul nu e 
fărâmă uitată în spaţiul lumii, ci tot ce există îi 
poartă un palpitant interes. 

Însemnătatea omului se arată nu numai prin 
faptul că a fost creat după chipul lui Dumnezeu, ci 
şi pentru aceea că în jurul fiecărui ins şi pentru 
fiecare se dă o neîntreruptă luptă nevăzută. In 
jurul fiecărui om e concentrată întreaga existenţă 


creată şi necreată, văzută şi nevăzută. (Dumitru 
Stăniloaie: Elemente de antropologie ortodoxă). 


Lepădarea de sine este temelia spre mântuire 
Pictură realizată de Părintele Arsenie Boca 

Sunt deosebit de semnificative cuvintele lui 
lisus (Matei 12, 43 - 45): Duhul rău caută odihnă, 
pe care n-o găseşte prin pustii ci numai în inima 
omului. 

Şi iarăşi semnificative sunt cuvintele din 
rugăciunea Heruvicului - (Sfânta Liturghie) - 
Sfânt eşti Dumnezeul nostru şi întru Sfinţi te 
odihneşti”. 

Mintea şi inima, iubirea şi cunoaşterea sunt 
„locul” lui Dumnezeu în om. Dar şi urâciunea 


pustiirii poate să cuprindă „locul cel sfânt”, cum 
zice Danul. 

Deci, după texte, inima şi mintea omului pot 
să fie: sau odihna lui Dumnezeu şi chinuirea 
duhurilor rele sau „odihna“ duhurilor rele şi 
chinuirea lui Dumnezeu. 

Avem două conştiinţe paralele. E fapt 
important aceasta şi aproape necunoscut. 
Subliniem: „conştiinţa religioasă” şi „conştiinţa 
eului”. 

Adesea „conştiinţa religioasă” apare ca 
întunecată, pentru că duşmana sa, „conştiinţa 
eului”, cu o forţă extremă o ţine în nemişcare. Ea 
continuă totuşi, chiar aşa, să dea mărturie. 

O inversare a situaţiei - mântuirea nu poate 
avea loc decât sub acţiunea „conştiinţei 
religioase”, normative, revelată în Iisus Hristos. 

În „conştiinţa eului”, omul se înţelege ca 
centru al lumii şi îşi reduce la el toate elementele 
existenţei de care se ştie conştient”. 

În sfera „conştiinţei religioase”, dimpotrivă, 
omul se descoperă în întregime dependent de o 
putere care îl depăşeşte, îl pătrunde şi îl atrage cu 
dragoste spre ea”. 

lată la ce adâncimi se dă războiul nevăzut. 

Pe „conştiinţa religioasă” se  altoieşte 
17 încarcerat în „conştiinţa eului”, robit de propriul sine, omul este un 


răzvrătit permanent contra lui Dumnezeu. Cum îşi poate găsi un 
răzvrătit liniştea? (n.ed. 2012) 

18 Dimpotrivă, în sfera „conştiinţei religioase” omul se descoperă pe 
sine dependent de Dumnezeu şi liber; trăind în ascultare de EI îşi 
găseşte liniştea şi redevine normal, (n.ed. 2012) 


smerenia, mama tuturor virtuţilor. Pe cealaltă, pe 
„conştiinţa eului”, însă, se grefează independenţa, 
neascultarea  îndărătnică, trufia - căpetenia 
răutăţilor. Şi una şi alta au expresia lor exterioară 
văzută: una - dragostea ascultării desăvârşite!”, 
cealaltă - îndărătnicia şi toată răzvrătirea. 

Focul, pârjolul acestui război, „nu-l stinge” 
decât smerenia, dulama lui Dumnezeu. Şi e mai 
bine a fi smerit, decât a şti ce e smerenia. 


Îngeri decăzuţi 

Mai înainte de a de zidi omul şi cele văzute, 
în lumea nevăzută a îngerilor s-a întâmplat o 
nebună noutate: Lucifer şi toată ceata sa au vrut 
să fie mai presus de Dumnezeu: 

12. Cum a căzut din cer luceafărul cel ce 
răsărea dimineaţa, zdrobitu-s-a pe pământ, cel ce 
trimitea la toate neamurile. 

13. Şi tu ai zis întru cugetul tău: în cer mă voi 
sui, deasupra stelelor cerului voi pune scaunul 
meu, şedea-voi pe muntele cel înalt, peste munţii 
cei înalţi, care sunt spre miazănoapte. 

14.  Sui-mă-voi deasupra norilor, fi-voi 
asemenea Celui prea înalt. 

15. Iar acum în iad te vei pogorî, şi în 
temeliile pământului. (Isaia 14, 12 - 15). 


19 Filipeni 2,2-5. 


Celelalte căpetenii de oştire cerească s-au 
împotrivit nebuniei lui Lucifer, care ca fulgerul a 
căzut (Luca 10, 18) de la faţa lui Dumnezeu, 
făcându-se din înger luminat, drac întunecat. 

„Vai pământului şi mării, căci diavolul a 
coborât la voi, având mânie mare” (Apocalipsa 12, 
12). 

El e leul care umblă răcnind, căutând pe cine 
să înghită (I Petru 5, 8). Între el şi suflet se încinge 
războiul nevăzut. 

Pustiirea din rai 

Primul război l-a dat cu Adam în Rai, şi prin 
el cu noi, cu toţi, întrucât toţi eram în Adam, iar 
ceea ce a făcut Adam, facem şi noi fiecare. Atunci 
a fost întoarsă firea omenească şi povârnită spre 
ascultare străină, ceea ce a scos-o din Rai în 
lumea aceasta. „Necaz mare se făcu la tot omul şi 
jug greu apasă de atunci peste fiii lui Adam” 
(Sirah 41, 1), căci mare sfărâmare făcu ucigaşul, 
băgând în zidire puhoiul pustiirii morţii şi toată 


tragedia istoriei - neîngăduind Dumnezeu ca 
răutatea să fie nemuritoare şi strâmbarea fără 
sfârşit. 


lată pustiirea ce se făcu firii omeneşti. 

Omul dintâi, zidit după chipul şi asemănarea 
lui Dumnezeu, avea toată făptura sa întoarsă spre 
Dumnezeu, Care se răsfrângea într-însul ca 
soarele într-un bob de rouă. Mintea, pofta şi 
iuţimea, sau cugetarea, iubirea şi voinţa, erau 
unite întreolaltă în aceeaşi vedere de Dumnezeu. 
lar trupul, deşi pământ, neavând în sine poftă 


pătimaşă, întovărăşea - aşa zicând - vederea lui 
Dumnezeu. Asta era temelia cea străveche (Isaia 
58, 12). 

După căderea în ispită, Adam, zidirea lui 
Dumnezeu, a pătimit următoarea sfărâmare, care 
l-a făcut bucăţi?: 

— Mintea i-a fost amăgită de mândrie şi slavă 
deşartă, crezând ispititorului că va fi ca 
Dumnezeu, cunoscând binele şi răul (Facere 3, 5); 

— Simţirea, sau dragostea, i s-a întors spre 
trup, care s-a aprins de poftă pătimaşă: 

— Voința, sau iuţimea, în spaimă şi ruşine s-a 
întors şi, văzându-se gol, s-a ascuns de Dumnezeu, 
iar când l-a strigat Dumnezeu pe nume, nu L-a mai 
văzut, ci numai L-a auzit, de vreme ce vederea 
conştiinţei sale era întoarsă acum de la Dumnezeu 
la sine, căci s-a văzut gol. Deci, când să-şi 
recunoască greşeala, mintea îi era slăbită, inima 
rănită cu iubirea de sine, încât cunoaşterea lui 
decăzută îl scoase vinovat pe Dumnezeu pentru 
pustiirea sa. 

Aşa luă strămoşul plata neascultării, şi fu 
scos afară din fericirea lui Dumnezeu, şi alungat în 
lumea aceasta şi îmbrăcat în haine de piele 
(Facerea 3, 21). 

De atunci firea noastră în îndoită învrăjbire se 
află: 

I. învrăjbirea lăuntrică: 

— Cu Dumnezeu; 


20 Căderea firii în ispită e tot una cu o sfărâmare, care l-a făcut pe om 
bucăţi. (Părintele Arsenie Boca) 


— Cu sine însuşi. 

II. învrăjbirea în afară: 

— Cu semenii; 

— Cu firea toată. 

Învrăjbirea aceasta ne urmăreşte ca o lege de 
pedeapsă dată firii; ea întunecă chipul nostru cel 
după Dumnezeu. Dar sufletul nu s-a întunecat de 
tot, căci a mai rămas conştiinţa, ca o stea ce nu s-a 
stins de pe Cerul Raiului, şi mereu ne aduce 
aminte de obârşia noastră dumnezeiască. 

De la  învrăjbirea aceasta vine toată 
tulburarea şi războiul celor două legi, adică al 
legii cu fărădelegea, de care se plângea şi Sfântul 
Pavel, că se oşteau într-însul (Romani 7, 23). De 
aici vine că împătrit greşim: 

— Împotriva lui Dumnezeu. 

— Împotriva noastră înşine. 

— Împotriva aproapelui şi 

— Împotriva firii întregi. 

Adică păcatul, sau decăderea firii, ne-a făcut 
să pierdem: 

— Pacea cu Dumnezeu. 

— Pacea dinlăuntrul nostru. 

— Pacea cu oamenii şi 

— Pacea cu toată firea. 

Încât ne-am sălbăticit în toate părţile, încât 
aproape „să se teamă” şi Dumnezeu de noi. lată 
de ce şi fiarele fug de om”. 


a 


21 Sau îl atacă fioroşi (n.ed. 2012) 


După fire şi contra firii 

Puterile sufletului: mintea, iubirea şi 
voinţa??25, după orânduirea cea străveche (Isaia 
58, 12), îşi aveau lucrarea şi ţinta către 
Dumnezeu. 

Această tindere spre Dumnezeu a sufletului 
era lucrarea cea după fire; şi pe temeiul stăruinţei 
în această tindere, urma să creştem de la chip la 
asemănare... Aşa eram în sfatul, în ascultarea şi 
vederea lui Dumnezeu. 

De la neascultare încoace, puterile sufletului 
(mintea, iubirea şi voinţa) nemaifiind unite în 
Dumnezeu, ci învrăjbite şi aprinse de gânduri ce 
se contrazic (Romani 7, 23), nu mai lucrează după 
fire, ci lucrează cel mai adesea, dacă nu aproape 
totdeauna, contra firii. După cuvântul Sfinţilor, 
toată strădania diavolului aceasta era şi este, ca 
să  desfacă dragostea sufletului nostru de 
Dumnezeu şi s-o lege de orice altceva afară de 
Dumnezeu 21. 

Drept aceea vrăjmaşul, ca să-şi ajungă ţinta 
fărădelegii, îmbie sufletului ispita întâi, cea prin 
plăcere, aducându-i momeli plăcute la vedere şi 
bune la gustare (Facerea 3, 6), potrivite cu fiecare 
putere frântă a sufletului, în parte, iar pe trup îl 
împinge să le împlinească cu lucrul şi să le facă tot 


22 Cunoştinţa, dragostea şi iuţimea. 

23 Părintele Arsenie Boca ne învaţă că, prin plăceri ni se frâng puterile 
sufletului: mai întâi plăcerea ne întunecă mintea încât nu-L mai vedem 
limpede pe Dumnezeu, apoi stinge iubirea de Dumnezeu, iar voinţa, 
după ce o împinge spre repetarea plăcerii, „ca un arc” o întoarce cu 
mânie şi ură contra lui Dumnezeu şi a firii. (n.ed. 2012) 


mereu. Vrea vicleanul, ca pe nişte lipsiţi de 
bucuria vederii lui Dumnezeu, pe care ne-a furat- 
o, să ne mângâie învăţându-ne să iubim plăcerea, 
bineştiind vicleanul că asta stinge iubirea de 
Dumnezeu şi întunecă mintea de la vederea Lui. 
Că nu Dumnezeu nu ne mai iubeşte şi nu ne mai 
vede, ci noi nu-L mai iubim şi nu-L. mai vedem, că 
între noi şi El e zidul păcatului, iar dincoace de 
zid, (suntem) noi: o grămadă de cioburi, mereu 
zdrobindu-ne de zid şi în tot mai mare sfărâmare 
aflându-ne. 

Ascultarea cea străină a încovoiat dragostea 
noastră spre lumea aceasta şi spre trup astfel: 

— Iuţimea sau voinţa, care după fire avea 
rostul să îndrepte ca un arc dragostea spre 
Dumnezeu, iar către diavol mânia ca pe o săgeată, 
a aprins-o contra firii, încât fiara de om ca 
fulgerele azvârle săgețile în obrazul fraţilor şi în 
faţa Sfântului Dumnezeu, blestemând şi dând 
dracului pe toate şi chiar pe sine însuşi??. 

— lar pe biata minte, de unde după fire avea 
să fie oglindirea sau răsfrângerea lui Dumnezeu, 
tronul lui Dumnezeu în om, locul Său cel sfânt, fie 
că o întunecă afumând-o cu mândria, fie că o 
aprinde să stea împotriva Adevărului, sau într-alte 
chipuri o sfărâmă şi pune într-însa urâciunea 


24 Mânia i-a întors-o contra lui însuşi, contra semenilor, a naturii şi a lui 
Dumnezeu, iar dragostea i-a întors-o spre plăceri desfrânate, spre 
păcatele lumii şi spre diavol cu tot iadul lui. Cât de beteag a devenit 
omul! (n.ed. 2012) 


pustiirii sau idolul (ideea fixă a) păcatului.?5 

Adică se înscăunează vrăjmaşul în minte şi 
aşa de tare o strâmbă contra firii, încât (mintea 
strâmbă) zice răului bine, şi binelui rău; 
întunericului lumină şi luminii întuneric; 
cuminţeniei nebunie şi nebuniei înţelepciune 
(Isaia 5, 20), cu care scorneşte apoi că nu e 
Dumnezeu (Psalmul 

51, 2), ci numai natura, iar dacă e vorba să fie 
vreun „Dumnezeu”, omul e „Dumnezeu” (Facerea 
3, 57°. 

Iat-o pe biata minte înşelată desăvârşit şi pe 
diavol rânjind biruitor, că a izbutit să puie 
minciuna lui în mintea omului, aşa cum ba 
asigurat când l-a scos afară din Rai, făgăduindu-i 
că mâncând din pomul oprit va fi ca Dumnezeu, 
cunoscând binele şi răul (Facerea 3, 5). De unde 
să mai cunoască?! lată ce este o minte îndrăcită: 
din bună, nebună, care socoteşte minciuna adevăr, 
şi adevărul, minciună, şi azvârlind cu spurcăciuni 
în Dumnezeu, bucurie face dracilor. lată o minte 


25 „Tot ce-i de prisos şi peste trebuinţa firească e necumpătare. lar 
aceasta e calea diavolului spre suflet. Dar tot pe ea se întoarce acela cu 
ruşine în ţara lui, când firea e povăţuită de înfrânare. Sau iarăşi, calea 
(diavolului spre suflet) e formată din afectele - dorinţele - naturale, care 
atunci când sunt împlinite peste trebuinţă aduc pe diavol în suflet, iar 
când sunt împlinite potrivit cu trebuinţa îl întorc prin ele pe diavol în 
ţara lui. lar ţara diavolului e obişnuinţa şi confuzia învârtoşată a viciului, 
în care trăieşte totdeauna şi la care duce pe cei biruiţi de iubirea celor 
materiale” (Sf. Maxim Mărturisitorul, Răspuns către Talasie, |. 49). 
Cumpătarea îi închide diavolului calea spre suflet. Necumpătarea însă 
deschide calea diavolului spre suflet; prin necumpătare intră în suflet ca 
la el acasă făcând mare prăpăd, (n.ed. 2012) 

26 Vezi „Marşul distrugătorului” (n.ed. 2012). 


legată cumplit, târâtă în robie străină şi 
pierzându-şi darul de mare cinste de la Dumnezeu: 
al libertăţii voinţei şi ai dreptei socoteli. 

Trupul nostru, cel hotărât după fire să 
împlinească cu lucrul sfatul lui Dumnezeu şi sfatul 
dreptei socoteli, împlineşte sfatul fărădelegii, 
robind patimilor contra firii, care: îl spurcă, îl 
tâlhăresc de vlagă, îl strică cu bolile şi cu totul îl 
fac neputincios spre ostenelile suirii de la chip la 
asemănare. 

Iată şi hăţişul de patimi şi fărădelegi, în care 
războiul vrăjmaşului cufundă sufletul celor ce 
iubesc „bucuriile” lui şi nu au habar de Dumnezeu: 

Războiul diavolului cu sufletul (schema) 


I. 1. pri 
I. Culmânia aprinsă |. 
inima: 2 pofta I. 3 
iuţimea 
WI | II. 1 0) 
` întunecă II. 2 o 
Cu 
ii otel aprinde II. 3 o 
surpă 
I. 1. — Pācate 
1 PrinUciderea  fSstrigătoare la 
mânia 2. Cer, împotriva 
aprins Sodomia ‘aproapelui. 
ă: 3. 
Asuprirea 
săracilor 


4 

2. păcatelor 

4. 
Curvia 
5. 

i dt nvartoş 

7. ează inima. 

slava 
deşartă 
1. 

Dumnezeu Duhului 
2. Sfânt. 
Deznădejdea Fac 
II. 10 3. pocăinţa cu 

1. Păcate 


Erezia împotriva 
II.2 O 2. Duhului 
aprinde Starea Sfânt. Fac 


împotriva pocăinţa cu 
adevărului neputinţă. 


Păcate 

3: Duhului 
II. 3 Nebunia Sfânt. Fac 

lată şi treptele căderii, în număr de 12, pe 
care alunecă puterile noastre în fiecare din acest 
hăţiş de patimi şi păcate: 

Războiul diavolului: i. Lupta îi. Biruinţa 


L 1. 
upta Momeala 
Cu 2. 

inimă 

( aphintea o 

ă mintea 12. 
(cu) nebunia 


Deci, dacă lucrurile ar fi mers fără nicio 
împiedicare, după planul ucigaş al vrăjmaşului, de 
mult viața oamenilor s-ar fi făcut iad desăvârşit, 
înnebunindu-se, îndrăcindu-se, omorându-se unii 
pe alţii, şi pe ei înşişi. 

Ce Înseamnă Mântuitorul 

Dar ca să nu fie pustiirea aceasta: „Pentru 
aceasta S-a arătat Fiul lui Dumnezeu: ca să 
sfărâme lucrările diavolului” (I loan 3, 8). Şi ca să 
le sfărâme desăvârşit până la sfârşitul veacului, ni 
S-a împărtăşit pe Sine, în primele trei Sfinte Taine, 


fiecăruia îndată după venirea noastră în lume, ni 
S-a dăruit pe Sine ca lumină, ce luminează pe tot 
omul ce vine în lume (loan 1, 9). Aceste Taine 
sunt: Sfântul Botez, Ungerea cu Sfântul Mir şi 
Sfânta împărtăşanie, iar la vârsta priceperii, 
cunoştinţa de Dumnezeu (loan 17, 3). 

Prin Sfântul Botez, Biserica lui Hristos ne 
naşte de sus (Ioan 3, 3) în obştea creştinilor sau a 
ucenicilor Domnului. Prin el primim ştergerea 
vinovăţiei păcatului străvechi, întrucât toţi eram în 
Adam când a păcătuit el. Cu înclinarea spre păcat 
însă, care rămâne şi după Botez”, urmează să ne 
luptăm fiecare. 

Prin Sfântul Mir, primim sălăşluirea întru noi 
a Harului, sau a darurilor Duhului Sfânt, potrivit 
cu atotştiinţa şi orânduirea lui Dumnezeu, ce o are 
în viaţă, cu noi cu fiecare. 

lar prin Sfânta împărtăşanie îl primim pe 
însuşi Domnul, Dumnezeul şi Mântuitorul nostru 
lisus Hristos, ca Mântuitor din primejdia ce o 
avem cu vrăjmaşul şi pustiitorul vieţii. 

Tot atunci, la Botez, mai primim de la 
Dumnezeu şi pe îngerul păzitor, care răspunde de 
noi şi de darurile primite, atât în vremea vieţii cât 
27 înclinarea spre păcat acţionează diferit de la om la om după zestrea 
ereditară pe care a moştenit-o fiecare de la părinţii, moşii şi strămoşii 
lui, din generaţie îh generaţie; unii-s mai tare înclinați spre beţie, alţii 
spre desfrânare, altele spre uciderea de prunci (avorturi), alţii spre 
crimă, hoţie, lenevie, lepădarea de Dumnezeu, etc.... De aceea părinţii 
dacă-şi iubesc copiii primul lucru pe care trebuie să-l facă pentru 
aceştia este să-şi spele zestrea ereditară de păcate prin pocăință 


jertfelnică. Sfinţenia vieţii părinţilor şi bunicilor va aduce 
binecuvântarea Domnului în viaţa copiilor lor. (n.ed. 2012) 


şi la ieşirea noastră din viaţa pământească. 

Mântuitorul nostru, nevăzut. Se îmbracă întru 
noi, şi pe noi ne îmbracă întru Sine. 

„Câţi întru Hristos v-aţi botezat, întru Hristos 
v-aţi şi îmbrăca” (Galateni 3, 27). 

Omul cel dintâi, luat din pământ şi 
pământesc, se îmbracă în omul cel de al doilea, 
care este din Cer şi se face ceresc (I Corinteni 15, 
47). lar omul ceresc este lisus Hristos: Omul cel 
nou care este chipul şi asemănarea lui Dumnezeu. 

Făptura noastră cea sufletească sau 
duhovnicească se uneşte cu Hristos, iar El se face 
- aşa zicând - Duhul nostru. lată pe scurt ce este 
tămăduirea firii noastre, sau înnoirea omului. 

Toţi creştinii sunt botezați şi totuşi nu toţi se 
mântuiesc. De ce? lată de ce: darurile Botezului 
stau înăuntrul  făpturii noastre nevăzute, 
aşteptând sporirea vârstei şi vremea minţii, când, 
prin  propovăduirea Bisericii, aflăm despre 
comoara cerească, cea ascunsă în „ţărâna” 
noastră, în țarina fiinţei noastre. Deci de la 
aceasta atârnă: ne învoim să o dezgropăm şi să o 
punem în valoare sau călătorim cu nepăsare 
înainte? 

Comoara are preţ mare, însă adevăratul preţ 
îl are când e ştiută, dezgropată şi pusă în valoare. 
Adică darurile Botezului aşteaptă ca mintea să 
ajungă la vârsta de judecată, şi să vadă: se 
învoieşte pentru aceste daruri, ca să le pună în 
valoare sau nu pune niciun preţ pe ele? 

Aşa aşteaptă Dumnezeu hotărârea liberă a 


omului, ca mântuirea noastră să fie nu numai un 
dar al lui Dumnezeu, ci şi o faptă a libertăţii 
noastre. De aceea nu se mântuiesc toţi, ci numai 
cei ce-şi izbăvesc libertatea din robia patimilor şi o 
întorc spre Dumnezeu. 

De la hotărârea noastră atârnă: ne facem un 
Duh cu Domnul (I Cor 6, 17) sau îi stăm împotrivă 
mai departe? 

lată cum Ziditorul făpturii, Mântuitorul 
nostru, îndură o micşorare a Sa în Duh, pe potriva 
măsurilor noastre omeneşti, cu fiecare rând de 
oameni, până la sfârşitul veacului. Şi. Se sileşte ca 
un mare smerit, să ne înduplece prin alegerea cea 
de bunăvoie, să suim la măsura Sa dumnezeiască. 
Se micşorează pe Sine la măsura omenească 
dându-se minţii noastre, să-l semuiască preţul şi, 
de îl va afla, să ridice firea noastră omenească la 
măsura dumnezeieştii Sale smerenii, adică să fim 
dumnezei după dar. 

lată pe Dumnezeu cârmuind lumea şi totuşi, 
cu mare smerenie, bătând şi aşteptând la poarta 
zidirii Sale, să i se deschidă şi să fie primit... 

Intr-unii se naşte, într-alţii sporeşte cu vârsta 
şi cu înţelepciunea, într-alţii propovăduieşte, într- 
alţii minuni săvârşeşte şi, în sfârşit, într-unii se 
schimbă la faţă în lumină dumnezeiască; iar într- 
alţii - foarte mulţi de aceştia - neasemănat se 
chinuieşte. 

Rugăciunea neîncetată 

Matei 18: 

19. Dacă doi dintre voi se vor învoi pe pământ 


în privinţa unui lucru (mântuirea) pe care îl vor 
cere, se va da lor de către Tatăl Meu, Care este în 
Ceruri. 

20. Că unde sunt doi sau trei adunaţi întru 
numele Meu, acolo sunt şi Eu în mijlocul lor. 

Cuvintele acestea, pe lângă înţelesul literei, 
mai au şi următorul înţeles: pământul este trupul, 
iar mai cu deosebire inima; cei doi sau trei sunt 
puterile sufletului?8, care, dacă se vor învoi pe 
pământ, adunându-se într-un gând, va fi şi 
Dumnezeu în mijlocul lor. Unirea puterilor 
sufletului pe pământul inimii, înseamnă iubirea, 
căci numai ea uneşte cele învrăjbite. Iar iubirea 
cerând ceva de la Dumnezeu, Tatăl răspunde celor 
doi sau trei de pe pământ, dăruindu-le iubirea Sa 
din Ceruri, Care este Fiul Său, şi aşa ne aflăm 
având pe Dumnezeu, Care este iubire, în mijlocul 
nostru. 

Minunea acestei adunări a puterilor 
sufletului, învrăjbite de fapta ucigaşă a păcatului 
nu e cu putinţă decât în numele lui Dumnezeu. 
Rugăciunea neîncetată a fericitului nume: 
„Doamne lisuse Hristoase, Fiul lui Dumnezeu, 
miluieşte-mă pe mine păcătosul”, după 
îndemnarea Sfântului Pavel: „neîntrerupt vă 
rugați!” (I Tesaloniceni 5, 17), săvârşeşte minunea 
unirii în dragoste a celor învrăjbite de păcat. 

Stăruim în tot chipul cu putinţă asupra unirii 
lui Hristos cu fiecare din puterile sufletului, 


28 Mintea, iubirea (simţirea) şi voinţa sunt cele trei puteri ale sufletului. 


precum şi asupra puterilor însăşi, pentru că 
mântuirea - singurul lucru ce trebuie cu adevărat 
- este, pe rând, o lucrare şi a minţii, şi a voinţei şi 
a dragostei. Mai mult: o lucrare îmbinată armonic 
şi mult sporită; puterile sufleteşti înmulţindu-se, 
nu numai adunându-se. 

Sub lucrarea Preafericitului nume, puterile 
sufletului: mintea, iubirea (simţirea) şi voinţa se 
întorc de la iubirea străină, la care le-a încovoiat 
vicleanul, iarăşi la Dumnezeu, spre care erau 
zidite. Preafericitul nume ne readuce iarăşi din 
robia contra firii, la lucrarea cea după fire. 

Darurile Sfântului Botez ne îmbie, lăuntric 
prin conştiinţă?, şi din afară prin cuvântul 
Bisericii, la împlinirea poruncilor lui Dumnezeu. 
Lucrarea poruncilor, care păzesc viaţa curată şi 
dau viaţă celui ce le împlineşte (Pfeemia 9, 29), 
tocmai slujba aceasta o are: dezgroparea comorii, 
sau deşteptarea puterilor sădite în noi la a doua 
naştere, trezirea la viaţa cea după Hristos şi după 
Duhul Sfânt. 

Că Dumnezeu. Se găseşte în poruncile Sale, 
şi prin porunci vine la noi şi pe noi ne strămută 
întru Sine; precum şi întors, prin fărădelegi se 
strecoară vrăjmaşul şi ajungem la o asemănare cu 
dracul. Deci, cei ce ajung hotarul morţii în 
nelucrarea poruncilor nu se vor mântui, ca unii ce 
n-au aflat comoara, ba şi talantul de negustorie l- 
au îngropat în pământ. (Sfântul Marcu Ascetul, 


29 Prin conştiinţa religioasă, dacă o mai avem trează şi nu a fost 
înfrântă şi redusă la tăcere de egoista conştiinţă a eului. (n.ed.) 


Filocalia ed. I, vol. I, p. 294, Sibiu, 1946). 

Câtă vreme mergem în voia valurilor, în voia 
firii povârnite spre păcat, n-avem nicio luptă, nu 
ne trezim din cursele vrăjmaşului (II Timotei 2, 
26); stăm de bună credinţă că mergem bine, ne 
isprăvim zilele în fericire şi coborâm cu pace la iad 
(Iov 21, 13). 

Dar de îndată, însă, ce aflăm cum suntem şi 
ne trezim cum trebuie să fim, puterile iadului vor 
sări să ne ceară socoteală pentru nesupunere. Dar 
nu vor sări cu toată urgia răutăţii, că nu-i lasă 
Dumnezeu, ci cu vicleşuguri şi curse, cu minciuni 
şi cu înfricoşare sau cu amăgirea nălucirilor şi cu 
alte nemaipomenite zavistii. Pe de altă parte, se 
vor folosi de unelte de ale lor (loan 8, 44), oameni 
amăgiţi de ei, care ne-ar face toate câte îi învaţă 
dracii, dacă ar fi după ei. De aceea zice înțeleptul: 
„Fiule, când vrei să te apropii să  sSlujeşti 
Domnului, găteşte-ţi sufletul tău spre ispite” 
(Sirah 2, 1). 

Sfinţii Apostoli - cei strămutați din lumea 
aceasta de dragostea Mântuitorului şi care, deşi 
se vedeau în lume, nu erau din lume (loan 17, 14) 
- totuşi au fost preveniţi de Mântuitorul, prin 
cuvântul către Petru: „Simone, Simone, iată 
satana v-a cerut pe voi să vă cearnă ca pe grâu. 
lar Eu M-am rugat pentru tine, să nu scadă 
credinţa Luca 22, 31 - 32). 

Pricepem din acestea precum că războiul 
nevăzut, care se încinge între suflet şi diavol, e 
îngăduit de Dumnezeu, să se dea în stadia vieţii 


acesteia. El are legile după care trebuie să urmăm 
întocmai, ca, la sfârşitul alergării, să consfinţească 
Dumnezeu biruinţa noastră, cea ajutată de El şi pe 
potriva puterii noastre, ca să nu pierdem vremea, 
mântuirea şi smerenia. Că zice un Sfânt Părinte: 
„Ia ispitele, şi îndată nu mai e nimeni care să se 
mântuiască”. 

Războiul ispitelor e focul care lămureşte ce 
suntem fiecare: lemne, pietre, aramă, paie, căiţi, 
„pământ şi cenuşă” (Facere 18, 27) sau aurul 
smereniei - dulama lui Dumnezeu - ceea ce numai 
războiul te poate arăta. 


Papia după lege 

Cei ce nu urmăresc În viața aceasta nimic mai 
mult decât să fie „fericiţi” în lume şi tihniţi în trup, 
aceştia n-au război cu diavolul. Pe aceştia îi are 
fără de război. Căci câtă vreme umblă după tihnă 
şi fericire deşartă, n-au să se trezească din vraja 
vrăjmaşă (II Timotei 2, 26), care-i duce pe 
nebăgate de seamă la pierzare sigură. De aceea a 
zis un Sfânt Părinte, că cea mai primejdioasă 
temniţă e aceea în care te simţi bine: nu vei ieşi 
din ea niciodată. 

Războiul începe abia cu cei ce învaţă să se 
desprindă din toată tihneala şi slava cea deşartă a 
vieţii acesteia. Şi începe aşa: Toate patimile sau 
lucrările împotriva firii se ivesc mai întâi în minte, 


în partea cea mai subţire a făpturii noastre 
nevăzute. Aici vine un chip sau un gând al lumii 
acesteia şi stă ca o momeală. lar mintea, dacă e 
neînvăţată, sau neprevenită despre lucrătura 
străină, ca un miel neştiutor vede lupul şi se duce 
la el, crezând că e oaie. Iar dacă lupul mai e şi 
viclean, se îmbracă în piele de oaie, şi bietul miel, 
neavând mirosul oii cercate, tot de-a zburda se 
duce în colții lupului flămând. 

Prima întâlnire între minte şi diavol e la linia 
momelii, pe care o flutură el în văzduhul minţii. 
Dacă mintea nu bagă momeala în seamă, 
vrăjmaşul stăruie cu ea, o arată mai sclipitoare, ca 
să o facă iubită minţii. Aceasta e a doua înaintare 
a războiului, sau asupreala. Dacă la asupreală a 
izbutit să fure mintea cu momeala şi să o facă să 
vorbească împreună, avem înaintarea la unire. 


Împărăţia lui Dumnezeu se ia cu luptă. 
Pictură realizată de părintele Arsenie Boca la 
biserica din Drăgănescu-Bucureşti 

Mintea însă se trezeşte, că a fost furată de 
gând străin, şi că se află în altceva, decât în ceea 
ce-i era dat după fire; iar când îşi dă seama de ea 
însăşi şi de cele în care se află, avem lupta cea de 
gând la o clipă hotărâtoare. Se va învoi mintea să 
meargă după momeală mai departe, sau se va 
întoarce de la dânsa? Aici e lupta şi clipele sunt 
scumpe, şi de cele mai multe ori, viaţa întreagă, a 
unuia sau a mulţime de inşi, atârnă de lupta 
nevăzută a câtorva clipe. Dacă întârziem să ne 
luptăm, se poate întâmpla ca fără veste să fim 
învăluiţi la minte din partea poftei sau a iuţimii, 


asupra cărora încă aruncă vrăjmaşul aprinderea 
sa. Prin urmare, ostaş al lui Hristos, lupta trebuie 
dată grabnic şi după lege”. 

Incă din Vechiul Testament se cunoştea 
războiul cel de gând, despre care David scria 
acestea: „Fiică a Babilonului (înţelegeţi: satană, 
satană...), dornică de pustiire, ferice de cei ce-ţi 
va plăti după fapte ce ne-ai făcut tu nouă; ferice 
de cel ce lua şi va lovi de piatră pruncii Psalmul 
136, 8). 

Gândurile celui rău, nălucirile lui, idolii (ideile 
fixe ale lui), momelile sale, aceştia sunt pruncii 
vaviloneşti, sau „puii de drac”, după cum îi 
numeşte Sfântul Maxim Mărturisitorul. Iar piatra 
este Hristos, temelia cetăţii sufletului, piatra cea 
din capul unghiului pe care zidarii vremii de 
atunci n-au băgat-o în seamă (Matei 22, 42). Or, 
întru nimeni altul nu este mântuire, căci nu este 
sub cer niciun alt nume, dat nouă, oamenilor, întru 
care să ne mântuim (Faptele Apostolilor 4, 11 - 
12). De piatra aceasta trebuie să lovim pruncii 
vaviloneşti. Căci, cine va cădea pe piatra aceasta 
se va sfărâma, iar pe cine va cădea piatra aceasta 
îl va spulbera (Matei 21, 44). De aceea, Sfântul 
loan Scărarul zice: „Ca numele lui lisus Hristos, 
armă mai tare, în Cer şi pe pământ, nu este!” 
Cerul este mintea şi pământul inima, în care 
trebuie să se depene rugăciunea neîncetată a 
preasfântului nume: „Doamne Iisuse Hristoase, 
Fiul lui Dumnezeu, miluieşte-mă pe mine, 
păcătosul”, întorcându-se ca o armă mereu întinsă 


asupra vrăjmaşului. Căci Dumnezeu-latăl I-a dat 
(Mântuitorului) un nume mai presus de tot 
numele, ca întru numele lui Iisus tot genunchiul să 
se plece, şi al celor cereşti şi al celor pământeşti şi 
al celor de dedesubt (Filipeni 2, 9 - 10). 

Cuvântul acesta poate însemna tot aşa de 
bine, pe rând, următoarele lucruri în înţelesul 
literei: cerul - sfinţii. Biserica biruitoare - îngerii; 
pământul - locuitorii pământului, Biserica 
luptătoare şi cel aruncat pe pământ având mânie 
mare; cele de dedesubt - cei mutaţi din viaţa 
aceasta, dar neaflători în Biserica biruitoare ci în 
închisorile fărădelegilor sau iadul. Altă însemnare 
poate fi aceasta: cerul e mintea, pământul e inima 
cu poftele ei, iar cele de dedesubt ar fi cele din 
subconştientul nostru, de care de obicei nu ştim şi 
nu ne dăm seama, dar le purtăm în noi. 

Deci, dacă la ceasul de război, mai bine zis în 
clipa de luptă, lovim momeala cu numele lui 
Dumnezeu, depănând rugăciunea, vom vedea 
lucru minunat: pentru ostaş luptându-se 
împăratul, tocmai întors de cum e în războiul 
văzut. Impăratul nostru s-a luptat până la moarte 
şi încă moarte pe cruce, şi printr-însa trecând a 
rupt zăvoarele şi a spart porţile iadului, biruind 
pentru ostaşii Săi şi slobozindu-i. lar de atunci 
biruie ca un Dumnezeu, oriunde e chemat pe 
nume şi îl cheamă dragostea. 


Pe trepte de-a aaa 
Vremea de luptă are o clipă de mare cumpănă 
şi anume: Dacă mintea nu-şi aduce aminte de 


n 


„Doamne Iisuse Hristoase...” i se întâmplă că 
încuviințează lucrul vrăjmaşului. Această 
încuviințare o dă voinței, căreia încă-i suflă 
vicleanul boarea ameţirii. Voința ia hotărârea 
întotdeauna după sfatul minţii şi niciodată înainte 
- cel puţin în faptele de conştiinţă, aşa e. De aceea 
se zice că în orice hotărâre avem libertatea 
voinţei, adică putinţa de a alege ce vrem. Darul 
libertăţii voinţei ni l-a dat Dumnezeu, ca pe o mare 
cinste, şi prin el avem a spori până la măsuri 
dumnezeieşti. lată de ce toată strădania dezrobirii 
puterilor sufleteşti, din patimile contra firii, duce 
de fapt la redobândirea libertăţii de fii ai lui 
Dumnezeu (Matei 5, 9; Galateni 3, 26), de fii ai 
adevărului, care face liberi”? pe cei ce stau întru 
adevăr (loan 8, 32) şi nu stau în minciună şi în 
tatăl minciunii (loan 8, 44). Prin darul libertăţii 
voinţei avem a sui de la chip la asemănare. Pentru 
refacerea sau crearea din nou a omului a venit 


30 Redobândirea libertăţii de fiu al lui Dumnezeu îl face pe omul care 
stă întru adevăr să devină normal! Omul normal este omul care liber se 
întoarce la Creatorul şi Părintele său. Voința lui a fost dezlegată din 
lanţuri străine. lubeşte pe Dumnezeu şi e fericit. (n.ed. 2012) 


Dumnezeu între oameni, şi tot de aceea petrece cu 
noi, cu fiecare rând de oameni, şi în tot chipul 
silindu-se să ne dezlege libertatea voinţei din 
lanţuri străine; iar noi, nepricepuţii, după puţin, 
iarăşi ne predăm spre şi mai grele lanţuri. 

Iubirea înclină libertatea, ca pe o cumpănă. 

Deci dacă mintea se va afla iubind momeala 
străină şi sfatul viclean, va înclina cumpăna liberei 
alegeri spre momeala şi sfatul străin. Aşa se 
deschide spărtură în cetate şi se năpustesc 
puhoaie de vrăjmaşi, care aşteptau ascunşi afară. 
Şi repede urmează pustiire jalnică în cetatea 
sufletului: împlinirea cu lucrul şi repetarea faptei 
aceleia, până ajunge deprindere sau obicei, 
înrădăcinarea obiceiului păcătuirii duce 
întocmirea sufletească şi trupească a omului până 
la neputinţa de a se mai împotrivi, sau chiar până 
la a nu vrea să se mai împotrivească. Aşa se 
întâmplă că lucrarea împotriva firii i se face 
omului „a doua fire” - firea fărădelegii, sau legea 
păcatului. Asta e tot una cu pierderea darului 
libertăţii voinţei. 

Totuşi omul, slăbindu-i puterile, îşi dă seama 
că robeşte vrăjmaşului, căci de unde odată pruncii 
vaviloneşti erau micuţi şi-l lua în glumă, acum s-au 
făcut bărbaţi şi-i simte cum îi fură puterile. Iar lui, 
din multă păcătuire, i s-a stins puterea voinţei de a 
se împotrivi. Când avea puterile întregi nu asculta 
povaţa, iar acum când nu le mai are, le-ar întoarce 
lui Dumnezeu, dar nu le mai are de unde. Toată 
vigoarea tinereţii o dă cui nu trebuie (o dă 


dracului), iar bătrâneţea hârbuită, umblă să o dea 
lui Dumnezeu. Ce socoteală? Câteodată primeşte 
Dumnezeu şi cioburile, însă numai dacă au mai 
rămas puteri şi pentru cea mai de pe urmă luptă, 
mai grea ca cea dintâi, (luptă) care e pe viaţă şi pe 
moarte. Căci vrăjmaşul, care pustieşte prin patimi, 
când află că mintea, împinsă de strigarea 
conştiinţei, vrea să facă răscoală împotriva robiei 
sale, vine cu asuprire mare, dovedind sufletului că 
n-are chip de scăpare. lar ca pedeapsă, precum că 
sufletul a îndrăznit una ca aceasta, diavolul umblă 
să-l dea legat la un chinuitor mai greu: duhul 
deznădejdii. 

Aşa e de grea robia duhului acestuia, încât 
sufletul, adunându-şi cele mai de pe urmă puteri, 
dă lupta deznădejdii. Atunci se află sufletul între 
viaţă şi moarte. Câte unii mai scapă, alţii o duc aşa 
mai mult morţi decât vii, iar alţii, nemaiputând 
suferi, li se întunecă mintea şi fac şi păcatul cel 
mai de pe urmă: omorârea de sine. Şi în sfârşit, 
altora, de durere, li se rătăceşte mintea cu totul, 
dând în nebunie. 

Trebuie să spunem că fiecare din patimile de 
căpetenie pot duce zidirea lui Dumnezeu până la 
căderea cea mai de pe urmă, fie ea omorâtoare de 
sine, fie nebunia, fie chiar îndrăcirea. De pildă, 
lăcomia de avere, lăcomia de putere şi fumul 
mândriei pe câţi nu i-a luat de minte şi s-au 
omorât?! Bolile de pe urma curviei, pe câţi nu i-au 
adus să-şi pună capăt zilelor? Care dintre beţivi a 
sfârşit bine, din cei care n-au vrut nicidecum să se 


lase de patima lor? Dar şi lenea poate face 
nebunii, când se vede în primejdii. 

De unde atâta pustiire? De la o clipă fără de 
Dumnezeu a minţii, clipă în care vrăjmaşul i-a 
furişat undiţa iadului pe gât, învăluită meşteşugit 

Într-o momeală. Cu momeala plăcerii ispiteşte 
pe tot omul, spre patima spre care-l prinde că are 
povârnire mai mare: pe cel aplecat spre trup cu 
desfrânarea; pe cel înclinat spre gânduri, cu 
înţelepciunea veacului acestuia, care pe mulţi i-a 
rătăcit de Dumnezeu şi pe puţini i-a întors; pe cei 
dornici de Cuvântul lui Dumnezeu îi ispiteşte cu 
Biblia (II Petru 1, 20), încât în zilele noastre se văd 
mulţi călători la iad cu Scriptura în mână. Toţi cei 
ce umblă după plăceri, de orice fel, nu vor scăpa 
de primejdii, căci sub orice plăcere e încolăcit un 
şarpe. 


Unii şi-au talat mintea în scripturi 

Cu trecerea de vreme, satana s-a mai iscusit 
în rele. Pe cine poate să-l întoarcă împotriva lui 
Dumnezeu, o face, rânjind bucuros; pe cine 
iubeşte pe Dumnezeu, dar călătoreşte fără sfat şi 


întrebare, îl învaţă şi el să iubească pe Dumnezeu, 
şi-l laudă că bine face, fără să priceapă aceştia că 
au căzut la laudă străină şi că în credinţa lor s-a 
încâlcit un fir subţire de putere vrăjmaşă. 

Vicleanul bagă de seamă ce face Dumnezeu şi 
face şi el la fel: 

— Trimite Dumnezeu slujitori, trimite şi el. 

— Trimite Dumnezeu vedenii, se arată şi el. 

—  Propovăduieşte Dumnezeu iubirea de 
oameni fără deosebiri şi margini, propovăduieşte 
şi el. 

Cu un cuvânt, contraface tot ceea ce face 
Dumnezeu şi dă de râpă pe oameni, cu mulţimea 
înşelăciunilor. S-a făcut de-o îndrăzneală 
nemaipomenită, încât şi lumina dumnezeiască o 
contraface, nu în înţelesul că s-ar putea apropia să 
strâmbe adevărata lumină, că l-ar face scrum, ci 
năluceşte şi el o lumină, cu care amăgeşte pe cine 
poate şi-l prinde că umblă cu îndrăzneală după 
daruri  dumnezeieşti, înainte de dobândirea 
smereniei statornice. Aşa se preface în chip 
mincinos şi în înger al luminii (II Corinteni 11, 14) 
şi în Hristos mincinos (Matei 24, 24) şi îi înşală pe 
mulţi, zicând: „Eu sunt Hristos” (Luca 21, 8) şi te 
trimit să propovăduieşti şi să faci cutare şi 
cutare... 

E vremea de care ne-a prevenit Mântuitorul, 
zicând: „Băgaţi de seamă să nu fiţi amăgiţi, căci 
mulţi vor veni în numele Meu, spunând: «Eu sunt 
Mesia şi ceasul e aproape!» Fiu vă luaţi după ei!” 
(Luca 21, 8). 


De aceea e bine să lămurim, după putere, şi 
acest ucigaş vicleşug al nălucirilor, fiindcă de la o 
vreme încoace mulţi înşelaţi se ivesc şi multă 
tulburare fac printre oameni. lată cum vine cursa 
aceasta: 

Vicleanul are două feluri de momeli, după 
iubirea omului, care înclină, fie spre pierzare, fie 
spre mântuire. Este şi o ispită a mântuirii, în care 
au căzut mulţi înşelaţi, zicând că-s mântuiţi, ori ei 
n-au săvârşit nici alergarea şi nici după lege n-au 
luptat. Este şi ispita sfințeniei, este şi ispita 
misiunii, sau a trimiterii de la precum este şi 
ispita muceniciei. 

În toate aceste ispite cad cei ce ocolesc 
osteneala, minţile înguste, care spun că nu mai au 
nimic de făcut decât să creadă şi să se socotească 
a fi şi ajuns sfinţenia, misiunea, mucenicia şi 
celelalte năluciri la minte. Au şi ei o osteneală, 
aceea de a ajunge la darurile mai presus de fire, 
înainte de vreme şi ispitind pe Dumnezeu. 

Deci nu-i de mirare că-i dă în robia 
înşelătorului de minte, ca să-i chinuiască. Câte 
unii mai aprinşi la minte, fie de la fire, fie de la 
boli, neavând cercarea dreptei socoteli, scâncesc 
în inima lor după daruri mai presus de fire, 
îmbulziţi de iubirea de sine. Având iubire fără 
minte, pe care ar vrea să o cinstească cu daruri 
mai presus de fire. Dumnezeu îngăduie duhului 
rău să-i amăgească desăvârşit (II Tesaloniceni 2, 
11), ca pe unii ce îndrăznesc să se apropie de 
Dumnezeu, necuraţi la inimă. De aceea, pentru 


îndrăzneală, îi dă pe seama vicleanului să-i 
pedepsească. Astfel, când atârnă de la Dumnezeu 
o atare pedeapsă peste oarecare, îl cercetează 
satana, luând chipul mincinos al lui Hristos, şi 
grăindu-i cu mare blândeţe îi trânteşte o laudă, cu 
care-l câştigă fulgerător, şi poate pentru 
totdeauna, ca pe unul ce, pe calea cea strâmtă şi 
cu chinuri ce duce la împărăție, umblă după 
„plăceri duhovniceşti”. Iată-l cu momeala pe gât. 
De acum, după oarecare şcoală a rătăcirii, când 
încrederea îi va fi câştigată desăvârşit şi-i va fi 
întărită prin potriviri de semne prevestite, ajunge 
încrezut în sine şi în hristosul lui, încât şi moarte 
de om e în stare să facă, întemeindu-se pe 
Scriptură. 

lată cum, „puiul de drac” al iubirii de sine, 
făcându-se bărbat şi ajutat prin  vedenii 
mincinoase de tatăl său, tatăl minciunii, strâmbă 
mintea bietului om, încât i se va părea păcatul 
virtute dumnezeiască. Ba încă, omorând pe cei ce 
nu cred că el, i se va părea că face slujbă lui 
„dumnezeu” (dumnezeul care l-a înşelat pe el) 
(numeri 25, 7 - 13). 

Când stai de vorbă cu câte unul din aceştia, 
te uimeşte convingerea şi siguranţa lui, uneori şi 
legătura cu judecată a cuvintelor lui, şi nu poţi 
prinde repede că stai de vorbă cu un înşelat şi 
sărit din minte. Asta, până nu-i afli prima spărtură 
a minţii, de la care apoi toate meşteşugirile 
vicleanului trebuie să-şi dea arama pe faţă. 
Trebuie să-i prinzi momeala pe care a înghiţit-o şi 


care, de cele mai multe ori, e căderea la laudă, cu 
care tatăl minciunii şi-a mângâiat pruncul iubirii 
de sine, pe care l-a clocit cu atâta osârdie cel 
amăgit de minte. 

Şi nu e mare mirarea, căci zice un filosof: e 
destul să primeşti în minte o singură prejudecată, 
ca apoi să nu fie prăpăstenie la care să nu ajungi 
în chipul cel mai logic posibil cu putinţă. De aceea 
Biserica  înşiră printre păcatele minţii şi 
prejudecățile. 

O mărturie din Scripturi a celor zise ne va 
lămuri bine. Era pe vremea prorocilor mincinoşi 
(III Regi 18, 21) din zilele lui Ilie şi a regelui Ahab. 
Prorocul Ilie  vestise regelui mustrarea lui 
Dumnezeu, necazurile şi moartea ce-l vor ajunge, 
în zilele urmaşilor să-i. 

III Regi, cap. 22: 

1. Trecură trei ani fără război între Siria şi 
Israil. 

2. În al treilea an s-a dus Iosafat, regele 
Iudei! a (Ahab) regele lui Israil (urmaşii lui 
Solomon dezbinaseră regatul). 

3. Şi a zis regele lui Israil către slugile sale:. 
Ştiţi voi oare că Ramotul Galaadului e al nostru şi 
noi tăcem de atâta vreme şi nu-l scoatem din mâna 
regelui Siriei?” 

4. Apoi i-a zis lui Iosafat: „Merge-vei şi tu cu 
mine la război împotriva Ramot-Galaadului?” Iar 
Iosafat a zis către regele lui Israil: „Cum eşti tu, 
aşa-s şi eu; cum e poporul tău, aşa-i şi poporul 
meu; cum sunt caii tăi, aşa-s şi caii mei”. 


5. Şi a mai zis losafat, regele lui, către (Ahab) 
regele lui Israil: „Întreabă dar astăzi, ce zice 
Domnul?” 

6. Şi a adunat regele lui Israil ca la patru sute 
de proroci şi le-a zis: „Să merg eu oare la război 
împotriva Ramot-Galaadului, sau nu?” şi ei au zis: 
„Să mergi, că Domnul îl va da în mâinile regelui!” 

7. Şi a zis losafat: „Fiu mai e oare aici un 
proroc al Domnului, ca să întrebăm pe Domnul 
prin el?” 

8. Şi a zis (Ahab) regele lui Israil către 
Iosafat: „Mai este un om, prin care se poate 
întreba Domnul, însă eu nu-l iubesc, căci nu 
proroceşte de bine pentru mine, ci numai de rău 
acesta e Miheia, fiul lui îmi a”. Şi a zis Iosafat: „fiu 
vorbi aşa, rege!” 

9. Şi a chemat regele lui Israil pe un famen şi 
a zis: „Du-te repede după Miheia, fiul lui îmi a!” 

10. Apoi regele lui Israil şi Iosafat, regele 
Iudei, s-au aşezat fiecare în tronul său, îmbrăcaţi 
în haine domneşti, în locul de lângă porţile 
Samariei şi toţi prorocii proroceau înaintea lor. 

11. lar Sedechia, fiul lui Ghenaan, şi-a făcut 
nişte coarne de fier şi a zis: „Aşa zice Domnul: Cu 
acestea îi vei împunge pe Sirieni, până ce-i vei 
nimici”. 

12. Şi toţi prorocii au prorocit aceleaşi, 
zicând: „Să te duci împotriva Ramot-Galaadului, 
că vei izbuti. Domnul îl va da în mâinile regelui”. 

13. lar trimisul care s-a dus să cheme pe 
Miheia, i-a grăit acestuia, zicând: „lată, toţi 


prorocii prorocesc într-un glas de bine, regelui; să 
fie dar şi cuvântul tău asemenea cu cuvântul 
fiecăruia din ei”. 

14. Dar Miheia a zis: „Viu este Domnul. Ce-mi 
va spune Domnul aceea voi grăi”. 

15. Apoi a venit el la rege şi regele i-a zis: 

„Miheia, să mai mergem noi oare în război 
împotriva Ramot-Galaadului, sau nu?” Şi a zis 
acela: „Du-te că vei izbuti, Domnul îl va da în 
mâinile regelui”. 

16. Şi a zis regele: Jar şi iar te jur, ca să nu-mi 
grăieşti nimic, fără numai ceea ce este adevărat, 
în numele Domnului”. 

17. Şi a zis el: „lată, văd pe toţi israiliţii 
împrăştiaţi prin munţi, ca oile ce n-au păstor. Şi a 
zis Domnul: ei n-au domn, să se întoarcă fiecare cu 
pace la casa sa”. 

18. Atunci (Ahab) regele lui Israil a zis către 
Iosafat, regele Iudeii: „Nu ţi-am spus eu, oare, că 
el nu proroceşte de bine pentru mine, ci numai de 
rău?” 

19. Miheia însă a zis: „Nu e aşa! Nu eu 
grăiesc! Ascultă cuvântul Domnului! Am văzut pe 
Domnul, şezând pe tronul Său şi toată oştirea 
cerească stătea lângă El, la dreapta şi la stânga 
Lui. 

20. Şi a zis Domnul: «Cine ar îndupleca pe 
Ahab să meargă şi să cadă în Ramot-Galaad?» 
Unul spunea una, altul alta. 

21. Atunci a ieşit un duh şi a stat înaintea 
feţei Domnului, şi a zis: «Eu îi voi ademeni». Şi a 


zis Domnul: «Cum?» 

22. lar acela a zis: «Mă duc şi mă fac duh 
mincinos, în gura tuturor prorocilor lui». Zis-a 
Domnul: «Tu-l vei ademeni şi vei face aceasta: Du- 
te şi fă cum ai zis!» 

23. Şi iată cum a îngăduit Domnul duhului 
celui mincinos să fie în gura tuturor prorocilor 
acestora, ai tăi; însă Domnul n-a grăit de bine 
pentru tine. 

24. Atunci s-a apropiat  Sedechia, lui 
Ghenaan, şi lovind pe Miheia peste obraz, a zis: 
„Cum, au doară S-a depărtat Duhul Domnului de 
la mine, ca să grăiască prin tine?” 

25. Dar Miheia a zis: „lată, ai să vezi aceasta 
în ziua când vei fugi din cămară în cămară ca să te 
ascunzi”. 

26. Zis-a regele lui Israil: „Luaţi pe Miheia şi 
îl duceţi la Amon, căpetenia cetăţii, şi la Ioaş, fiul 
regelui. 

27. Şi spuneţi: Aşa zice regele: „Aruncaţi-l în 
temniţă şi îl hrăniţi numai cu puţină pâine şi cu 
puţină apă, până ce mă voi întoarce biruitor”. 

28. lar Miheia a zis: „Că ai să te întorci 
biruitor, aceasta n-a grăit-o Domnul prin mine”. 
Apoi a zis: „Ascultaţi, toate popoarele!” 

29. După aceea a purces regele lui Israil şi 
Iosafat, regele iudeii, împreună asupra Galaadului. 

30. Şi a zis regele lui Israil către Iosafat: „Eu 
îmi schimb hainele şi intru în luptă; iar tu 
îmbracă-ţi hainele de rege!” Şi şi-a schimbat 
hainele regele lui Israil şi a intrat în luptă. 


31. Regele sirian însă a poruncit celor 32 de 
căpetenii ale carelor de război, şi a zis: „Să nu vă 
luptaţi nici cu mic, nici cu mare, ci numai cu 
regele lui Israil”. 

32. Căpeteniile carelor, văzând pe Iosafat, au 
crezut că acesta este cu adevărat regele lui Israil, 
şi s-au repezit asupra lui, ca să se lupte cu el. 
Iosafat însă a strigat. 

33. Atunci căpeteniile carelor, văzând că nu e 
acesta regele lui Israil, s-au abătut de la el. 

34. Iar un om a întins arcul şi a lovit, din 
întâmplare, pe regele lui Israil (Ahab) cel cu 
hainele schimbate, într-o încheietură a platoşei; şi 
acesta a zis căruţaşului său: îndărăt şi mă scoate 
din oaste, că sunt rănit”. 

35. Şi s-a pornit luptă mare în acea zi, şi 
regele (rănit) a stat în căruţa sa, în faţa sirienilor, 
toată ziua, iar seara a murit; şi a curs sânge din 
rana sa pe podul căruţei. 

36. Şi la asfinţitul soarelui s-a dat de veste la 
toată tabăra, zicând: „Să meargă fiecare la cetatea 
lui, fiecare la ţinutul lui!” 

37. Şi murind regele a fost dus m şi l-au 
înmormântat în Samaria. 

38. Şi au spălat căruţa lui în iazul Samariei şi 
câinii au lins sângele lui Ahab, iar desfrânatele s- 
au scăldat în spălătura acelui sânge, după 
cuvântul Domnului, pe care l-a grăit (şi prin Ilie). 

Duhul care a ieşit şi a stat înaintea feţei 
Domnului şi s-a făcut duh mincinos în gura 
prorocilor, căruia i-a zis Domnul: „Du-te şi fă cum 


ai zis!” e acelaşi care a cerut de la Dumnezeu să 
încerce pe lov, ca să se arate răbdarea şi 
statornicia dreptului. 

Iov 1: 

6. Într-o zi îngerii lui Dumnezeu se înfăţişară 
înaintea Domnului şi satana veni şi el printre ei. 

7. Atunci Domnul zise către satana: „De unde 
vii?” lar satana răspunse Domnului şi zise: „Am 
dat târcoale pe pământ şi m-am plimbat în sus şi 
în jos”. 

Cu îngăduirea lui Dumnezeu, satana îi cerne 
şi îi culege pe toţi cei ce mai umblă în lumea 
aceasta după plăceri, chiar duhovniceşti, dacă îi 
prinde că încă nu s-au lepădat desăvârşit de 
iubirea de sine şi de orice spurcăciune a vieţii, 
după atâta şi atâta propovăduire a Bisericii. Că 
patimile acestea îi fac pe oameni să cadă loviți de 
săgețile laudei şi să se trezească cu mintea 
înşelată şi sărită de la locul ei (din socoteala 
smereniei). 

Că iată, pe cei ce nu aveau curăţia vieţii, 
lingăii de la curtea regelui Ahab, i-a dat 
înşelăciunii desăvârşite a duhului minciunii, şi 
sfatul lor era ispită regelui iubitor de slavă 
deşartă, ispită în care trebuia să cadă şi regele, 
ascultătorul lor, pentru păcatele sale. 

Ca şi înşelaţii aceia, care l-au pălmuit pe 
adevăratul proroc al lui Dumnezeu, aşa şi prorocii 
mincinoşi din zilele noastre sunt de o îndrăzneală 
nemaipomenită şi pălmuiesc smerenia, dându-se 
pe sine de ceva mare: „llie”, „loan“, „Hristos”, 


„Fiul Omului”, „Dreptul Judecător” şi aşa mai 
departe. Pretind ascultare de la oameni pentru că 
„Dumnezeu” i-a trimis să spună la lume lucruri de 
care îţi ţiuie urechile, auzindu-i. 

Pe semnele următoare se pot cunoaşte că nu 
mai sunt întregi la minte: 

1. Se dau pe sine de ceva mare, cum s-au dat 
de altfel toţi ereticii (rătăciţii) vremurilor, pe care 
însă i-a afurisit Biserica prin Sfintele Soboare. 

2. Cad la laudă, având o smerenie 
mincinoasă. 

3. Se ţin pe sine mai presus de Scriptură 
(unul chiar mi-a rupt-o), mai presus de Biserică şi 
Sfinţi. 

4. Mor după a fi ascultați şi crezuţi de 
oameni. 

5. Fierb de mânie când nu sunt luaţi în serios. 

6. Adesea au „grăire în duh”, cu „duhul” care- 
i poartă şi-i învaţă. 

7. Nu vor, nici în ruptul capului, să-şi 
controleze prin preoţi cele auzite de la „duhul” lor. 

8. Câte unii, cu toate acestea, arată o evlavie 
neobişnuită: mărturisind pe Hristos, pe Maica 
Domnului, făcându-şi Sfânta Cruce, bătând 
mătănii,  sărutând icoanele, ba şi Sfânta 
împărtăşanie luând şi jurându-se că-s oamenii lui 
Dumnezeu, iar ei sunt înşelaţi. 

9. Fac pe prorocii şi împrăştie spaima în 
oameni. Multe prorocii li se împlinesc, dar multe 
nu. Asta atârnă de puterea de străvedere a 
„duhului” care le spune ce le spune, ca unul ce n- 


are învelitoarea trupului şi de aceea prinde cu 
oarecare vreme înainte cele ce le apropie 
Dumnezeu de oameni. Dar asta nu e prorocie. 

10. În numele „dumnezeului” lor sunt în stare 
să omoare om, întemeindu-se pe Scriptură, că şi 
Avraam a fost în stare de o atare ascultare, iar 
Fineas a şi făcut aceasta, şi i-a socotit acestuia 
râvnă pentru Dumnezeul său (numeri 25, 7 - 13). 

Cu amăgirea ascultării până la uciderea de 
om, a încercat vrăjmaşul pe mulţi, în toate 
vremurile, chiar şi pe pustnici, darămite pe 
oamenii lumii. 

Prin urmare, fiind aşa de săritori cu 
ascultarea şi credinţa la poveţele „duhului lor” pe 
care-l cred că e Hristos, (şi nu e), sunt într-adevăr 
o adevărată primejdie printre oameni; terorişti 
(pentru cei slab credincioşi). 

11. Sar de la un lucru la altul şi leagă lucruri 
fără nicio legătură. Tâlcuiesc greşit, strâmbă 
adevărul şi se propovăduiesc din Scripturi mai 
mult pe ei înşişi decât pe Dumnezeu, mergând 
grăbit spre cea mai de pe urmă sfărâmare şi sărire 
a minţii. 

12. În preajma lor simţi tulburare şi 
primejdie, căci mulţi dintre ei au fost pe la casa de 
nebuni, sau vor trebui să se ducă. 

Nu-i ocărâm, ci ne păzim, şi învăţăm şi pe 
alţii să se păzească şi ne înfricoşăm cât de 
groaznic şi-au tăiat mintea în Scripturi (II Petru 1, 
20). 

Totuşi, pe cât se poate, să încercăm să-i 


înţelegem,  lămurind adevărul lucrurilor şi 
meşteşugirile vicleanului. E ştiut că făcând omul 
gândurile şi voile celui rău, intră acela în el. Sau, 
altfel zicând: iubind cele rele, pe firul acestei 
iubiri intră vrăjmaşul în cetate, adică prin cele de- 
a stânga, relele. 

Când însă vede că nu poate amăgi pe om cu 
cele de-a stânga, sare în cealaltă margine, de-a 
dreapta de tot, căutând acolo să-l amăgească, ca 
să-i dea omul crezare?!. li trânteşte o laudă pentru 
mulţimea credinţei în Dumnezeu şi a iubirii 
virtuţii, şi-l îndeamnă ca fără măsură şi fără 
întrebare să se silească în acestea. 

Pe unul îl trezea la rugăciune, silindu-se să-i 
strecoare în minte şi în inimă părere mare despre 
sine, precum că pe „el” îl trezesc „îngerii” la 
pravilă. Sau, dacă cel ochit spre înşelare nu e 
chiar aşa de virtuos, îi mai îngăduie, ba să fumeze, 
ba să bea, zicându-i prin gândurile lui că-i trebuie 
putere şi că nu-i păcat. Pe unul l-a săgetat 
arătându-i-se în chipul lui „Hristos”, şi spunându-i: 
„Pentru dumneata mai răsare soarele!” Douăzeci 
şi cinci de ani pe urmă l-a mai dăscălit, ca să 
ajungă să se creadă pe sine că el este „Fiul 
Omului” din Scriptură, care va despărţi oile de 
capre şi va întemeia împărăţia lui Dumnezeu pe 


31 Firul iubirii omului are două capete: de-a stânga iubirea celor rele şi 
de-a dreapta iubirea virtuţii; diavolul îl cântăreşte atent pe cel ochit 
spre înşelare spre ce înclină şi-l săgetează apoi fie cu laude pentru 
virtuţi fie cu îndemnuri spre păcate. Extremele sunt ale diavolului şi 
abia mijlocul, adică dreapta 


pământ, şi că în zilele lui va fi sfârşitul şi judecata 
se va face prin el. 

Firul acestei iubiri, fie că înclină spre păcate, 
fie că înclină spre Dumnezeu, vrăjmaşul caută să-l 
prindă de capete, nesfiindu-se, ucigaşul, să se dea 
drept „Dumnezeu“, numai să te prindă. De aceea 
au zis Părinţii că întotdeauna extremele sunt ale 
diavolului. Adică şi prea mare iubire de Dumnezeu 
- înainte de vreme - poate fi pricină de cădere: o 
iubire oarecum pământească, pătimaşă, 
neliniştită, nesenină, necurată şi pironită. 

Grija la minte! căci războiul nevăzut cearcă 
pe toată lumea şi n-a cruțat nici iubirea de 
Dumnezeu a Apostolilor! 

Deci, ca să pricepem tocmai lucrul acesta 
socoteală, e acela care-l duce pe creştin în braţele 
lui Dumnezeu. 

subţire, şi rostul pentru toţi al celor scrise, ne 
folosim de icoana celor trei iubiri, a celor trei 
ucenici ai Domnului: Petru, luda şi loan. 

Greşelile Iubirii şi dreapta socoteală 

Aceşti ucenici ai Domnului, din pricina iubirii 
lor aprinse, fiecare a făcut câte o greşeală. Doi s- 
au îndreptat, unul s-a surpat. Astfel, când oamenii 
dintr-o cetate oarecare, necunoscându-i n-au vrut 
să-i primească, lacob şi loan au zis: „să ne rugăm 
ca Ilie să pogoare foc din cer peste ei, să-i ardă”. 
(Luca 9, 54). Cinstea şi preţul pe care-l avea 
Domnul în inima lor, precum şi râvna sau iuţimea 
lor, încă nu le aveau în cumpănă şi cu dreaptă 
socoteală, şi aşa au ars o greşeală. Mântuitorul i-a 


adus la blândeţe şi la dreapta socoteală, 
învăţându-i: „Nu ştiţi ce duh grăieşte prin voi 
acestea!”... (Luca 9, 55). 

Petru, după frumoasa mărturisire de credinţă: 

„Tu eşti Hristos, Fiul lui Dumnezeu celui viu” 
(Matei 16, 16) şi după lauda Mântuitorului, Care 
oarecum în aşa fel i-a spus-o încât chiar să-l 
ferească de primejdia laudei şi a părerii de sine, 
când lisus a început să le spună despre patimile şi 
răstignirea Sa, iubirea lui Petru n-a putut răbda o 
socoteală ca aceea şi sări cu gura: „Doamne, să 
nu-ţi fie Tie una ca aceasta!” (Matei 16, 22). 
Atunci, ca unul ce n-avea şi cunoştinţa tainelor lui 
Dumnezeu, care să ţină cumpăna dreaptă cu 
puterea iubirii aprinsă şi înţeleasă omeneşte, 
capătă de la Domnul palmele acestea: „/napoia 
mea, satano! Sminteală îmi eşti” (Matei 16, 23). 
Sigur că nu Petru era satana, ci un gând al satanei 
intrase repede în Petru, căci era o spărtură, o 
descumpănire între puterile lui sufleteşti: 
cunoştinţă, dragoste şi iuţime*?. Şi se vede că încă 
nu s-a tămăduit cu îndreptarea aceea. Mai bătrân 
fiind şi mai greu de leac, iubirea lui încă nu se 
strămutase, ca a lui loan - toată pentru 
Mântuitorul - ci mai ţinea ceva şi pentru sine. 
Mântuitorul îl cunoaşte şi-i prevesteşte lepădarea 
cea de trei ori în curtea lui Caiafa. Petru iarăşi a 
sărit cu gura, zicând că nu; dar la urmă a trebuit 
să constate că a mai luat trei palme peste obraz, 


32 Puterile sufleteşti: cunoştinţa, dragostea şi iuţimea sunt tot una cu 
mintea, iubirea şi voinţa, (n.ed. 2012) 


pentru iubirea care n-o dăduse toată lui 
Dumnezeu, precum se făgăduise, ci mai ţinuse şi 
pentru sine. 

Sfânta Predanie zice că atâta a plâns Petru şi 
s-a pocăit, încât lacrimile tăiaseră brazde pe 
obrajii săi. 

Iuda, ucenic al Mântuitorului şi el, având 
minte, iubire şi voinţă, însă după felul lui, iarăşi ne 
dă o pildă şi o învăţătură. luda voia ca şi 
Mântuitorul să iubească ceea ce iubeşte el, adică 
să întemeieze o împărăție pământească a 
Cerurilor, şi lisus să se facă împărat, iar pe el 
mare sfetnic şi vistiernic al arginţilor. Că tare era 
umilit să fie trimis desculţ, fără straiţă şi numai cu 
toiag (Marcu 6, 8) şi să propovăduiască o 
împărăție pe care n-o vedea cu ochii săi de lut, şi 
pentru care n-avea decât o zdreanţă de pungă 
goală. 

Aşa fiind făcut, parcă era de un gând cu tot 
neamul său, deşi Mântuitorul l-a iubit şi l-a 
înzestrat cu daruri întocmai ca şi pe ceilalţi; totuşi 
el a rămas evreul fără leac, iubind un „dumnezeu 
al veacului de acum” (II Corinteni 4, 4), iar pe 
lisus, Care nu corespundea iubirii sale pământeşti, 
L-a vândut pe treizeci de arginţi, câştig ce-a mai 
putut să scoată pentru slujba pe trei ani. 

Cele două capete ale iubirii sale erau prinse 
de diavol; se iubea pe sine şi iubea pe Dumnezeu 
numai dacă Dumnezeu îi asigura mulţumirea 
iubirii sale de sine. Ceea ce adevăratul Dumnezeu 
n-a putut să-i împlinească, şi de aceea s-a lăsat 


păgubaş. Mântuitorul a încercat totul cu beteagul 
Său ucenic, dar în zadar. l-a dat şi Sfânta 
împărtăşanie cu Sine, dar în loc să se 
tămăduiască, atunci intră mai cu putere satana în 
el (loan 13, 27) şi Mântuitorul - în grai omenesc 
zicând - S-a dat bătut, spunându-i: „Ce faci, fă mai 
curând!" că nu puteau dracii face nimic de nu le 
îngăduia Dumnezeu... 

A avut şi el o clipă de trezire, dar nu mai era 
el stăpân pe sine, ci acum era mai tare noul său 
„stăpân”, care îl trăgea la plata spânzurătorii... 
(Fapte 1, 18) şi nu i-a mai dat vreme... 

lată ce primejdie grozavă e acea iubire de 
sine, care nu se dăruieşte lui Dumnezeu şi nu se 
pleacă sfatului decât cu făţărnicie: necaz mare şi 
jug greu peste fiii lui Adam (Sirah 40, 1). 

Unirea celor doi sau trei în numele lui 
Dumnezeu e o minune nevăzută în suflet, e 
venirea iuţimii, a cunoştinţei şi a dragostei la 
cumpăna liniştită a dreptei socoteli - ştiutoare de 
taine şi ştiutoare de măsuri (Romani 12, 13), şi 
aceasta e ceea ce urmărim cu orice prilej, ca pe 
un dar şi un dor al lui Dumnezeu. Ne trebuie - 
grăind mai pe înţeles - mai multă inimă în minte şi 
mai multă minte în inimă, căci altfel, fără lucrarea 
de unire a preafericitului nume, o iau razna şi 
inima şi mintea. 


Măsura darului de sus 
„Cine nu se leapădă de sine, nu poate să vină 
după Mine” (Luca 9, 23). Cine nu poate să întrebe 
şi nu se poate pleca sfatului unui părinte 
duhovnicesc, sau nici măcar nu-l caută, nu-L 
găseşte pe lisus. Dacă totuşi vrea să se ţină de 
urma lui Dumnezeu, fiind însă cu inima şi mintea 
întinate de mândrie şi părere de sine, dă de 
înşelăciuni. De aceea-s rânduiţi duhovnicii, să 
cumpănească duhurile ce străbat prin oameni, să 
cunoască măsurile fiecărui ins, şi încotro îi înclină 
cumpăna. 

Încă de mult mărturisea Prorocul Iordanului 
că: „Piupoate un om să ia nimic, dacă nu i s-a dat 
lui din Cer’ (loan 3, 27). Dar tot aşa zic şi cei 
înşelaţi. Cum să prindem înşelăciunea de gât? 
Foarte uşor de prins. Cei ce cu adevărat au darul 
de la Dumnezeu, vin la duhovnic să întrebe, pe 
când cei înşelaţi nu vor să vină ci se ţin pe sine 
mai presus de orice. Ei nu mai ştiu că fără de 
smerenie nu dai de Dumnezeu, ci de înşelătorul; 
fără întrebare, nu intri pe poartă ci sari pe aiurea 


şi cu tâlharii te socoteşti. Râvna fără întrebare şi 
părerea (de sine) sar măsura. 

„În puterea darului ce mi s-a dat, spun oricui, 
care este între voi, să nu năzuiască mai sus decât i 
se cuvine să năzuiască, ci să cugete cumpănit, 
fiecare precum Dumnezeu i-a împărţit măsura 
credinţei” (Romani 12, 3). 

Asta ne-o spune Sfântul Pavel, care deşi a 
văzut lumina puternică din Cer şi a auzit glasul 
adevăratului lisus Hristos, Care i-a descoperit 
rostul sfintei Sale nevăzute arătări, totuşi, spre 
asigurarea şi învăţarea smereniei, l-a trimis orb la 
sluga Sa în Damasc: 

4. Şi căzând pe pământ, a auzit glas zicând 
lui: Saule, Saule, ce mă prigoneşti? 

5. lar el a zis: Cine eşti, Doamne? lar Domnul 
au zis lui: Eu sunt lisus pe care tu îl prigoneşti; cu 
greu este ţie a lovi cu piciorul împotriva boldurilor. 

6. Şi tremurând şi spăimântat fiind, a zis: 
Doamne, ce voieşti să fac? Şi Domnul a zis către 
el: Scoală-te şi intră în cetate, şi se va spune ţie ce 
trebuie tu să faci. 

7. lar bărbaţii care mergeau pe cale cu el 
stăteau încremeniţi, auzind glasul şi pe nimeni 
văzând. 

8. Şi s-a sculat Să ui de la pământ, şi 
deschizând ochii săi pe nimeni nu vedea; şi 
ducându-l de mâini, l-au băgat în Damasc. (Fapte 
Ap.9,4-8). 

Acesta, vestit şi el de Mântuitorul: 9. Şi a fost 
trei zile nevăzând, şi nici nu a mâncat, nici nu a 


băut. 

10. Şi era un ucenic în Damasc, anume 
Anania, şi a zis către el Domnul în vedenie: 
Anania. lar el a zis: lată cu, Doamne. 

11. lar Domnul au zis către el: Sculându-te, 
mergi pe uliţa ce se cheamă Dreaptă şi caută în 
casa lui Iuda pe Saul anume, Tarsenean; că iată se 
roagă. 

12. Şi a văzut în vedenie pe un bărbat anume 
Anania intrând şi puindu-şi pe el mâna, ca iarăşi 
să vază. 

13. Şi a răspuns Anania: Doamne, auzit-am de 
la mulţi pentru bărbatul acesta, câte rele a făcut 
sfinţilor Tăi în Ierusalim; 

14. Încă şi aici are stăpânire de la Arhierei să 
lege pe toţi care cheamă numele Tău. 

15. Şi a zis către el Domnul: Mergi, că vas 
ales este Mie acesta, ca să poarte numele Meu 
înaintea neamurilor şi a împăraţilor şi a fiilor lui 
Israil; 

16. Că eu voi arăta lui câte i se cade să 
pătimească el pentru numele Meu. 

17. Şi a mers Anania şi a intrat în casă, şi 
puindu-şi pe el mâinile a zis: Saule frate. Domnul 
lisus, care s-a arătat ţie pe calea care veneai, m-a 
trimis ca să vezi şi să te umpli de Duh Sfânt 

18. Şi îndată a căzut de pe ochii lui ca nişte 
solzi, şi a văzut îndată şi botezat. 

19. Şi luând mâncare, s-a întărit. Şi a fost 
Saul cu ucenicii care erau în Damasc câteva zile 

20. Şi îndată în sinagoge a propovăduit pe 


Hristos, că acesta este Fiul lui Dumnezeu. 

21. Şi se mirau toţi cei ce-l auzeau, şi ziceau: 
Au un este acesta cel ce a prădat în Ierusalim pe 
cei ce chemau numele acesta, şi aici pentru aceea 
a venit, ca legaţi pe ei să-i ducă la arhierei? 

22. lar Saul mai vârtos se întărea şi tulbura 
pe Iudeii cei ce locuiau în Damasc, dovedind că 
acesta este Hristos. (Fapte Ap. 9, 10 - 18), l-a 
primit, l-a lămurit şi l-a înnoit cu Botezul. Acelaşi 
Pavel, după altă multă învăţătură, trudă şi 
propovăduire, după alte vedenii, semne şi răpire 
în Rai, totuşi s-a dus la Ierusalim să se întâlnească 
cu ceilalţi Apostoli şi să le spună şi lor Evanghelia 
pe care o vestea el, ca nu cumva să fie înşelare şi 
toată truda lui zadarnică: 

2. Şi m-am suit după descoperire; şi le-am 
spus lor Evanghelia care o propovăduiesc întru 
neamuri, iar deosebi celor mai aleşi, ca nu cumva 
în deşert să alerg sau să fi alergat. 

3. Ci nici Tit, care era cu mine, Elin fiind, n-a 
fost silit să se taie împrejur; 

4. Dar pentru fraţii cei mincinoşi ce venise, 
care intrase pe ascuns să iscodească slobozenia 
noastră, care avem întru Hristos lisus, ca pe noi să 
ne supuie robiei. 

5. Cărora nici cât este un ceas nu ne-am 
plecat a ne supune, ca adevărul evangheliei să 
rămâie întru voi. 

6. lar de către cei ce se socoteau a fi ceva, 
oricare cândva erau, nu am grijă: Dumnezeu faţa 
omului nu primeşte; că cei ce se socoteau a fi 


ceva, nimic nu mi-au adăugat mai mult. 

7. Ci încă împotrivă, văzând că mi s-a 
încredinţat mie Evanghelia netăierii împrejur, 
precum lui Petru a tăierii împrejur. 

8. Că cel ce a lucrat lui Petru spre apostolia 

tăierii împrejur, a lucrat şi mie întru neamuri; 
i 9. Şi cunoscând harul cel dat mie, Iacov şi 
liifa şi Ioan, care se socoteau a fi stâlpi, au dat mie 
şi lui Varnava dreapta împărtăşirii; ca noi la 
neamuri, iar ei la tăierea împrejur. (Galateni 2, 1 - 
8). Aşa îl povăţuia nu îndoiala ci, smerenia. 

În fiecare ins a închis Dumnezeu chemarea 
către tot rostul şi lucrul, pe care - la vreme - le va 
avea între oameni. Astfel, Efeseni, cap. 4: 

11. Ela dat pe unii ca să fie Apostoli, pe alţii 
Proroci, pe alţii binevestitori, pe alţii păstori şi 
învăţători. 

12. Spre desăvârşirea sfinţilor, la lucrul 
slujbei, spre zidirea trupului lui Hristos. 

13. Până când toţi vor fi ajuns la unitatea 
credinţei şi a cunoştinţei Fiului lui Dumnezeu, la 
starea bărbatului desăvârşit, la măsura plinirii 
vârstei lui Hristos. 

14. Ca să nu mai fim copiii şi jucăria valurilor, 
purtaţi încoace şi încolo de orice vânt de 
învăţătură, prin  înşelăciunea oamenilor, prin 
vicleşugul lor, spre uneltirea rătăcirii. 

15. Ci fiind credincioşi adevărului, prin iubire 
să creştem întru toate pentru El, care este capul - 
Hristos. 

El uneşte cele învrăjbite, El ne măsoară 


darul, El ne cheamă la lucrul în vie, El pe fiecare 
în parte ne ajută - dacă nu uităm să-L. chemăm - 
iar spre desăvârşirea obştii El luminează slujitorii. 

Sunt, între cei trimişi de Dumnezeu, şi 
oameni ce au darul să vadă dincolo de zare, să 
audă graiuri şi cuvinte mai presus de fire. Dar 
aceştia la vreme de mare însemnătate pentru ei, 
când li se deschide ochiul vederii şi urechile 
auzirii celor de dincolo, să nu întârzie a căuta 
povăţuirea unui duhovnic, ce are să le ferească 
inima şi mintea de bucurie străină, şi care îi va 
ocroti cu dulama smereniei. 

Că dacă nu fac aşa, cu tot darul de sus, pot 
cădea pradă înşelăciunii. lată cum: Darurile lui 
Dumnezeu ascunse întru noi, noi nu le ştim dar 
satana le vede, şi, ca un tâlhar viclean, pândeşte 
vremea darului de sus să se deschidă în viaţa 
noastră, şi de nu-l va afla acoperit de smerenie şi 
dreaptă socoteală, varsă el, ca pe un jgheab, 
pustiirile lui pe făgaşul lui Dumnezeu. 

Deci, de ţi-a dat Dumnezeu un dar, asigură-l 
cu întrebarea şi ocroteşte-l cu smerenia, şi cu atât 
mai vârtos nu ieşi din sfatul unuia dintre nebăgaţii 
în seamă slujitori ai lui Dumnezeu, cât eşti mai 
mare, mai mult te smereşte, şi înaintea Domnului 
vei afla Har’, zice înțeleptul (Sirah 3, 18) Căci de 
n-ai îndemânarea aceasta, atunci darului vederii 
tale i se va arăta un Hristos mincinos şi urechilor 
tale le va grăi satana, care se va da pe sine 
„Hristos” şi te va amăgi desăvârşit. 

„... Se vor ridica hristoşi mincinoşi şi proroci 


mincinoşi şi vor da semne mari şi minuni, ca să 
amăgească, de va fi cu putinţă şi pe cei aleşi” 
(Matei 24, 24). 

Hristoşii şi prorocii mincinoşi, de care ne 
previne Mântuitorul din vreme, sunt viclenii de 
dincolo de zare, care fac silă mare şi mult 
meşteşugită ca să fie primiţi ca atare de oameni şi 
care, răcnind, caută pe cineva să-i vadă şi să-i 
asculte. Nu cumva le e vremea aproape, că tare - 
şi mai fac de cap? 

Mântuire este şi pentru cei înşelaţi, când îşi 
vor cunoaşte înşelarea şi se vor pocăi de ea. Iuda, 
însă, n-a mai avut vreme... 

lată pe scurt pricinile pentru care Predania 
Bisericii răsăritene se fereşte de vedenii şi-şi 
fereşte şi fiii, întrucât acestea nu sunt neapărat 
trebuitoare mântuirii, şi, desăvârşirea la care 
suntem chemaţi, lasă în urmă orice vedenie. 

Nevoinţele desăvârşirii 

Porunca desăvârşirii s-a dat încă prin Legea 
Veche evreilor: 

44. Că eu sunt Domnul Dumnezeul vostru, şi 
vă veţi sfinţi, şi sfinţi veţi fi, că sfânt sunt Eu. 

Domnul Dumnezeul vostru, şi să nu pângăriţi 
sufletele voastre. 

45. Că eu sunt Domnul cei ce v-am scos pe 
voi din pământul Egiptului, ca să fiu vouă 
Dumnezeu, şi să fiţi sfinţi, că sfânt sunt eu 
Domnul. (Levitic 11, 44 - 45), dar cu deosebire s-a 
dat prin Legea Nouă creştinilor: „Fiţi dar voi 
desăvârşiți, precum şi Tatăl vostru cel din ceruri 


desăvârşit este” (Matei 5, 48). Desăvârşirea şi 
sfinţenia sunt cele ce măsoară apropierea sau 
depărtarea noastră de Dumnezeu. De aceea, în 
trei cete se  rânduiesc  ostaşii războiului 
duhovnicesc, în: 1. chemaţi, 2. aleşi şi 3. 
credincioşi (Ap. 17, 14), sau cu altă numire: 1. 
Incepători, 2. sporiţi şi 3. desăvârşiţi. 

Dar s-a ales o ceată de creştini care găsesc 
înăuntrul lor îndemnarea sau chemarea numai 
spre viaţa duhovnicească, ca singurul rost vrednic 
de viaţă. Aceştia sunt călugării. 

Precum când merg la oaste, oamenii lumii 
lasă toată grija de acasă, ca să nu-i încâlcească în 
vremea ostăşiei, aşa şi nevoitorii mântuirii lasă 
toată grija lumii, pentru împăratul Cerurilor. 

Dacă la intrarea în viaţă sunt de ajuns 
poruncile şi sângele Mielului, pentru ajungerea 
desăvârşirii, însă, sfaturile evanghelice ni se fac 
porunci. Printre acestea, cea dintâi e lepădarea de 
lume. Cine se leapădă de lume nu mai stă la 
cumpănă între preţul lumii întregi, (de i-ar da-o 
cineva toată în stăpânire până la sfârşitul 
veacului), şi între preţul sufletului, curăţit şi 
strălucit de slava lui Dumnezeu, în viaţa de apoi. 
Faţă de slava aceea, ale lumii de aici, toate sunt 
gunoi (Matei 16, 26; I loan 2, 17). 

Lepădarea de lume e o convingere pe care 
poţi să o ai şi în mijlocul lumii stând, precum poţi 
să n-o ai şi în mijlocul pustiei petrecând. Dar cei 
ce se mântuiesc, toţi trebuie s-o aibă. 

Călugării deci, vrând să înveţe ştiinţa 


mântuirii (Luca 1, 77), sau meşteşugul izbăvirii 
din cele de aici şi strămutarea în cele de dincolo, 
dau aceste trei sfinte făgăduinţe: sărăcia, fecioria 
şi ascultarea. 

Făgăduinţele acestea, când sunt făcute dintr- 
o convingere statornică, surpă pe rând toate 
patimile şi izbăvesc pe nevoitor de toate cursele 
vrăjmaşului; căci acestea sunt sfaturile 
evanghelice şi urmarea Mântuitorului. Astfel, 
sărăcia e dezlipirea sufletului de orice lăcomie de 
avere sau iubire de arginţi, precum şi dezlipirea 
de gândul averii. Cel dezlipit cu sufletul de 
acestea, de va avea şi avere în grijă, nu va fi 
împătimit de ea, şi nu-şi va pierde cumpătul când 
s-ar întâmpla s-o piardă. 

Fecioria stă împotriva a toată desfrânarea. 
Nevoinţa ei urmăreşte să aducă firea la linişte sau 
la nepătimire, ca o stare de la sine înţeles a firii, 
pe care firea a avut-o odată. 

Ascultarea, însă, e făgăduinţa cea mai grea: 
mucenicia pe viaţă. Toți i-au zis aşa. Greutatea ei 
cu adevărat stă şi în îndărătnicia firii, sălbăticită 
de păcate, dar stă şi în scăderile povăţuitorilor. De 
n-au cuvântul acoperit cu viaţa, de n-au viaţa 
duhovnicească sporită şi patimile stinse, n-au cu 
ce te îndemna la ascultarea desăvârşită, decât cu 
puterea mărimii sau cu mărimea puterii. 

Inţeleg o ascultare, care opreşte mintea 
ascultătorului de a mai cumpăni cuvântul, şi sare 
să-l facă întocmai, chiar de l-ar costa viaţa. El nu 
mai face nicio socoteală cu viaţa, liniştit că 


duhovnicescul lui părinte i-a luat grija vieţii, şi l-a 
scutit de toate primejdiile socotirii. Desăvârşit nu 
poţi asculta decât de un sfânt. Aceştia, însă, fug de 
slujba poruncirii. 

Totuşi, spre folosul vieţii duhovniceşti, este de 
mare câştig ascultând pe oricine; căci ascultarea e 
rânduită împotriva patimilor minţii: mândria, 
părerea şi slava deşartă, şi cine are de gând să 
scape de acestea, nu stă să cumpănească sfinţenia 
mai marelui (a preotului duhovnic). Ascultarea 
desăvârşită e vestita „tăiere a voii”, care de multe 
ori e totuna cu tăierea capului. Ascultătorul 
desăvârşit nu mai are război cu necazurile ce vin 
de pe urma iubirii de sine şi nici lupte cu grija 
vieţii, care l-a scos din Rai. Ascultarea e lepădarea 
de sine, luarea crucii în fiecare zi (Luca 9, 23) şi 
urmarea Mântuitorului. Ea ne învaţă smerenia, 
care ucide toate patimile şi linişteşte sufletul. Ea 
stinge orice frământare şi opreşte orice iniţiativă, 
deci toată energia, cu vremea, trebuie să se 
convertească în virtuţi duhovniceşti. 

În fiecare om este închisă o măsură a lui, 
după cum ne asigură şi Sfântul Pavel (Romani 

12, 3), peste aceasta să nu treacă nimeni, dar 
nici să nu se lenevească nimeni s-o ajungă. 
Arătarea şi împlinirea în firea noastră a tuturor 
darurilor naşterii noastre de sus, din Duhul Sfânt, 
e ceea ce numim desăvârşirea, cea la măsura 
fiecărui ins. Fiecare e înzestrat şi trimis să 
împlinească un rost al lui Dumnezeu între oameni. 
Dezvelirea şi înţelegerea acestui rost sau destin, 


ascuns în noi, în fiecare, după atotştiinţa de mai 
înainte (Romani 8, 29) a lui Dumnezeu, nu poate fi 
dezgropat fără cunoştinţa şi luarea aminte a unui 
duhovnic iscusit, care are grija şi meşteşugul să 
înlăture din tine voia ta cea nepricepută, ca să 
poată avea loc voia cea bună a lui Dumnezeu, care 
este ascunsă în tine. Duhovnicul, sau stareţul, 
ajută şi dezvăluie toate intenţiile lui Dumnezeu din 
fiii săi, dăruite lor după măsura credinţei, ce vor 
avea s-o aibă. 

De aceea toţi nevoitorii trebuie să-şi găsească 
duhovnic, deoarece în cele duhovniceşti tot ce nu 
e din povăţuire orânduită şi sub ocrotirea 
smereniei, duce la înşelare şi la mai mare rătăcire, 
decât însăşi patimile. 

„Prin Ştiinţa lui, dreptul, sluga Mea, va 
îndrepta pe mulţi” (Isaia 53, 11). 

Prin acea prietenie a lui (a duhovnicului) cu 
Dumnezeu, despre care nu ne mai tocmim, el va 
întoarce sau va atrage voia omului la voia lui 
Dumnezeu, vrând şi tu, ce vrea Dumnezeu. Atunci 
va fi în noi ascultarea care era în Hristos lisus 
(Filipeni 2, 8), şi dreptul, sluga lui Dumnezeu, va 
întoarce dragostea omului la dragostea lui 
Dumnezeu, iubind şi tu ce iubeşte Dumnezeu; 
atunci va fi în noi simţirea care era în lisus 
(Filipeni 2, 5). Duhovnicul va întoarce şi mintea 
noastră de la atâta umblare pustie în afară, şi o va 
face scaun al lui Hristos-Dumnezeu, în care sunt 
ascunse toate comorile  cunoştinţei şi ale 
înţelepciunii (Coloseni 2, 3). 


La aceste stări însă nimeni să nu încerce să 
ajungă singur, căci nu va ajunge, sau va ajunge 
rău. Toate darurile închise în destinul nostru sunt 
îngrădite cu suferinţe şi numai la atâtea daruri 
ajungem, prin câtă mulţime de suferinţe putem 
răzbi cu bucurie. Numai atâta bine putem face, 
câtă suferinţă putem ridica de pe el. Numai atâta 
mângâiere putem aduce printre oameni, câtă 
amărăciune putem să bem în locul celor ce vrem 
să-i mângâiem. Atâta strălucire va arăta iubirea de 
Dumnezeu şi de oameni în noi, sau atât de 
puternice vor fi mila şi adevărul în noi, cătă văpaie 
de ură înfruntăm bucuroşi pentru Dumnezeu şi 
oameni. Şi aşa mai departe. 

E bine de ştiut şi aceea că darurile lui 
Dumnezeu dau o mare putere de a suferi, cu 
seninătate, orice potrivnicie în calea darului şi, 
răbdându-le cu linişte, toate piedicile cad pe rând, 
printr-o nevăzută rânduială dumnezeiască. 

Lupta începătorului este lupta izbăvirii de 
patimi; straja atenţiei la porţile simţurilor, ca să 
nu intre pruncii vaviloneşti, care făcându-se 
bărbaţi, ar fi mai greu de scos. Deci, cum se arată 
aceia să-i şi lovească de Piatră ca să nu ajungă cu 
ei până la luptă. Năvala de gânduri să nu 
descurajeze pe începători; toată grija să-i fie, să 
nu primească gândurile. A nu avea gânduri e tot 
aşa de cu neputinţă, ca şi a crede că poţi opri 
vântul. Cu orânduire dumnezeiască, vin şi vremuri 
fără furtună. 

Incepătorii pot să vadă cum numele 


Mântuitorului îi izbăveşte de asuprirea momelilor 
vicleanului - ceea ce-i îndatorează cu o mare 
smerenie înaintea lui Dumnezeu, ştiind că se luptă 
Dumnezeu în locul lor. Partea începătorilor este 
nevoinţa de a usca izvoarele patimilor din 
pământul inimii, precum şi grija de a nu se sui cu 
mintea în văzduhul părerii, căci acolo bat furtuni 
mari şi se rup aripile minţii. Fiindcă de multe ori e 
atrasă mintea dincolo şi, furată de vrajă cum e, 
uşor poate fi muşcată de bucuria străină. Sfinţii 
Părinţi ne atrag luarea aminte să ne împotrivim 
acestei răpiri a minţii, pentru că dincolo, mari şi 
multe sunt primejdiile, în care începătorii pot să-şi 
frângă mintea. Începătorii trebuie să stea cu 
mintea de strajă la porţile sufletului, ca să nu intre 
foc străin în cetate. 

Vremea nevoinţei pentru unii e mai scurtă, 
pentru alţii mai lungă, pentru unii mai uşoară, 
pentru alţii mai grea, şi pentru foarte mulţi ţine 
toată viaţa. lar pentru cei ce nu judecă pe nimeni. 
Mântuitorul zice că fără nevoinţă intră întru 
împărăție (Luca 6, 37). 

Fără uscarea izvoarelor rele, fără scoaterea 
din rădăcină a patimilor - iar locul să fie ars cu 
lacrimile de pocăință - fără  netezirea 
scurmăturilor pe care le-au făcut porcii patimilor: 
dealuri şi văi, nu e chip de a primi pe lisus şi a 
ajunge în ceata a doua a luptătorilor, a celor 
sporiţi. Ceata începătorilor stă sub fericirea 
sărăciei desăvârşite. Nimic n-a mai rămas de care 
să le mai fie inima prinsă (din cele de aici), nici de 


ei înşişi. Cât despre patimi, singura lor avuţie, prin 
nevoinţa cea de bunăvoie, au risipit-o şi au ajuns 
săraci de avuţia aceea şi s-au făcut ca un crin în 
pustie. 


Părintele Arsenie Boca la Mănăstirea 
Brâncoveni de la Sâmbăta de Sus 

Cei curaţi cu inima 

Măsura celor sporiţi stă sub fericirea 
fecioriei, sau a celor curaţi cu inima. Că una e să 
făgăduieşti că vei petrece în feciorie şi alta e să 
ajungi cu adevărat starea nevinovăţiei şi 
nepătimirea. Cei ce-şi întorc mânia şi pofta de la 
cele de aici, unde altfel ar fi zăcut în contra firii, 
aceia scapă de bărbatul sau femeia dintr-înşii şi 
vin la starea unui suflet de fecioară. 

Sufletul, ajuns la starea de fecioară, are parte 
de crinul Bunei Vestiri a naşterii lui Hristos într- 
însul. În vremea aceasta, sortită dezvelirii 
darurilor dobândite prin Sfântul Mir, se întâmplă 
că sufletul trebuie să treacă prin nevoinţe fără de 
voie, neatârnătoare de el, care însă-i vin prin 


dumnezeiască orânduire, împlinind ceea ce-i mai 
lipsea din lămurirea la care s-a supus prin 
nevoinţe de bunăvoie. In vremea aceasta lucrează 
asupra nevoitorilor puterea cea mai presus de fire 
a Duhului Sfânt. Dar, să nu uităm: numai după ce 
ei, prin nevoinţele cele de bunăvoie au adus toate 
puterile sufletului** din robia lucrării contra firii, 
la lucrarea potrivită cu firea, spre care le erau 
date. Odată dobândită această convertire şi 
armonie lăuntrică a puterilor, vine şi lucrarea cea 
mai presus de fire şi ajută creşterea şi rodirea 
darurilor 

Duhului Sfânt, potrivit orânduirii lui 
Dumnezeu cu fiecare. 

Prunc nou s-a născut firii, pe care o întoarce 
la starea de fecioară, fără prihană. Iar pruncul 
creştea şi se întărea cu Duhul, umplându-se de 
înţelepciune, şi Harul lui Dumnezeu era cu El 
(Luca 2, 40). El e steaua de dimineaţă, care răsare 
în inimile credincioşilor (II Petru 1, 19), după cum 
zice Petru. El e Dumnezeul-Lumină - lumina ta - 
cea care era învăluită de întunericul neştiinţei din 
vremea patimilor, care va răsări ca zorile din nou 
şi va grăbi tămăduirea ta: 

7. Frânge celui flămând pâinea ta şi pe săracii 
cei fără de casă, adu-i în casa ta; de vezi pe cei 
gol, îmbracă-l, şi nu trece cu vederea pe cei ce 
sunt din sămânţa neamului tău. 

8. Atunci va ieşi de dimineaţă lumina ta, şi 


33 Puterile sufleteşti sunt: cunoştinţa, dragostea şi iuţimea, sau 
mintea, iubirea şi voinţa. 


sănătatea ta curând va răsări, şi va merge înaintea 
ta dreptatea ta, şi slava lui Dumnezeu te va 
înconjura. 

9. Atunci vei striga şi Dumnezeu te va auzi, şi 
încă grăind tu, va zice: aici sunt; şi vei lepăda de 
la tine legătura şi întinderea mâniei şi cuvântul cel 
de cârtire. 

10. Şi de vei da flămândului pâine din sufletul 
tău, şi de vei sătura sufletul cel necâjit, atunci 
străluci întru întuneric lumina ta şi întunericul tău 
ca amiazăzi. 

11. Şi va fi Dumnezeul tău cu tine pururea, şi 
te vei sătura în ce chip pofteşte sufletul tău, şi 
oasele tale se vor îngroşa şi vor fi ca o grădină 
adăpată şi ca un izvor, căruia nu-i scade apa, şi 
oasele tale ca iarba vor răsări şi se vor şi vor 
moşteni neamurile neamurilor. 

12. Şi se vor zidi dărâmăturile tale cele vechi, 
şi vor fi temeliile tale veşnice în neamurile 
neamurilor, şi le vei chema tocmitor de cele 
stricate, şi cărările tale cele de prin mijloc le vei 
face umblate. (Isaia 58, 8 - 12). 

Pe dărâmăturile tale vechi vor fi zidiri din nou 
şi vei pune temelia cea străveche, lisus Hristos. 
Lumina lumii şi lumina ta va creşte tot mai tare, 
pruncul lisus s-a făcut, în ceata celor desăvârşiţi, 
bărbat desăvârşit şi vine, plecându-şi capul sub 
mâna de ţărână a zidirii Sale, arătându-ne 
smerenia ca pe un botez. 

Duhul lui Dumnezeu, Lumina cea adevărată, 
Hristos, Lumina care luminează pe tot omul ce 


vine în lume (loan 1, 9), ajută sufletul să se 
cunoască cu adevărat ce este faţă de sfinţenia lui 
Dumnezeu. La lumina adevărului veşnic îşi vede 
mulţimea păcatelor, loviturile tâlharilor, tăieturile 
fărădelegilor şi întârzierea tămăduirii. Pe măsură 
ce sporeşte într-însul lumina dumnezeiască a 
cunoştinţei de sine, pe aceeaşi măsură vede câtă 
stricăciune i-a făcut vremea închisă în 
necunoştinţa de sine. Aşa se face că sub lucrarea 
sfântă a Harului, nevoitorii se văd cei mai mari 
păcătoşi - căci e Cineva sfânt întru ei şi le arată 
aceasta. 

Sfinţii sunt nişte „păcătoşi” convinşi de 
păcatele lor. De aceea, judecându-se pe ei înşişi 
vrednici de iad, primesc de la Dumnezeu Raiul şi 
în dar mântuirea. 

Cei înşelaţi nu-şi văd păcatele, ci „virtuţile”. 
Pe când Sfinţii sunt nişte „păcătoşi” convinşi de 
păcatele lor - căci puterea sfinţitoare a lui Hristos 
se află în ei şi, întru recunoaşterea neputinței se 
săvârşeşte Darul. Înşelaţii sunt nişte păcătoşi 
închişi în neştiinţă dar convinşi de mântuirea lor, 
căci s-a întărit într-înşii întunericul cel mai din 
afară, care îi face să se dea pe sine mai presus de 
Biserică şi Sfinţi. Sunt cei ce n-au avut grijă şi s-au 
suit la părerea de sine: văzând darul lui Dumnezeu 
şi socotindu-l al lor, şi-au frânt aripile minţii. 

Cei  desăvârşiţi nu simt numai spinul 
păcatelor lor, ci găsesc într-înşii toate păcatele 
oamenilor. Căci prin cei desăvârşiţi se răsfrânge 
sfinţenia lui Dumnezeu, ca printr-o oglindă, şi într- 


înşii toată firea omenească îşi simte durerea şi 
păcatul. 

Abia lor le îngăduie Atotştiutorul Dumnezeu 
să aibă război cu stricătorul firii omeneşti şi cu 
sabia Duhului, neîntrerupt să-l ardă. Dar nu spre 
el le e privirea, ci având toată făptura lor 
absorbită de Dar, s-au făcut ca un pârjol într-un 
rug nearzător şi, strămutați de dragostea lui 
Dumnezeu, chiar şi numai cu atâta, că mai sunt în 
lumea aceasta, ard pe „stăpânitorul” ei în inimă, 
ca o săbie de văpaie. 

Această nebănuită simţire a neputinţelor, 
întru care se desăvârşeşte Darul lui Hristos, ne-o 
face înţeleasă mutarea din cele de aici, a unui 
Cuvios Părinte: 

„Venind el la vremea mutării din viaţa 
aceasta, şi în jurul lui şezând Părinţii, a strălucit 
faţa lui ca soarele. Şi le-a zis lor: «lată Avva 
Antonie a venit». Şi după puţin a zis: «lată ceata 
Prorocilor a venit». Şi iarăşi faţa lui mai mult a 
strălucit. Şi a zis: «lată ceata Apostolilor a venit». 
Şi s-a îndoit faţa lui în strălucire. Şi se părea ca şi 
cum ar vorbi cu oarecine şi i s-au rugat bătrânii, 
zicând: «Cu cine vorbeşti. Părinte?» - «Iată îngerii 
au venit să mă ia, şi mă rog ca să fiu lăsat să mă 
mai pocăiesc puţin». Şi i-au zis lui bătrânii: «Nu ai 
trebuinţă să te pocăieşti, Părinte!» Şi le-a zis lor 
bătrânul: «Cu adevărat, nu mă ştiu pe mine să fi 
pus început pocăinţei». Şi au cunoscut părinţii că 
a ajuns desăvârşirea. Şi iarăşi de năprasnă s-a 
făcut faţa lui ca soarele, şi s-au temut toţi. Şi le-a 


zis lor: «Vedeţi, Domnul a venit! Şi zice: „Aduceţi- 
mi pe vasul pustiului!” Şi îndată şi-a dat Duhul, şi 
s-a făcut ca un fulger şi s-a umplut tot locul de 
bună mireasmă», (Pateric, pag. 211 - 212). 

Cu aceste graiuri trece pragul dincolo, în 
adâncul  smereniei,  nevoitorul ce a ajuns 


Sfântul Isaac Sirul a numit desăvârşirea o 
prăpastie de smerenie; dar tot aşa de bine putea 
să zică şi despre iubire, legând-o de numele 
desăvârşirii. Că iubirea a coborât pe Dumnezeu 
din Ceruri să se facă Om, şi nu este smerenie mai 
mare ca aceea de a locui Dumnezeu întru oameni, 
din iubire. Deci, acestea sunt semnele celor locuiţi 
de Dumnezeu: un nesfârşit fluviu de dragoste şi o 
prăpastie de smerenie. Căci: „Cine zice că petrece 
întru El, dator este precum Acela a umblat, şi el 
aşa să umble” (I loan 2, 6). 

lar dragostea în Duhul lui Hristos, în trei 
vârste se vede: 

— În iubirea aproapelui ca pe tine însuţi 
(Matei 19, 19). 

— În iubirea mai mult ca pe tine însuţi - 
iubirea de vrăjmaşi (Matei 5, 44). 

— In iubirea ca jertfă pentru oameni (loan 15, 
13). 


Până la măsura iubirii de vrăjmaşi sunt datori 
să ajungă toţi creştinii, care au de gând să se 
mântuiască, pe când la vârsta a treia a iubirii, 
foarte puţini ajung. 

Cei  desăvârşiţi fiind o încrucişare a lui 
Dumnezeu şi a firii omeneşti, şi răsfrângându-se 
Dumnezeu cu limpezimea cea mai mare în firea 
omenească, iar firea omenească în Dumnezeu, pe 
ei îi dor durerile şi păcatele oamenilor la o măsură 
dumnezeiască nebănuită. De aceea vor să se 
jertfească pentru oameni, vor să fie osândiţi ei în 
locul lor, ca oamenii, fraţii lor, să ia iertare. 

Aceşti fii ai Tatălui, spre aceeaşi soartă vin în 
lume, spre care a venit Cel Unul născut, Fiul lui 
Dumnezeu. Aceştia toţi se învoiesc să-l urmeze 
cărarea întreagă. 

„Pe Iisus, iubirea L-a făcut să moară, iubirea 
I-a dat biruinţa asupra morţii. Iubirea e singura 
putere care învinge moartea. lar pe noi, forţa care 
ne pătrunde în chip zguduitor şi ne hotărăşte să-l 
dăm viaţa noastră toată, nu e cuvântul Lui, ci 
jertfa Lui”’*. 

Aceasta e iubirea desăvârşită, iubirea ca 
Jertfă: pârjolul care aprinde lumea, cutremură 
porţile iadului, şi stârneşte împotrivă-şi toată 
vâlvătaia de ură, sau ispita a doua, prin durere. lar 
cel ce iubeşte aşa, se ţine într-o linişte mai presus 
de fire, căci: „Mintea lui unindu-se cu Dumnezeu 
şi petrecând în El, prin rugăciune şi dragoste, se 


34 Pr. Prof. Dr. D. Stăniloaie, lisus Hristos sau restaurarea omului, Sibiu, 
1943, pag. 241-307. 


face înţeleaptă, bună, puternică, iubitoare de 
oameni, milostivă, îndelung răbdătoare şi, simplu 
vorbind, poartă în sine aproape toate însuşirile 
dumnezeieşti”35. 

De aceea nu-şi pierde cumpătul dacă-l vor 
părăsi prietenii la ceas de prigoană şi i se vor face 
potrivnici, şi-l vor huli, şi-l vor osândi ca pe un 
înşelător cei din casa lui. Mintea şi toată fiinţa lui, 
ajunsă simplă, va putea trece şi proba cea mai 
grea, când în viforul de ură al potrivnicilor îl va 
părăsi şi Dumnezeu, arătându-i gustul iadului şi 
dându-l în mâinile păcătoşilor, ca să se vadă: Nu 
cumva urgia răului îl va putea desface din 
dragostea lui Dumnezeu? 

Acesta e focul celei mai mari nevoinţe, prin 
care au să treacă cei ce ajung desăvârşirea, că 
Dumnezeu însuşi se ascunde din faţa lor, şi se 
prăvălesc asupra lor puhoaie de ură, căutând cum 
să-i înghită. Dar de dragostea lui Dumnezeu nimic 
nu-i mai desface (Romani 8, 38 - 39): nici 
suferinţa, nici îngerii, nici viaţa, nici moartea, nici 
iadul, de care se dovedesc mai presus, căci 
desăvârşirea dragostei nu le mai are pe acestea 
îngrădire şi hotar. 

Toată această slăvită cale stă sub povaţa 
Bisericii, ca una ce ne-a născut de sus a doua oară 
şi nimeni din cei ce se întorc Acasă nu se abate 
(nu se răzleţeşte) de la ea. Căci prin Biserică ne- 
am născut fii ai lui Dumnezeu, şi acum avem pe 


351 8 Sfântul Maxim Mărturisitorul, Filocalia, voi. 2, p. 66, ed. |, Sibiu, 
1947. 


Hristos, în parte, după darul fiecăruia, întreg e 
doar în Biserică, adică în obştea Sa văzută şi 
nevăzută: iar de la înviere şi zidirea din nou a 
lumii (Matei 19, 28), Hristos va fi totul în toate, 
desăvârşirea neavând hotar. 

În Biserică se nasc de sus şi cresc pe pământ, 
câştigând în războaie, oamenii mai presus de fire, 
sau dumnezeii după Dar... 

Cuvinte hotărâtoare 

Sfânta Scriptură, prin Apostolul Pavel, 
împarte oamenii în două cete: în oameni trupeşti 
şi oameni duhovniceşti. 

5. Cei ce sunt după trup, cele ale trupului 
cugetă, iar cei ce sunt după Duh, cele ale Duhului. 

6. Pentru că cugetul trupului este moarte, iar 
cugetul Duhului este viaţă şi pace; 

7. pentru că cugetul trupului este vrăjmaş lui 
Dumnezeu, că Legii lui Dumnezeu nu se supune, 
că nici nu poate; 

8. lar cei ce sunt după trup, lui Dumnezeu a 
plăcea nu pot. 

9. Dar voi nu sunteţi după trup, ci în Duh, că 
Duhul lui Dumnezeu locuieşte întru voi. Iar de nu 
are cineva Duhul lui Hristos, acela nu este a lui 
Hristos. 

10. lar de este Hristos întru voi, trupul este 
mort pentru păcat, iar Duhul viiază pentru 
dreptate. 

11. Iar de locuieşte întru voi Duhul Celui ce 
L-a sculat pe lisus din morţi, Cela ce L-a sculat pe 
Hristos din morţi va face vii şi trupurile voastre 


cele muritoare, pentru Duhul lui, Cei ce locuieşte 
întru voi. 

12. Drept aceea, fraţilor, nu suntem datori ca 
să vieţuim după trup. 

13. Că de vieţuiţi după trup, veţi iar de veţi 
omori cu Duhul faptele trupului, veţi fi vii. 

14. Că oricâţi cu Duhul lui Dumnezeu se 
poartă, aceştia sunt fii ai lui Dumnezeu. 

15. Pentru că nu aţi luat iarăşi duhul robiei 
spre temere, ci aţi luat Duhul punerii de fii, întru 
care strigăm: Avva, Părinte. 

16. Însuşi Duhul acesta mărturiseşte 
dimpreună cu duhul nostru că suntem copii ai lui 
Dumnezeu. (Romani 8, 5 - 16). 

Cei ce sunt însă ai lui Hristos, trupul şi l-au 
răstignit împreună cu poftele (Galateni 5, 24). 
Căci: „Voința lui Dumnezeu aceasta este: sfinţirea 
voastră ca să vă feriţi de desfrânare, ca să ştie 
fiecare dintre voi să-şi stăpânească vasul său în 
sfinţenie şi cinste, nu în patima poftelor, cum fac 
necredincioşii, care nu cunosc pe Dumnezeu. Căci 
Dumnezeu nu ne-a chemat la necurăţie, ci la 
sfințire” (I Tesaloniceni 4, 3 - 7). 

Pe vremea acestui mare iconom al tainelor lui 
Dumnezeu, Pavel Apostolul, sufla urgie mare peste 
creştini. De aceea mulţi erau hotărâți pentru 
înfrânarea desăvârşită în căsătorie, ca să fie gata 
oricând de Sfânta împărtăşanie şi de mărturisirea 
muceniciei. Sfântul Pavel, însă, socotind copiii 
mugurii căsătoriei, n-a îngăduit  înfrânarea 
desăvârşită decât pentru vremile de post şi 


rugăciune (I Corinteni 7, 5). Post era - şi este - 
luni, miercuri şi vineri, iar rugăciune şi Sfânta 
împărtăşanie sâmbăta şi Duminica. Slăbănogindu- 
se creştinii, cu trecerea vremii. Sfinţii Părinţi au 
adăugat pe rând cele patru posturi mari, care sunt 
post în toate privinţele. De atunci au băgat de 
seamă Părinţii, că omul fără înfrânare decade, iar 
fără post nu se poate înfrâna şi, ca urmare, nu mai 
poate pricepe cele ale vieţii duhovniceşti. Ioil 

Prorocul de mult cuvântase: „Gătiţi să iasă 
mirele din cămara lui şi mireasa din iatacul ei!” 
(loil 2, 15 - 16) 

Sfântul Pavel, socotind însă şi nevoia ceasului 
de faţă, urgia vremii de atunci, le dă sfatul acesta: 
„Bine e pentru oricine să fie aşa cum se găseşte. 
Legat eşti de femeie, nu căuta desfacere. Dezlegat 
eşti de femeie, nu căuta femeie. Căci de-acum 
vremea s-a scurtat, aşa încât cei ce au femei să fie 
ca şi cum nu ar avea; şi cei ce plâng să fie ca şi 
cum n-ar plânge; şi cei ce se bucură ca şi cum nu 
s-ar bucura; şi cei ce cumpără ca şi cum n-ar 
stăpâni şi cei ce se folosesc de la lumea aceasta, 
ca şi cum nu s-ar folosi de ea. Căci faţa acestei 
lumi se trece” (I Corinteni 7, 26 - 31). 

In zilele urgiei de pe urmă, la acelaşi sfat se 
va ajunge. 

Până atunci, băgăm de seamă că Preoţii 
vremurilor noastre, cu aceeaşi datorie ca Pavel, nu 
mai urmăresc desfrânarea ca pe un păcat care 
dărâmă alcătuirea omenească, în întindere şi 
adâncime, ci o lasă să-şi facă de cap. Ei nu mai au 


îndrăzneala să o măture afară din Taina Căsătoriei 
creştine, de aceea se ajunge la sărăcirea şi 
rătăcirea roadelor ei, copiii. Aşa se întâmplă că: 
„Lipsind preotului cunoştinţa legii şi bătrânului 
sfatul” (lezechiel 7, 26), cum se tânguia lezechiel, 
oamenii orbecăie în mulţimea neştiinţei şi a lipsei 
de sfat, care s-a întins ca o noapte de osândă 
peste  bieţii oameni. Acesta e un somn de 
primejdie, din amândouă părţile. Căci scrie: 
„Dormind oamenii, a venit vrăjmaşul şi a semănat 
neghină printre grâu şi s-a dus” (Matei 13, 25). 

Deci nu fără rost atragem luarea-aminte că 
neghinele vrăjmaşului vor sălbătici oile împotriva 
păstorilor... 

Ceea ce se petrece în mic, într-un om, se 
petrece şi în mare, în omenirea întreagă. Ceea ce 
se petrece în microbiologic, se petrece şi în 
macrobiologic, în societatea omenească; cu 
deosebirea, că o mică strâmbare dintr-un ins, cu 
întinderea şi cu lungimea de vreme, poate da între 
oameni o rătăcire, cum nu s-a mai pomenit. De la 
faptul neînsemnat, că unuia, investit cu putere, i s- 
a strâmbat mintea, e cu putinţă să se ajungă la 
izgonirea a milioane de oameni de sub ascultarea 
de Dumnezeu. 

Faptul că lisus a venit la nuntă, cu ucenicii 
Săi (loan 2, 2), dovedeşte că de la nuntă se începe 
prima minune dumnezeiască spre bine; de aici se 
ridică o stavilă împotriva pustiirii firii omeneşti. 
De aceea se ridică şi nunta din desfrânare la 
cinstea de Taină, între cele şapte, tocmai pentru 


ca oamenii să se simtă şi să nu mai îngăduie într- 
însa şerpăria fărădelegilor. 

Drept aceea, zice Sfântul Maxim: „Nimenea 
păcătuind, nu poate avea spre apărarea păcatului, 
slăbiciunea trupului. Căci unirea cu Dumnezeu 
Cuvântul a întărit toată firea, prin dezlegarea ei 
de blestem, ne mai lăsându-ne nicio apărare 
pentru pornirea cu voia spre patimi. Căci 
dumnezeirea Cuvântului, fiind totdeauna după Har 
în cei ce cred în El, veştejeşte din trup legea 
păcatului”. 

In veacurile de aur ale creştinismului, trăirea 
în Hristos era mai puternică şi mai întinsă între 
creştini; aceasta le făcea uşoară lupta cu patimile, 
în veacul nostru însă, când Dumnezeu a ajuns de 
râs chiar între creştini, a mai vorbi de luptă cu 
patimile înseamnă să-ţi aprinzi paie în cap’. De 
aceea azi, oricât ne-ar costa îndrăzneala aceasta, 
trebuie să înduplecăm pe oameni la o viaţă mai 
curată - căci de ea atârnă o credinţă mai luminată, 
şi deci mântuirea. Drept aceea iau în eyutor 
propria lor mizerie, precum şi înfricoşarea de 
urmări, cu şi mai mari mizerii. Calea aceasta e 
treabă de cârpaci, pentru că o trăire în Hristos ne- 
ar scuti de vorbă. De aceştia, însă, care să trăiască 
viaţa în Hristos, rar dacă se mai află: trebuie 
născuţi, altă cale nu rămâne; căci cu ce vine, cum 
vine, credinţa va ajunge să se strâmbe şi în tot 
felul să se stingă. 


36 Spre bucuria tartorului iadului (vezi „Marşul distrugătorului"!) şi spre 
pustiirea vieţii aşa numiţilor creştini şi a ţărilor lor! (n.ed. 2012) 


Cunoştinţa mântuirii, de unde odată lumina 
ca soarele între noroade, azi abia se mai zăreşte 
ca o stea, căci gloatele şed în întuneric (Matei 4, 
16), şi în umbra morţii. 

Cunoştinţa mântuirii trebuie, cu orice preţ, 
reaprinsă între oameni. 

Destinul talanţilor 

Dacă rămânem înţeleşi despre faptul că în 
fiecare ins ce vine în lume Dumnezeu ascunde un 
gând al Său, un plan a cărui înfăptuire o 
urmăreşte între oameni, şi, potrivit cu el, tocmirea 
celui ce vine capătă însuşirile de a-l putea împlini, 
ne aflăm în raza unei mari taine. 

Dumnezeu ocârmuieşte lucrurile în multe 
feluri. Dintre aceste multe feluri, alegem două 
spre tălmăcire. 

— Una este ocârmuirea cea peste ştirea şi 
putinţa minţii omeneşti - ocârmuirea prin simpla 
atotputernicie a voinţei Sale. 

— Iar a doua e ocârmuirea la care leagă şi 
slujirea omenească - o ocârmuire atârnătoare de 
ora; în aceasta libertatea lui Dumnezeu se face, 
din iubire, atârnătoare de libertatea omului. Astfel 
de libertate însă nu o are decât dreptul, fiindcă el 
a câştigat iubirea lui Dumnezeu. 

Păcătosul e rob păcatului, el n-are voinţă 
liberă. Ceea ce i se pare lui libertate, e un 
dezechilibru în creaţia lui Dumnezeu. Drept aceea, 
pe când dreptul cunoaşte un Dumnezeu personal, 
plin de iubire şi apropiat oamenilor, păcătosul 
simte un Dumnezeu aspru, ascuns, ameninţător, 


atotputernic şi tare departe. Dar sunt păcătoşi cu 
totul vrăjmaşi lui Dumnezeu, care nici nu îngăduie 
să li se zică păcătoşi. Aceştia nu sunt împreună 
lucrători cu Dumnezeu. Peste lucrul lor trebuie să 
vină corecturi divine. Aşa se face că simţim un 
Dumnezeu atotputernic, Care restabileşte, peste 
voinţele oamenilor, echilibrul creaţiei şi echilibrul 
vieţii stricat de fărădelegile oamenilor. Acţiunea 
aceasta a lui Dumnezeu prin care constrânge 
faptele oamenilor cu urmările lor, o numim 
ispăşire. Ispăşirea e un chip de veghe a lui 
Dumnezeu în destinul insului şi în destinul 
neamurilor. Dar cu toate că răul se pedepseşte 
prin sine însuşi, iubirea divină dă totuşi putinţă de 
ieşire din înfundătura răutăţii ce se pedepseşte pe 
sine însăşi trimițând pe cineva să stea bun pentru 
fraţii săi, înaintea lui Dumnezeu. 

Aceştia, încredinţaţi de Dumnezeu cu slujba 
aceasta încă mai înainte de a se naşte (leremia 1, 
5; Galateni 1, 15) şi trimişi s-o împlinească, sunt 
slugile Sale, cărora le-a dat avuţia Sa pe mână. 

Luca, cap. 19: 

12. „Un om de neam mare (lisus) dus într-o 
ţară depărtată ca să-şi ia întărire crăiască şi să se 
înapoieze. (A doua venire ca împărat şi Judecător). 

13. Şi a chemat pe zece robi ai Săi şi le-a dat 
zece talanţi şi a zis către ei: neguţătoriţi cu ei 
până vin. 

14. Dar cetăţenii lui aveau ură pe el, şi au 
trimis solie în urma lui, zicând: nu vrem ca acesta 
să fie crai peste noi. 


15. Când a venit înapoi, după multă vreme”, 
cu întărire de crai, a poruncit să-i cheme pe acei 
robi cărora le dăduse banii, ca să afle cine şi ce 
neguţătorie a făcut 

Talanţii sunt talentele: înzestrări cu daruri, 
misiuni, slujbe duhovniceşti şi slujiri cetăţeneşti, 
meşteşugul artelor, meşteşugul ştiinţei, a oricărei 
ştiinţe, darul chivernisirii avuţiei; pe scurt valorile 
culturii: valoarea morală, politică, teoretică 
(ştiinţa), estetică, economică şi religioasă. lar 
siluitorii sunt oamenii înzestrați cu toate aceste 
valori sau talente. 

Şi fără vorbă s-ar pricepe, din felul cum e 
pusă problema, că toate valorile, talentele, ar 
trebui să se negustorească între oameni în 
favoarea lui Dumnezeu, căci precum este o 
ierarhie a valorilor, tot aşa este un Ierarh al lor. 

Dar, zice parabola, că unii din talentaţi n-au 
vrut să-l recunoască de crai, 80% au făcut 
rebeliune împotriva Stăpânului averii. 

Aceştia sunt cei ce socotesc că sunt ale lor 
darurile ce li s-au dat de la Dumnezeu. Ei se umflă 
cu părerea de sine, îşi afumă mintea cu mândria şi 
scot afară pe Dumnezeu din negustoria lor. Toată 
zdroaba lor e egală cu îngroparea talantului în 
pământ. A nu lucra cu valorile, în sensul în care le- 
a rostuit Dumnezeu, înseamnă a ieşi din ierarhie şi 
a face anarhie. Deci 20% petrec în ierarhie şi 80% 
în anarhie. Prin aceasta 20 de oi trăiesc în mijlocul 


37 Matei 25,19 


a 80 de lupi. 

Dar minunea lui Dumnezeu e că oile biruiesc 
lupii. Avem mărturie istoria creştinismului. Când 
puterii politice, în persoana împăratului din Roma 
sau Bizanţ, i se suia mândria luciferică la minte, 
cerea poporului nu numai supunere, ci şi 
închinare. Se făcea pe sine zeu, îşi comanda 
statuie, o ducea la Panteon şi cerea lumii 
închinare. 

Creştinii nu voiau însă să se închine la idol. 

Zeul împărat se ciocnea astfel de Dumnezeul 
creştinilor, şi, fiindcă nu-L putea înlătura din cale, 
ucidea pe creştini fără judecată, îi ardea de vii, îi 
răstignea pe cruce. Creştinii, fără să aibă vreo 
vină, cu răbdarea lor scoteau din minţi pe zeul 
mincinos. Se întâmpla vreo nenorocire? Creştinii 
sunt de vină! Nu plouă? creştinii sunt de vină; 
ieşeau apele din matcă? creştinii sunt de vină; 
încolţeau barbarii Imperiul? creştinii sunt de vină; 
creştinii erau daţi de mâncare la lei!... 

lată valorile în conflict: puterea politică, 
umflată de trufie, înfigând ghearele în grumazul 
smereniei. Şi totuşi, până la urmă, trufia a căzut 
frântă în faţa smereniei. 

Pavel învăţa pe creştini: 

1.  Supuneţi-vă stăpânirii, căci nu este 
stăpânire, fără numai de la Dumnezeu; iar cele ce 
sunt, de Dumnezeu sunt rânduite. 

2. Pentru aceea cei ce se împotriveşte 
stăpânirii, rânduielii lui Dumnezeu se 
împotriveşte, şi care se împotrivesc, judecată vor 


lua loruşi. 

3. Că dregătorii nu sunt frică faptelor celor 
bune, ci celor rele. Iar voieşti să nu-ţi fie frică de 
stăpânire? Fă bine şi vei avea laudă de la dânsa. 

4. Că slujitor al lui Dumnezeu este ţie spre 
bine. 

Iar de faci rău, teme-te; că nu în zadar poartă 
sabia; că slujitor al lui Dumnezeu este, izbândi tor 
spre mânie celui ce face răul. 

5. Pentru aceea trebuie să vă supuneţi nu 
numai pentru mânia, ci şi pentru cunoştinţa 
cugetului. 

6. Că pentru aceasta şi dăjdii daţi; că slujitori 
ai lui Dumnezeu sunt, spre însăşi aceasta 
îndeletnicindu-se. (Romani 13, 1-6). N 

Năravul ghearelor e cu rădăcini bătrâne. In 
istoria Egiptului, câtă vreme Faraonii respectau 
religia, dinastiile lor dăinuiau multe mii de ani. De 
îndată ce şi-au ridicat însă mâna asupra preoţilor 
s-a isprăvit cu ei; templele şi-au închis luminile 
ştiinţei, piramidele au rămas monumente ale 
morţii şi dinastiile s-au stins. Unul dintre Faraoni 
sfârşeşte cu toată oastea în fundul Mării Roşii. 
(leşire 14, 28). 

Dezechilibrul mintal al trufiei s-a întins 
aproape la toate valorile şi le-a ridicat una 
împotriva alteia. În valoarea politică trufia 
stârneşte tirania, terorismul, dictatura; în religie, 
inchiziţia, despotismul, protestantismul, 
ecumenismul; în ştiinţă şi economie, 
materialismul; în artă, senzualismul; în toate a 


băgat anarhia faţă de Dumnezeu, lerarhul lor de 
drept. Deci ce vor zice, când li se va cere 
socoteală? 


Nunta Fiului de împărat (pictură realizată de 
Pr. Arsenie Boca la biserica din loc. Drăgănescu- 
Bucureşti) 


„Ingerul către creştini: Sus (în Rai) totul este 
gata, veniţi la cină." 

Răspunsul multora: 

— M-am însurat; 

— Mi-am rotunjit țarina; 

— Mi-am cumpărat cinci milioane de cai 
putere; 

— Caut locuinţă pe altă planetă; aşa că rogu- 
te să mă ierţi... nu pot veni; 

— Nu mai avem această preocupare...” 

(pictură realizată de Pr. Arsenie Boca la 
biserica din loc. Drăgănescu-Bucureşti) 


Mănăstirea Prislop; poarta de intrare 
construită în stil Maramureşean 


Grup de monahii împreună cu duhovnicul din 
mănăstirea Virghetec, loc. Voivodina, din fosta 
Iugoslavie, venind la mormântul Părintelui Arsenie 


Boca 

Părintele Nicolae Streza, din Sibiu, slujind la 
Mănăstirea Prislop la pomenirea Părintelui 


Arsenie Boca 

Maica Andreia, din mănăstirea Prislop, ce se 
osteneşte şi cu înfrumusețarea mormântului 
Părintelui Arsenie Boca 


Mormântul Părintelui Nicodim, fostul 
duhovnic al mănăstirii Prislop 

Vederea prin văl 

Să nu se creadă că dreptul apare numai în 
religie. Dreptul poate să se arate în oricare dintre 
valorile, sau talanţii lui Dumnezeu. Dacă însă abia 
apare în religie, asta se datorează faptului că 
numai aici se mai ştie ceva despre atârnarea 
omului de Dumnezeu. Deci purtătorul oricărei 
valori, din cele zise adineauri, dacă va ajunge la 
conştiinţa atârnării sale de Dumnezeu, va ajunge 


drept. 

Dreptul e omul lui Dumnezeu, ori de poartă 
slujba Preotului, ori pe a împăratului, ori pe-a 
învățatului, ori pe-a artistului, ori pe-a 
vistiernicului, ori pe-a bogatului, ori pe-a 
săracului. Un singur lucru i se cere pentru 
aceasta: să se cunoască pe sine ca avându-şi 
obârşia spirituală şi toată înzestrarea de la 
Dumnezeu. Sunt mulţi drepţi, care nici nu ştiu 
despre ei că sunt drepţi. Pentru ei, neştiinţa e o 
mare acoperire de primejdii. Ei sunt simpli ca 
florile, nu ştiu nimic despre frumuseţea lor. 

Pentru toţi cei ce au o răspundere între 
oameni, e neapărat de trebuinţă să-şi cunoască 
atârnarea lor de Dumnezeu şi Lui să-l întoarcă 
cinstea şi slujba pe care o au între oameni. Însă 
tot ceea ce-i împiedică să ajungă la această stare 
normală e vălul de pe minte, e zidul despărțitor de 
Dumnezeu al păcatului. 

Dumnezeu pe toţi îi trimite înzestrați şi în 
stare să fie drepţi. Dar, trecând ei prin poarta 
naşterii pământeşti, iau în spate poveri părinteşti, 
care-i spetesc şi îi încovoaie spre pământ. Dar 
aceasta nu le ia putinţa de-a se face drepţi. Insă 
dacă întârzie, abia pe urmă, slăbiţi de păcatele 
vieţii şi de mediul înconjurător, se fac tot mai 
greoi în a se decide să reprezinte cauza lui 
Dumnezeu. 

„Înainte de-a te urzi în pântece... te-am sfințit 
şi te-am rânduit Proroc pentru popoare”, zice 
Dumnezeu lui leremia (leremia 1, 5), care se cam 


lepăda de slujba de proroc. Iona s-a lepădat mult 
şi bine, Petru de asemenea s-a lepădat; împărați s- 
au lepădat; preoţi s-au lepădat. Se vede că e un 
risc al vieţii de a te ţine de Dumnezeu. E o ciudată 
ruşine de oameni în a te face mai bun. lar 
îndrăzneala de a sluji lui Dumnezeu şi a-i îndemna 
şi pe ei să-l slujească, de cele mai multe ori te 
pune în primejdie cu oamenii. E frica oii de lup. 
Dar dacă şi lisus S-ar fi înfricoşat de iad, unde ar 
mai fi nădejdea noastră? Precum în trupul lui lisus 
se ascundea Dumnezeu, aşa şi în făptura 
creştinilor se ascunde Hristos. Aici e minunea că 
oile biruie lupii, oricât de mare ar fi haita 
acestora. 

Este o singură cale de urmat - viaţa curată 
care ajută şi oamenilor, şi-l ajută şi lui Dumnezeu 
ca să ne poată ajuta; nu-i alt chip obişnuit de-a 
surpa zidul şi de a subţia vălul ce desparte pe 
oameni de Dumnezeu şi bagă haosul în zidire. 

Căci păcatul desfrâului şi a toată fărădelegea 
întârzie sau face cu neputinţă arătarea şi 
desăvârşirea vieţii lui Hristos în noi, numai de se 
va arăta viaţa lui Hristos în noi, vom cunoaşte 
ţinta spre care avem să tindem şi ne vom înţelege 
rostul nostru. 

În copiii veniţi dintr-o vieţuire curată a 
căsătoriei, precumpănesc înclinările bune şi nu-i 
biruie împrejurările rele ale mediului, ce eventual 
l-ar găsi şi, poate că, chiar împotriva acestui 
mediu sunt rânduiţi. El sunt de mici mai străvezii 
pentru Dumnezeu, şi prin aceasta se vede că au 


chemare să-l fie ucenici, iar dacă vremea le-o va 
cere îi vor fi şi mucenici. 

Un bărbat de ştiinţă, care în mediul său 
mărturiseşte pe Dumnezeu, adeseori e mucenic; 
un conducător de neamuri, dacă se declară 
atârnător de Dumnezeu, e mucenic, fiind învinuit 
pe nedrept de slăbiciune; şi aşa păţesc pe rând 
toţi dăruiţii lui Dumnezeu, când nu se învoiesc, la 
sfatul lumii, să tâlhărească pe Dumnezeu de darul 
ce li-l dase spre tot lucrul bun. 

Cu cât „vălul” ţesut din păcate şi aşternut 
peste ochiul conştiinţei e mai subţire, cu atât cei 
dăruiţi află mai repede cine sunt şi ce trimitere au 
de la Dumnezeu. lisus, ca om adevărat, n-avea 
niciun văl despărțitor, încât, la 12 ani, spunea 
dreptului Iosif şi Sfintei Fecioare, cu aerul cel mai 
natural cu putinţă; „n-aţi ştiut în casa Tatălui Meu 
Mi se cade să fiu?” (Luca 2, 49) Era în templul din 
Ierusalim, înconjurat de bogoslovii Legii vechi 
întrebându-i şi răspunzându-le din Scripturi. 

Deci sfinţii, drepţii prin excelenţă, pe măsura 
credinţei şi a curăţiei lor, moştenită din părinţi şi 
sporită cu propria lor osteneală, sunt o cuvântare 
vie, pentru că au într-înşii pe Dumnezeu-Cuvântul, 
Cel ce strigă printr-înşii voia Sa către ceilalţi 
oameni. În jurul acestora se întăreşte şi se întinde 
credinţa şi mulţi se mântuiesc. Prin ei se potoleşte 
anarhia, prin ei se restabileşte echilibrul şi 
armonia, şi prin ei şi ceilalţi întrevăd pe 
Dumnezeu. Sfinţenia e tocmai această 
transparenţă a lui Dumnezeu în făptura Sa: 


prietenia aceea de mare cuviinţă a sufletului cu 
Tatăl său - singura stare normală şi de la sine 
înţeleasă a omului şi a oamenilor. 

Dreptul între Iubire şi sabie 

Dezechilibrul, haosul şi anarhia sunt cam 
acelaşi lucru: o schimonosire, o degenerare, un 
accident, un păcat colectiv; nu sunt o realitate cu 
suport propriu, ci sunt ghearele haosului în 
grumazul realităţii, o pândire a nimicului, care 
vrea să înghită în sine toate câte sunt. O mare 
nenorocire, care pândeşte totul. Dumnezeu vrea 
să stăvilească năvala anarhiei în făptură, însă 
respectând libertatea omului. Nu poate să o facă 
decât dacă va câştiga şi convingerea omului 
pentru intenţia Sa. Pe drepţi îi are câştigaţi pentru 
acest scop. Pe  nedrepţi, pierzând aceştia 
libertatea lor - de vreme ce robesc păcatului - nu-i 
mai poate câştiga prin libertatea pe care n-o mai 
au, de aceea, pentru aceştia nu-l mai rămâne 
decât sabia. Prin sabie se înţelege aici: asprimea 
dreptăţii, legea, autoritatea, stăpânirea, pedeapsa, 
până chiar şi pedeapsa cu sabia. 

Când cineva, cu faptele sale păcătoase, cade 
din dragostea Tatălui său, dă de dreptatea Lui, 
care ca pe un rob îl va readuce la cale cu sila. Îi dă 
şi timp, doar va simţi trebuinţa să se întoarcă de 
bunăvoie; dacă însă nu bagă de seamă, îi ia şi 
timpul, şi cade fără de veste, urmărit de dreptate. 

O mare putere de refacere asupra celor 
căzuţi din dragostea lui Dumnezeu o au drepţii, 
care stau înaintea Stăpânului vieţii, pentru fraţii 


lor. Ei fac cumpănă între Dumnezeu şi oameni: de 
la oameni dobândind pocăinţa şi de la Dumnezeu 
milostivirea. Când lipsesc drepţii dintre oameni, 
iubirea nu se poate împlini, ci trebuie să se 
împlinească dreptatea. 

Chemarea aceasta de mijlocitor între 
Dumnezeu şi oameni au avut-o mulţi, dar mai cu 
seamă lisus, şi de la El toţi iconomii tainelor, 
Apostolii şi urmaşii lor  legiuiţi. Preoţii 
reactualizează prin jertfa cea fără de sânge, prin 
Sfânta împărtăşanie, permanenţa acestei mijlociri. 
De aceea preotul - care se înţelege că trebuie să 
fie un drept - e numit chiar mai mult decât atât: el 
e îngerul Domnului Savaot (Maleahi 2, 7) (Savaot 
e tot lisus). „Îngerii Bisericii” din Apocalipsă erau 
şapte episcopi, care au luat îndreptare pentru 
oarecare nebăgări de seamă. 

Preoţii au grija de-a îndupleca pe oameni în 
vremea rânduită întoarcerii, ca să nu cadă din 
milostivire sub strivirea dreptăţii. Lor li s-a dat 
marele dar să ierte în numele lui Dumnezeu. 
Mare, covârşitor de mare dar. Oare de ce nu-l 
pricep oamenii, că nu toţi sunt aşa de slabi la 
minte şi nici fumul mândriei nu-i ceva aşa de tare, 
ca să-i poată ţine până la sfârşit? 

A osândi pe preoţi e lucrul cel mai uşor şi cel 
mai fără rost. De ce nu se fac preoţi deştepţii 
aceştia care râd pe de lături sau chiar din locuri 
de frunte? De ce nu-şi dau copiii la învăţătura 
sfintei cunoştinţe de Dumnezeu, dacă într-adevăr 
sunt părtinitorii Lui? Ori e tocmai întors, văzând în 


preoţi slăbiciunile firii, ei - „cei fără slăbiciuni” - 
iau prilej să râdă de Dumnezeu. Sunt oameni care 
cred că asta-i deşteptăciune. 

Să fim drepţi: slujba preoţilor e sfântă, darul 
lor e de la Dumnezeu, e ştiut. Dar firea lor 
pământească? - da, neavând cum să vină altfel 
decât plămădindu-se prin naştere din trupuri 
pământeşti, în care mişună pornirile fărădelegilor 
ca şerpii, şi rod înclinările patimilor ca viermii. 
Sigur că ei vor fi covârşiţi de moştenirea aceasta 
şi nu-şi vor putea îndeplini, fără umbră, trimiterea 
lor de la Dumnezeu. Chemarea le va fi învăluită, 
vor şovăi în hotărâri (Isaia 28, 7), biruindu-se de 
lume, în loc ca ei să biruie lumea. Sigur că aceştia, 
prin viaţa lor, nu vor lăsa poporul să creadă, şi aşa 
se vor sălbătici oile asupra păstorului şi vor face 
bucurie lupilor. În jurul lor se va întări întunericul 
a toată neştiinţa şi va începe foametea, nu de 
pâine ci de Cuvântul lui Dumnezeu, pâinea cea din 
Cer. Sarea pământului o vor călca oamenii în 
picioare, şi aşa vine că: preotului se va întâmpla 
ca şi poporului” (Isaia 24, 2). Dar, de toată starea 
asta rea a lucrurilor are să dea seama şi poporul, 
căci toată decăderea e de la părinţi începătură. 

Deci milostivirea lui Dumnezeu e atârnătoare 
de om; dreptatea însă nu mai e atârnătoare de om: 
trebuie să o sufere, fără de tocmeală. 

Iubirea şi sabia lui Dumnezeu lucrează 
neîntrerupt şi deodată, între oameni: pentru 
fiecare, după cum îi trebuie; asta nu numai fiindcă 
oamenii sunt amestecați, dar şi pentru că fiecare 


ins îşi are vremile sale când străluceşte 
milostivirea, precum şi vremi când îl prigoneşte 
sabia, ca să vie iarăşi la starea de milostivire. 

În toată această întoarcere a lucrurilor, 
preotul, şi în general dreptul, îşi are slujba sa de a 
tălmăci tainele iconomiei divine  înduplecând 
amândouă părţile, şi pe om şi pe Dumnezeu. De 
multe ori dreptul o păţeşte, primind săgeți din 
amândouă părţile. „Dreptul care moare osândeşte 
pe nelegiuiţii care trăiesc... vedea-vor sfârşitul 
înțeleptului, dar nu vor înțelege, ce sfat a avut 
Dumnezeu cu el...” (înţelepciunea lui Solomon 4, 
16 - 17). 

Dacă primim ce spune Carrel, persoana 
omenească se întinde în felurite chipuri şi dincolo 
de marginile sale anatomice. Suntem totodată şi 
persoane duhovniceşti. Dragostea şi ura sunt în 
noi realităţi. O dragoste distrusă poate pricinui 
uneori chiar moartea. O dragoste reînviată e o 
înviere. Dacă am putea vedea firele care ne leagă 
unii de alţii, forma oamenilor ar fi destul de 
ciudată. Unii oameni ar depăşi cu puţin suprafaţa 
pielii lor, alţii s-ar întinde până la un depozit de 
bancă; alţii până la trupul oarecui, alţii până la 
cârciumă, alţii până la avuţie. Unii ni s-ar părea că 
au nişte mâini întinse peste mări şi ţări, până la 
familia lor, până la munţii şi cerul ţării în care s-au 
născut, ori la o ceată de prieteni, la o casă veche. 
Conducătorii de neamuri, marii binefăcători, 
Sfinţii, ar fi nişte uriaşi care îşi întind mulţime de 
braţe asupra unei ţări, a unui continent sau a unui 


imperiu. 

Cine ştie dacă nu cu bun rost sfătuiau Părinţii 
pe ucenicii lor de a-şi avea sufletul adunat, acolo 
unde le e şi trupul; că, împrăştiaţi cu sufletul, 
căpătau multe răni şi nu sporeau. Cine ştie dacă 
stâlpul de foc ce urca, după mărturiile văzătorilor 
Părinţi, de la câte un sporit duhovniceşte până la 
cer nu era tocmai această concentrare a 
personalităţii fericitului: a minţii în inimă şi 
amândurora în Dumnezeu, căpătând forma unui 
stâlp de foc. 

Sunt mult mai multe lucrurile pe care nu le 
ştim decât cele ce le ştim despre om; dar ceea ce 
ştim sigur e că spiritul nu e îngrădit de cele patru 


Oare de ce învinuieşte Dumnezeu pe oameni, 
de faptul că nu se mai naşte dreptul printre dânşii, 
şi că ei nu bagă de seamă? Răspunsul e următorul: 
drepţii sunt uneltele lui Dumnezeu, prin care 
sfătuieşte neamurile şi, prin rostul lor, face cu 
putinţă milostivirea sa printre oameni; pe când 
dacă nu-i are, oamenii vor da peste urgia dreptăţii 
Sale, după faptele lor. Familia, cu roadele ei 
împovărate de fărădelegi, îl aduce pe Dumnezeu la 


38 Alexis Carrel, „Omul, fiinţă necunoscută", Bucureşti, 1944, Ed. 
Cugetarea, ed. III, p 268. 


impas; drept aceea oamenii sunt traşi la 
răspundere şi se află în aceeaşi primejdie ca 
smochinul fără roadă. (Luca 13, 6). 

„Căutat-am printre ei, să găsesc un om ca să 
se poarte cu dreptate înaintea feţei Mele pentru 
ţara aceasta, ca să nu o pierd şi n-am găsit” 
(lezechiel 22, 30). 

Primul drept, care a stat înaintea lui 
Dumnezeu pentru alţii, a fost Avraam (Facere 18, 
23). Altul a fost Moise, care chiar a strâmtorat pe 
Dumnezeu ca să ierte norodul, care făcuse păcat 
mare închinându-se la viţelul de aur, zicând: 

„Rogu-mă acum, de vrei să le ierţi păcătui 
acesta, iartă-i; iar de nu, şterge-mă şi pe mine din 
Cartea Ta, în care m-ai scris”, (Exod 32, 32) 

Şi Dumnezeu ascultă de om. 

Alt drept, lisus Navi, urmaşul lui Moise, 
intrând în pământul făgăduinţei la o luptă cu 
Amoreii, s-a rugat să stea soarele şi s-a oprit 
soarele, până i-a făcut Dumnezeu izbândă asupra 
vrăjmaşului. 

n-a mai fost nici înainte, nici după aceea o 
astfel de zi în care Domnul să asculte aşa glasul 
omului”, mărturiseşte Scriptura (lisus Navi 10, 
14). 

De obicei oamenii stârnesc cu faptele lor 
anumite furtuni nevăzute; acestea tot în capul lor 
se întorc, dar în chipul cel mai văzut cu putinţă. 
Dumnezeu, ştiind de mai înainte sfârşitul tuturor 
a, rânduieşte fiecăruia ispăşiri în lumea aceasta. 

„Dumnezeu este îndelung răbdător şi mult 


milostiv, dar nepedepsit nimic nu lasă”. (Naum 1, 
3) însă nimic nu face, fără să arate Taina Sa 
slujitorilor Săi. (Amos 3, 7). lată dreptul, ca 
vestitor al voinţei lui Dumnezeu, ca văzător 
înainte, dincolo de zarea dimensiunii a patra, 
timpul. 

Sfânta Scriptură ar fi o copie de pe nevăzuta 
Carte de la cârma lumii. Dreptul eu unge la 
obârşia Scripturii. Astfel, Dumnezeu ţine sfat cu 
oştirea cerească, rânduind sfârşit cu pedeapsă 
regelui Ahav şi arată taina Sa Prorocului Miheia. 
(III Regi 22, 19). 

Aspra îndreptare a împăratului din Babilon, 
care făcuse abuz de putere şi se suise la mândrie 
mare, „se sprijină pe vrerea îngerilor şi pe 
porunca Sfinţilor” (Daniel 4, 14). Taina o înţelege 
Daniel, care îi dă trufaşului împărat sfatul să-şi 
răscumpere păcatele sale, lucru prin care ar fi 
putut ocoli nemaivăzuta pedeapsă, ce atârna 
asupra-i. lar Dumnezeu, Cel ce împlineşte sfatul 
slugilor Sale, i-a dat 12 luni vreme la îndemână. 
Împăratul, însă, nedeprins să asculte, n-a vrut de 
bunăvoie să-şi ispăşească păcatele, folosindu-se de 
calea milostivirii, de aceea l-a ajuns din urmă 
legea dreptăţii, a ispăşirii fără de voie. N-a vrut să 
se îndrepte folosindu-se de minte, de aceea i s-a 
luat mintea şi s-a izgonit dintre oameni, şapte ani 
păscând cu boii. 

22. Şapte ani te vor scoate de la oameni, şi cu 
fiarele sălbatice va fi petrecerea ta, şi cu iarbă ca 
pe un bou te vor hrăni, şi rouă cerului peste tine 


va cădea, şi şapte vremi se vor muta peste tine, 
până vei cunoaşte că cel peste împărăţia 
oamenilor, şi cui va vrea o va da pe ea. 

23. Şi pentru că a zis: lăsaţi odrasla 
rădăcinilor copacului în pământ, împărăţia ta ţie 
va rămânea, dintru care vei cunoaşte puterea cea 
cerească. 

24. Pentru aceea împărate! Sfatul meu să-ţi 
placă ţie, şi păcatele tale cu milostenie le 
răscumpără, şi nedreptăţile tale cu îndurări 
săracilor, doar va fi Dumnezeu mult îngăduitor 
păcatelor tale. 

25. Acestea toate a venit asupra lui 
Nabucodonosor împăratul. 

26. După douăsprezece luni la Biserica 
împărăției lui în Vavilon umblând. 

27. Răspuns-a împăratul, şi a zis: au un este 
acesta Vavilonul cel mare, pe care l-am zidit eu 
casă împărăției întru tăria puterii mele, spre 
cinstea măririi mele? 

28. Încă cuvântul în gura împăratului fiind, 
glas din cer s-a făcut: ţie se zice Nabucodonosor 
împărate; împărăţia ta a trecut de la tine. 

29. Şi dintre oameni te vor scoale pe tine, şi 
cu fiarele câmpului va fi locuinţa ta, şi cu iarbă, ca 
pe un bou te vor hrăni pe tine, şi şapte vremi se 
vor premeni peste tine, până ce vei cunoaşte, că 
cel  Preaînalt stăpâneşte peste împărăția 
oamenilor, şi cui va vrea o va da pe ea. 

30. În acelaşi ceas s-a plinit cuvântul asupra 
lui Nabucodonosor, şi s-a scos dintre oameni, şi 


iarbă ca un bou a mâncat, şi din rouă cerului s-a 
vopsit trupul lui, până a crescut perii lui, ca perii 
leilor, şi unghiile lui ca ale pasărilor. (Daniel 4, 
2230). 

Fiind încredinţat de Dumnezeu cu slujba de 
împărat al Babilonului, el nu trebuia să se 
semeţească şi să ceară poporului să i se închine 
lui, ispitire peste putere, lucru la care voia să-l 
silească şi pe poporul Evreu, pe care i-l dăduse 
Dumnezeu spre robie, iar nu spre rătăcire. Pe 
lângă asta era un tiran înfricoşat, încât tocise 
umerii ostaşilor să-i, şi de osteneala zidirii marii 
cetăţi a Tirului toţi cheliseră. (lez. 29, 18). 

El ar fi fost dator să se poarte ca o slugă a lui 
Dumnezeu, şi nu ca un tiran, făcând atâta 
tulburare în zidirea lui Dumnezeu. Dar urgia, pe 
care a dezlănţuit-o asupră-şi, a stins fărădelegile 
sale, încât după trecerea vremii de pedeapsă şi-a 
văzut rostul său cel adevărat şi atârnarea sa de 
Dumnezeu. lată mărturia despre  înţelepţirea 
acestui tiran al istoriei vechi dată de el însuşi: 

31. Şi după trecerea acestei vremi (cei şapte 
ani de nebunie), eu, Nabucodonosor, am ridicat 
ochii mei la cer şi mintea îmi veni din nou şi am 
binecuvântat pe cel Preaînalt şi veşnic viu şi I-am 
adus laude şi preamărire. Căci puterea Lui este 
putere veşnică, iar împărăţia Lui în neam şi în 
neam. 

32. Şi toţi locuitorii pământului ca o nimica 
sunt înaintea lui şi după voia Lui face întru tăria 
cerului şi întru lăcaşul pământului şi nu este cine 


să stea împotriva mâniei Lui şi să zică Lui: ce ai 
făcut? 

33. În acea vreme mintea mea s-a întors la 
mine; şi la cinstea împărăției mele am venit, şi 
chipul meu s-a întors la mine; şi sfetnicii mei şi 
boierii mei m-au căutat pe mine, şi întru împărăţia 
mea m-am întărit; şi mărire mai multă s-a adaos 
mie. 

34. Acum dar eu Nabucodonosor laud şi prea 
înalt şi slăvesc pe împăratul cerului, că toate 
lucrurile lui sunt adevărate şi cărările lui judecăţi, 
şi pe toţi cei ce umblă cu trufie poate să-i 
smerească. (Daniel 4, 31 - 34). 

Cârmuirea neamurilor tot de sus se face, că 
este şi o ispăşire a neamurilor. Aceasta s-a 
destăinuit prima dată lui Avraam: „Să ştii bine, că 
urmaşii tăi vor nemernici un pământ străin, unde 
vor fi robiţi şi apăsaţi patru sute de ani, dar pe 
neamul acela, căruia vor robi, îl voi judeca Eu, şi 
după aceea vor ieşi aicea cu avere mare. Ei însă se 
vor întoarce aici în al patrulea veac de oameni, 
căci nu s-a umplut încă măsura nelegiuirii 
Amoreilor”. (Geneza 15, 13 - 14, 16). 

t t ł 

La plinirea vremii prezise, când evreii s-au 
întors din Egipt, alte taine din Cartea ispăşirii 
vede Solomon, privind îndărătul timpului. Iată 
cum i-a judecat Dumnezeu pe Egipteni: 

Dintre cele 10 pedepse, cea mai grea a fost 
noaptea cea de trei zile, cu înfricoşările ei 


cumplite, „care veniseră peste ei din 
(înţelepciunea lui Solomon 17, 14). „Intr-însa li se 
dezveleau păcatele lor ascunse. Ea era icoana 
întunericului ce avea să-i înghită pe urmă. 
Azvârliţi încoace şi încolo pe pământ şi pe 
jumătate morţi, ei dădeau pe faţă pricina pentru 
care mureau. Căci vedeniile ce-i îngroziseră le 
destăinuiseră lucrul, ca să nu moară în neştiinţă: 
pentru ce pătimesc atâta rău”. (înţelepciunea lui 
Solomon 18, 19) lată şi sfârşitul judecății lui 
Dumnezeu cu ei: dezastrul militar al lui Faraon. 

Înţelepciunea lui Solomon, cap. 19: 

1. O mânie neîndurată prigoneşte pe 
nelegiuiţi până în sfârşit, fiindcă Dumnezeu ştia de 
mai înainte care va fi petrecerea lor. 

2. Că adică egiptenii, după ce au lăsat pe 
Israil ca să plece şi cu mare stăruinţă i-au zorit la 
drum, avea-vor păreri de rău şi vor începe să-i 
urmărească. 

3. Cu adevărat, când nu isprăviseră de jelit pe 
morţii lor şi plângeau încă la mormintele celor 
ucişi, un alt gând nebunesc le-a venit şi au început 
ca pe nişte fugari să-i urmărească pe aceia, pe 
care îi zoriseră cu rugăminţi să plece de la ei. 

4. La aceasta îi atrăgea pedeapsa de care 
erau vrednici, căci despre cele mai înainte 
întâmplate ei nu mai aveau ţinere de minte, ca să 
se împlinească şi ceea ce mai lipsea din urgiile 
suferite de ei. 

5. Aşa încât poporul Tău să săvârşească 
necrezuta lui trecere prin mare, iar Egiptenii să 


dea peste o moarte năprasnică”. 

În vreme ce miluia Dumnezeu pe unii, 
prăpădea pe alţii, căci li se împlineau măsurile 
fărădelegilor. Iar ca cei mulţi să ia aminte, alte 
taine din Cartea  ocârmuirii neamurilor se 
descoperă lui Moise, în vreme ce poporul se 
apropie de pământul făgăduinței. Dumnezeu Îi 
înşiră lui Moise toate fărădelegile desfrânării, de 
care îi atrage luarea aminte să păzească poporul, 
iar la urmă adaugă: 

24. Să nu vă întinaţi cu nimic din cu toate 
acestea s-au întinat păgânii, pe care Eu îi izgonesc 
dinaintea feţei voastre. 

25. Că s-a întinat pământul şi am privit la 
nelegiuirile lor şi a lepădat pământul pe cei ce 
trăiau pe el. 

26. lar voi să păziţi toate poruncile Mele şi 
toate legile Mele şi să nu faceţi niciuna din 
ticăloşiile acestea, nici băştinaşul, nici veneticul, 
care trăieşte între voi. 

27. Că toate urâciunile acestea le-au făcut 
oamenii pământului acesta, care-i înaintea 
voastră, şi s-a întinat pământul; 

28. Ca nu cumva să vă lepede şi pe voi 
pământul, când îl veţi întina, cum a aruncat el de 
la sine pe popoarele care au fost înainte de voi. 
(Levitic 18; 24 - 28) 

lată că pe locuitorii cu viaţă stricată, când îi 
sorteşte Dumnezeu pedepsirii, nu-i apără nicio 
graniţă şi nicio armă; dar, pentru o viaţă curată, îi 
apără Dumnezeu, cum nu-i apără nimic pe lume, 


neamurile au un destin ascuns în Dumnezeu. Când 
îşi urmează destinul au apărarea lui 

Dumnezeu, când îl trădează, să se gătească 
de pedeapsă. Dar ei n-au ascultat, ci din neam în 
neam tot mai răi s-au făcut, încât iată cum sună 
glasul lui Dumnezeu: 

1. Ascultaţi cuvântul Domnului voi feciori ai 
lui Israil, că Domnul stă la judecată cu locuitorii 
pământului 

2. Căci nu mai este credinţă, nici iubire, nici 
cunoaştere de Dumnezeu în ţară. 

3. Toţi jură strâmb, mint, ucid, fură şi sunt 
desfrânaţi; săvârşesc fapte silnice, iar sângele 
vărsat curge peste sânge. 

4. Pentru aceasta ţara e în mare jale, iar cei 
ce locuiesc sunt fără vlagă. (Osea 4; 1 - 4) 

Nărăviţi cum erau cu păcatele, n-au ascultat; 
de aceea tot mai multă urgie şi-au îngrămădit pe 
cap, adăugând a face rele, până când prin leremia 
Prorocul, Dumnezeu le dă de ştire dărâmarea 
Ierusalimului şi ducerea lor în robie. E interesant 
momentul acesta istoric, în care Prorocul se luptă 
cu regele ca să-l înduplece să se predea fără 
rezistenţă, ca să scape cu viaţă, dar regele - în 
temeiul datoriei de rege - preferă să moară dar să 
se predea, ba. Prevestirea aceasta, care era o 
urmare a vieţuirii ticăloase a poporului şi a 
regelui, o motivează Dumnezeu lui Ieremia, 
zicând: „Poate, auzind toate necazurile ce mi-am 
pus în gând să le fac (leremia 36, 3)... vor asculta 
şi se vor întoarce fiecare de la calea sa cea rea şi 


atunci voi schimba strâmtorarea pe care vreau să 
le-o fac, pentru faptele lor cele rele” (Ieremia 26, 
3) 

Pentru cuvântul acesta, însă, erau să-L 
omoare pe Ieremia (26, 11). Căci cuvântul 
Domnului era de râs la ei, (leremia 6, 10) şi şi-au 
bătut joc de trimişii lui Dumnezeu şi n-au ţinut 
seamă de cuvintele Lui, pe prorocii Lui i-au 
batjocorit, până ce mânia lui Dumnezeu s-a 
pogorât peste poporul Său, încât acesta n-a mai 
avut scăpare (II Paralipomena 36, 16). 

În vremea aceea leremia se ruga: 

„Mărturisim Doamne necredinţa noastră şi 
fărădelegile părinţilor noştri, căci am păcătuit 
înaintea Ta. Nu ne lepăda pe noi, pentru numele 
Tău”. (leremia 14, 20). 

Primeşte însă răspunsul următor: 

1. Şi a zis Domnul către mine: Chiar Moisi şi 
Samuil de va sta înaintea feţii Mele, nu este 
sufletul Meu către ei (nu M-ar îndupleca). 
Goneşte-i de la faţa Mea, să se ducă. 

2. lar de vor zice către tine: unde să ne 
ducem? Vei zice către ei: Acestea zice Domnul 
Dumnezeu: Cel rânduit la moarte, să se ducă la 
moarte, cei pentru foamete, la foamete şi cel 
pentru robie, la robie! 

3. Şi voi nimici asupra lor în patru chipuri, 
zice Domnul: sabia spre junghiere şi câinii spre 
rumpere, şi fiarele pământului şi pasările cerului 
spre mâncare şi spre stricare. 

4. Şi-i voi da pe ei în nevoi, la toate 


împărăţiile pământului, pentru Manase feciorul lui 
Ezechia împăratul Iudei, pentru toate câte a făcut 
în Ierusalim. 

5. Cui îi va fi milă de tine lerusalime? Sau 
cine se va întrista pentru tine? Sau cine va întreba 
de pacea ta? 

6. Tu m-ai urât, zice Domnul: înapoi vei 
merge, şi voi întinde mâna mea, şi te voi strica pe 
tine, şi nu-mi voi mai aduce aminte de ei. 

7. Şi-i voi împrăştia pe ei cu împrăştiere în 
porţile poporului meu, făcutu-s-au fără de fi, 
pierdut-au pe poporul meu pentru răutăţile lor. 
(Ieremia 15, 1 - 7). 

Iar calea rugăciunii, desăvârşit a închis-o, 
(Plângeri 5, 8) apoi a adus prăpădul în robia celor 
70 de ani: 

14. Şi toţi fruntaşii lui Iuda şi Preoţii şi 
poporul pământului au înmulţit a face fărădelege, 
după toate urâciunile neamurilor, şi au pângărit 
casa Domnului cea din Ierusalim, (ca în România 
de azi, n.ed.) 

15. Şi a trimis Domnul Dumnezeul părinţilor 
lor la ei prin mâna prorocilor Săi, de grabă şi 
trimițând solii Săi, că nu se îndura de poporul Său 
şi de lăcaşul cel sfânt al Lui. 

16. Iar ei îi batjocoreau pe solii Lui şi 
defăimau cuvintele Lui şi râdeau de prorocii Lui, 
până ce s-a suit mânia Domnului asupra poporului 
Său încât nu mai era leac. 

17. Şi a adus asupra lor pe împăratul 
Haldeilor, şi ia ucis pe tinerii lor cu sabie în casa 


cea sfântă a lui, şi nu i s-a făcut milă de Sedechia, 
şi spre fecioarele lor nu s-a milostivit, şi pe 
bătrânii lor i-a dus, toate Le-a dat în mâinile lor. 

18. Şi toate uneltele casei lui Dumnezeu, cele 
mari şi cele mici şi vistieriile casei Domnului şi 
toate vistieriile împăratului şi ale boierilor, toate 
le-au dus în Vavilon. 

19. Şi au ars casa Domnului şi au surpat zidul 
Ierusalimului, şi turnurile lui le-au ars cu foc şi 
toate vasele scumpe s-au pierdut 

20. Şi au mutat pe cei rămaşi în Vavilon, şi i- 
au fost lui şi fiilor lui robi, până la împărăţia Midi 
lor. 

21. Şi să plinit cuvântul Domnului prin gura 
lui leremia. Până când pământul s-a îndestulat a 
serba sâmbetele sale, odihnindu-se tot timpul 
pustiirii sale, până s-au împlinit şaptezeci de ani. 

(II Paralipomena 36, 14 - 21). 

La jalea aceasta se adaugă una şi mai mare: 
„Femei miloase, fierbeau cu mâinile lor copiii care 
le-au slujit de hrană în vremea prăpădului” 
(Plângeri 4, 10). 

De ce atâta urgie? se întrebă Ieremia şi 
căpătă răspunsul din rădăcini: 

„Profeţii tăi nu ţi-au dat pe faţă fărădelegea 
ta, ca să-ţi schimbe calea tai” Plângeri 2, 14). 

E drept, că darea pe faţă a fărădelegilor e cea 
mai primejdioasă predică, dar şi singura care mai 
poate ceva. Toți fug de metoda aceasta. Chiar 
pentru câştigul lui Dumnezeu, nu vor să se 
primejduiască cu oamenii. N-au putere. Oare de 


ce? lată de ce: 

11. Că preotul şi prorocul s-au pângărit, şi în 
casa mea am văzut răutăţile lor. 

12. Pentru aceea facă-se lor calea lor spre 
lunecare întru negură şi se vor împiedica, şi vor 
cădea întru ea, pentru că voi aduce peste ei rele în 
anul cercetării lor. 

13. Şi întru prorocii Samariei am văzul 
fărădelegi prorocit-au prin Baal şi au făcut pe 
poporul meu Israil să rătăcească. 

14. Şi întru prorocii Ierusalimului am văzut 
lucruri groaznice, preacurvind şi mergând întru 
minciuni şi sprijinind mâini multe, ca să nu se 
întoarcă fiecare de la calea sa cea rea, făcutu-s-au 
mie toţi ca Sodoma şi cei ce locuiesc într-însa ca 
Gomora. 

15. De aceea aşa zice Domnul (numele Mesiei 
în Vechiul Testament) despre proroci: lată îi voi 
hrăni cu pelin şi le voi da să bea apă cu fiere, căci 
de la Prorocii Ierusalimului a ieşit spurcăciune în 
tot pământul. (leremia 23, 11 - 15). 

1. Păstorii cei ce pierdeţi şi risipiţi oile 
păşunii Mele. 

2. Pentru aceea aşa zice Domnul asupra celor 
ce pasc poporul Meu: voi aţi risipit oile Mele şi le- 
aţi scos afară, şi nu le-aţi cercetat pe ele, iată eu 
voi zdrobi asupra voastră după meşteşugirile 
voastre cele rele. (leremia 23, 1 - 2). 

Oare de ce S-a ostenit Dumnezeu 1.500 de 
ani cu ucigaşii drepţilor, trimiţându-le pe toţi 
vestitorii Săi, în fiecare zi, dis-de-dimineaţă 


(leremia 7, 25), adică la o vreme când se mai 
putea înlătura osânda ce le atârna peste creştet şi 
se mai putea abate urgia, care se pogora ca focul, 
peste fărădelegile lor fără de seamă? 


Crinul de pe cruce 

Era ascuns în neamul acesta un mare destin: 
desăvârşirea prin el a Tainei celei din veac 
ascunse şi de îngeri neştiute. Trebuia, era scris în 
istoria nevăzută, ca la plinirea vremii, să răsară 
între oameni crinul neamului omenesc: Sfânta 
Fecioară, Maica Domnului. 

Era trebuinţă de recrearea acestei zidiri, 
povârnită spre plata păcatului, spre neîndurata 
moarte. Prin acest popor era prevăzut să se 
împlinească cea din urmă strădanie a lui 
Dumnezeu în persoană, cea din urmă dintre 
măsurile ce mai rămâneau. Dar singura rezolvare, 
care mai avea să facă viaţa neamurilor cu putinţă, 
nu află între iudei ca răspuns decât fapta cea mai 
ucigaşă a lor, cea din curtea lui Filat şi de pe 
dealul Căpățânii. 

Crinul Bunei Vestiri, pe care dragostea L-a 
coborât din Cer între oameni, jidovii îl răstigniră 
pe cruce. Cu fapta aceasta ucigaşă, ei ieşiră din 
destinul lor, pentru care ostenise Dumnezeu cu ei, 
atâta amar de vreme, şi-şi băgară neamul sub 
roţile blestemului. De aceea: 

4. Zile multe vor şedea fiii lui Israil fără de 
împărat şi fără de căpetenie şi fără de jertfă şi 
fără de altar şi fără de preoţie şi fără de arătători. 


5. După aceea fiii lui Israil se vor întoarce la 
credinţă, iar la sfârşitul zilelor celor de pe urmă se 
vor apropia cu înfricoşare de Domnul şi de 
bunătatea Lui” (Osea 3, 4 - 5). 

Până la plinirea vremii atârnă peste ei 
blestemul pe care şi l-au cerut în curtea lui Filat: 

4. Deci a ieşit iarăşi afară Pilaf şi a zis lor: 
iată, aduc vouă pe Ei (pe Hristos) afară, ca să 
cunoaşteţi că întru Dânsul nicio vină nu aflu. 

5. Deci a ieşit lisus afară, purtând cununa cea 
de spini şi haina cea mohorâtă. Şi Pilat le-a zis lor: 
lată Omul! 

6. lar dacă L-au văzut pe Ei Arhiereii şi 
slugile, au strigat, zicând:  răstigneşte-l, 
răstigneşte-L pe El. Zis-a lor Pilat: luaţi-L voi pe 
El, şi L 

căci eu nu aflu întru El vină. 

7. Răspuns-au lui Iudeii: noi Lege avem, şi 
după Legea noastră dator este să moară, căci s-a 
făcut pe Sine Piu al lui Dumnezeu. 

8. lar dacă a auzit Pilat acest cuvânt, mai 
mult s-a temut. 

9. Şi a intrat în divan iarăşi, şi a zis lui de 
unde eşti Tu? Iar lisus răspuns nu i-au dat lui. 

10. Deci a zis Pilat Lui: mie nu-mi grăieşti? Au 
un ştii că putere am să te răstignesc, şi putere am 
să te slobozesc? 

11. Răspuns-a lisus: n-ai avea nicio putere 
asupra Mea, de n-ar fi fost dat ţie de sus; pentru 
aceasta cel ce m-a dat ţie, mai mare păcat are. 

12. Din aceasta căuta Pilat să-L. slobozească 


pe El; iar Iudeii strigau, zicând: de vei slobozi pe 
acesta, nu eşti prieten Cezarului; tot cel ce se face 
pe sine împărat, stă împotriva Cezarului. 

13. Deci auzind Pilat cuvântul acesta, a scos 
afară pe lisus, şi a şezut pe scaun în locul ce se 
cheamă, pardosit cu pietre, iar ieşte: Qawata. 

14. Şi era vinerea paştelor, şi ceasul ca la al 
şaselea; şi a zis ludeilor: iată împăratul vostru! 

15. iar ei au strigat: ia-L, ia-L. răstigneşte-L pe 
EL. Zis-a lor Pilat: pe împăratul vostru să-L 
răstignesc? Răspuns-au Arhiereii: N-avem împărat 
fără numai pe Cezarul. 

16. Deci atunci L-a dat pe Ei lor ca să se 
răstignească. Şi au luat pe lisus, şi L-au dus ca sä- 
L răstignească (loan 19; 4 - 16). 

Sângele Lui asupra noastră şi asupra 
feciorilor noştri”. (Matei 27, 25). 

De aceea sunt urâţi de toate neamurile că 
asta e ponosul blestemului, pe care singuri şi l-au 
cerut peste urmaşi. Blestemul acesta îi zoreşte să 
ia în braţe pe toţi anticriştii vremurilor, până la cel 
mai de pe urmă, pe care şi-l vor pune rege. Le va 
sosi şi vremea aceea mult dorită, dar chiar pentru 
ei ivirea anticriştilor e un destin blestemat. Când 
se vor convinge de aceasta, vor veni înfricoşaţi la 
credinţa creştină ortodoxă. 

Deci până la capătul zilelor, când se vor 
întoarce şi ei, moştenirea lor este a noastră, a 
noului Israel, a neamurilor creştine. Până atunci, 
pentru ei sângele lui lisus e blestem şi mânie. 
Pentru noi, dimpotrivă, sângele lui Hristos e 


izbăvirea de mânie. (Romani 5, 9). Dovada celei 
mai mari iubiri de oameni - trecerea Mântuitorului 
pentru noi prin moarte - are putere de mântuire 
pentru cei ce-o primesc, dar are faţă de osândă 
pentru cei ce nu vor s-o primească. Unii stau sub 
dar, alţii sub sabie. 

În toată lumea lui Dumnezeu, nu este altă 
predică mai puternică decât a Sfântului răstignit 
de ură şi Care-şi iartă ucigaşii. Asta dovedeşte 
ceva atotputernic şi fără de sfârşit: desăvârşirea. 

Ei n-au înţeles, şi de aceea petrec acele „zile 
fără număr”, zile de foamete: 

11. nu foamete de pâine şi nu sete de apă, ci 
de auzit cuvintele Domnului. 

12. Şi se vor clătina ei de la o mare până la 
cealaltă şi de la Miazănoapte la Răsărit, şi vor 
cutreiera pământul, căutând cuvântul Domnului, 
dar nu-l vor afla”. (Amos 8, 11 - 12). 

Asta-i foametea lor de mii de ani: Dumnezeu 
nu le mai vorbeşte!... 

Toată tragedia acestui popor, ce se 
vrăjmăşeşte de moarte cu lisus Hristos, e o mare 
lecţie a lui Dumnezeu, pe care o arată neamurilor 
creştine, până la sfârşitul zilelor. Istoria se va 
repeta cu oricare dintre neamurile care vor face 
ce-au făcut ei. Aceleaşi fapte aduc aceleaşi urmări, 
deci pricinuiesc aceeaşi istorie; pentru asta nu 


Răspunzătorii 

Faptul că din partea Sa Dumnezeu a făcut 
totul pentru om, până şi jertfa Sa de pe cruce, 
dovedeşte că omul are un preţ imens, necrezut de 
mare. Omul are dimensiunile intenţiei divine; el e 
centrul şi sinteza creaţiei Sale: e lumea văzută 
îmbinată cu lumea nevăzută. 

lată de ce suntem datori a vieţui potrivit 
acestei intenţii divine; adică să trăim deodată şi ca 
persoane văzute şi ca persoane nevăzute. Căci 
omul are valoarea arătată de jertfa de pe cruce. 

Când omul trăieşte în adevărata lui valoare, e 
subiect de istorie, pe când dacă renunţă la 
dimensiunile sale divine ajunge obiect de istorie, 
în rând cu oricare dintre obiecte; nu mai poartă un 
nume, ci poartă un număr, 666.% 

Deci ce poate să însemneze coborârea omului 
la simpla valoare economică, decât o degradare a 
lui în rândul vitelor, care se vor sălbătici 
întreolaltă, şi-şi vor împinge conducătorii până la 
marginile nebuniei. Asta înseamnă treaba unuia, 
care ar încovoia crinii în gunoi, preţuind mai mult 
gunoiul decât mirosul crinului. 

Pentru o alunecare a omului de la nume la 
număr, au să dea seama toţi înzestraţii lui 
Dumnezeu, cei cu daruri, cu răspunderi, cu măriri, 


39 Codul numeric personal pe care-1 primeşte astăzi, fără să fie 
întrebat, orice om care se naşte şi trăieşte pe planeta Pământ, stă sub 
apăsarea acestui număr antihristic: 666. Chiar dacă noi românii încă nu 
eram dominați de acest număr în vremea când Părintele Arsenie Boca a 
scris rândurile acestea, iată că Sfinţia sa cu 50 de ani înainte a descris 
desăvârşit situaţia noastră de azi. (n.ed. 2012) 


cu putere şi cu tot felul de haruri. 

Regele David, înzestrat deodată cu darul 
stăpânirii şi cu darul prorociei, a căpătat o 
straşnică pedeapsă, numai fiindcă a îndrăznit să 
numere poporul. Darul prorociei i s-a luat o 
vreme, iar din popor i-au murit 70 de mii de 
oameni - şi doar el greşise, nu poporul. (II Regi 
24, 17) 

Deci înainte stătătorii şi deţinătorii puterii au 
să dea seama, chiar de venirea sabiei după 
dreptate, după cum ni se destăinuie aceasta prin 
lezechiel, văzătorul tainelor. 

lezechiel 53: 

1. Fost-a cuvântul Domnului către mine şi mi- 
a Zis: 

2. „Fiul omului, rosteşte cuvânt către fiii 
poporului tău şi le zi: De voi aduce sabie asupra 
unei ţări şi poporul ţării aceleia va lua din mijlocul 
său un om, şi-l va pune străjer. 

3. Şi el, văzând sabia venind asupra ţării, va 
trâmbiţa din trâmbiţă şi va prevesti 

4. De va auzi cineva sunetul trâmbiţei, dar nu 
se va păzi, când va veni sabia şi-l va prinde, 
sângele aceluia va fi asupra capului său. 

5. Pentru că a auzit glasul trâmbiţei şi nu s-a 
păzit, sângele lui asupra lui; iar cel ce se va păzi, 
îşi va mântui viaţa sa. 

6. Dacă însă străjer ui a văzut sabia venind şi 
n-a sunat din trâmbiţă şi poporul n-a fost 
prevestit, atunci când va veni sabia şi va ridica 
viaţa cuiva, acela s-a răpit pentru păcatele lui, dar 


sângele lui îl voi cere din mâna străjerului. 

7. Şi pe tine, fiul omului, te-am pus Eu străjer 
casei lui Israil şi tu vei auzi cuvânt din gura Mea, 
şi-i vei vesti din partea Mea. 

8. Când eu voi zice păcătosului: „Păcătosule, 
vei murii”, şi tu nu vei grăi nimic ca să prevesteşti 
pe păcătos, ca să se abată de la calea lui, atunci 
păcătosul acela va muri pentru păcatele sale, iar 
sângele lui îi voi cere din mâna ta. 

9. lar dacă tu ai prevestit pe păcătos să se 
abată de la calea lui şi să se întoarcă de la ea, şi el 
nu s-a întors din calea lui, atunci el muri pentru 
păcatele lui iar tu ţi-ai mântuit sufletul tău”. (vezi 
şi lezechiel 3, 17 - 21) 

Slujba cea mai anevoioasă şi mai plină de 
primejdii o au însă drepţii, când trebuie să dea pe 
faţă păcatele poporului. (Plângeri 2, 14; Ieremia 
14, 10; Isaia 58). „Prin ştiinţa lui, dreptul, sluga 
Mea, va îndrepta pe mulți” (Isaia 53, 11). De 
aceea trebuie să fie deodată şi stâlp de fier şi zid 
de aramă (leremia 1, 18) şi faţă de cremene (Isaia 
50, 7), iar pe deasupra tuturor a, trebuie să fie 
păstorul cel bun, care-şi pune viaţa pentru oile 
sale. (Ioan 10, 11). 

Într-adevăr, slujba aceasta n-o poate face 
decât un lepădat de viaţă şi un îndrăgostit de 
Dumnezeu. De aceea zice Petru, că şi dreptul abia 
se mântuieşte (I Petru 4, 18), socotind greutatea 
sarcinii. Căci nimeni nu e drept fără vreun rost de 
la Dumnezeu, fără vreo treabă de făcut. Mântuirea 
dreptului e condiţionată de împlinirea destinului 


său de la Dumnezeu, şi e primejduită când îşi 
cruţă viaţa proprie în dauna intenţiei divine. 

Nici Dumnezeu n-a avut alt cuvânt mai tare 
decât jertfa. Jertfa e maxima apropiere a voinţei şi 
iubirii lui Dumnezeu de libertatea omului. Ea e 
hotarul de atingere între voinţa divină şi libertatea 
omului. lar în ucenicii Săi, trimişi în fiecare veac 
de oameni, tot El e Cel ce-şi repetă cuvântul şi 
aduce aminte lumii preţul pe care-l are omul 
înaintea lui Dumnezeu. El, Hristos, trăit din toată 
sinceritatea fiinţei, e singura cale care mai poate 
aduce pace între oameni şi bună învoire; toate 
celelalte rezolvări alăturea de trăirea 
creştinismului grăbesc apocalipsul. Ştiinţa fără 
Dumnezeu şi împotriva omului s-a apucat să facă 
şi nebunia ei cea mai de pe urmă: desfacerea şi 
aprinderea stihiilor. 

II Petru 3, 10: „Ziua Domnului veni ca un fur. 
Atunci cerurile pieri-vor cu vuiet mare; stihiile 
arzând se vor desface şi pământul şi lucrurile de 
pe el vor arde de istov”. 

Deci rostul iconomilor e de a întoarce marea 
turmă a oamenilor iarăşi la Dumnezeu în „Ţara de 
obârşie/7 (leremia 22, 10). Au însă şi potrivnici, 
care zi şi noapte îi pârăsc înaintea lui Dumnezeu 
(Apocalipsa 12, 10) precum că i-ar fi risipind 
avuţiile (Luca 16, 1 - 13). Căci de când potrivnicul 


a fost aruncat pe pământ, se dă pe sine stăpân al 
pământului şi al tuturor împărăţiilor lumii. Nu se 
sfieşte potrivnicul nici de obrazul lui Hristos, ci-i 
zice: 

6. Şi i-a zis Lui diavolul: Ţie voi da stăpânirea 
aceasta toată şi slava lor, că mie îmi este dată, şi 
ori căruia voiesc o dau pe ea. 

7. Deci, tu de te vei închina înaintea mea, 
toată [i-o dau ie. (Luca 4,6 - 7). 

Se înţelege dar, că orice milostenie, orice 
binefacere, orice folosire a lumii după legea iubirii 
de oameni, e o pagubă ce aduce o mare atingere 
stăpânirii acestui înger nebun. Ştiţi cum sunt 
nebunii: se dau pe ei de ceva mare şi pretind să li 
se supună oamenii, se cred pe ei stăpâni şi 
împărați, că aşa cere boala lor. Cu atât mai vârtos 
o cere aceasta Lucifer, începătorul nebuniei. Deci 
orice iubire, în părută lui împărăție e o risipire; şi 
orice ură - după voia lui cea rea - o mare faptă 
bună. Dar împărăţia fiind de drept a lui 
Dumnezeu, care este lumea întreagă, chivernisită 
de oameni cu ură, nu cu iubire, îngrămădeşte pe 
cheltuitorii ei cu o mare datorie de plată lui 
Dumnezeu. Orice ascultare de Stăpânul adevărat 
al lumii e o daună în împărăţia „stăpânului” nebun 
şi orice ascultare de stăpânul nebun al pământului 
îngrămădeşte pe oameni sub povara unei datorii 
sau greşeli făcute lui Dumnezeu. 

Deci dacă proprietatea şi stăpânia lumii, de 
fapt şi de drept, e a lui Dumnezeu, atunci omul e 
numai un fel de chiriaş, un fel de administrator şi 


nicidecum proprietarul absolut al lumii. Că, de se 
va crede stăpân absolut al lumii, seamănă cu 
credinţa îngerului nebun. Pentru ca să înfrâneze 
pe om de la o cădere ca aceasta, Dumnezeu l-a 
numit iconom nedrept, pe de o parte, pe motivul 
că n-are proprietatea absolută, ci numai 
proprietatea relativă; iar pe de altă parte, ca să-l 
ferească de căderea în nebunia îngerului rău. 
Aşadar, de îndată ce se dă pe sine proprietar 
absolut al lumii se ciocneşte cu Dumnezeu, îl 
tăgăduieşte, îl înlătură, îl expropriază, şi cu asta 
crede întocmai ca lucifer. Nu-şi dă seama bietul 
om că, primind ispita, va fi zdrobit sub 
dărâmăturile propriei sale iubiri nebune. Când 
omul se lipeşte de făptură, de avuţie, de slavă, 
acestea i se fac mamona, care înseamnă bani sau 
bogății. Deci nu poţi sluji şi lui Dumnezeu şi lui 
mamona. Cu toate acestea Dumnezeu laudă pe 
iconomul pârât care şi-a făcut prieteni din 
mamona nedreptăţii şi-i făgăduieşte că-l va primi 
în împărăție când o va isprăvi de risipit după legea 
dumnezeiască a iubirii de oameni - se înţelege că 
e vorba de risipirea mamonei. 

De aci putem scoate înţelesul bogăției: nu 
sărăcia te  mântuieşte, nici bogăţia nu te 
osândeşte; şi precum nici bogăţia nu te 
mântuieşte, aşa nici sărăcia nu te osândeşte, ci 
precum ai sufletul şi faţă de bogăţie şi faţă de 
sărăcie. 

Eşti sărac şi zorit cu gândul după avuţie, iată 
că nu te mântuieşte sărăcia. Eşti bogat, dar 


desfăcut cu inima de bogăţia ta, iată că nu te 
primejduieşte bogăţia ta. Faptul cum stai cu 
sufletul - şi faţă de una şi faţă de alta, de asta 
atârnă mântuirea sau osânda ta. 

Mamona nedreptăţii are un mare apărător: 
viţelul de aur, care împunge pe toţi cei ce-ar 
încerca s-o risipească la săracii lumii. Stăpânul 
viţelului face pâră la Dumnezeu asupra iconomilor 
nedrepţi, care însă, risipind viţelul prin iubirea de 
oameni, s-au făcut mai înţelepţi decât fiii luminii 
(Luca 16, 8). 

Bietul Dumnezeu, săracul, n-are unde să-şi 
plece capul, că bogaţii şi pana cea vicleană a 
cărturarilor (Ieremia 8, 8) lumii acesteia L-au 
expropriat din dreptul de proprietate şi autor al 
lumii. Cine ştie dacă nu cumva l-a rămas totuşi 
dreptul să se supere pe ei, şi să le măture toate 
gândurile cu mamona lor cu tot. Căci dreptul de 
proprietate derivă din atributul de autor mai mult 
ca din actul de proprietate. Deci când clatină 
Dumnezeu mamona, e semn că n-a fost bine 
iconomisită de oameni, şi le cere socoteală; a zis 
doar: „Fiicelor săraci ca un tată!” (Înţelepciunea 
lui lisus Sirah 4, 10). Deci, fiind în drepturile 
absolute peste valoarea economică, poate să-şi 
pună iconom pe cine vrea, chiar şi pe cei ce-l, 
tăgăduiesc. 

Cu această orânduire atotputernică, prin care 
Dumnezeu îşi lucrează voia Sa, întrebuinţând 
chiar şi pe vrăjmaşii Săi, mai pălmuieşte din când 
în când pe mărturisitorii Săi, ca să-i trezească din 


împietrirea inimii cu care ţin Lazării la poartă. 
t t t 

Părinții au zis că singura noastră avuţie cu 
adevărat sunt păcatele. Căci, după ei, nu eşti 
proprietar decât al lucrului pe care l-ai făcut din 
nimic. Iar, împlinind condiția asta, din nimic 
Dumnezeu a făcut făptura, iar făptura a făcut 
păcatul. 

Deci, de drept, omul nu e al său, nici al altuia, 
ci al lui Dumnezeu. Pe de altă parte păcatul, al 
cărui autor este omul, îl reclamă pentru el, şi i se 
ţine de urmă ca proprietate de drept - balast de 
accident - care poate duce pe om până la starea 
să se lepede de Dumnezeu şi să-l stea împotrivă, 
ca un creator al unei teribile noutăţi - păcatul - 
fără să bage de seamă că prin asta se întoarce, cu 
ispravă cu tot, sub amara tiranie a neantului, 
adică a haosului de tot felul şi în toate privinţele şi 
poate că pentru totdeauna. 

Asta-i noutatea grozavă, că omul a putut să 
facă ceea ce Dumnezeu nu vrea să facă, adică 
răul. Faptul că, după judecata tuturor a, pe cei 
păcătoşi îi închide în chinurile haosului veşnic, nu 
e o răzbunare din partea lui Dumnezeu, ci o 
consfinţire a libertăţii şi a deciziei viciate a 
omului, pentru ca acesta să fie împreună cu 
creaţia sa iubită - păcatul - în infinitul eternității. 

Păcatul, această mamonă cu adevărat 
nedreaptă a omului, trebuie risipit; trebuie să 
cerem iertare de la Dumnezeu pentru atare 


agoniseală, precum şi ajutorul ca s-o împrăştiem. 
Preoţii sunt acei iconomi ai tainelor lui Dumnezeu 
care scad, pentru semenii lor, această mamonică 
agonisire, iertându-le din datorie. De aceea 
Lucifer ridică pâră mare asupra lor înaintea lui 
Dumnezeu, zi şi noapte, şi le răscoală împotrivă 
toate urgiile împotrivirii. 

„Ci ei I-au biruit prin sângele Mielului şi prin 
cuvântul mărturiei lor, şi nu şi-au iubit viaţa lor, 
până la moarte” (hoca Mpsa 12, 11). 

De aceea avea dreptate Sfântul Ioan Gură de 
Aur zicând că: „mai multe sunt furtunile care 
zbuciumă sufletul preotului, decât talazurile care 
bântuie marea”. (Sfântul loan Gură de Aur: 
Despre preoţie. Cili, CVII1, V.21.) 

Iconomii tainelor - slujitorii Sfintei Liturghii - 
sunt şi ei, în măsura iubirii, jertfă neîncetată - 
armă în lumea aceasta pentru mântuirea lumii. 

Sfântul Simeon, Noul Teolog 

ADĂUGIRILE EDITORULUI PREDOSLOVIE 

„Că, de la răsăritul soarelui şi până la apusul 
lui, mare este numele Meu printre neamuri şi în 
orice parte se aduc jertfe de tămâie pentru numele 
Meu şi prinoase curate, căci mare este numele 
Meu între neamuri”, zice Domnul Savaot” 
(Maleahi 1, 11) 

O carte de aducere aminte a fost scrisă 
înaintea Domnului spre binele celor care se tem 
de El şi caută scăpare în numele Lui. «Şi vor fi 
aceştia pentru Mine», zice Domnul Savaot, «în 
ziua în care voi face judecată, ca o avere a Mea şi 
voi avea îndurare de ei, precum are un om faţă de 
fiul său care îi slujeşte»”. (Maleahi 2, 5 - 7) 


Omul este zidit de Creator pentru viaţa 
veşnică, iar viaţa lui pământească este doar o 
pregătire pentru cea veşnică. Lucrarea noastră de 
căpetenie şi de cea mai mare importanţă este să 
trăim aşa cum îi place lui Dumnezeu şi să primim, 
prin Domnul nostru lisus Hristos, plinătatea unei 
vieţi bune, care s-a pierdut în Adam cel dintâi 
zidit. Viaţa cea bună este rodul Sfântului Duh şi 
este alcătuită din iubire, bucurie, pace, îndelungă 
răbdare, bunătate, milostivire, credinţă, blândeţe. 

Înfrânare (Galateni 5, 22 - 23). Aceste daruri 
ne sunt date de Hristos Mântuitorul în Duhul 
Sfânt. Numai omul neprihănit, blând, bun, 
compătimitor, milostiv, îndurat, îndelung răbdător, 
fără răutate şi iubitor de oameni (în care a rodit 
Duhul Sfânt) este vrednic de Dumnezeu. Noi cu 
acest scop ne şi naştem ca să dobândim asemenea 
calităţi sufleteşti, să ne unim cu Dumnezeu, să ne 
facem părtaşi la sfinţenia Lui şi să ajungem la 
plinătatea stării harice sau la îndumnezeire. Din 
partea noastră ni se cere să ne nevoim pentru a ne 
curăţi prin pocăință şi smerenie, ca să unim toate 
simţămintele noastre cu Unicul şi Preabunul 
Dumnezeu. Atunci vom cunoaşte toate cele 
dumnezeieşti dintr-odată şi le vom înţelege cu 
văzul, cu auzul, cu contemplarea şi revelaţia. 

Niciun om - nici cel drept, nici cel păcătos - 
nu se poate mântui singur prin sine. Dumnezeu 
spune: „Milui-voi pe cel ce este vrednic să fie voi 
avea milă de cel ce este vrednic de milă” (Ieşirea 
33, 19; Romani 9, 15). Sfântul Proroc David, 


mărturisind acest adevăr, strigă către Dumnezeu: 
„Doamne, Dumnezeu! mântuirii mele” (Psal mul 
87, 1). 

Ne mântuim sufletul în măsura în care 
devenim părtaşi la sfinţenia lui Dumnezeu, iar 
sfinţenia o dăruieşte Dumnezeu după voia Sa. Se 
învrednicesc de această sfinţenie cei ce n-au 
gânduri strâmbe şi cei ce-şi îndreaptă inimile spre 
Dumnezeu (Psalmul 77, 39). Mila lui Dumnezeu 
consistă tocmai în dăruirea acestei sfinţenii, care 
îl face pe om să fie vrăjmaşul oricărui păcat şi să 
îndrăgească numai faptele plăcute lui Dumnezeu. 
Pentru cei care iubesc pe diavol şi întorc spatele 
lui Dumnezeu nu este mântuire atâta timp cât vor 
rămâne în această stare păcătoasă şi nu se vor 
pocăi; dar şi cei ce-l caută pe Dumnezeu şi fac 
binele înclină spre mântuire nu din propriile lor 
puteri, ci din mila lui Dumnezeu. De aceea, orice 
creştin trebuie să se gândească că s-a născut şi şi- 
a început existenţa în vederea unei creşteri 
treptate cu duhul, însă nu în grădina raiului ci în 
mijlocul unui cuptor aprins de patimile omenirii 
subordonată de bunăvoie lui satan, pe care l-a 
iubit mai mult. Şi tocmai în acest învăpăiat cuptor 
încins de moşii, strămoşii dar şi de contemporanii 
lui, trebuie să se desăvârşească bietul creştin, fără 
însă să-şi frigă „aripile”, până când - cu mila lui 
Dumnezeu - va ajunge la starea sfinţită şi plăcută 
Lui, care este îndumnezeirea prin har, şi până 
când va deveni vrednic să se mute în cereştile 
locaşuri. 


t t ł 

însă, fără pocăință din adâncul sufletului, cu potop 
de lacrimi, nu ne putem mântui şi nu putem să 
ajungem în împărăţia cerească! Pentru toţi cei 
care vor să se mântuiască dar se împotmolesc în 
propria neştiinţă şi în grele patimi şi neputinţe, 
Sfântul Simeon, noul Teolog (949 - 11022) are un 
cuvânt cât se poate de luminos şi limpede, care 
citit cu atenţie arată cum poate smulge creştinul 
obiceiurile rele din fire: 

„Ştiind aceasta, Cel ce pe toate le ştie. 

Domnul şi Dumnezeul nostru lisus Hristos a 
zis:  „Pocăiţi-vă că s-a apropiat împărăția 
Cerurilor” (Matei 3, 2). 

Bun lucru este pocăinţa şi folosul pe care îl 
aduce. Este cu putinţă tuturor, nu numai 
monahilor, ci şi mirenilor, să se pocăiască 
neîncetat, să plângă şi să se roage neîncetat lui 
Dumnezeu şi prin astfel de fapte să câştige şi 
celelalte fapte bune. 

Că această pocăință, din adâncul inimii, este 
calea cea adevărată, o mărturiseşte şi Sfântul loan 
cel cu graiul de aur (Gură de Aur), stâlpul şi 
învățătorul cel mare al Bisericii. În cuvintele sale 
despre David, la tâlcuirea Psalmului 50, ne-a 
arătat cum „cel ce a avut şi femeie, şi copii, 
slujnice şi mulţime de slujitori şi bogăţie multă şi 
s-a învrednicit şi de mari dregătorii lumeşti, a 
putut totdeauna să plângă, s-a rugat, s-a pocăit şi 


40 Cuvânt extras din „învăţăturile Sfântului Simeon Noul Teolog”, ed. 
Credinţa Strămoşească, 2003. 


a ajuns la plinătatea faptelor bune, ajuns să ia Duh 
Sfânt, să se facă prieten al lui Dumnezeu şi să se 
îndulcească de vederea Lui, cum au fost şi 
Avraam, Isaac, Iacov, Lot şi Moise. Iar în darul cel 
nou, la arătarea lui Dumnezeu şi Mântuitorul 
nostru lisus Hristos, au în uns să se îndulcească 
de vederea lui Dumnezeu - Petru pescarul şi 
necărturarul împreună cu soacra sa şi mulţi alţii 
care propovăduiau pe Dumnezeu Cel ce Se 
arătase”. Şi de atunci până azi nenumărați, pe 
care cine va putea să-i numere, fiind mai mulţi 
decât picăturile ploilor şi decât stelele cerului: pe 
împărații credincioşi, boierii, puternicii, ca să nu 
mai vorbesc de cei săraci şi de cei care au trăit 
numai cu hrana zilnică, despre care mărturisesc 
până acum oraşele, casele şi bisericile ridicate de 
dânşii cu dărnicie, şi azilurile de bătrâni şi de 
săraci, ce există şi astăzi. Căci toate cele agonisite 
în timpul vieţii lor, deşi trăiesc în lume, ei le 
folosesc nu ca pe ale lor, ci ca pe nişte robi ai 
Stăpânului, iconomisindu-le ca pe nişte lucruri 
încredințate lor şi după plăcerea Stăpânului, 
folosindu-se de lume după glasul lui Pavel, dar 
nefolosindu-se rău (I Corinteni 7, 31). De aceea au 
şi fost slăviţi şi străluciți în viaţa aceasta de acum, 
şi vor fi şi de acum şi până în veac, iar întru 
împărăţia lui Dumnezeu vor fi şi mai slăviţi şi mai 
străluciți. 

Pentru că lumea şi cele din lume nu înseamnă 
nici aur, nici argint, nici cai, nici asini; nici sate, 
nici case, nici bani, nici vii, nici pâine, nici vin, că 


toate acestea câte slujesc la trebuinţa trupului le 
folosesc şi călugării care fug de lume. Ci lumea 
este păcatul, împătimirea de lucruri şi patimile, 
cum spune loan Cuvântătorul de Dumnezeu, 
iubitul ucenic al lui Hristos: „Pfu iubiți lumea, nici 
cele din lume. Că tot ce este în lume: pofta 
trupului, pofta ochilor şi trufia vieţii nu este de la 
Dumnezeu, ci din lume est (I loan 2, 15 -6). 

Deci, cel care lăsând lumea întreagă fuge de 
ea, iar părăsind-o şi făcându-se gol nu se păzeşte 
de pofte, la ce-i va folosi numai retragerea lui din 
lume? Că aceleaşi lucruri le întâlnim oriunde am 
merge şi am ajunge. Pretutindeni suntem oameni 
şi singuri nu putem trăi; pretutindeni avem nevoie 
de cele necesare trupului; pretutindeni se află şi 
femei, şi copii, şi vin şi tot felul de roade; că din 
acestea şi din cele asemenea este alcătuirea vieţii 
noastre. Şi dacă avem pofta trupului, pofta ochilor 
şi trufia gândurilor, în mijlocul lor cum ne vom 
putea depărta de tot păcatul, ca să nu fim răniţi 
deloc de ghimpele lui? 

Căci noi nici n-am avea nevoie de lepădarea 
de lume şi de fuga de lume, dacă am fi sârguitori, 
cu luare aminte şi cu trezvie, iar nu leneşi, 
(zăbavnici), trândavi, dispreţuitori şi călcători ai 
poruncilor lui Dumnezeu. 

Fiindcă Dumnezeu a făcut pe om împărat şi 
stăpân al tuturor celor de pe pământ ca şi al celor 
ce se află sub cer; pentru că soarele, luna şi 
stelele negreşit pentru om au fost făcute. Şi ca 
împărat al tuturor celor văzute, îl împiedicau oare 


acestea cu ceva de la săvârşirea binelui? Nu, 
nicidecum; ci, dimpotrivă, l-ar fi ajutat şi mai mult 
să crească şi să strălucească, dacă ar fi trăit 
mulţumind lui Dumnezeu, Care l-a făcut şi i-a dat 
lui toate. Că dacă n-ar fi călcat porunca Stăpânului 
său, n-ar fi pierdut această împărăție, nu s-ar fi 
lipsit de slava lui Dumnezeu. Dar, pentru că a 
făcut aceasta, cu dreptate a fost scos afară, şi 
surghiunit a trăit şi a murit”. 

Şi iată că Sfântul Simeon Noul Teolog ne 
dezvăluie un lucru pe care, după cum şi lui însuşii 
se pare, nimeni nu l-a descoperit arătat, ci a fost 
spus acoperit şi umbrit, până la el. 

«Ce anume? zice Dumnezeiască Scriptură: 
„Dumnezeu a zis lui Adam (după ce câălcase 
porunca): 

— „Adame, unde eşti?” 

De ce a zis acestea, Făcătorul a-toate? 
Negreşit, vrând să-l aducă pe el întru simţire şi să- 
l cheme la pocăință i-a zis: 

— „Adame, unde eşti? înţelepţeşte-te pe 
sineţi,  cunoaşte-ţi goliciunea, vezi de ce 
îmbrăcăminte şi slavă te-ai lipsit! Adame, unde 
eşti?”. Ca şi cum l-ar fi îndemnat, zicându-i: 

— „Hai, cugetă, nenorocitule! înţelepţeşte-te, 
amărâtule! ieşi de unde te-ai ascuns, crezi că te 
poţi ascunde de Mine?! Zi: Am greşit, Doamnei”. 
Dar el nu zice aşa, (dar mai ales eu, ticălosul, nu 
zic că a mea este patima), dar ce zice? 

— „Am auzit glasul Tău umblând prin Rai şi 
m-am temut, că gol sunt şi m-am ascuns”. 


Şi Dumnezeu ce-i zice? 

— „Cine ţi-a spus ţie că eşti gol? Fără numai 
că ai mâncat din pomul, din care ţi-am poruncit: 
numai din acesta să nu mănânci”. 

Vezi, iubite, îndelungă-răbdarea lui 
Dumnezeu? După ce i-a zis: „Adame, unde eşti?” şi 
după ce Adam nu şi-a recunoscut păcatul, ci a zis: 
„Am auzit glasul Tău umblând prin Rai şi m-am 
temut, că gol sunt şi m-am ascuns”, Dumnezeu nu. 
Se mânie, nu. Se întoarce de la el, ci îl 
învredniceşte de a doua întrebare: „Cine ţi-a spus 
ţie că eşti gol? Fără numai că ai mâncat din pomul, 
din care ţi-am poruncit numai din acesta să nu 
mănânci”. 

Înţelegeţi, vă rog, adâncul cuvintelor 
înţelepciunii lui Dumnezeu! Că îi zice: „De ce 
ascunzi păcatul, zicând că eşti gol? Oare socoteşti 
că numai trupul ţi-l văd, nu şi inima, şi gândurile 
tale?”. nădăjduia Adam, după ce fusese amăgit, că 
Dumnezeu nu-i ştie păcatul şi socotea în sine: 
„Dacă voi zice că sunt gol Dumnezeu, neştiind ce 
am făcut mă va întreba: De ce eşti goi? şi aşa, voi 
putea să scap, zicând: Nu ştiu! Şi mă voi putea 
ascunde de Dânsul şi să-mi capăt iarăşi 
îmbrăcămintea cea dintâi. Şi nu mă va scoate 
afară şi nu mă va surghiuni”. 

Acestea, gândindu-le el, - precum fac mulţi 
(şi eu cel dintâi) ascunzându-şi răutăţile lor - 
Dumnezeu, ca să nu-i sporească şi mai mult 
osânda, îl întrebă: „Şi de unde ai aflat că eşti goi? 
Fără numai că ai mâncat din pomul din care ţi-am 


spus să nu mănânci”. Ca şi cum i-ar fi zis: „Tot mai 
crezi că te poţi ascunde de Mine? Oare nu ştiu Eu 
ce ai făcut? De ce nu recunoşti că ai greşit? Zi, 
nenorocitule: - Da, în adevăr am greşit Stăpâne, 
am călcat porunca Ta; am greşit ascultând sfatul 
femeii, am păcătuit foarte greu făcând după 
cuvântul ei şi neascultându-l pe al Tău; miluieşte- 
mă”. 

Dar el nu zice aşa, nu se smereşte, nu se 
pleacă; ca de fier este grumazul inimii lui (Isaia 
48, 4) (în ce fel este cu adevărat şi al meu, 
ticălosul). Că dacă ar fi zis aşa ar fi rămas în Rai. 
Cu un singur cuvânt ar fi putut scăpa de toate 
relele la care a fost supus după ce a fost izgonit, şi 
de iadul în care a zăcut atâtea veacuri.» 

«Aceasta a fost, deci, (ne spune Sfântul 
Simeon) ceea ce am făgăduit să vă spun. Acum 
ascultați şi ceea ce urmează şi veţi cunoaşte că 
adevărat este cuvântul şi nimic neadevărat nu se 
află într-însul. 

Dumnezeu i-a zis lui Adam: „În ceasul în care 
veți mânca din pomul din care vă poruncesc să nu 
mâncaţi, cu moarte veţi muri” (facere 2, 17). 
Adică, cu moarte sufletească, ceea ce s-a şi 
întâmplat în acel ceas, când s-a dezgolit de haina 
cea nemuritoare. Mimic mai mult nu zisese 
Dumnezeu şi nimic altceva nu s-a întâmplat. 
Dumnezeu, ştiind mai dinainte că Adam va păcătui 
şi voind să-i ierte păcatul, dacă se va pocăi, nu a 
hotărât nimic dinainte asupra lui. Dar Adam nu şi- 
a recunoscut păcatul şi nici nu s-a pocăit după ce 


a fost mustrat de Dumnezeu, ci a zis: „Femeia pe 
care Tu mi-ai dat-o, aceasta m-a amâgit”. O, 
suflete fără de minte! Ca şi cum i-ar fi zis lui 
Dumnezeu: „Nu ai dreptate, Tu ai greşit, femeia 
pe care Tu mi-ai dat-o, ea m-a amâgit. 

Aşa pătimesc şi eu, nesmeritul, şi nu vreau să 
mă smeresc niciodată, nenorocitul şi ticălosul, şi 
să recunosc din suflet că eu sunt pricinuitorul 
pieirii mele, ci zic că tu, care m-ai întărâtat să fac 
aceasta şi aceea. O, suflete ticălos, care grăi eşti 
cuvinte pline de păcat! O, suflet fără de ruşine şi 
nebun care grăieşti cuvinte încă şi mai neruşinate 
şi spurcate! 

Deci şi lui Adam, după ce a spus acestea, i-a 
zis Dumnezeu: „Pentru că ai ascultat glasul femeii 
taie şi ai mâncat din pomul, din care ţi-am 
poruncit ţie, numai din acesta să nu mănânci, şi ai 
mâncat, blestemat să fie pământul întru lucrurile 
tale; întru necazuri vei mânca dintr-însul în toate 
zilele vieţii tale. Spini şi pălămidă îţi va rodi el şi 
te vei hrăni cu iarba câmpului! întru sudoarea 
feţei taie vei mânca pâinea ta, până te vei întoarce 
în pământ din care eşti luat; că pământ eşti şi în 
pământ te vei intoarce” (Facerea 3, 17 - 19). Cu 
alte cuvinte: Ţi-am zis să te pocăieşti, ca să rămâi 
în starea ta de mai înainte, dar pentru că eşti atât 
de împietrit, du-te acum departe de la Mine! îţi va 
fi destulă drept pedeapsă îndepărtarea de la Mine: 
„Că pământ eşti şi în pământ te vei intoarce”. 

Aţi cunoscut deci acum că nu s-a pocăit după 
călcarea poruncii şi n-a zis: „Am păcătuit Doamne, 


iartă-mă”, şi pentru aceasta a fost izgonit şi 
osândit să trăiască în osteneală şi sudoare şi să se 
întoarcă în pământul din care a fost luat, ceea ce 
se va vedea din cele ce urmează. 

Şi, lăsând Dumnezeu pe Adam vine la Eva, 
vrând să arate că şi ea cu dreptate va fi scoasă 
afară, nevoind să se pocăiască şi o întreabă: ce ai 
făcut aceasta?”, ca măcar ea să recunoască că a 
greşit. Căci, spune-mi, de ce era nevoie s-o întrebe 
şi pe ea Dumnezeu, dacă nu, pentru ca măcar ea 
să recunoască: „Stăpâne, ca o nebună am făcut 
aceasta eu, smerita şi păcătoasa de mine! Și nu 
Te-am ascultat pe Tine, Stăpânul meu, ci 
miluieşte-mă!'. Dar ea n-a zis aşa, ci a zis: 
„Șarpele m-a amăgiți'. 

O, nesimţire! Cum ai vorbit tu cu şarpele, 
care ţi-a grăit împotriva Stăpânului tău şi pe el l-ai 
cinstit mai mult decât pe Dumnezeu, Cel ce te-a 
făcut? Şi sfatul lui l-ai socotit mai de cinste şi mai 
adevărat?! 

Şi după ce nici ea n-a recunoscut că a greşit, 
îndată au fost scoşi afară din desfătare, izgoniți 
din Rai şi de la Faţa lui Dumnezeu. 

Ci tu, caută să înţelegi adâncul tainelor lui 
Dumnezeu, lubitorul de oameni şi învaţă de aici, 
că dacă s-ar fi pocăit, n-ar fi fost scoşi afară, n-ar fi 
fost pedepsiţi, n-ar fi fost osândiţi să se întoarcă în 
pământul din care au fost luaţi. Cum aceasta? 
Ascultă: 

După ce au fost scoşi afară şi au căzut din 
desfătare, au căzut în sudori şi osteneli trupeşti, 


au început să flămânzească, să înseteze, să 
îngheţe de frig şi să tremure. Aşa cum suferim şi 
noi înşine în ziua de azi. Dar mai grea decât 
nenorocirea aceasta era conştiinţa căderii lor şi, 
mai mult, a socotelii lor celei rele şi a milostivirii 
lui Dumnezeu. De aceea, şezând şi umblând afară 
din Rai, se căiau şi plângeau, se tânguiau, îşi 
băteau feţele şi-şi smulgeau părul, plângându-şi 
împietrirea inimii lor. Şi acest lucru nu l-au făcut o 
zi, două sau zece, ci toată viaţa lor. Cum să nu 
plângă totdeauna, aducându-şi aminte de Stăpânul 
acela blând, de desfătarea cea negrăită, de 
frumuseţile cele nepovestite ale florilor, de viaţa 
cea fără de grijă şi fără trudă, de suirea şi 
pogorârea îngerilor către dânşii? 

Aşa cum şi cei aleşi de stăpânitorii veacului 
acestuia să le fie slujitori la casele lor, câtă vreme 
slujesc pe stăpân cu sfială, cu respect, fără 
viclenie şi-l iubesc pe el şi pe slujitorii cei 
împreună cu ei, se bucură de apropierea, de 
dragostea şi de iubirea lui, trăind în mult bine şi 
desfătare; iar dacă se ridică cu trufie împotriva 
stăpânului lor, dacă se fac tari la cerbice şi 
asupresc pe tovarăşii lor de slujbă, cad din 
apropierea şi din dragostea lui, sunt izgoniți 
departe de dânsul şi supuşi la nenumărate 
necazuri, pentru ca să simtă şi mai mult lipsa 
odihnei pe care o aveau şi paguba bunătăţilor din 
care au căzut. Tot aşa au pătimit şi protopărinţii, 
cei dintâi zidiţi. Întâi, au fost în Rai şi s-au desfătat 
de bunătăţile lui, iar dacă au căzut din ele au fost 


izgoniți. Fiindcă-şi simțeau căderea lor, necontenit 
se tânguiau, de-a pururi plângeau şi chemau 
milostivirea Stăpânului. lar Cel Mare cu mila şi 
zăbavnic la pedeapsă, văzându-i pe ei smerindu- 
se, deocamdată nu a dezlegat hotărârea dată 
asupra lor, ca şi pe noi să ne înţelepţească şi 
nimeni să nu se mai ridice împotriva Făcătorului 
tuturor. Ca un Dumnezeu, văzând mai înainte şi 
căderea şi pocăinţa lor, mai înainte de a fi făcut 
toate, a hotărât şi chipul şi vremea chemării lor 
din surghiun cu judecăţi negrăite şi nepricepute 
de toată suflarea. Care judecăţi chiar dacă s-ar 
descoperi cuiva nu i-ar ajunge nici vremea, nici 
hârtia ca să le scrie, nici cerneală şi nici cărţile 
scrise n-ar încăpea în toată lumea. Precum a 
hotărât mai înainte, întocmai a şi făcut. Pe cei ce 
cu dreptate îi scosese din Rai, din pricina 
obrăzniciei şi împietririi inimii lor, după ce s-au 
pocăit şi s-au smerit cum se cuvine, au plâns şi s- 
au tânguit, pogorându-se însuşi Singurul din Cel 
Singur, Unul-Născut, Fiul şi Cuvântul Tatălui, 
Celui mai înainte fără de început, nu numai că S-a 
făcut Om ca ei, ci a primit şi să moară şi încă 
moarte silnică şi de ocară şi pogorându-se în iad, 
de acolo i-a înviat pe ei. Toate acestea, pe care 
totdeauna le auzim, le-a pătimit pentru ei, ca să-i 
ducă înapoi din acel îndepărtat surghiun. 

Dacă s-ar fi pocăit în Rai, nu se putea să nu. 
Se milostivească de dânşii. Cum să n-o facă Cel ce 
din fire este iubitor de oameni, şi pentru aceasta l- 
a zidit pe om, ca să se îndulcească din bunătăţile 


Raiului şi să slăvească pe Făcătorul său de bine. În 
adevăr, fraţilor, eu socot că aşa s-ar fi întâmplat. Şi 
ca să înţelegeţi pe celelalte, luaţi aminte la cele ce 
urmează. 

Dacă s-ar fi pocăit în Rai, ar fi primit numai 
Raiul şi nimic mai mult. Dar pentru că, în urma 
nepocăinţei lor, au fost scoşi afară, unde s-au 
pocăit mult, au plâns şi au suferit, pentru aceste 
osteneli, sudori şi trude, şi pentru pocăinţa cea 
bună, Stăpânul Dumnezeu voind să-i cinstească şi 
să-i slăvească mai mult, ca să uite toate acele rele 
suferite, ce face? Vezi marea Lui iubire de oameni! 
Se pogoară în iad, îi înviază şi-i aşază nu în Raiul 
de unde căzuseră, ci îi suie tocmai în Cerul cerului 
(împărăţia Cerurilor). Iar după ce Stăpânul şade 
de-a dreapta Tatălui, Celui fără de început, 
gândeşte-te ce face El cu cel care îi era rob după 
fire: îl face şi fiu al Său după har! Vezi, la ce 
înălţime l-a ridicat Stăpânul pentru pocăinţa, 
smerenia, plângerea şi lacrimile lui? O, putere a 
pocăinţei şi a lacrimilor! O, noian al negrăitei 
iubiri de oameni şi a necuprinsei Lui milostiviri! 
Că nu numai pe Adam, ci şi pe toată seminţia lui, 
ne slăveşte şi ne cinsteşte ca şi pe el, dacă urmăm 
căinţa, pocăinţa şi lacrimile lui şi cele zise mai 
sus, şi pe toţi cei ce vor face la fel, mireni sau 
monahi. 

Amin, a zis Adevăratul Dumnezeu, nu-i voi 
lăsa pe ei niciodată, ci îi voi face ca pe nişte fraţi 
ai Mel, şi prieteni şi părinţi şi rudenii şi împreună 
moştenitori cu Mine. l-am proslăvit şi îi voi 


proslăvi, şi sus în cer, şi jos pe pământ, iar viaţa şi 
veselia şi slava lor nu se vor sfârşi niciodată. 

La ce le-a folosit celor dintâi zidiţi petrecerea 
cea fără de grijă şi osteneală în Rai, dacă s-au 
trândăvit, dacă prin necredinţa lor faţă de 
Dumnezeu L-au nesocotit şi au călcat poruncile 
Lui? Dacă ar fi crezut în El, Eva n-ar fi dat mai 
multă crezare şarpelui şi s-ar fi silit să nu 
mănânce din pom; însă fiindcă au mâncat şi nu s- 
au pocăit, au fost scoşi afară. Dar, dimpotrivă, cu 
nimic nu s-au vătămat nici nu s-au păgubit dacă au 
fost scoşi afară, ci foarte mult s-au folosit. Ba 
aceasta s-a întors şi spre mântuirea noastră. 
Coborându-se de sus, Mântuitorul nostru, prin 
moartea Sa a dezlegat moartea noastră, a nimicit 
osânda cea din călcare de poruncă a strămoşului, 
şi prin Sfântul Botez ne-a zidit a doua oară, ne-a 
izbăvit deplin de osândă şi ne-a făcut slobozi, 
izbăvindu-ne din robia vrăjmaşului. Ne-a cinstit cu 
deplina stăpânire de sine şi ne-a dat mai multă 
putere asupra vrăjmaşului omenirii, încât cei ce 
voiesc pot să-l biruiască cu lesnire mai mult decât 
toţi Sfinţii cei dinainte de venirea lui Hristos. lar 
când vom muri, nu ne mai coborâm în iad ca aceia, 
ci ne vom sui în Cer, întru desfătarea şi fericirea 
cea de acolo. Acum, adică, cu măsură şi în parte, 
iar după învierea din morţi ne învrednicim de 
toată bucuria cea veşnică. 

Deci nimeni să nu se îndreptăţească şi să nu 
spună nimeni că din pricina călcării de poruncă a 
lui Adam noi suntem cu totul sub stăpânirea 


diavolului şi povârniţi spre păcat. Cei ce cugetă şi 
grăiesc astfel, socotesc că zadarnică şi fără folos a 
fost venirea Stăpânului nostru şi Dumnezeu, care 
părere este a ereticilor şi nu a creştinilor. 

Oare, pentru ce S-a coborât sau pentru ce a 
gustat moartea, dacă nu ca să dezlege osânda cea 
din păcat şi să slobozească neamul nostru din 
robia şi puterea vrăjmaşului celui potrivnic? Că 
aceasta este adevărata voie liberă (libertate), a nu 
fi stăpânit nici cât de puţin de cineva sau de ceva 
ci a fi noi în ascultare deplină de Dumnezeu, 
Creatorul nostru şi singurul Stăpân, Căruia I se 
cuvine slava, cinstea şi toată închinarea”, ne 
învaţă Sfântul Simeon. 

Pentru că am ieşit noi din ascultare, cea atât 
de plăcută Domnului după cum ne spune însuşi 
prin Samuel (I Regi 15, 22 - 23): „Ascultarea este 
mai bună decât jertfa şi supunerea mai bună 
decât grăsimea berbecilor Căci nesupunerea este 
un păcat la fel cu vrăjitoria şi împotrivirea este la 
fel cu închinarea la idoli”, pentru aceasta a venit 
Fiul lui Dumnezeu, ca să ne întoarcă la ascultarea 
deplină a glasului Domnului Dumnezeu. 

Că spune Sfântul Simeon: „Din pricina celui 
ce păcătuise şi noi eram păcătoşi; călcători de 
poruncă eram pentru călcătorul de poruncă; robi 
eram păcatului, pentru cel ce era robul păcatului; 
blestemaţi şi morţi, pentru cel ce era blestemat şi 
mort; pentru cel căzut cu sfatul celui viclean şi 
robit de dânsul, pierzându-şi libertatea, şi noi, ca 
nişte fii ai lui, eram stăpâniţi şi tiranisiţi cu silnicie 


de dânsul (de cel viclean). lar Domnul coborându- 
se S-a întrupat. S-a născut om ca noi, afară de 
păcat, a nimicit păcatul, a dezlegat zămislirea cea 
păcătoasă şi naşterea a sfinţit-o, şi, prin creşterea 
puţin câte puţin, toată vârsta a binecuvântat-o. 
Apoi ajungând bărbat desăvârşit, a început 
propovăduirea, învăţându-ne astfel ca şi noi să nu 
o luăm înaintea celor cărunţi, cu priceperea şi cu 
fapta bună, mai ales cei tineri, care nu avem 
înţelegere şi minte bărbătească. A luat asupra Sa 
povara noastră şi a păzit toate poruncile lui 
Dumnezeu Tatăl, a dezlegat călcarea de poruncă şi 
a izbăvit de osândă pe călcătorii de poruncă. 

Rob S-a făcut, luând chip de rob, şi pe cei 
robiţi ne-a întors la vrednicia stăpânească, 
făcându-ne stăpâni şi asupra tiranului celui dintâi. 
Mărturisesc acest lucru Sfinţii care şi după moarte 
îl izgonesc pe diavol ca pe un neputincios, precum 
şi pe slujitorii lui. Blestem S-a făcut, fiind 
Răstignit, că zice: „Blestemat este tot cel 
spânzurat pe lemn” (Galateni 3, 13) şi a dezlegat 
blestemul lui Adam; a murit şi cu moartea Lui a 
omorât moartea. A înviat şi a pierdut puterea şi 
lucrarea vrăjmaşului, care prin moarte şi prin 
păcat avea stăpânire asupra noastră. Că vărsând 
El în veninul cel purtător de moarte şi în otrava 
păcatului, negrăita şi de viaţă făcătoarea lucrare a 
Dumnezeirii Lui şi a Trupului Său, a izbăvit 
desăvârşit întreg neamul omenesc de puterea 
vrăjmaşului. Ba ne-a făcut fii ai Săi, sfinţi şi 
nepăcătoşi, curăţindu-ne prin 


Sfântul Botez şi prin împărtăşirea cu 
Preacuratele Taine ale Trupului şi Scumpului Său 
Sânge. Din nou ne-a cinstit cu voie liberă, ca nu de 
silă, ci cu libertate să slujim Stăpânului. 

Şi în ce chip la început Adam în Rai era 
slobod de păcat, dar de bunăvoie, nesilit, a 
ascultat de vrăjmaşul şi fiind amăgit a călcat 
porunca lui Dumnezeu; tot aşa şi noi, născându-ne 
a doua oară prin Sfântul Botez, de bunăvoie, ne 
dezlegăm de robie şi ne facem liberi. Iar dacă nu 
vom asculta de vrăjmaşul de bunăvoie, el n-are 
într-altfel nicio putere asupra noastră ca să ne 
facă ceva. Deci, dacă înainte de Lege şi înainte de 
venirea lui Hristos, fără aceste ajutoare, mulţi şi 
nenumărați oameni au bine plăcut lui Dumnezeu şi 
au fost fără prihană, din care pe dreptul Enoh l-a 
cinstit cu mutarea, iar pe Ilie cu car de foc l-a suit 
spre Cer; ce vom răspunde noi, care după Har şi 
după atâtea binefaceri, după surparea morţii şi a 
păcatului, după a doua naştere din Botez, după ce 
suntem păziţi de îngeri şi umbriţi de însuşi Duhul 
Sfânt, nu numai că nu suntem întocmai cu cei de 
dinainte de Har, ci ne arătăm trândavi, 
nesocotitori şi  călcători ai poruncilor lui 
Dumnezeu? De aceea vom fi osândiţi mai greu 
decât cei ce au păcătuit în Legea Veche, precum 
ne arată Sfântul Pavel, zicând: „Devreme ce s-a 
făcut adevărat cuvântul acesta ce s-a grăit prin 
înger, şi toată călcarea de poruncă şi neascultarea 
a primit dreaptă răsplătire, cum vom scăpa noi, 
care ne lenevim de atâta mântuire?” (Evrei 2, 2 - 


3). 

Aşadar, să nu prihănim şi să nu învinuim pe 
Adam, ci pe noi înşine, care cădem în tot felul de 
păcate, şi fiecare să facă pocăință adevărată, dacă 
voieşte să dobândească viaţa veşnică întru 
Domnul. lar dacă nu veţi vrea, nici nu vă veţi sili 
din răsputeri să vă curâăţiţi de păcat, păzind 
poruncile toate, şi când le călcaţi să vă pocăiţi 
până la moarte, fiecare plângându-şi păcatul său, 
ci veţi rămâne întru învârtoşarea inimii şi 
nepocăita voastră socoteală, aceasta zice Domnul: 
„Pământul se va cutremura din pricina celor ce, 
după atâtea minuni, după venirea Mea în lume, 
după atâta învăţătură adusă în lume, tot mai 
zăbovesc şi nu cred şi nu ascultă de cuvintele 
Mele; se va rupe şi se va sfărâma în bucăţi, 
nemaiputând suporta pe cei nerecunoscători şi 
nemulţumitori, pe cei tari la cerbice şi pe cei 
neascultători de Mine şi vor vedea căderea lor 
lângă picioarele lor şi vor tremura. Pământul se va 
cutremura şi cerul se va clătina şi se va înfăşura 
cu sunet şi din aceste înfricoşate arătări se vor 
înfricoşa inimile lor cele neplecate şi neîmblânzite, 
ca a iepurelui în vremea junghierii. Lumina se va 
întuneca, stelele vor cădea, soarele şi luna se vor 
stinge deasupra lor şi din crăpăturile pământului 
va izvori foc ca valurile mării. Şi precum în 
vremea potopului s-au deschis jgheaburile Cerului 
şi s-au vărsat ape, care au acoperit pe oameni, aşa 
şi acum se va desface pământul din temeliile lui şi 
va izbucni foc, nu câte puţin, ci deodată va acoperi 


tot pământul ca un fluviu de foc. 

Deci, ce vor face atunci cei ce zic: „Să mă 
lase pe mine aici jos, pe pământ, că împărăţia 
Cerului nu-mi trebuie!”? Ce vor face atunci cei ce 
acum râd şi zic aşa: „Ce, ne porunceşti să 
plângem  totdeauna!”? lar cei ce cârtesc şi 
răspund împotrivă sau şi mai mari rele decât 
acestea fac, ce vor zice atunci? Dacă vor zice: „n- 
am auzit, că nimeni nu ne-a sfătuit? Că n-am ştiut 
numele, stăpânirea, tăria şi puterea Ta, Stăpâne?” 
- «Dar câte v-am spus, ticăloşilor, (cu dreptate ne 
va zice) prin Proroci, prin Apostoli şi prin toţi robii 
Mel, şi Eu însumi v-am zis şi v-am poruncit? N-aţi 
auzit Evangheliile Mele, care vă grăiesc: 

Nu aţi auzit Evanghelia care zice: „Fericiţi cei 
ce plâng, că aceia se vor mângăi ei?” (Matei 5, 4). 
lar voi râdeţi hohotind, vorbind unii cu alţii şi 
prelungind deşartele voastre convorbiri, unii pe 
alţii poftindu-vă la ospeţe şi slujind pântecelor 
voastre? lar când Eu ziceam: „Strâmtă este şi 
necăjită calea care duce la viață (Matei 7, 14); 
împărăţia Cerurilor s-o ia cu sila şi silitorii o 
răpesc” (Matei 11, 12), voi vă culcaţi şi zăceţi pe 
aşternuturi moi şi în toate căutaţi numai odihnă. 
Oare n-am zis Eu: Cel care dintre voi vă vrea să fie 
întâiu, să fie cel mai de pe urmă şi slugă şi rob al 
tuturor? (Matei 20, 27). Iar voi aţi căutat şederea 
în locul şi în rândul întâi,  începătoriile, 
egumeniile, diaconiile şi vredniciile cele mari şi nu 
voiaţi să vă supuneţi sau să slujiţi cu suflet smerit 
ca un om simplu, sărac şi nebăgat în seamă? Oare 


n-am zis Eu: „Toate câte voiti să vă facă vouă 
oamenii, faceți-le şi voi asemenea?” (Matei 7, 12). 
lar voi numai de trupurile voastre v-aţi îngrijit, 
împlinindu-vă voile şi poftele, răpind, lăcomindu- 
vă, nedreptăţind şi numai de sine v-aţi îngrijit! 
Oare nu M-aţi auzind, zicând: „Dacă cineva te 
loveşte peste obrazul drept, întoarce-i-l şi pe 
celălalt?” (Matei 5, 39). Iar voi, unii râdeaţi, alţii 
nu sufereaţi nici să auziţi acest lucru, zicând că 
rău şi fără dreptate am poruncit acestea. Oare nu 
M-aţi auzit, zicând: „Dacă cineva te sileşte să 
mergi cu el o milă, tu să mergi două?” (Matei 5, 
41). Voi nu numai că n-aţi făcut aceasta, ci cei mai 
mulţi şi pe fraţi i-aţi silit la corvezile voastre. Oare 
nu M-aţi auzit zicând: „Fericiţi veți fi când vă vor 
ocări pe voi şi vă vor prigoni şi vă vor zice tot 
cuvântul rău impotriva voastră, minţind pentru 
Minà?” (Matei 5, 11). Iar voi niciun cuvânt aspru 
n-aţi răbdat, nu numai de la cei asemenea cu voi, 
ci nici de la cei mai mari ai voştri. Oare n-am zis: 
„Bucuraţi-vă şi vă veseliti întru prigonirile şi 
necazurile voastră?” lar vouă v-au plăcut mai ales 
laudele, cinstea şi slava, şi pentru ele eraţi în stare 
şi viaţa să v-o daţi. Sau când îi fericeam pe cei 
săraci (Matei 5, 3), voit-aţi voi vreodată din toată 
inima să vă faceţi săraci? Oare nu fericeam Eu pe 
cei blânzi, că aceia vor moşteni împărăţia 
cerurilor, iar voi eraţi ca fiarele sălbatice faţă de 
cel ce nu vă împlinea de îndată voile? însă când 
vedeaţi pe alţii călcând poruncile Mele, vă făceaţi 
milostivi şi blânzi, zicând compătimitor: „Lasă! Că 


doar Domnul ne-a poruncit să iertăm şi să nu ne 
mâniem asupra cuiva!” Când am zis: „Rugaţi-vă 
pentru cei ce vă supără, iubiţi pe vrăjmaşii voştri, 
faceţi bine celor ce vă urăsc”, voi ziceaţi că acest 
lucru este al Apostolilor şi al Sfinţilor, că cine altul 
poate face acest lucru? 

Ticăloşilor! Dar voi pentru ce nu v-aţi făcut 
Sfinţi? nu M-aţi auzit, zicând: „Fiţi sfinți, că Eu 
sfânt sunt?” (| Petru 1, 16) Iar voi aţi rămas întru 
necurăţia întinăciunilor şi a fărădelegilor! 

Femeilor le va zice: „n-aţi auzit în Biserici pe 
cei ce citeau şi grăiau despre viaţa Sfintei 
Pelaghia“!, care a fost desfrânată? Viaţa Mariei 
Egipteanca“?, care a fost prostituată şi desfrânată? 
De asemenea, a Eufrosinei fecioara“, cea care s-a 
numit cu nume bărbătesc Smaragd? A Teodorei“? 
cea preacurvă şi pe urmă făcătoare de minuni? A 
Xeniei“ cea cu adevărat „Xenie”, adică străină şi 
minunată? n-aţi auzit că şi-au lăsat părinţii şi 
bogăţia, ba chiar şi pe logodnici, şi Mi-au slujit 
Mie în simplitate şi smerenie şi s-au făcut sfinte? 
Pentru ce n-aţi urmat şi voi acelora? Adică cele 
curve pe curvele pocăite, cele desfrânate pe cele 
desfrânate care şi-au plâns păcatul, cele măritate 
pe cele ce au păcătuit dar s-au întors la Mine, 
fecioarele pe  fecioarele smerite şi pe cele 


41 Prăznuită pe 8 octombrie. 

asemenea vouă?» 

„Ascultati acestea, popor nebun şi fără inimă! 
Ei au ochi şi nu văd, urechi au, dar nu aud. Au 
doar nu vă temeti de Mine, zice Domnul, şi nu 
tremurați inaintea Mea?” (Ieremia 5, 21 - 22), 
sunt cuvintele pe care le-a grâit Domnul prin 
Prorocul Ieremia şi pe care ni le strigă în urechi şi 
azi, prin gura Sfântului Simeon noul Teolog, 
înainte de 

Judecata Lui cea dreaptă. 

„De asemenea către bărbaţi, către împărați şi 
către boieri va zice, atunci, la Judecată: «Nu aţi 
auzit cum David, după ce a păcătuit şi a fost 
mustrat de Prorocul Natan pentru păcatul său, n-a 
grăit împotrivă, nu s-a mâniat, nu şi-a ascuns 
păcatul, ci îndată s-a ridicat de pe tron, a căzut cu 
faţa la pământ înaintea norodului şi a zis: „Am 
greşit Domnului meu!” Şi n-a încetat zi şi noapte 
să plângă şi să se tânguiască! Oare nu l-aţi auzit, 
zicând: „Că cenuşă, ca pâinea am mâncat şi 
băutura mea cu plângere am mestecat; de glasul 
suspinului meu s-a lipit osul meu de carnea mea; 
asemănatu-m-am cu  pelicanul din pustie?” 
(Psalmul 101). Şi iarăşi: „Ostenit-am întru suspinul 
meu, spăla-voi în toate nopţile patul meu cu 
lacrimile mele aşternutul meu voi uda? ” (Psalmul 
6, 6). Nu l-aţi auzit pe dânsul zicând: „Doamne 
Dumnezeul meu, de am făcut acestea, de este 
nedreptate întru mâinile mele, de am răsplătit 
celor ce-mi fac mie rele, să cad deşert de la 
vrăjmaşii mei, să gonească vrăjmaşul sufletul meu 


şi să-l prindă, să calce în pământ viaţa mea şi 
slava mea în ţărână să o aşeză?” (Psalmul 7, 3 - 5). 

Voi pentru ce nu i-aţi urmat lui şi celor 
asemenea lui? Oare vi s-a părut că sunteţi mai 
slăviţi decât ei sau mai bogaţi, şi de aceea n-aţi 
vrut să vă smeriţi? Nevolnicilor şi ticăloşilor! Fiind 
voi muritori şi stricăcioşi, aţi voit să stăpâniţi toată 
lumea! Dacă cineva, din altă ţară, nu voia să vi se 
supună, porneaţi împotriva lui, ca şi cum ar fi fost 
un rob de rând al vostru şi nu sufereaţi 
nesupunerea lui, cu toate că şi el era rob 
împreună cu voi şi voi nu aveaţi nimic mai mult 
decât el. Iar Mie, Făcătorului şi Stăpânului vostru, 
n-aţi voit să vă supuneţi şi să-mi slujiţi cu frică şi 
cu cutremur? Şi când pedepseaţi pe cei ce vă 
greşeau, oare nu vă gândeaţi la păcatele voastre 
faţă de Mine? 

Socoteaţi că nu se îngrijeşte nimeni de cei 
năpăstuiţi? Că nu vede nimeni cele ascunse ale 
voastre? Sau uitaţi de Mine şi credeaţi că nu mai 
este nimeni deasupra voastră, nici că o să-mi staţi 
cândva înainte, goi şi descoperiţi şi împilaţi? Oare 
nu M-aţi auzit, mereu zicând: „Cel ce voieşte să fie 
întâi, să fie cel mai de pe urmă decât toţi, rob şi 
slugă tuturor? Cum de nu v-aţi cutremurat şi nu v- 
aţi frânt inimile, ca să nu ajungeţi la mândrie din 
acea slavă seacă şi deşartă, şi călcând această 
poruncă, să fiţi daţi focului?! N-aţi auzit cum 
David, fiind ocărit de generalul său Şimei, care l-a 
numit vărsător de sânge, s-a socotit pe sine mai 
prejos decât acela şi nu s-a mâniat, ci a oprit pe 


cei ce voiau să-l omoare? 

lată şi Moise şi lisus al lui Navi şi David şi 
mulţi alţii de dinainte de arătarea Mea, şi de după 
venirea Mea, mulţi, pe care îi vedeţi slăviţi 
împreună cu Mine, au fost ca şi voi împărați, 
boieri, voievozi şi au vieţuit întru frica Mea şi cu 
smerenie, fără să răsplătească nimănui rău pentru 
rău, ci de multe ori fiind ocărâţi de cei asemenea 
lor sau de cei de sub stăpânirea lor, Mi-au lăsat 
Mie dreptul să-i răzbun pentru aceasta, iar pentru 
greşelile lor faţă de Mine s-au pocăit din suflet, cu 
căinţă şi au plâns, auzind de ziua venirii Mele şi a 
Judecăţii, neîndoindu-se de aceasta. 

lar voi aţi defăimat poruncile Mele, ca ale 
unui om de rând şi neputincios. De aceea, acum să 
fiţi împreună cu cel pe care l-aţi ales (diavolul), 
căruia i-aţi urmat şi i-aţi ascultat cuvintele şi 
faptele. Bucuraţi-vă de el şi de soarta gătită lui! 

Tot aşa şi pe Patriarhii cei răi îi va pune 
alături şi îi va înfăţişa cu Patriarhii cei Sfinţi, cu 
Ioan Gură de Aur, cu Ioan cel Milostiv, cu Grigorie 
Teologul, cu Ignatie, cu Tarasie, cu Metodie şi cu 
ceilalţi, care nu numai cu cuvântul, ci şi cu fapta s- 
au făcut icoane ale adevăratului Dumnezeu şi 
dimpreună cu cei ce mai înainte de dânşii au 
strălucit în fapta bună. 

Pe  Mitropoliţii cei răi îi va înfăţişa cu 
Mitropoliţii cei buni, cu Vasile, cu Grigorie - 
fratele său, cu cel de un nume făcător de minuni, 
cu Ambrozie, cu Nicolae şi, în scurt zicând, pe 
fiecare Patriarh, pe fiecare Mitropolit, pe fiecare 


Episcop îl va judeca Dumnezeu împreună cu 
Apostolii şi cu Sfinţii Părinţi. Şi, punându-i pe toţi 
faţă în faţă, precum El însuşi grăieşte, adică pe oi 
de-a dreapta, iar pe capre de-a stânga, le va zice: 
„Oare n-aţi trăit şi n-aţi stat pe aceleaşi scaune 
unde şi aceştia Mi-au slujit?! De ce nu aţi urmat 
viaţa şi petrecerea lor?! Cum de nu v-aţi înfricoşat 
şi nu v-aţi înfiorat deloc, nici nu v-aţi cutremurat 
ţinându-Mă pe Mine, Cel curat şi neîntinat, cu 
mâini necurate şi cu suflete mai necurate şi 
mâncându-Mă?! Pentru ce aţi cheltuit averile 
săracilor cu poftele şi cu rudeniile voastre? Pentru 
ce M-aţi vândut ca Iuda pe aur şi pe argint?! 
Pentru ce M-aţi cumpărat ca pe un rob netrebnic 
şi M-aţi pus să slujesc voilor trupului vostru?! Aşa 
cum voi nu M-aţi cinstit, nici Eu nu vă cruţ pe voi. 
Duceţi-vă de la Mine, lucrători ai fărădelegii, 
duceţi-vă!”». Orele vor fi cuvintele Mântuitorului 
la Judecată, cuvinte copleşitoare, pe care Sfântul 
Simeon Noul Teolog ni le desfăşoară în faţa 
ochilor noştri dis-de-dimineaţă, înainte de a nu fi 
prea târziu. 

„Astfel vor fi despărțiți părinţii de părinţi, 
prietenii şi rudeniile de părinţi şi de rudenii, fraţii 
de fraţi, cei robiţi şi cei slobozi de robi şi slobozi, 
bogaţii şi săracii de bogaţi şi săraci, cei căsătoriţi 
de cei ce au strălucit întru nuntă, cei slobozi de 
cei ce au vieţuit cu slobozire. În scurt, la 
înfricoşata zi a Judecăţii, tot omul păcătos va 
vedea înaintea lui, în viaţa veşnică şi în negrăita 
lumină, pe cel asemenea lui şi va fi judecat de 


dânsul. Adică ce vreau să spun: Fiecare păcătos, 
uitându-se la cel de o stare cu el, împărat către 
împărat, boier către boier, curvarul nepocăit către 
curvarul pocâăit, sărac către sărac, rob către rob şi, 
ştiind că şi acela a fost om ca şi dânsul, având 
acelaşi suflet, aceleaşi mâini, aceiaşi ochi, şi în 
scurt, pe toate celelalte întocmai, că împreună cu 
el a trăit în viaţă, a avut aceeaşi vrednicie, acelaşi 
meşteşug, aceeaşi îndemânare şi că el n-a voit să-i 
urmeze, îndată se va închide gura lui şi va rămâne 
fără răspuns, neavând ce să grăiască. 

Deci vor vedea de-a dreapta mirenii pe 
mireni, împărații cei păcătoşi pe împărații cei 
sfinţi, cei de sub jugul vieţii, pe bogaţi şi pe Sfinţii 
cei de sub jug, toţi cei din munci pe cei asemenea 
lor întru împărăţia Cerurilor. Atunci se vor ruşina 
şi vor fi fără răspuns, ca şi bogatul cel ce se ardea 
(prăjea) în foc văzând pe Lazăr în sânurile lui 
Avraam”. 

„Dar oare ce vom face noi, călugării, cei 
asemenea mie, trândavi şi păcătoşi?” se întreabă 
Sfântul Simeon Noul Teolog. „Ce ruşine şi ce chin 
ne va cuprinde când vom vedea pe cei ce au avut 
în viaţă femei şi copii, slugi şi slujnice, dănţuind 
întru împărăţia Cerurilor împreună cu femeile şi 
cu copiii lor? Când vom vedea pe cei ce au bine 
plăcut lui Dumnezeu în dregătorii, în vrednicii şi 
în bogăţie? Când vom vedea stând mă bucuria şi 
strălucirea drepţilor pe cei ce au săvârşit în viaţă 
toată fapta bună, au petrecut în pocăință şi lacrimi 
şi frică de Dumnezeu? 


Ce frică, ce ruşine şi ce cutremur ne va 
cuprinde pe noi atunci, cugetând că am părăsit 
tată şi mamă şi fraţi şi surori şi toată lumea, ca să 
ne mântuim sufletele; iar unii şi femei, şi copii şi 
împreună cu aceştia bogăţie, dregătorii şi celelalte 
pe care le are viaţa cea veselitoare; că am ieşit din 
lume, făcându-ne săraci şi tunzându-ne ne-am 
făcut călugări pentru împărăţia Cerurilor, iar 
pentru puţina trândăvie şi răutate, şi pentru 
poftele noastre cele rele am fost osândiţi 
împreună cu mirenii, cu preacurvarii şi cu cei ce 
au trăit curveşte în lume? 

Credeţi-mă, fraţilor, pe mine cel ce grăiesc, 
că înfruntarea noastră va fi muncă mai grea decât 
munca cea veşnică a mirenilor. Când mă vor vedea 
pe mine, cel ce m-am lepădat de lume, că sunt 
muncit împreună cu mirenii care au avut copii, au 
fost încurcaţi în treburi obşteşti şi au slujit în 
oaste, întorcându-se ei şi văzându-mă vor zice 
către mine: „Cum şi tu, călugăre, care ai lăsat 
lumea eşti aici cu mirenii? Şi tu? Dar pentru ce?” 
Oare ce le voi putea răspunde? Oare ce voi zice 
către dânşii? Cine, o, fraţilor, va putea povesti cum 
se cuvine mărimea necazului ce voi suferi atunci? 
Cu adevărat, nimeni! Ce vom zice şi ce vom putea 
răspunde? Că am lăsat lumea şi cele din lume? 
Dar pe acestea nu le-am urât din tot sufletul! 
Pentru că aceasta este adevărata depărtare de 
lume şi de cele din lume, ca după ce am fugit de 
lume să urâm şi lucrurile ei şi să ne îngreţoşăm de 
dânsele”. 


„lar ce este lumea şi cele din lume, ascultă: 
Nu e aur, nici argint, nici cai, nici asini, că toate 
acestea câte slujesc la trebuinţa trupului le avem 
şi noi, călugării. Nu este nici pâine, nici vin, că din 
acestea ne împărtăşim şi noi şi le mâncăm de 
ajuns. Nici case, nici bani, nici sate, nici vii şi 
târguri. Dar ce este lumea? Păcatul, împătimirea 
de lucruri şi patimile, fraţilor. lar cele din lume să 
ni le spună loan Cuvântătorul de Dumnezeu, 
iubitul ucenic al lui Hristos, care zice: „nu iubiți 
lumea, nici cele din lume. Că tot ce este în lume: 
pofta trupului; pofta ochilor şi trufia vieţii nu este 
de la Dumnezeu, ci din lume este” (I loan 2, 15 - 
16). 

Deci dacă noi, lăsând lumea întreagă, fugim 
de ea, iar, părăsind-o şi făcându-ne goi, pe acestea 
nu le-am păzit, numai retragerea noastră din lume 
la ce ne va folosi? Că aceleaşi lucruri le întâlnim 
oriunde am merge şi am ajunge. Pretutindeni 
suntem oameni şi singuri nu putem trăi; 
pretutindeni avem nevoie de cele necesare 
trupului; pretutindeni se află şi femei, şi copii, şi 
vin şi tot felul de roade; că din acestea şi din cele 
asemenea este alcătuirea vieţii noastre. Dacă 
avem pofta trupului, pofta ochilor şi trufia 
gândurilor, în mijlocul lor cum ne vom putea 
depărta de tot păcatul, ca să nu fim răniţi deloc de 
ghimpele lui?” 

„Acest lucru însă mulţi, din cei de demult şi 
din Sfinţi, ştiu bine, l-au păzit şi-l păzesc, 
petrecând în mijlocul lucrurilor vieţii, al grijilor şi 


al învăluirilor, trăind în desăvârşită sfinţenie, 
precum mărturiseşte Pavel despre acestea şi cele 
asemenea, zicând: „Trece chipul lumii acesteia şi 
cei ce au femei să fie ca şi cum n-ar avea, cei ce 
cumpără ca şi cei ce nu cumpără şi cei ce se 
folosesc de lumea aceasta ca şi cum nu S-ar folosi 
de ea” (I Corinteni 7, 29 - 31). Deci din acestea să 
învăţăm şi pe celelalte. Adică, cel ce se mânie să 
fie ca şi cel ce nu se mânie; cel ce se îndreptăţeşte 
pe sine să nu adauge nimic în inima sa la cele 
grăite; cel ce se răzbună să fie ca un mort faţă de 
lume cu aşezarea sufletului său; cel ce odată a 
ajuns aici, să caute să nu-şi mai cruţe trupul, căci 
în fiecare neam au fost şi se află astfel de 
luptători. 

Iar dacă nu ne vom sârgui să fim astfel şi aşa 
ne ducem viaţa, ce vom zice? Că am defăimat 
bogăţia şi slava? Dar degrabă ni se va răspunde că 
pizma, zavistia şi cearta nu le-am lăsat. Că acestea 
ne înstrăinează şi ne depărtează pe noi de la 
Dumnezeu, ne-o spune dumnezeiescul 

Iacov, Apostolul lui Hristos: lar dacă aveţi 
râvnire amară şi zavistie în inimile voastre nu vă 
lăudaţi nici să nu minţiţi împotriva adevărului 
înţelepciunea aceasta nu vine de sus, ci este 
pământească, trupească, drăcească. Că unde este 
pizmă şi zavistie, acolo este neorânduială şi tot 
lucrul rău”. Şi după puţin: „Cereţi şi nu primiţi, 
pentru că cereţi rău, ca să vă risipiţi în poftele 
voastre” (Iacov 3, 14 - 16). Apoi adaugă: 
„Preacurvarilor şi preacurvelor, oare nu ştiţi că 


prietenia cu lumea este duşmănie faţă de 
Dumnezeu? Cine vrea să fie prieten cu lumea se 
face duşman lui Dumnezeu” (Iacov 4, 3 - 4). Ia 
aminte şi vezi, că nu numai lumea, ci şi prietenia 
cu lumea este vrăjmaşă lui Dumnezeu, că printr- 
însa ne facem preacurvari şi preacurve. Că lucrul 
acesta este adevărat o zice însuşi Domnul: „Cel ce 
priveşte cu poftă a şi preacurvit în inima sa” 
{Matei 5, 28). Şi iarăşi: „Să nu pofteşti nimic din 
cele ale aproapelui tău” (leşirea 20, 17). 

Prin aceste cuvinte ne arată că nu numai cel 
ce face păcatul se depărtează de Dumnezeu, ci şi 
cel ce pofteşte şi iubeşte ceva, adică este 
împătimit de ceva din cele pământeşti, este lipit 
cu inima de ceva. Aceasta este prietenia cu lumea. 
Este limpede deci că cel ce este lipsit de toate şi 
nu face cu fapta niciun păcat, ci numai iubeşte şi 
îndrăgeşte păcatul şi este împătimit de dânsul, 
acela este vrăjmaş lui Dumnezeu. Precum zice şi 
Evanghelistul loan: „Dacă cineva iubeşte lumea, 
dragostea Tatălui nu se află întru dânsul” (1 loan 
2, 15). Zice şi Domnul: „Să iubeşti pe Domnul 
Dumnezeul tău din tot sufletul tău şi din toată 
puterea ta” (Matei 22, 37). Deci cel ce pofteşte şi 
este împătimit de ceva nu împlineşte această 
poruncă. lar noi, ticăloşii şi nevoiaşii, lăsând pe 
cele mari, prea slăvite şi înalte ale lumii şi venind 
la mănăstire, iubim unii rase strălucite, alţii haine 
cu frumoasă vopseală (aurite), alţii curele de 
încins şi anelavuri, alţii papuci şi cizme, alţii 
bucate dulci şi băuturi, alţii răzuşuri, ace şi cuțite 


şi altele mai umile decât acestea şi nu ne dăm 
seama, o, fraţilor că prin acestea cădem din 
dragostea lui Hristos Dumnezeu, împăratul a 
toate, şi ne facem vrăjmaşii Lui. Pentru aceasta 
vom fi osândiţi în focul veşnic împreună cu 
vameşii, cu bogaţii, cu păcătoşii şi cu cei ce au 
trăit în desfrânare, dacă nu ne vom grăbi să ne 
pocăim şi să ne scoatem din sufletele noastre 
toată pofta cea rea şi toată răutatea, cearta, 
pornirea, zelul şi trufia. 

Deci să ne sârguim, fraţilor, să facem toată 
fapta cea bună, să urâm toată patima cea 
sufletească şi să ne îngreţoşăm de orice lucru 
mare sau mic, care primejduieşte sufletele 
noastre. Şi care ne fură de fericire, adăugăm, 
fiindcă fericirea statornică şi deplină este starea 
constantă a oricărui suflet curat, împăcat cu 
Dumnezeu. Aceia care caută fericirea-n plăceri se- 
nşală căci nu găsesc decât o biată copie falsificată 
de diavol, un fals grosolan, o aprindere de simţuri 
trecătoare ce aduce satisfacţie doar pentru scurt 
timp; deşi nu ştiu s-o definească, oamenii 
neîncercaţi numesc „fericire” o denaturare care 
aduce cu sine neliniştea şi căutarea din nou a 
acelei stări, o deformare care tulbură, o plăsmuire 
şi o contrafacere de către demoni a adevăratei 
fericiri. 

Şi pentru că sunt dintre aceia care în loc să 
caute fericirea statornică, deplină, caută plăcerile, 
înşelându-se că pot găsi fericirea în plăceri, 
Sfântul Simeon Noul Teolog îndeamnă pe toţi la 


lepădarea de poftele născute din plăceri, care 
hoţeşte, pe neobservate, ne fură fericirea 
statornică atât de mult dorită. „Toţi cei ce umblă 
după plăceri, de orice fel, nu vor scăpa de 
primejdii, căci sub orice plăcere e încolăcit un 
şarpe”. Iar fericirea curată şi deplină nu o putem 
dobândi decât departe de plăceri, nădăjduind în 
Dumnezeu, trăind în ascultare de Hristos 
Dumnezeu şi împlinind poruncile Lui: 

1. „Fericit bărbatul care n-a umblat în sfatul 
necredincioşilor şi în calea păcătoşilor n-a stătut şi 
pe scaunul pierzătorilor n-a şezut 

2. Ci în legea Domnului (e) voia Lui şi în legea 
Lui va cugeta ziua şi noaptea”. (Psalmul 1, 1 - 2; 

2. „Şi deschizându-şi gura Sa, îi învăţa pe ei, 
zicând: 

3. Fericiţi cei săraci cu duhul, că a acelora 
este împărăţia cerurilor 

4. Fericiţi cei ce plâng, că aceia se vor 
mângâia. 

5. Fericiţi cei blânzi, că aceia vor moşteni 
pământul. 

6. Fericiţi cei ce flămânzesc şi însetoşează de 
dreptate, că aceia se vor sătura. 

1. Fericiţi cei milostivi, că aceia se vor milui. 

8. Fericiţi cei curaţi cu inima, că aceia vor 
vedea pe Dumnezeu. 

9. Fericiţi făcătorii de pace, că aceia fiii lui 

Dumnezeu se vor chema. 

10. Fericiţi cei izgoniți pentru dreptate, că a 
acelora este împărăţia cerurilor. 


11. Fericiţi veţi fi când vă vor ocări pe voi şi 
vă vor goni şi vor zice tot cuvântul rău împotriva 
voastră, minţind pentru Mine. 

12. Bucuraţi-vă şi vă veseliţi, că plata voastră 
multă este în ceruri; că aşa cu gonit pe prorocii 
cei mai înainte de voi. 

13. Voi sunteţi sarea pământului; iar dacă 
sarea se va strica, cu ce se va săra? întru nimic nu 
mai este de treabă, ci numai a se arunca afară şi a 
se călca de oameni. 

14. Voi sunteţi lumina, lumii. Nu poate 
cetatea a se ascunde deasupra muntelui stând; 

15. Mici nu aprind făclie şi o pun supt obroc, 
ci în sfeşnic, şi luminează tuturor celor ce sunt în 
casă. 

16. Aşa să lumineze lumina voastră înaintea 
oamenilor, ca văzând ei faptele voastre cele bune 
să slăvească pe Tatăl vostru cel din ceruri”. (Matei 
5, 2 - 16). 

Fundamentul fericirii se află chiar în om, în 
curăţia sa interioară, în desăvârşirea sa lăuntrică 
în Dumnezeu, Binele Suprem. Pe cât de înaltă este 
perfecțiunea morală a omului, curăţia sa lăuntrică, 
pe atât de înaltă şi adâncă şi valoroasă este 
fericirea sa. Împărăţia lui Dumnezeu sălăşluită 
înăuntrul omului este fericirea sa deplină. 

Căci ce altceva vrea Domnul de la noi 
dintotdeauna (I Regi 7, 3; 12, 20, 23 - 24) decât 
numai să ne temem de Domnul şi să-l slujim Lui cu 
adevărat, din toată inima noastră, şi să ne lipim 
inimile noastre de Domnul şi să-l slujim numai Lui, 


împlinind poruncile Lui şi lepădând de la noi şi din 
mijlocul nostru toată pofta (trupului şi a ochilor) şi 
trufia (vieţii, a lumii şi a gândurilor), dobândind 
astfel fericirea, atât aici pe pământ cât şi pe cea 
veşnică. Pentru că fericirea este o stare constantă 
de bucurie, de pace şi de împăcare lăuntrică, de 
dragoste adâncă, chiar dacă eşti lovit de răutatea 
diavolului prin oameni, boli, dureri, diferite 
încercări, toate îngăduite de Dumnezeu. Cel ce 
ascultă de voia lui Dumnezeu şi L iubeşte mai 
presus de orice, oricât ar fi de îndurerat văzând 
atâta răutate în jurul său, este fericit înăuntrul său 
căci Dumnezeu este cu el şi-l mângâie cu iubirea 
Lui divină  binefăcătoare. Rădăcina omului 
credincios este bine înfiptă în ascultarea şi în 
dragostea de Dumnezeu (Psalmul 1, 3; Ieremia 17, 
8) şi el are o înțelegere corectă a realității. 

Şi ce zice Sfântul Simeon mai departe? repetă 
şi iarăşi repetă ceea ce Domnul de veacuri repetă 
la urechile celor ce vor să audă şi să vină la 
ascultare: „Iarăşi repet aceleaşi lucruri şi nu voi 
înceta să le zic: Dacă ne vom păzi de întinăciunea 
trupească, dacă ne vom feri de zavistie, de mânie 
şi de furtişag, dacă vom fugi de sodomie, de 
pederastie, de malahie şi de toată desfrânarea, 
dar ne vom supune şi vom sluji ca nişte robi 
îndrăcirii pântecului, beţiei, somnului, lenevirii, 
trândăviei şi grăirii împotrivă, ce folos vom avea 
îndreptându-ne numai de acele rele? 

De aceea, vă îndemn şi vă rog pe toţi: cei ce 
ştiţi că aţi făcut vreun rău şi aţi păcătuit, 


pierzându-vă sufletul, măcar de acum îndreptaţi- 
vă şi faceţi pocăință pe măsura păcatelor, 
necontenit  sârguiţi-vă să staţi de-a dreapta 
Mântuitorului. Cei ce vă ştiţi că aţi făcut unele 
greşeli mici, lepădaţi-le şi pe acestea cu toată 
graba, ca nu cumva pentru aceste mici să staţi şi 
voi de-a stânga, precum mărturiseşte toată 
Scriptura. Şi, pe cele mici, să nu le socotiți mici şi 
neînsemnate, ci mari. Cel ce se fereşte de păcatele 
mari, dar face cu voia sa pe cele mici, mai mult va 
fi osândit; pentru că, stăruind şi biruind pe cele 
mari, a fost robit de cele mici. Şi o singură patimă 
este de ajuns pentru pieirea noastră, precum am 
zis, aducând martori pe înşişi Apostolii loan şi 
Iacov. (...) 

Deci aşa, preaiubiţii mei fraţi, cu nimic nu ne 
vom folosi dacă vom stăpâni patimile cele mari, 
însă vom fi robiţi de cele mai mici. 

Că iată, dacă cineva, avându-şi tot trupul 
rănit, se vindecă cu multe doctorii, şi nu-i mai 
rămâne decât o foarte mică rană, el nu poate zice 
că e sănătos pe deplin câtă vreme i-a rămas 
nevindecată această rană, ci numai după ce s-a 
şters şi urma acestei răni, poate zice că este 
întreg sănătos. 

Deci să nu nesocotim nici aceste păcate, ci 
auzind că mulţi din pricina lor au fost munciţi şi 
greu osândiţi, să fugim din tot sufletul de 
vătămarea lor. (...) Să nu ne stăpânească zavistia, 
nici mânia, nici furia, nici strigarea din care se 
nasc de obicei vorbele urâte şi ocările; slava 


deşartă şi mândria şi părerea de sine să nu ne 
stăpânească pentru a ne târi în fundul iadului. Ci 
pe toate acestea izgonindu-le departe de la noi, să 
câştigăm în locul lor faptele cele bune. 

Dar poate va zice cineva: Dacă sunt atât de 
multe şi nenumărate aceste patimi mici de care ne 
vorbeşti, cine le mai poate observa şi fugi de ele, 
ca să nu fie stăpânit de vreuna? 

Cine? Cu Darul lui Hristos o să-ţi spun eu! Cel 
ce necontenit ia aminte la păcatele sale şi de-a 
pururea vede înainte judecata ce va să vie, cu 
pocăință şi cu lacrimi fierbinţi, acela le biruieşte 
pe toate, fiind înălţat prin pocăință, încât niciuna 
din cele zise nu-l poate ajunge, nici a se atinge de 
sufletul lui care călătoreşte prin văzduh. 

Iar dacă mintea noastră nu se va înaripa şi nu 
se va ridica la înălţimea nepătimirii prin pocăință, 
lacrimi şi prin duhovnicească smerenie, pricinuită 
de acestea, apoi nu vom putea fi slobozi de cele 
zise, ci uneori vom fi răpuşi de o patimă, alteori de 
alta, fiind necurmat mâncaţi ca de nişte fiare 
sălbatice. lar după moarte, din pricina lor vom 
cădea din împărăţia Cerurilor şi veşnic vom fi 
chinuiţi de ele”. Deci iată cum Sfântul Simeon ne 
îndeamnă să alergăm la nepătimirea care vine 
prin lepădare, pentru a ne salva de primejdia 
„fiarelor sălbatice”, care sunt patimile. 

lar nepătimirea, ne spun Sfinţii Părinţi, 
înseamnă să primeşti: „lauda ca hula, cinstea ca 
ocara, lipsa ca îndestularea, paguba ca şi 
câştigul”, la fel după cum şi „hula să-ţi fie 


întocmai ca şi lauda, ocara ca şi cinstea, 
îndestularea ca şi lipsa, câştigul ca şi paguba”. 
Pare nespus de greu a atinge asemenea culmi, dar 
slavă Domnului Dumnezeu că niciodată nu-i lasă 
singuri pe cei ce vor să le atingă. Iar în istoria 
Vechiului Testament şi mai ales în istoria 
Creştinismului sunt multe exemple de astfel de 
oameni normali, pe care Biserica îi numeşte Sfinţi. 
Să-ţi recunoşti starea de anormalitate şi să doreşti 
să fii normal, adică aşa cum te-a creat Dumnezeu 
Tatăl şi te vrea Hristos-Dumnezeu, este primul pas 
făcut pe drumul spre nepătimire. Fiindcă abia 
Sfinţii sunt oameni normali. 

„Cei ce trăiesc o viaţă plăcută lui Dumnezeu 
şi au o adevărată cunoaştere de Dumnezeu, îl 
slăvesc pe Dumnezeu şi - asemenea îngerilor - 
cântă, cu gurile inimii lor, sfântul Său nume. Ei nu- 
şi uită menirea până într-atât încât să facă cele ce 
nu-i sunt plăcute lui Dumnezeu. Ridicându-se 
deasupra celor simţite, adevărații creştini află încă 
în timpul vieții pământeşti  Paştile cele 
netrecătoare, adică trecerea de la cele văzute la 
cele nevăzute. După viaţa pământească, în faţa lor 
se află bucuria cu Hristos Domnul întru Dumnezeu 
Tatăl şi Duhul Cel de o Fiinţă. Ei vor contempla 
pururi pe Hristos şi vor fi văzuţi de El, vieţuind 
împreună şi împărăţind împreună cu El”. 


MOTIVAŢIE 

LA PUBLICAREA ACESTEI CĂRŢI 

Situaţia credinţei astăzi în lume, prezentată 
pe scurt 

„De unde voi începe a plânge faptele vieţii 
mele celei ticăloase?”15 

Această întrebare se cuvine să ne-o punem 
fiecare locuitor al societăţii globalizate de pe 
planeta Pământ. Şi cu atât mai mult trebuie să-şi 
pună această întrebare fiecare creştin, în faţa 
minţii căruia străluceşte lumina Evangheliei lui 
Hristos-Dumnezeu. 

Cât de mult ne-am înjugat cu păcatele şi am 
îngăduit diavolului să ne lege cu cătuşele şi 
lanţurile patimilor, chiar după 2000 de ani de 

creştinism, vedem în starea secularizată a întregii 
comunităţi omeneşti globale povârnită spre păcate 
strigătoare la cer. Generaţie după generaţie, din 
tată-n fiu a curs prin trupul neamului omenesc 
neascultarea de Dumnezeu, ajungând până la 
acceptarea cumplitei ispite a lepădării totale de 
credinţă ce s-a înscris ereditar în firea omenească, 
încât s-a întărit înclinația spre libertinaj, ateism şi 
nihilism. Pietrificaţi în îndărătnicia inimii noastre 
rele, învârtoşaţi în nepocăinţă, cu sufletul lovit, 
ucis, am ajuns cumplit de nesimţitori, îngheţatţi, 
insensibili. Avem mare nevoie să luăm aminte la 
Cuvântul lui Dumnezeu pe care l-au trăit veacuri 
la rând Sfinţii Lui. 

t t t 

„Domnul va da cuvânt celor ce binevestesc cu 
putere multă”. (Psalm 67, 12; Biblia din 1914) 

Cuvinte adânci şi pline de putere au fost 
trimise de Dumnezeu prin sfinții şi profeții 
Vechiului Legământ - Moise, Ilie, David, Samuel, 
Ieremia, lezechiel, Isaia, Osea, Amos, Miheia, 
Avacum, Sofonie, Zaharia, Maleahi - poporului 
ales, pentru a se întoarce de la păcatele lor la 
ascultarea de poruncile de viaţă dătătoare ale 
Domnului. 

Cuvinte adânci şi pline de putere au fost 
trimise de Dumnezeu prin Evangheliile Sale, prin 
Apostoli şi prin Sfinţii Părinţi ai creştinismului - 
de-a lungul veacurilor de la Hristos până la noi - 
întregii omeniri pentru a se pocăi şi a se împărtăşi 


de jertfa lui Hristos.” 

Cuvânt cu putere multă ne-a lăsat şi Părintele 
Arsenie Boca, plin de adâncă învățătură 
dumnezeiască şi curăţitoare de suflet întocmai ca 
lacrimile de pocăință izvorâte din adâncul inimii 
îndurerate de păcat. Strălucind de razele milei lui 
Dumnezeu, ele ne răcoresc ca picurii de rouă 
sufletele  pârjolite de  arşiţa păcatului. Căci 
Părintele este pentru noi, românii din generaţiile 
secolelor XX-XXI, (de la sfârşitul mileniului al II- 
lea), ca unul din profeţii Vechiului Testament 
pentru evrei. Străjer al Noului Legământ, el a fost 
trimisul lui Dumnezeu prin glasul căruia Domnul 
ne-a chemat „dis-de-dimineaţă”1 la pocăință, 
înainte de a fi prea târziu, aşa cum la începutul 
mileniului întâi l-a trimis „dis-de-dimineaţă” pe 
Sfântul Simeon Noul Teolog (înainte de marea 
schismă de la 1054), din învăţătura căruia am 
extras cuvântul din Predoslovie, Sfânt care a 
reprezentat pentru Părintele Arsenie un far 
strălucitor. 

Sfâşietoare, jalnică şi dezolantă ne apare 
chemarea la ascultare de Legea Vieţii, adresată 
„dis-de-dimineaţă” de Dumnezeu poporului ales, 
care însă în majoritatea lui a întors spatele 
Dumnezeului şi Tatălui său ceresc. Această 


47 Dintre Sfinţii Noului Legământ care ne-au chemat dis-de- dimineaţă 

prin cuvântul lor puternic amintim în această carte, în mod deosebit, pe 
Sfântul Simeon Noul Teolog. 

48 „Eu v-am grăit dis-de-dimineaţă şi n-aţi ascultat, v-am chemat şi n- 

aţi răspuns ...” (leremia 7,13,25); 


dureroasă chemare ne este înfăţişată de profeţi ca 
o plângere amară. Prin glasurile profeților trimişi 
dis-de-dimineaţă Dumnezeu le arată cumplitul 
dezastru în care au ajuns iubindu-l mai mult pe 
diavol şi părăsind pe Domnul lor, şi-i avertizează 
de amara nefericire care-i va lovi pentru marele 
lor păcat al neascultării: ziua când părinții voştri 
au ieşit din pământul Egiptului şi până în ziua 
aceasta am trimis la voi pe toţi robii Mei prorocii - 
şi i-am trimis în fiecare zi dis-de-dimineaţă. Dar ei 
nu M-au ascultat şi nu şi-au plecat urechea lor, ci 
şi-au învârtoşat cerbicia...” (lar. 

7, 25 - 26). „Şi voi face Ierusalimul o movilă 
de pietre şi sălaş şacalilor, iar cetăţile lui Iuda le 
voi face pustietate fără locuitor (lar. 9, 11). „Aşa 
zice Domnul: „Dacă nu Mă veţi asculta ca să 
umblaţi după legea Mea, pe care v-am dat-o, şi să 
luaţi aminte la cuvintele robilor Mei proroci, pe 
care-i trimit la voi dis-de-dimineaţă, şi voi nu-i 
ascultați, atunci voi face cu templul acesta ceea ce 
am făcut cu Şilo, iar cetatea aceasta o voi da spre 
blestem tuturor popoarelor pământului”. (lar. 26, 
4 - 6) „Pentru că n-au ascultat cuvintele Mele, zice 
Domnul, deşi le-am trimis dis-de-dimineaţă pe 
slujitorii Mel, prorocii...” (lar. 29, 19) „Cetatea 
aceasta, chiar din ziua zidirii sale şi până astăzi, 
pare că a fost făcută pentru mânia Mea şi pentru 
urgia Mea, ca s-o lepăd de la faţa Mea din pricina 
răului fiilor lui Israil şi al fiilor lui Iuda, pe care l- 
au făcut pentru mânierea Mea, ei şi regii lor, 
căpeteniile lor, preoţii lor şi prorocii lor, bărbaţii 


lui Iuda şi locuitorii Ierusalimului. Şi Mi-au întors 
spatele, iar nu faţa şi, când i-am învăţat, dis-de- 
dimineaţă i-am învăţat şi ei n-au voit să primească 
învăţătură. In templul asupra căruia s-a chemat 
numele Meu au pus urâciunile lor, întinându-l”. 
(lar. 32, 31 - 34). I se cerea poporului Israil 
ascultarea nu numai pentru binele lui ci şi pentru 
că în aceasta stătea înţelepciunea lui şi 
cuminţenia lui înaintea ochilor popoarelor. 
(Deuteronom 4, 6). Deşi chemarea a fost făcută 
dis-de-dimineaţă şi a fost insistent repetată 
veacuri la rând cu îndelungă răbdare, a venit şi 
ziua pedepsei când răbdarea Domnului a luat 
sfârşit; pentru cumplita neascultare şi învârtoşare, 
pentru că l-au iubit mai mult pe diavol, au fost 
aspru bătuţi, nu înainte de a fi anunţaţi pentru 
ultima oară de însuşi lisus Hristos, Fiul lui 
Dumnezeu: aceea, iată cu trimit la voi proroci şi 
înţelepţi şi dintre ei veţi ucide şi veţi răstigni; 
dintre ei veţi biciui în sinagogi şi-i veţi urmări din 
cetate în cetate, ca să cadă asupra voastră tot 
sângele drepţilor răspândit pe pământ, de la 
sângele dreptului Abel, până la sângele lui 
Zaharia, fiul lui Varahia, pe care l-aţi ucis între 
templu şi altar. Adevărat grăiesc vouă, vor veni 
acestea toate asupra acestui neam. 

lerusalime, lerusalime, care omori pe proroci 
şi cu pietre ucizi pe cei trimişi la tine; de câte ori 
am voit să adun pe fiii tăi, după cum adună 
pasărea puii săi sub aripi, dar nu aţi voit. lată, 
casa voastră vi se lasă pustie. (Matei 23, 34 - 38). 


Cutremurător deznodământ. 

Acelaşi lucru îl facem şi noi astăzi, creştinii 
ortodocşi, ca şi evreii Vechiului Testament. Noi 
însă vom lua mai amară bătaie pentru că la noi a 
coborât însuşi Fiul lui Dumnezeu şi ne-a vorbit 
faţă către faţă, apoi ne-a vorbit - „dis-de- 
dimineaţă” prin Sfinţii Apostoli, prin Evanghelii, 
prin Apocalipsa Sfântului loan Evanghelistul, prin 
toate Scrierile Sfinţilor Părinţi de 2000 de ani 
încoace, prin vieţile Sfinţilor Săi care au atins 
culmile nepătimirii, chemându-ne ca „prin Fiul lui 
Dumnezeu să revenim în sânul Tatălui şi ca tot 
neamul omenesc renăscut să rămână în Hristos, 
Dumnezeu-Omul”. 

Iar noi, nu! Precum evreii de odinioară aşa şi 
noi, ortodocşii de astăzi, cu Arhierei cu tot: „Nu, 
Doamne!” 

În predica „Chemări la apostolie”. Părintele 
Arsenie Boca ne arată cum trebuie să înţeleagă 
fiecare om această chemare, care este de fapt 
chemarea la desăvârşire: „Voi ştiţi despre lisus o 
mulţime de lucruri, dar încă nu-L ştiţi pe El. Şi 
până nu-L găseşti pe Dumnezeu, nu te afli nici pe 
tine, nu-ţi găseşti nici sensul tău, nici sensul lumii. 
(...) Dumnezeu, nemărginitul, vrea să creşti 
duhovniceşte pe dimensiuni divine”... „Omul este 
veşnic în căutare după ceva, care înseamnă mai 
mult decât haina şi mâncarea. El este în căutarea 
lui însuşi. Aspiraţia sufletului după realizarea 
desăvârşirii sale, asta este toată istoria omului”. 

„Chipul omului se strică dacă se şterge chipul 


lui Dumnezeu din sufletul omului. Omul, căutând 
pe Dumnezeu, se caută pe sine însuşi, caută 
asemănarea sa cu chipul lui Dumnezeu. Sufletul 
omului suferă durerile naşterii, când se naşte 
Dumnezeu  într-însul. Această naştere a lui 
Dumnezeu în sufletul omului constituie naşterea 
autentică a omului. Ea reprezintă mişcarea iubirii 
lui Dumnezeu spre om, răspunsul la nostalgia ce o 
are omul după Dumnezeu. Experienţa 
duhovnicească descoperă că Dumnezeu de 
asemenea tânjeşte după om, că El doreşte ca omul 
să-L. nască şi să-l răsfrângă chipul”. Iar calea spre 
această culme, spre starea capabilă de a primi 
razele divine ale harului Duhului Sfânt, este lisus 
Hristos-Dumnezeu, calea iubirii prin Cruce. 

„Duhul Sfânt, de data aceasta puternic, ca o 
suflare de vifor, este în stare să desăvârşească 
cele începute timid, de sărmana noastră fire”. 

Şi Părintele ne arată cum „în vremuri de 
cumplită şi cruntă ură între oameni”, când, la 
cumpăna dintre mileniul I şi II, o parte dintre ei a 
căzut sub uneltirile lui satan, Sfântul Simeon noul 
Teolog, care a gustat nepătimirea, a atins aceste 
culmi, şi „a trăit toată transcendenţa luminii 
divine”, după ce harul din ceruri a înnoit „sărmana 
sa fire”. lată cum ne descrie Sfântul Simeon 
creşterea omului în nepătimire pe drumul Crucii: 

„Luând pe umeri crucea, strânge-o cu putere. 
Şi du până la sfârşit chinul încercărilor, sfâşierea 
durerilor 

Şi primeşte cu bucurie piroanele întristărilor, 


ca pe o coroană a slavei. 

Şi aruncat în fiecare zi în lăncile ocărilor. 

Şi lovit cu pietrele tuturor necinstelor. 

Vărsând lacrimi în loc de sânge (că totul 
izbuteşte plânsul de fiecare zi.). 

Vei fi mucenic. 

(Cuvântul 18, Sfântul Simeon Noul Teolog) 

„lar răbdând batjocuri şi palme cu bucurie 
Părtaş al Dumnezeirii şi al Slavei Mele vei fi. 

lar de te vei arăta pe tine urma tuturora, şi 
slugă şi rob. 

Te voi arăta pe urmă primul între aceia toţi, 
precum am făgăduit. 

De vei iubi pe duşmani şi pe cei ce te urăsc. 

De te vei ruga din suflet pentru cei ce te 
necăjesc. Şi le vei face bine după puterea ta. 

Te-ai făcut adevărat, asemenea Tatălui tău 
Preaînalt. 

Şi dobândind din acestea inimă curată, în ea 
vei vedea pe Dumnezeu, pe care nimeni nu L-a 
văzut vreodată”. (Cuvântul 13) 

„Pe Acela a Cărui frumuseţe Uluieşte toată 
gândirea, uimeşte toată inima, Răneşte tot 
sufletul,  înaripându-l spre iubire, Unindu-l 
neîntrerupt cu Dumnezeu. 

Să nu-mi ziceţi că Dumnezeu nu e văzut de 
oameni. 

Nu  ziceţi că oamenii nu văd lumina 
dumnezeiască. 

Sau că e cu neputinţă în vremea de acum. 
Niciodată aceasta nu-i cu neputinţă, prieteni! Ci e 


foarte cu putinţă celor ce voiesc. 

Dar numai celor a căror viaţă le-a adus 
curățirea de patimi 

Şi le-a făcut curat ochiul cugetării”. 

(Cuvântul 20, Sfântul Simeon Noul Teolog). 

Şi spune Părintele Arsenie Boca: „Subliniem 
la acest loc, concepţia integralistă despre om a 
Sfântului (Simeon), realizată în trăirea mistică: 
inima curată, voinţa hotărâtă, viaţa curată de 
patimi şi ochiul cugetării curat. Sfântul este un om 
desăvârşit centrat cu firea: 

„lar măsurile strălucirii sunt măsurile iubirii” 
(Cuvântul 27). 

„Ziditorul - ia aminte ce-ţi spun, îţi va trimite 
Duhul cel de la Dumnezeu. 

Şi te va insufla, va locui şi se va sălăşlui 
fiinţial 

Şi luminându-te şi umplându-te de strălucire, 
Te va turna din nou întreg. 

Stricăciosul îl va face nestricăcios şi va clădi 
iarăşi casa învechită, casa sufletului tău; 

Şi va face cu totul nestricăcios şi trupul 
întreg, şi te va face pe tine dumnezeu după dar”. 
(Cuvântul 34) 

„Ştiu că nu voi muri fiind înăuntrul Vieţii. 

Şi având înăuntrul meu, ţâşnind întreaga 
viaţă, în inima mea este, dar în ceruri se află. 

Aici şi acolo, la fel se vede lucind”. 

(Cuvântul 6). 

„Strălucit-ai din ceruri până-n inima mea”. 
(Cuvântul 31). 


„Ce cuvânt va tălmăci? 

Ce limbă va spune? 

Ce buze vor grăi cele ce se văd în mine 
Petrecându-se, săvârşindu-se în toată ziua? Căci 
chiar şi noaptea, chiar şi în întuneric văd pe 
Hristos deschizându-mi înfricoşător cerurile 

Şi pe El pogorându-se şi arătându-mi-Se 
împreună cu Tatăl şi cu Duhul Sfânt, lumina întreit 
sfântă. (Cuvântul 32) 

Dar iată şi misiunea: 

„Astfel făcându-mă Domnul, mă închise în 
corpul trupesc 

Şi pogorându-mă-n lumea simțită m-a pus să 
trăiesc 

Eu izbăvitul de beznă, cu cei ce mai sunt 
întunecaţi. 

Care petrec în mocirlă şi în noapte adânc 
cufundaţi. 

Ca să-i învăţ şi să-i fac să cunoască 
nemernica stare. 

Lanţul cu care-s legaţi şi rănile cele amare. 

Dându-mi poruncă, Stăpânul S-a dus”. 

(Cuvântul 1, Sfântul Simeon Noul Teolog). 

«Dacă am înţeles întrucâtva  raţiunile 
Providenţei, când a deschis cerurile ca să-i 
întărească pe Apostoli în credinţă, pe mucenici în 
mărturisire, pe înzestraţii cu daruri în convertirea 
lor, aici în faţa Sfântului Simeon, „noul pelerin al 
transcendenţei”, trebuie să ne gândim la o 
explicaţie în funcţie de cele petrecute în veacul 
său, veacul al XI-lea. Apariţia Sfântului, tocmai 


atunci când a avut loc ruptura Bisericilor, şi 
tocmai aşa, nu poate fi decât un răspuns magistral 
al Cerului la marea rană a istoriei: ruptura 
Bisericii de la mijlocul mileniilor. 

Oamenii, petrecând în mocirlă de patimi şi-n 
noapte adânc scufundaţi, au rupt în veacul al XI- 
lea cămaşa lui Hristos: unitatea exterioară a 
Bisericii. 

Oamenii se dezbinau de oameni şi se urau 
crunt, afurisindu-se, iar Cerul se unea cu omul 
încât uimea pe Sfânt: 

„lar ce-i mai înfricoşat decât toate: mi-a 
arătat cer nou 

Şi S-a sălăşluit întru mine Ziditorul tuturor. 

De care nu s-a învrednicit nimeni din sfinţii 
de odinioară” (Cuvântul 13, Sfântul Simeon Noul 
Teolog).» 

E impresionant cuvântul Sfântului Simeon 

Noul Teolog tălmăcit de înțelepciunea 
Părintelui Arsenie Boca, care i-a pătruns şi i-a trăit 
el însuşi adâncimile. De aceea trebuie să luăm în 
seamă chemarea Părintelui Arsenie Boca pentru 
noi, cei de azi, căci ne îndeamnă să fim atenţi la 
semnele vremurilor şi să nu risipim timpul dat 
nouă pentru a ne desăvârşi în pocăință şi 
smerenie, ci să trăim „cu inima curată, voinţa 
hotărâtă, viaţa curată de patimi şi ochiul cugetării 
curat”. Îndemnul Părintelui Arsenie Boca pentru 
cei duhovniceşti, care-l căutau în acele vremuri 
comuniste în care s-a arătat pe faţă prigoana 
diavolească asupra Bisericii Creştine 


Dreptmăritoare, era de a se ruga astfel: 
„Învredniceşte-mă, Doamne, să fiu martor 
mărturisitor martir al dumnezeirii Fiului Tău pe 
pământ”. 

Biserica Creştină Ortodoxă este singura 
Biserică citadelă care a stat vigilentă şi va sta 
neclintită pe  baricadele credinței nădejdii şi 
dragostei; a luptat şi va lupta până la jertfă pe 
meterezele iubirii desăvârşite de Dumnezeu, 
rezistând prin curăţia ei, în toate timpurile până la 
a doua venire a Mântuitorului: 

— Numai Biserica Creştină Ortodoxă 
păstrează integral cele şapte Sfinte Taine; 

— Numai Bisericii Creştine Ortodoxe i s-a 
descoperit întregul Adevăr; 

— Numai la ortodocşi la Ierusalim an de an 
de Sfintele Paşti coboară Sfânta Lumină. 

— Numai această Biserică sfântă cuprinde în 
visteriile sale fortificate toată înţelepciunea 
adunată de mii de ani, în care ne înfăţişează 
amănunţit strategiile în lupta cu „tartorul iadului”, 
cu „tatăl minciunii”, cu „tâlharii cei de gând”, cu 
„puiul de drac”, cu „pruncii vaviloneşti”. 

Părintele Arsenie Boca din aceste tainiţe ale 
Ortodoxiei a scos la iveală, în cuvinte pe înţelesul 
celor mulţi, tehnicile războiului nevăzut şi armele 
făurite în veacurile grele de luptă mucenicească 
de către Apostoli şi urmaşii lor: Sfinţii Părinţi - 
care au fost model de ascultare desăvârşită sub 
acoperământul Sfintei Treimi. 


t t t 

Pentru a înțelege mai bine cât de periculos 
este duşmanul nevăzut, a cărui vicleană lucrare o 
demască Părintele cu atâta îndemânare, dăm mai 
jos câteva fragmente din infernalul plan pregătit 
de diavol omenirii, descoperit ortodocşilor ruşi şi 
apărut în anul 1905, sub numele de „Marşul 
distrugătorului': 

„Sunt slăbit şi învins, dar mai posed încă 
marea forţă de sugestie, şi voi zdrobi lanţurile şi 
cătuşele, voi trece peste hotarele universului, şi 
mă voi ridica împreună cu legiunile mele, şi-i voi 
sili pe oameni să se răscoale, şi voi începe bătălia, 
ultima bătălie cu acest Miel blând (...) Aşa gândea 
Lucifer, încătuşat în infern... Şi lanţurile - ferecate 
şi împletite din întunecimea trădării, perfidiei, 
trufiei anarhice, înfumurării şi minciunii, ce-l 
încercuiau pe Lucifer, l-au încins şi l-au strâns şi 
mai vârtos din toate părţile, întunecându-i mintea 
cu o şi mai mare răutate şi sete de răzbunare [(...) 

„Să mă supun - oare? Să cad în ţărână 
înaintea  atotputerniciei luminii  Atotziditoarei 
Puteri, înaintea acestei nesfârşite iubiri (...)? Să 
mă supun?... Să cad şi să mă închin, după ce am 
rezistat războindu-mă atâtea secole, am încercat 
atâtea mijloace de luptă şi m-am perfecţionat în 
cultura mea proprie? - se gândi cu mândrie 
Lucifer şi durerea crudă a nebuniei pricinuită de 
cătuşele neputinței ce-l apăsau, l-a cuprins peste 
măsură şi straşnic. El s-a întunecat şi mai tare şi 


mai disperat, iar şarpele gândului său, răsucindu- 
şi inelele, s-a întins cât era de lung şi a înţepenit, 
apoi şi-a răsucit îndărăt inelele, şi s-a încolăcit în 
ghemul distrugerii, prăpădului şi morţii, dându-i 
lui Lucifer tăria flexibilităţii sale, forţa de 
insinuare a şerpeştii înţelepciuni. (...) 

Lucifer îşi chemă legiunile sale şi pe toţi 
aliaţii săi, care s-au predat întunericului (...): 

„Hei, voi, rătăcitorilor prin păduri, pustietăţi, 
desişuri şi mlaştini, slăbănogiţi de puterea Crucii, 
voi, a căror slavă nu s-a mai păstrat decât în 
poveştile doicilor ce-i sperie pe copiii Ascultaţi şi 
executaţi: vă dau o nouă putere şi tăria şarpelui 
negru... Ascultaţi! 

Crucea şi credinţa în Răstignit au biruit 
întreaga lume, au cuprins tot universul. Oamenii 
se află deja în pragul împărăției Cereşti, care vine 
cu o putere de neînvins, pentru a-i conduce pe 
oameni la desfătarea veşnică, la contemplarea 
acelei frumuseti, fericiri şi plenitudini a cugetului, 
care ne sfâşie prin chinurile iremediabilului. 
Oamenii sunt deja conştienţi în ce constă fericirea 
şi bunătatea vieţii veşnice. Ei nu mai pot fi înşelaţi 
prin plăceri trupeşti, prin dulceaţa patimilor şi 
viciilor. Sunt necesare noi mijloace, noi procedee: 
trupul trebuie lăsat (deocamdată) în pace. Trebuie 
să acţionăm asupra centrului şi mai cu seamă din 
flancul drept: să distrugem credinţa - cea mai 
însemnată fortăreață din primele linii. 

Când acest avanpost va fi cucerit şi distrus - 
noi am biruit. În acest scop trebuie să organizăm o 


astfel de ambuscadă, ca să nu poată fi descoperită 
de către oameni, şi din ascunziş să acţionăm 
intensiv şi neîntrerupt, dar în aşa fel încât fiecare 
atac să pară că provine din partea opusă. Pricepeţi 
voi, oare, actuala tactică militară? Când duşmanul 
nu se vede, el nu poate fi descoperit - deci, nu 
poate fi învins. 

Vă dau o nouă putere a şarpelui negru - 
puterea sugestiei. Sugestionaţi - acesta e singurul 
procedeu contra liberei voințe a omului, ca s-o 
înclinăm spre stânga, în direcţia noastră - să-l 
atragem în cursă pe adversar şi să-l împresurăm 
din toate părţile. Oamenii vor accepta sugestiile 
mintale ca pe propriile lor gânduri, ca pe 
achiziţiile şi performanţele intelectului lor. Ei vor 
urma irezistibil aceste sugestii, vor edifica şcoli, 
ştiinţe şi teorii întregi. Voi sunteţi datori să 
împletiţi din ele plasa voastră, a şarpelui negru, 
până când mintea oamenilor se va încâlci în ea din 
toate părţile. Ei vor înceta să se mai înţeleagă 
unul cu celălalt, nu vor mai şti unde se află şi în ce 
constă adevărul, şi nu vor mai fi în stare să se 
gândească la mântuire şi scăpare, pierzându-şi 
capacitatea de a-şi mai dori aşa ceva. 

Atunci lumina din ei se va polariza în 
întuneric, devenind întunericul nostru, iar ei vor 
începe să-l numească lumină. Lumina li se va 
părea întuneric şi ei se vor înrola în escadroanele 
şi legiunile noastre negre. 

Stânga va deveni la ei dreapta, iar dreapta va 
fi luată drept stânga. Această stângă va fi 


considerată adevărata dreaptă, iar robirea şi 
prizonieratul lor vor fi luate drept libertate 
autentică, care este samavolnicie. 

După asta, încă un pas - şi vom distruge tot 
ce există pe pământ. Împreună cu noi, oamenii vor 
începe să jinduiască devastarea şi distrugerea 
stihinică a tot ceea ce există”. (...) 

Lucifer dădu legiunilor sale programul 
ofensivei: 

— „Mai întâi de toate cuceriţi-i pe slujitorii 
Bisericii Celui Preaveşnic, (pe Arhierei, preoţi...). 
Pervertiţi-i treptat şi cu băgare de seamă, iar când 
sugestiile voastre vor fi confundate de către ei cu 
propriile lor gânduri, atunci poftele senzualităţii 
pătimaşe şi tainica dorinţă de posesiune a 
sufletelor, viclenia uneltirilor şi dominaţia asupra 
sufletelor şi comorilor pământului vor seduce 
cugetul şi inima lor. Ei (slujitorii Bisericii) vor 
începe să condamne, să tortureze şi să ucidă pe 
cei fără prihană şi nesupuşi lor, care se 
împotrivesc minciunii şi făţărniciei lor, şi prin 
teroare îşi vor consolida autoritatea - atunci voi v- 
aţi isprăvit treaba. Credinţa oamenilor se va 
clătina, ei vor gândi că, dacă slujitorii şi dascălii 
Bisericii sunt aşa atunci credinţa predată de ei nu 
poate fi mântuitoare, ci pierzătoare, iar ei mint 
RR 

Tentaţia va fi atât de mare, încât puţini vor 
rezista. Credinţa şi religiozitatea vor deveni 
sminteală, fiind subminate din rădăcină. (lată 
ecumenismul, n.ed. 2012) 


Treaba asta v-o încredinţez vouă: legiunii lui 
Palada şi Moloh. Iar ţie, legiunii şarpelui negru 
(stăpân pe puterea sugestiei), iată ce-ţi poruncesc: 

— Voi urmăriţi-i pas cu pas şi supravegheaţi-i 
neîncetat pe savanții înzestrați cu talente şi 
genialitate. Aceştia sunt cei aleşi şi cei mai 
valoroşi dintre oameni - ei cercetează natura şi 
miraculoasele ei structuri şi forme, străduindu-se 
să pătrundă în taina vieţii întru slava Creatorului” 
(...) 

„Grăbeşte-te, legiune a şarpelui negru! 
Grăbiţi-vă, slujitorilor, pe tărâmul acestor aleşi, 
savanţi şi genii ai slavei Crucii. Inspiraţi-le cu 
prudenţă, înşelaţi-i în ascuns şi pe neobservate - 
că nu există nimic în lumea suprasensibilă şi 
tainică. lar în ce priveşte caracterul treptat al 
dezvoltării naturii în toată diversitatea frumuseţii 
şi armoniei formelor ei, sugeraţi-le cu viclenie 
ideea autocreaţiei, sugeraţi-le, pentru a produce o 
impresie mai puternică, termenul latinesc - 
evoluţie; acest cuvânt va prinde mult mai repede 
şi va intra în uz, fiindcă oamenii sunt pasionaţi de 
ştiinţă şi cred cu tărie celor iniţiaţi în ştiinţe... (...) 
Această sugestie este atât de reuşită, încât 
oamenii vor trece cu uşurinţă la negarea 
existenţei sufletului, şi a lui Dumnezeu - Creatorul 
universului. 

Ei vor  zeifica materia. lar suprema 
reprezentare despre El - Dumnezeirea asta - o vor 
comasa şi o vor vedea în sine, adică în intelectul 
lor; şi se vor trufi... 


Văzându-i şi pe slujitorii Bisericii Lui, aşa 
cum i-aţi fabricat voi, (trufaşi şi pătimaşi), oamenii 
se vor sminti de tot în Dumnezeu şi vor intra în 
alianţă cu noi - demonii - şi vor recunoaşte ca 
progres real şi unic numai culturalismul nostru - 
demonic şi libertatea noastră - demonică, în timp 
ce poziţiile noastre întărite vor fi complet ascunse 
şi inaccesibile pentru oameni, fiindcă am reuşit 
performanţa ca existenţa noastră să fie negată cu 
desăvârşire.” lar atacurile noastre viclene, 
sugestiile legiunii noastre, vor fi considerate de 
oamenii necredincioşi ca provenind din direcţia 
opusă, fiind luate drept saluturi amicale ale 
intelectului  genialilor să-i reprezentanți. Şi 
nimănui nu-i vor mai da crezare că suntem 
adversari, (vrăjmaşi), iar oricine ne va depista şi-i 
va avertiza şi pe alții despre existența noastră 
reală, va fi luat în râs şi socotit nebun.55 

(...) Trebuie să acţionăm cât mai perseverent 
şi mai în pripă, ca să abatem definitiv gândul 
omenirii de la acele lăcaşuri cereşti şi de la 
speranţa lor în nemurire care-i cheamă în 
împărăţia din înaltul cerului. Fiindcă... oamenii îşi 
păzesc curăţia sufletească şi-şi sensibilizează 
sâcâitorul glas al conştiinţei care le reaminteşte 
de Dumnezeu şi de Sfinţenia Sa, noi trebuie să-i 
împiedicăm... Aşa că - iată cum vom proceda: 

— „Ascultă, legiune a şarpelui negru, şi 


49 „- Nu există Satana! Astea-s superstiții!" - te întâmpină câte un 
necredincios care se scutură ca ars luându-te în batjocură de încerci să- 
| avertizezi de existenţa diavolului, (n.ed. 2012) 


execută! - Cât mai multe impresii oamenilor - din 
cele mai felurite, captivând atenţia printr-o 
succesiune febrilă, în fiecare minut, în fiecare 
secundă - la nesfârşit, fără preget: impresii tot 
mai noi şi mai noi, mai atrăgătoare, mai 
surprinzătoare, fixând atenţia. Mai întâi de toate - 
procedeele de transmisie a undelor, gândurilor, 
dorințelor, a întregii fiinţe - să audieze de la 
distanţă, să-şi comunice gândurile la distanţă - 
ceva nemaipomenit, gigantic, stupefiant... 

Să-i apropiem pe oameni, să-i adunăm la un 
loc - înlăturați izolarea! (metropolele, marile 
aglomerări urbane care se întind pe tot globul, 
n.ed.) 

Spulberaţi individualitatea, îndepărtaţi-i de 
interioritatea lor trezindu-le prin sugestii viclene 
curiozitatea faţă de sclipitoarele inovaţii. Captaţi- 
le toată atenţia crescând fără precedent 
inventivitatea intelectuală. Toată această tehnică 
nebună, nebună, ne va sluji nouă... Dezvoltarea 
mijloacelor de transport cu ajutorul aburilor, căi 
ferate şi vapoare, vuietul trenurilor, mişcarea 
rapidă, cu iuţeala fulgerului, până la zăpăcirea 
creierului - zgomot, zdrăngăneală, fluierături, gări 
uriaşe, cu gălăgia şi larma lor neîncetată, 
caleidoscopul imaginilor şi întâmplărilor 
periculoase, îndrăzneţe până la insolenţă, până la 
ameţeală, până la avaria unor garnituri întregi de 
trenuri, cu tot cu încărcătura lor umană... 
Telegrafe, telefoane, lifturi, aeronave, fonografe şi 
gramofoane... Motoare electrice, tramvaie 


electrice, lumină electrică... Toate aflându-se în 
mâinile omului, în posesia intelectului său, a 
omului-împărat, stăpânul naturii, pe care şi-a 
supus-o... Nu mai există artă inspirată, aceasta se 
află în stampe, fotografii,  oleografii, în 
reproducerile mecanice, rapide a pozelor 
nenumărate... Maşini de scris, maşini de tipărit, 
maşini de cusut, maşini de semănat, de treierat, 
maşini de măcinat şi de copt pâine, maşini de 
jocuri, maşini de cântat şi de vorbit, 
cinematografe... 

Jos munca manuală!... A triumfat intelectul. 
Intelectul e împărat, intelectul e stăpân, intelectul 
e mândria omului”. Lui vor începe să i se închine, 


50 „Din şoaptele diavolilor: 


- Citiţi Biblia cum vă taie capul că şi noi o ştim pe dinafară şi „sfinţi" în 
fantezie vă vom face! 


- Nu vă mai trebuie minte, vă teleghidăm noi la toate nebuniile. 
- Veniţi la noi, căci vă dăm aşa o libertate încât vă puteţi şi sinucide! 


- Nu este diavol, nu este suflet, nu este Dumnezeu, totul este biochimie 
(zice satana cu gheara pe cap: „Aşa, mânca-l-ar tata!"). 


- Aşa a zis ereticul Arie: Hristos este făptură. 
- Bultmann: lar eu cu Bâlă l-am demitizat. 


- Renan şi Nietzsche: Oamenii L-au creat pe Dumnezeu. Iar eu L-am 
omorât. 


- Aici pe pământ e „raiul" şi iadul. Dracul deschide uşile „raiului"... şi 
porţile balamucului. 


- De fricoşi ce sunteţi vă rugaţi şi lui Dumnezeu, dar ştiţi că în inima 
smeritului şade dracu greceşte (fumând pipa păcii ca ecumeniştii la 
întâlnirile lor; n.ed.), aşa că nu vă stricaţi nici cu noi! 

— Vindem yoga, teozofic, spiritism, magie, cultul lui satan: eu 
sunt Wotan, Mamona, Priap. 


pe el îl vor idolatriza. Omul îşi va ridica cu 
mândrie capul şi va cunoaşte libertatea. La ce-i 
trebuie lui stăpân, dacă el stăpâneşte totul? La ce- 
i trebuie lui să se supună cuiva, dacă el stăpâneşte 
totul? La ce-i trebuie lui să se supună cuiva, dacă 
forţele naturii i s-au supus lui? Omul va cunoaşte 
înţelepciunea prezicerii din Eden făcută de noi 
femeii ascultătoare nouă: „veţi şti totul, veţi fi ca 
nişte dumnezei”. 

„Şi omul îşi va înălța capul şi va provoca la 
luptă Cerul, care l-a chinuit prin încercarea 
răbdării şi se va răzvrăti împotriva supunerii şi 
dependenţei în faţa Legii, împotriva smereniei şi 
curăţeniei, şi neprihănirii, batjocorindu-le ca pe 
nişte slăbiciuni, şovăieli şi servilism (vezi filosofia 
lui Emil Cioran întru totul servind lui satan, n.ed.), 
şi le va înlocui cu libertatea anarhică, iar 
desfătarea în plăceri senzuale va fi podoaba 
acestei libertăţi...” 

„Viaţa va fi o mişcare fără întrerupere, fără 
odihnă, un caleidoscop nesfârşit al impresiilor - va 
năvăli ca un puhoi, antrenând totul, nelăsând 
timp, nelăsând nicio clipă pentru aducerea aminte 


— Totul e minciună şi minciuna este adevărul (pentru cei ce 
merg în iad). 

— Stafia filosofilor: adevărul!? (in vino veritas - în vin este 
adevărul). 

— Onirismul (visele), artele absurdului, cu frumuseţea luaţi-o 
după noi... urâtelor! 

— Eului, care-i „dumnezeul” omului, numai lui să i te închini. 

— Ştiinţa are ultimul cuvânt (şi nu numai pentru atei)”. 
(Texte extrase din învăţăturile Părintelui Arsenie Boca aflate în cartea 
„Talanţii împărăției”, ed. Credinţa Strămoşească). 


de Dumnezeu şi de Sfinţenia Sa, de viaţa paşnică, 
plină de iubire, îndreptată spre Lumină - acolo - la 
Dumnezeu, unde se află Izvorul său şi împlinirea 
făgăduinţei, nimic sfânt, dumnezeiesc nu-i va mai 
satisface şi alina pe oameni, iar vocea conştiinţei 
în ei se va stinge şi vor fugi de ea, şi spaima lor va 
fi un calvar. Ei vor căuta să se alăture gloatei, 
temându-se de singurătate, pentru a nu trezi în ei 
vocea conştiinţei. Şi astfel, în locul acelei sfinţenii 
şi purităţi copilăreşti, infantile, pe care ei (oamenii 
credincioşi) o numesc virtute şi dezvoltare 
spirituală - aşa cum i-a învăţat Mielul, noi demonii 
vom instala cultura noastră  (diavolească), 
progresul nostru - al triumfului şi mândriei 
intelectului... La ce bun această odioasă ordine, 
această supuşenie în faţa Legii? La ce bun această 
putere morală care uneşte puterile sufletului şi 
care frânează astfel impulsul către pofta 
nesăţioasă de pasiuni? La ce bun această tărie 
morală sufletească care înăbuşă insinuanta 
chemare de a se îmbăta cu toate frumuseţile unei 
vieţi senzuale, neruşinate şi captivante? La nimic 
bun pentru noi demonii! De aceea: - Inspiraţi-le 
insistent şi cu viclenie egalitatea în drepturi 
asupra extazului şi satisfacţiei superficiale de o 
clipă, asupra extazului vieţii uşuratice, bogate, 
accesibile oricui; sugeraţi-le egalitatea în drepturi 
a tuturor asupra extazului unei vieţi pasionate, a 
desfătării până la capăt, până la fundul plăcerilor! 


„Ascultă, legiune a şarpelui negru şi a 


Mamonei! Ascultă şi execută!... Când viaţa 
firească a oamenilor se va schimba într-o viaţă 
artificială, de producţie mecanică - atunci munca 
manuală va deveni inutilă şi mâinile oamenilor vor 
fi slobode. Atunci dorinţa irezistibilă de a trăi - de 
a trăi spasmodic, impetuos, cu toţi nervii, cu toate 
fibrele corpului, prin toate senzațiile minutului, 
clipei, şi de a sorbi cupa desfătării pasionate cu 
bucuriile şi bunătăţile culturii noastre pe de-a- 
ntregul - va creşte ca un val antrenant, acaparant, 
pătimaş. Dorinţa neînfrânată de a bea cupa vieţii 
până la fund va începe să crească şi să se 
înteţească până la extazul morţii, până la agonia 
desfătărilor - să guste fiecare, să încerce şi să se 
delecteze; pentru că nu va mai exista credinţă, nu 
va mai exista nădejde, nu va mai exista dragoste - 
ci doar plăceri senzuale. Chiar oamenii înşişi vor 
râde de aceste surori ale naivei fantezii umane - 
credința, nădejdea şi dragostea - aşa cum râdem 
noi acum - copiii liberi ai iadului: ha-ha-hau. Aşa 
că, râdeţi de ei, râdeţi de nebuni, nebunilor!... 
Râzi, legiune a şarpelui negru!... Râzi, bătrâne 
Moloh!... Priveşte şi te bucură de nebunia 
oamenilor!... 

Munca, credința şi speranţa îi salvau, 
oferindu-le tihna şi curata bucurie a vieţii. Viaţa 
lor decurgea în pace, în cumpătare, în judiciosul 
calcul de la seceriş la seceriş, de la culesul 
roadelor până la noua recoltă. Or, bogaţii ne-au 
slujit nouă dintotdeauna, îndeplinind munca 
noastră:  ghiftuindu-se şi bătându-şi joc de 


sărăcimea răbdătoare, ţinând-o în lanţuri şi 
închisori, în munci pentru ei, bogaţii, pentru 
îndestularea lor, pentru podoabele lor, brocarturile 
şi moda lor, pentru fastul şi vanitoasa strălucire a 
trândavelor concubine, pentru destrăbălarea şi 
luxul exagerat! Ei n-au avut nici credinţă, nici 
nădejde, nici dragoste şi compasiune. Meritul lor 
în toate acestea e mare înaintea noastră. 

Deci, atunci când fabricile şi uzinele vor 
anihila munca manuală şi masele de săraci 
înfometați nu-şi vor mai putea găsi un loc de 
muncă - ţinta noastră va fi atinsă. Proletariatul se 
va răscula şi va erupe ca o lavă grozavă, 
universală... Legiune a şarpelui negru, şi tu, 
bătrâne Moloh, inspiră-le libertatea, libertatea 
civilizată a bunului plac!... Acum nu va mai fi greu 
s-o scoatem la capăt: lansaţi-l pe Marx al nostru şi 
instalaţi socialismul în locul idealurilor creştineşti: 
credinţa, nădejdea şi dragostea; instalaţi partidul 
comunist în locul acelei mărturisitoare Biserici a 
Mielului, aliată nouă, pe care am reuşit s-o 
divizăm atât de abil cu ajutorul serviabilei ierarhii 
a clerului ei, s-o divizăm la nesfârşit în părţi ce-şi 
vor disputa prioritatea şi sfinţenia, în mțjlocul urii 
şi vrajbei „cuvioşilor* păstori ambiţioşi... Noi am 
biruit! urlă, legiune a şarpelui negru şi îndeamnă-i 


pe oameni: - trăiască marxismul! trăiască 
proletariatul! - revendicarea generală, forţată şi 
urgentă a fericirii tuturor - a bunăstării, a 


comodităţilor şi  desfătărilor culturii noastre 
sclipitoare, captivante, libere de toate aceste 


suspine tulburătoare după înaltul şi îndepărtatul 
Cer... întruchiparea, colo, a idealurilor lor e prea 
depărtată; perfecționarea individuală e prea 
îndelungată...  Sugeraţi-le oamenilor fericirea 
momentană - plăcerea nu-i decât aici şi numai 
aici! Sugeraţi-le tuturor şi fiecăruia în parte forţa, 
energia, fermitatea de dragul fericirii sociale, a 
fericirii tuturor. Luaţi în râs noţiunea de păcat! 
Băteţi-vă joc de curăţia şi sfinţenia vieţii! 
Batjocoriţi conştiinţa!... 

Luaţi-i în râs şi sugeraţi-le cu fermitate: că să 
omori, să verşi sângele altora, a multora, a unei 
clase întregi de duşmani, pentru fericirea socială - 
este o faptă eroică şi o treabă cât se poate de 
bună! Să nimereşti la închisoare, în cazemate şi la 
ocnă de dragul fericirii sociale - este o ispravă de 
martir şi o treabă şi mai bună! Să răpeşti, să ataci 
şi să jefuieşti ori să furi de dragul unor scopuri 
sociale - aceasta este o faptă vitejească. Să mori 
pe eşafod, să fii ghilotinat sau împuşcat de dragul 
fericirii sociale şi a culturii noastre diabolice - a 
libertăţii, egalităţii şi fraternității - (debarasaţi de 
aceste fantazări ale credinţei, nădejdii şi dragostei 
impuse oamenilor) - aceasta este într-adevăr o 
faptă eroică. Eroism nu ca al mucenicilor creştini, 
din dragoste pentru binefacerile veşniciei, ci 
eroismul mucenicilor noştri, moderni, pentru o 
realitate anume, pentru o fericire obştească aici, 
pe pământ, fericirea”! satisfacerii totale a tuturor 


51 Aceasta nu este fericire ci o goană neîntreruptă după satisfacţii şi 
plăceri, care golesc sufletul şi-l fac neliniştit; fericirea este o stare 


comodităţilor şi a neînfrânatelor porniri pătimaşe 
de a bea cupa vieţii până la fund, prin bunurile 
distribuite tuturor în egală măsură şi la fiecare. 

Aceşti bravi mucenici ai noştri” vor exercita o 
influenţă extraordinară asupra societăţii, pentru 
că vor subtiliza noţiunea de faptă eroică şi slavă 
umilă a mucenicilor Mielului, ca să ocupe locul lor 
şi să umbrească pomenirea lor, micşorând 
adevărul cununii lor muceniceşti. Această tactică, 
aşijderea, costă nu puţine eforturi şi trudă, 
deoarece tu, legiune a şarpelui negru, va trebui să 
întreţii prin sugestii sporite sistemul de execuţii, 
ce întăreşte şi alimentează energia voastră de 
împotrivire şi distrugere a poruncilor Mielului 
printre oameni, şi care ne sunt necesare pentru că 
înăspresc relaţiile dintre popor şi autorităţi, 
apropiind istoria de finalul prielnic nouă, de 
guvernarea noastră asupra lumii, înţelegeţi voi 
asta? - tu, legiune a şarpelui negru, şi tu, bătrâne 
Moloh, şi tu, veşnic jucăuşule, veşnic zâmbăreţule 
Erot - copilul şarpelui negru... născut sub pomul 
paradiziac al seducţiei!...!!  Sugeraţi-le, deci, 
oamenilor relativitatea ideilor!  întunecaţi-le 
minţile!” (...) 

Iar Lucifer a continuat: 

„Ascultaţi cu atenţie!... Vă aşteaptă cea mai 
grea sarcină, fără de care nu vom reuşi nimic, iar 


constantă, permanentă, care umple sufletul şi-i aduce pacea; fericirea 
adevărată o primeşte omul ascultător de Dumnezeu, curăţit de patimi, 
care iubeşte pe Dumnezeu din toată inima, cu toată puterea şi din tot 
cugetul său şi pe 


toate uneltirile noastre nu-şi vor avea rostul. 
Oamenii posedă o cetate - cea mai inaccesibilă. 

aproapele ca pe sine însuşi; numai aceştia 
gustă fericirea. 

56 Aceştia sunt eroii tuturor revoluțiilor 
anarhiste... (n.ed. 2012) 

Aceasta este maternitatea: naşterea 
urmaşilor şi educarea lor spre împărăţia Mielului. 
Femeia fecioară şi femeia mamă: iată acea 
fortăreață de necucerit a omenirii, care trebuie 
avută permanent în vedere. 

Indreptaţi cu dibăcie şi precauţie toate 
atacurile voastre asupra ei. Dacă nu veţi cuceri şi 
nu veţi supune această citadelă - totul va fi în 
zadar, căci nu veţi apuca să-i veniţi de hac unei 
generaţii, că va creşte, formându-se, altă „armată” 
contra noastră. Cu ajutorul femeii vom reuşi să 
punem laba pe întreaga omenire în prezentul şi 
viitorul ei, s-o răpim în întregime...” 

Şi, dintr-odată, îngrozindu-se de acest gând, 
Lucifer s-a strâmbat de parcă-l dureau dinţii. 
Şarpele negrului gând a lunecat printre maxilarele 
lui căscate de frică şi s-a pierdut înăuntrul lui. Tot 
iadul s-a înfiorat şi s-a cutremurat... O rază de 
lumină pură,  pogorându-se din înălțimile 
inaccesibile, ca un fulger, a lovit întunericul, 
împrăştiindu-l. A fost ca o aducere aminte a 
turbatei neputinţe  luciferice şi a mărinimiei 
nesfârşite a Creatorului: în ceruri apăru pentru o 
clipă înaintea lui Lucifer chipul purtător de lumină 
al  Preacuratei Fecioare - Maica Mielului, 


neobosita şi pururea ocrotitoare şi apărătoarea 
virginităţii şi maternității femeilor. 

Şi iarăşi se înteţi întunericul infernului şi 
scânteiară ochii lui Lucifer, iar din maxilarele lui 
se strecură în afară şarpele negrului gând şi un 
rânjet obraznic şi batjocoritor îi schimonosi 
fizionomia: 

„Cunoaştem noi aceste sperietori!” 
continuă el cu o voce insolentă, stridentă şi 
scârboasă, aidoma zdrăngănitului unei plăci de 
aramă între ciocan şi nicovală, şi se semeţi trufaş, 
ridicând un pumn păros şi diform cu degetele 
încleştate, arătându-şi ghearele, ascuţite şi albe. - 
„Nu suntem singuri! Avem un aliat, ha! ha! - 
„cununa creaţiei”, - cu el nu ne temem de nimic!... 
De partea noastră se află bărbatul, sexul masculin, 
el ne va ajuta să aranjăm lucrurile!” 

— „Ascultă, legiune a şarpelui negru, şi tu 
Mamona, şi tu Moloh, şi mai ales tu, hazliule şi 
jucăuşule Erot! Sugeraţi-le bărbaţilor, şi mai ales 
tinerilor, pofta senzuală excesivă. Sugeraţi-le că 
această castitate şi nevinovăție a fetelor, 
timiditatea şi toată această puritate feciorelnică şi 
modestia tinerilor - nu sunt decât prejudecăţi 
lipsite de conţinut, ce îngrădesc necesităţile fireşti 
şi stingheresc plăcerile vieţii. Îndemnaţi-i pe 
bărbaţi să practice amorul liber, fără căsătorie, 
care să nu incomodeze personalitatea, ademenitor 
prin şansa diversităţii. Inspiraţi-le aversiune faţă 
de căsătoria ce apasă personalitatea, punându-i 
cătuşele îndatoririlor. Arătaţi-le şi sugeraţi-le 


modul de trai în concubinaj şi al căsătoriilor civile. 
Medicina şi marxiştii vă vor fi de folos mai cu 
seamă prin publicaţiile lor populiste şi 
instructajele referitoare la sterilitatea arbitrară 
prin intermediul dispozitivelor speciale folosite în 
timpul actului sexual; în acest caz presa, prietena 
noastră fidelă, se va dovedi o armă redutabilă de 
difuzare rapidă a acestor cunoştinţe absolut 
folositoare pentru proliferarea cultului erotic. Asta 
pe de-o parte. Iar când bărbaţii se vor destrăbăla 
de tot, gustând din cei mai fragezi ani dulceaţa 
profesării cultului erotic şi vor prefera 
tradiţionalei căsătorii legale concubinajul liber, cu 
tot farmecul  poligamiei,  împrospătându-le 
simţurile, atunci stimulaţi-le celor mai valoroase 
femei, celor mai puternice naturi feciorelnice 
antagonismul contra bărbaților, răniţi-le cu 
iscusinţă în amorul propriu şi în demnitatea lor, 
treziţi-le conştiinţa necesităţii de emancipare, a 
serviciului independent şi a egalităţii în drepturile 
civile cu bărbaţii, vinovaţi de soarta lor vitregă, 
care au privat-o de căminul familial şi au atentat 
la sublimul ei de a fi mamă. 

Sistemul nervos la femei este altfel ţesut, 
fiind mai sensibil la sugestii. Sugeraţi-le cu 
îndrăzneală, dar şi cu precauţie, deplina egalitate 
cu bărbatul, acest material grosolan, care cedează 
mai uşor ideilor nebuneşti, îmbrăcându-le imediat 
sugestia egalității într-o teorie ştiinţifică, 
împreună cu un sistem de factori doveditori. Găsiţi 
ceva anume pentru a justifica Ideea, oricât de 


aberantă ar fi aceasta - după cum am reuşit să-l 
păcălim pe bătrânul savant, inspirându-l să vadă 
în ideea „evoluţiei” formelor universale ale naturii, 
(...) absenţa lui Dumnezeu, iar în evoluţia şi 
utilizarea ulterioară a acestei idei - să excludă din 
ştiinţă credinţa în Creatorul universului... O! 
Aceasta a reprezentat cea mai tare latură a 
noastră şi triumful total asupra intelectului uman, 
cu toate că e sărbătorită de om, ca fiind epoca 
minunată a eliberării... Ei şi, lăsaţi-i să se distreze! 

„Dar fiţi atenţi, că femeia e mai prevăzătoare 
decât bărbatul, mai elevată, mai pură şi divină în 
frumuseţea purtătoare de lumină a sufletului său, 
în înfăţişarea sa graţioasă, iar influenţa ei este 
foarte mare. De aceea, la început trebuie să-i 
sugerăm treptat şi cu maximum de prudenţă 
noţiuni false asupra feminităţii, maternității, 
castităţii, graţiei şi iubirii gingaşe - asupra acestei 
iubiri ideale, deci sugeraţi-i că a fost născocită de 
către oameni. Apoi tot mai insistent, crescendo - 
sugeraţi-i disprețul față de acele forme 
sentimentale, ce dau în vileag slăbiciunea femelei, 
căutând atârnare şi apărare din partea jumătăţi 
mai puternice. Persiflaţi abil şi cu pricepere, 
lovind-o în amorul propriu. 

Tot ceea ce constituie în femeie o forţă şi o 
lumină măreaţă trebuie prezentat în ochii ei ca 
fiind o ruşinoasă neputinţă şi laşitate! 

Principalul - continuaţi atacul asupra 
sentimentului religios, înrădăcinat cu putere în 


sensibilul suflet feminin, ca dintr-odată să-i 
pervertim progenitura şi să distrugem în ea 
credinţa şi religia - aceste piedici de temut pentru 
cultura noastră. In acest scop inspiraţi-le, 
inspiraţi-le cu insistenţă femeilor dorinţa de a 
studia ştiinţele superioare, unde predomină deja 
sistemul nostru evoluționist de gândire, calea 
raţională a cunoaşterii experimentale, care duce la 
negarea existenţei lui Dumnezeu, la negarea 
nemuririi sufletului şi a altor „momeli' ale 
credinţei, iar pentru a masca definitiv evidenta 
nebunie, vom da oamenilor libertatea de gândire, 
şi ei vor născoci în curând o filosofie pozitivă. 
Atunci femeile se vor grăbi să împartă cu 
bărbaţii dreptul la ştiinţă, se vor înscrie la 
universităţi, vor ocupa catedrele, vor diseca 
împreună cu studenţii cadavre îmbălsămate, 
căutând în ele sufletul, obârşia vieţii, şi, desigur, 
nu-l vor găsi; iar pe parcursul permanentei 
apropieri de partea bărbătească şi a comunicării 
tovărăşeşti cu bărbaţii, în auditorii şi amfiteatre, 
în laboratoare şi clinici, în adunări şi conferinţe, 
pe băncile şcolilor mixte şi la serviciu, în diverse 
instituţii de stat, psihicul femeii se va polariza 
firesc cu însuşirile de acelaşi pol cu cel masculin, 
şi astfel toată forţa fascinaţiei, tandreţii, modestiei 
feminine şi a acelei atracţii divine, care solicită 
cele mai sublime sentimente de frumuseţe şi 
perfecţiune sufletească, aflate în posesia femeilor 
- vor dispărea de la sine şi noi vom avea în femeie 
sclava noastră fidelă cu a sa colosală influenţă 


asupra gloatei - la vederea martiriului ei în 
închisori, în exil şi pe eşafod, în conformitate cu 
codul penal al libertăţii civile... O! Acesta va fi un 
afront remarcabil, încă nemaiîntâlnit în achiziţiile 
noastre culturale, la adresa Celui Preaveşnic. Să 
mai admire şi acum „cununa creaţiei Sale!...” Ha- 
ha-hau”. 

Lucifer izbucni în hohote de râs şi fizionomia 
sa monstruoasă cu buzele fioroaselor maxilare 
larg răsfrânte, dezvelind două rânduri de dinţi 
ascuţiţi ca oţelul, se schimonosi îngrozitor. 

Împreună cu el hohoteau legiunile şarpelui 
negru laolaltă cu toţi monştrii infernului şi cu 
sufletele înrobite lor, aliaţii linguşitori, aflaţi sub 
teroarea înfiorătoare a nebuniei şi a disperării 
înconjurătoare. Iadul se clătină şi scoarța 
pământului se cutremură de acest hohot sălbatic 
şi dement. 

„Drepţii... Ascultaţii...” dădu comanda Lucifer 
şi când se restabili liniştea completă, continuă: 

„Există încă o împrejurare extrem de 
importantă, care nu trebuie nicidecum scăpată din 
vedere. Aşa că, executaţi cu precizie 
instrucţiunile: 

— O parte a Bisericii fidelă Mielului se va ţine 
cu tărie de poruncile Lui, luându-se la întrecere în 
credinţă cu apostolii noştri savanţi, stăpânind 
majoritatea minţilor. 

Aicea tu, legiune a şarpelui negru, nu vei 
putea face faţă aşa de uşor, deci va trebui să-i 
înrolăm şi pe prizonierii noştri din cealaltă lume... 


lată cum vom proceda: 

De îndată ce veţi remarca printre cei 
credincioşi Mielului dorinţa de a demonstra 
savanților noştri existenţa vieţii de dincolo de 
mormânt şi a sferelor ei superioare, sugeraţi-le 
savanților să-şi însuşească procedeele tainice de 
comunicare magică cu noi de la yoghinii fideli 
filosofiei noastre şi de la discipolii ținuturilor 
Edenului devastat. Dezvăluiţi-le prudent unele din 
ritualurile  lojilor masonice  devotate nouă: 
şedinţele de spiritism şi metodele de invocare a 
spiritelor, la care şedinţe imediat ocupați 
totdeauna, şi peste tot locul, primele poziţii, sub 
acoperirea unor spirite rătăcitoare, vasali de-ai 
noştri, cât şi a servitorilor noştri, care vor apărea 
în şedinţe de la prima chemare. Aici va trebui să 
dăm dovadă de o vigilenţă extremă. 

ca nu cumva cei ce se află în aşteptare să 
aibă în minte şi în conştiinţă numele Celui Unuia 
Sfânt sau al Mielului Său. De aceea, puneţi-le tot 
felul de piedici  stânjenindu-i, cu ajutorul 
sugestiilor ascunse, de la starea de spirit 
religioasă conştientă. Dar în prezenţa savanților 
morţi  spiritualiceşte şi a necredincioşilor nu 
produceţi niciun fel de fenomene, ca să nu urmeze 
o reacţie inversă. Deja aceste aşteptări în faţa 
măsuţelor şi metodele rituale creează o atmosferă 
propice nouă şi potrivnică Luminatului Miel şi 
Bisericii Sale, care ne sâcâie prin puritatea şi 
sfinţenia slujbelor sale spre lauda Ziditorului”. 

„Aşadar, să ştiţi că adunările mistice cu 


denumirea de şedinţe spiritiste reprezintă câmpul 
vostru de activitate, iar voi trebuie să fiţi în 
primele rânduri. Retragerea este permisă numai 
în situaţii extreme, cum ar fi intervenţia 
luminaţilor strategi, îngeri sau Sfinţi Cuvioşi 
răposaţi - servii Mielului şi păzitorii sufletelor 
credincioşilor; în astfel de cazuri daţi-vă cu 
repeziciune îndărăt, dar nu vă intimidaţi de 
eşecuri minore; dacă unu sau doi vor părăsi 
şedinţele, nu-i nicio pagubă, oricum îi veţi avea pe 
ceilalţi. Esenţialul e să vă siliţi din răsputeri să 
intraţi în relaţii amicale cu participanţii şedinţelor, 
apărând în grupuri,  ispitindu-i,  trezindu-le 
interesul şi curiozitatea. Atingeţi mâinile şi 
trupurile mediumurilor şi celorlalţi participanţi, 
amestecând treptat materia subtilă a învelişului 
vostru întunecat cu fibrele lor nervoase şi astfel, 
ceea ce nu veţi reuşi prin sugestie, veţi reuşi prin 
polarizare, prin transferul înclinațiilor voastre 
volitive, aşa că ei nu vor mai căuta fericire şi 
linişte sufletească în comuniunea cu Dumnezeu, în 
rugăciuni şi credinţă, ci în contactul cu noi, în 
receptarea  meszyelor scrise şi miracolelor 
noastre, primindu-le ca pe nişte revelații 
superioare şi aflând în ele satisfacerea setei 
neînfrânate de a pătrunde în tainele esoterice. 
Atunci când şedinţele de spiritism vor înlocui 
Biserica Mielului, înseamnă că ne-am atins țelul! 
Pe parcursul şedinţelor surprindeţi şi derutaţi 
asistenţa prin diverse ciudăţenii: mişcaţi scaunele 
şi alte obiecte, produceţi ciocănituri, cântaţi la 


instrumente şi sunaţi, dictaţi mesaje, ridicaţi 
obiecte în văzduh, până când veţi acumula de la 
mediumuri şi ceilalţi participanţi energia şi 
substanţa necesară învelişului vostru, şi atunci, 
materializaţi-vă şi arătaţi-vă într-un corp vizibil, 
prezentându-vă sub numele unor persoane 
decedate şi ascunzându-vă sub înfăţişarea lor. 

Prin intermediul acestor  materializări 
temporare, în care spiritele nu pot rămânea mult 
timp, riscând de a-l ucide pe medium, vom pregăti 
prin amestecul cu oamenii întruchiparea şi 
naşterea din femeie a odraslei noastre, numit 
Antihrist de către Apostolii Mielului. El va 
concentra în sine întreaga ştiinţă umană, abil 
răsturnată cu fundu-n sus de către noi, 
cunoaşterea tuturor miracolelor atotputernicei 
noastre magii şi procedeele învierii morţilor. Şi, 
întrucât savanții noştri vor răspândi către acea 
vreme noua învăţătură, cum că Dumnezeu nu 
există, fiind doar o reprezentare a omului despre 
sine însuşi, oamenii îl vor primi pe fiul nostru, din 
cauza puterniciei şi forţei miracolelor sale, ca pe 
Fiul lui Dumnezeu, fiindcă el îi va îndemna pe 
oameni prin puterea sugestiei la distribuirea 
pământului, averilor şi comorilor, ca toţi să fie 
îndestulaţi (primind ajutoarele umanitare). Şi 
atunci societatea umană nu se va mai numi 
Biserică a lui Hristos, ci uniune social- 
democratică, bazată pe anarhia totală, şi supusă 
nevăzut şi în secret nouă. 

Astfel, de partea noastră vor trece şi cei aleşi, 


iar dacă va rămâne acolo o mică turmă de 
credincioşi,  împrăştiată pe faţa pământului, 
aceasta nu mai are pentru noi nicio importanţă. 
Aşa, în alianţă cu oamenii, vom porni la ultima şi 
decisiva bătălie împotriva Mielului - Fiului Celui 
Preaveşnic, şi vom instala pe pământ imperiul 
nostru... Chiar dacă această ultimă ofensivă nu ne 
va aduce izbânda, în cel mai rău caz ne rămân 
aliaţii noştri, pe care îi vom reţine pentru noi după 
retragerea în întunericul cel mai din afară, ca să 
nu rămânem acolo fără ocupaţie şi autoritate 
asupra celor care, fără îndoială, datorită însuşirii 
naturii umane, vor începe să se chinuie şi să se 
lamenteze jalnic după trecutul fără putinţă de 
întoarcere... 

Auzi tu, legiune a şarpelui negru?! auziţi voi, 
slujitorii şi sclavii mei fideli?! Acesta este ultimul 
meu cuvânt! Aţi înţeles, voi, totul?” - răcni Lucifer 
cu o voce sălbatică şi turbată. 

Şi iadul a răsunat de strigătele frenetice şi 
stridente: „Ura!! Ura!!” Iar Lucifer, lungindu-se 
într-o poză dizgraţioasă, un monstru hidos şi 
diform, întrecând orice închipuire, îşi ridică sus 
pumnul său muşchiulos şi păros, rânjindu-şi dinţii 
de oţel şi amenințând spaţiul. În aceeaşi clipă, cu 
iuţeala fulgerului, se prăvăli împreună cu legiunile 
sale, în sfera sa - în prăpastia vâlvăitoare, în 
fundul iadului. 

Pentru că soarele răsărea pe pământ ca şi 
mai înainte, florile îşi înălţau către ceruri rugile 
înmiresmate Creatorului şi îngerii plângeau în 


jurul Tronului Său asupra sorții omenirii apostate 
a ultimelor zile.» 

t t ł 

în fața unui asemenea plan nevăzut, abil pus la 
cale, amuţeşte orice minte sănătoasă!!! Dar 
credinciosul nu se descurajează! Creştinii drept 
măritori, feciori şi fecioare, bărbaţi şi femei, 
bătrâni şi bătrâne, abia acum îşi strâng mai tare 
rândurile în jurul preoţilor drept-credincioşi ai 
Sfintei Biserici a Mielului plângându-şi rătăcirile 
lor şi ale înaintaşilor şi înţeleg adânca nevoie de 
ajutorul dumnezeiesc al lui Hristos Cel cu Cruce, 
în Sfânta Treime închinat. 

Cele ce le vedem astăzi (anul 2006) în jurul 
nostru în societatea mondială a plăcerilor, a 
„egalităţii în drepturi”, etc., adeveresc fără 
putinţă de tăgadă programul prezentat mai sus, 
care dacă nu ar fi confirmat în totalitate de 
realitatea de azi ar putea părea o cumplită ficţiune 
şi un groaznic coşmar. Dar este întărit de 
uneltirile şi reuşitele diavolului pe care le vedem 
peste tot în omenirea globalizată. Atât de reală 
este descoperirea încât înlătură orice umbră de 
îndoială din mintea celui care cunoaşte istoria 
ultimilor 300 - 400 de ani şi pe acesta-l ajută să 
vadă aievea unirea dintre diavol şi oamenii ucigaşi 
de Hristos, fariseii tuturor timpurilor de 2000 de 
ani încoace. 

Şi pentru că atât de mult s-a iscusit diavolul 
ucigaş de Hristos în silnicii şi nedreptate încât a 


reuşit să-i facă pe majoritatea creştinilor lumii 
actuale, mai ales tineri, să respingă existenţa 
demonilor ca pe-o închipuire, şi de asemeni i-a 
împins să se lepede de Dumnezeu şi să se urască 
între ei, trebuie neapărat ca şi creştinii luptători 
să posede o strategie proprie de luptă dacă vor să 
scape din şerpeştile capcane ale întunecatului 
despot al iadului, întrucât insinuările şi 
înşelăciunile lui sunt peste măsură de ticăloase. 

Fiu ştim dacă Părintele Arsenie Boca a 
cunoscut conţinutul acestui cutremurător plan 
nevăzut al distrugerii omenirii, în care sunt 
divulgate toate stratagemele tiranului perfid. In 
mod sigur a primit prin revelaţie şi prin citirea 
scrierilor Sfinţilor Părinţi cunoştinţa despre aceste 
fapte, care sunt prorocite de veacuri de Sfinţii lui 
Dumnezeu, şi despre care permanent pomeneşte 
în predicile sale. 

Ştim însă că Sfinţia sa a fost un iscusit 
războinic în lupta cu armatele nevăzute ale 
făţarnicului ucigaş al omului, ceea ce se va vedea 
clar din cuprinsul învățăturilor şi descoperirilor 
sale lăsate tuturor creştinilor. 

Părintelui Arsenie Boca i se potrivesc 
cuvintele Sfintei Scripturi: „Legământul Meu cu el 
era viaţă şi pace şi i i-am dat, ca să se teamă de 
Mine şi să se cutremure, şi el se temea şi se 
cutremura înaintea numelui Meu. Învățătura 
adevărului era în gura lui şi pe buzele lui nu s-a 
aflat nedreptate; în pace şi în dreptate a umblat cu 
Mine şi pe mulţi ia întors de la rău. Căci buzele 


preotului vor păzi ştiinţa şi din gura lui se va cere 
învăţătura, căci el este solul Domnului Savaot” 
(Maleahi 2, 5 - 7) 

Din Sfânta Scriptură şi din scrierile Sfinţilor 
Părinţi ne-a tâlcuit Părintele Arsenie şi spre citirea 
şi asimilarea acestui minunat leac pentru toate 
bolile sufletelor noastre ne îndeamnă! Prin toată 
viaţa lui trăită în lumina Sfintei Scripturi, şi prin 
cuvintele sale de viaţă dătătoare pe care Hristos 
Dumnezeu i le-a pus în gura sa sfinţită, a fost şi 
este un model de urmat pentru toţi creştinii de azi. 

Valoarea scrierilor Părintelui este deja bine 
cunoscută din: „Cărarea împărăției”, opera Sfinţiei 
sale, care este un tezaur de înţelepciune adunat 
din Sfânta Scriptură, din Scrierile Sfinţilor Părinţi 
ai Bisericii Ortodoxe, din propria sa experienţă de 
duhovnic încercat şi cu totul dăruit slujirii 
jertfelnice a lui Dumnezeu. De asemenea predicile 
Sfinţiei sale au luminat sufletele creştinilor care 
mult s-au bucurat descoperind comoara ascunsă în 
ele şi mult s-au folosit învățând din ele tactica 
luptei duhovniceşti. 

Dorim ca şi această carte, în care Părintele 
Arsenie Boca ne învaţă strategia „luptei după 
lege” în „războiul nevăzut” pe care trebuie să-l 
poarte orice creştin hotărât să urce pe „calea cea 
strâmtă” spre cer, să fie folosită întocmai ca un 
manual de artă militară duhovnicească, în care 
este „lămurit adevărul lucrurilor şi meşteşugirile 
vicleanului”. Iar ostaşii războiului duhovnicesc, ne 
spune Părintele, „în trei cete se rânduiesc, în: 


chemaţi, aleşi şi credincioşi, sau cu altă numire: 
începători, sporiţi şi desăvârşiţi”. 

Găsim în învăţătura Părintelui Arsenie Boca 
desluşiri clare şi precise asupra tacticilor 
diavolului, pe care le demască necruţător; găsim 
de asemeni prezentate şi armele duhovniceşti de 
luptă, precum şi cum trebuie mânuite cu dibăcie 
pentru a fi de neînvins în mâinile bunului creştin 
drept credincios. 

In carte Părintele a cuprins reguli şi principii 
absolut necesare pentru cunoaşterea, învăţarea şi 
practicarea disciplinei în viaţa duhovnicească. Se 
ştie că în orice război dacă strategia, tactica şi 
disciplina nu sunt bine gândite şi corect 
respectate, fără cârtire chiar, primejdia de a fi 
înfrânți ruşinos şi fără întoarcere spre izbândă, 
planează ca o mare ameninţare. lar vrăjmaşul 
diavol este foarte periculos: căci nu este numai 
viclean şi  mieros înainte de a-şi învinge 
adversarul, ci devine cumplit de fioros şi plin de 
cruzime dacă obţine victoria. 

După ce-i demontează cu iscusinţă „maşinăria 
de război” şi-i dă pe faţă cu dibăcie toate 
şiretlicurile şi vicleşugurile, Părintele ne învaţă 
ştiinţa armelor Luminii şi ne îndeamnă la sporită 
vigilenţă, căci nu e de glumit cu ipocrizia tatălui 
minciunii care nevăzut ne speculează orice 
slăbiciune prin iscoadele lui. 

In textul lucrării am utilizat diverse sublinieri 
pentru a scoate în evidenţă elementele de maximă 
importanţă folosite de Părintele în ştiinţa 


conducerii fiilor duhovniceşti. Îndrumările şi 
poveţele lui ascut simţurile duhovniceşti la 
vigilenţă, le ajută să-i ochească pe viclenii pândari 
şi să-i lovească cu săgețile smereniei. Primindu-i 
sfaturile Părintelui, luptătorii ajung să vadă din 
timp obstacolele, să le doboare şi să scape teferi 
în lupta duhovnicească. 

De voinţa liberă a omului depinde să strige 
după ajutorul lui Dumnezeu în lupta cea grea a 
mântuirii. „Ne-a adus Dumnezeu din neființă la 
fiinţă, dar să ne mântuiască nu vrea fără noi”, nu 
vrea fără voia noastră, nu vrea să treacă peste 
libertatea noastră; ne-a dat o aşa de mare 
libertate, chiar primejdioasă, încât îi putem spune: 
„Toate sunt ale Tale, Doamne, eu însă m-am dăruit 
altuia”. 

(Cu îndemn spre fapte bune şi urări de 
mântuire. Editorii) 

CUPRINS 

Cuvânt al Părintelui Justin Pârvu, despre 
Părintele Arsenie Boca 

Cuvânt înainte în loc de introducere 

Un 'Tovarăş nevăzut şi bun 

Noe şi lisus 

Din păcătoşi Biserica face Sfinţi 

Lupta mântuirii 

Vrăjmaş milostiv şi prieten viclean 

Iubirea de sine, primul pui al diavolului 

Semnul Sfintei Cruci în pustia Carantaniei 

Cărarea e iubirea 

Saul şi David 


Cum ne băgăm datori 

Vremea de plată 

Mărturisirea 

Ispăşirea 

Prin cuptorul smereniei învaţă de la cel păţit 

Cenzura invidiei 

Soarele smereniei 

Despre cei ce n-au necazuri 

Cum se urzeşte o cădere 

Puterea care nu ascultă în duhul Părinților 

Când se întunecă mintea 

Spiritism 

Plata neascultării 

Tirani în pocăință 

Cele şapte surle 

1. Chemarea lăuntrică prin glasul conştiinţei 

2. Chemarea din afară prin cuvânt 

3. Chemarea prin necazurile vieţii 

4. Chemarea prin necazurile morţii 

Ce urmăreşte Dumnezeu? 

Urgiile războaielor şi adâncul înţelepciunii... 
Sfatul din iad 

5. Chemarea prin necazurile mai presus de 
fire 

6. Chemarea prin chinuri de la antihrist 

Sfânta Liturghie mai ţine lumea 

7. Chemarea la Judecata generală 

Războiul nevăzut... 

Pustiirea din rai 

După fire şi contra firii 

Ce înseamnă Mântuitorul 


Lupta după lege 

Pe trepte de-a râpa 

Unii şi-au tăiat mintea în scripturi 
Greşelile iubirii şi dreapta socoteală 
Măsura darului de sus 

Nevoinţele desăvârşirii 

Cei curaţi cu inima 

Cuvinte hotărâtoare 

Destinul talanţilor 

Dreptul între iubire şi sabie 
Ocârmuirea de sus 

Crinul de pe cruce 

Iconomul nedrept 

Adăugirile editorului 

Motivaţie la publicarea acestei cărţi 
Tipar”. 

Accent Prim, Suceava 


